Agatha Christie 


Misterul trenului albastru 


Capitolul | 

Bărbatul cu părul alb. 

Era aproape miezul nopţii când un bărbat traversa Place de la 
Concorde. In ciuda hainei frumoase de blană care acoperea silueta firavă, 
înfăţişarea lui avea ceva josnic şi respingător. 

Un omuleţ cu chip de şobolan. Un bărbat, s-ar putea spune, care nu ar 
putea ieşi vreodată în evidenţă sau care nu s-ar putea remarca în vreun 
domeniu. Şi totuşi, privitorul s-ar fi înşelat dacă ar fi tras o astfel de 
concluzie. Pentru că acest bărbat, aşa neînsemnat şi neremarcabil cum 
părea, juca un rol proeminent în destinele lumii. Într-un regat unde domneau 
şobolanii, el era regele. 

Chiar şi acum, o ambasadă îi aştepta întoarcerea. Dar el avea mai întâi 
o afacere de încheiat - o afacere de care ambasada nu era în mod oficial 
informată. Chipul lui strălucea, alb şi ascuţit în lumina lunii. Nasul lui subţire 
avea o curbură abia sesizabilă. Tatăl lui fusese evreu polonez, un croitor. 
Afacerea care în seara asta îl adusese peste hotare ar fi fost pe placul tatălui 
său. 

Bărbatul ajunse la Sena, o traversă şi pătrunse într-unui dintre 
cartierele râu famate ale Parisului. Se opri în faţa unei clădiri înalte, 
dărăpănate şi urcă la un apartament de la etajul patru. De-abia ciocăni la uşă 
când aceasta fu deschisă de o femeie care, în mod evident, îl aştepta. Gazda 
nu îi adresă nici un salut de bun venit, ci îi luă haina şi îl conduse într-un 
salon cu un mobilier ţipător. Becurile aveau abajururi murdare roz, care 
îndulceau, dar nu puteau ascunde chipul fetei, cu masca de farduri stridente. 
Nu ascundeau nici trăsăturile late, mongoloide, 

Ale înfăţişării ei. Nu exista nici un dubiu în privinţa profesiei Olgăi 
Demiroff şi nici a naţionalităţii ei. 

— Totul e în regulă, micuţo? 

— Totul e în regulă, Boris Ivanovici. El dădu din cap, murmurând: 

— Nu cred că am fost urmărit. 

Dar tonul lui trăda nelinişte. Se duse la fereastră, trase puţin draperiile 
deoparte şi privi cu atenţie afară. Brusc, se trase înapoi. 


— Sunt doi bărbaţi - pe trotuarul de vizavi. Mi se pare... Se întrerupse şi 
începu să-şi roadă unghiile - un obicei Care îi trăda nervozitatea. 

Rusoaica dădu din cap încet, liniştitor. 

— Erau aici dinainte să vii. 

— Totuşi, mi se pare că se uitau încoace, spre casă. 

— Se poate, acceptă ea cu indiferenţă. 

— Dar atunci... 

— Atunci, ce? Chiar dacă ar şti - nu tu eşti cel pe care l-ar urmări de 
aici. 

Pe buzele lui se ivi un zâmbet subţire, crud. 

— Nu, recunoscu el, asta aşa e. Medită un minut sau două, apoi 
remarcă: Afurisitul de american - poate să-şi poarte şi singur de grijă, aşa 
cum face toată lumea. 

— Aşa e. 

Bărbatul se duse din nou la fereastră. 

— Tipi duri, murmură el, cu un chicotit. Însă mi-e teamă că poliţia îi 
cunoaşte. Ei bine, îi urez Fratelui Bandit vânătoare plăcută! 

Olga Demiroff clătină din cap. 

— Dacă americanul e aşa cum zic ei, o să fie nevoie de mai mult de doi 
bandiți fricoşi ca să-l vină de hac. Se opri. Mă întreb... 

— Ce? 

— Nimic. Numai că, de două ori în seara asta un bărbat a trecut pe 
stradă - un bărbat cu părul alb. 

— Şi ce-l cu asta? 

— Când a trecut pe lângă bărbaţii aceia doi, a lăsat să-l cadă o mănuşă. 
Unul din ei a ridicat-o şi i-a înapoiat-o. Un şiretlic banal. Vrei să zici că 
bărbatul cu părul alb... e şeful lor? 

— Ceva de genul ăsta. 

Rusul păru alarmat şi neliniştit. 

— Eşti convinsă că... Pachetul e în siguranţă? Că nu a umblat cineva la 
el? S-a vorbit prea mult... S-a vorbit mult prea mult. 

Începu din nou să-şi roadă unghiile. 

— Convinge-te singur. 

Femeia se îndreptă spre şemineu şi dădu la o parte cu abilitate 
cărbunii. De dedesubt, dintre cocoloaşele de ziare, alese un pachet lunguieţ 
învelit cu hârtie murdară de ziar şi i-l dădu bărbatului. 

— Ingenios, zise el dând din cap aprobator. 

— Apartamentul a fost percheziţionat de două ori. Mi-au tăiat şi 
salteaua de pe pat. 

— Aşa cum am zis, murmură el, s-a vorbit prea mult. Toată tocmeala 
asta asupra preţului a fost o greşeală. 

Dădu la o parte ziarul. Înăuntru era un pachet mic învelit cu hârtie 
cafenie. Desfăcu şi hârtia, verifică iute conţinutul şi îl împacheta încă o dată. 
În timp ce făcea asta, o sonerie răsună ascuţit. 

— Americanul e punctual, remarcă Olga, aruncând o privire spre ceas şi 
ieşi din încăpere. 


După un minut, se întoarse conducând un necunoscut masiv, cu umeri 
largi, a cărui origine americană era evidentă. Privirea lui atentă trecu de la 
unul la altul. 

— Domnul Krassnine? Întrebă el politicos. 

— Chiar eu, replică Boris. Trebuie să-mi cer scuze pentru... Locul 
neconvențional ales pentru această întâlnire. Insă confidenţialitatea este 
imperativă. Eu... Nu-mi permit să fiu asociat în nici un fel cu această afacere. 

— Într-adevăr? Făcu americanul, politicos. 

— Am cuvântul dumneavoastră, nu-l aşa, că nu va fi făcut public nici un 
amănunt privind această tranzacţie? Aceasta era una dintre condiţiile... 
Vânzării. 

Americanul confirmă dând din cap. 

— Ne-am înţeles deja în această privinţă, spuse el cu indiferenţă. 
Acum, poate îmi arătaţi bunurile. 

— Aveţi banii. În bancnote? 

— Da, răspunse celălalt. 

Totuşi, nu făcu nici un gest să-l scoată. După o clipă de ezitare, 
Krassnine arătă spre micul pachet de pe masă. 

Americanul îl luă şi desfăcu hârtia. Duse conţinutul spre o mică lampă 
şi îl supuse unei examinări amănunțite. Satisfăcut, scoase din buzunar un 
portofel gros de piele şi extrase din el un teanc de bancnote pe care i le 
înmână rusului. Acesta le numără cu atenţie. 

— Totul e în regulă? 

— Mulţumesc, monsieur. Totul e corect. 

— Ah, făcu celălalt. Strecură neglijent pachetul învelit în hârtie cafenie 
în buzunar şi se înclină spre Olga. Bună seara, mademoiselle. Bună seara, 
domnule Krassnine. 

Apoi ieşi, închizând uşa în urma lui. Ochii celor doi rămaşi în încăpere 
se întâlniră. Bărbatul îşi umezi cu limba buzele uscate. 

— Mă întreb... Nu o să se mai întoarcă la hotel? Murmură Boris. 

La unison, se întoarseră spre fereastră, exact la timp ca să îl vadă pe 
american ieşind în stradă. Acesta o luă spre stânga şi o porni cu pas grăbit, 
fără să întoarcă măcar o dată capul. Două umbre se strecurară dintr-o arcadă 
şi îl urmară fără zgomot. Urmăritori şi urmărit se pierdură în noapte. Olga 
Demiroff spuse: 

— O să ajungă cu bine înapoi. Nu trebuie să-ţi fie teamă... Sau să-ţi faci 
iluzii - una din două. 

— De ce crezi că o să ajungă cu bine? O întreba Krassnine curios. 

— Un om care a făcut atâţia bani ca el nu poate fi un prost, zise Olga. 
Şi apropo de bani... 

Se uită semnificativ la Krassnine. 

— Da? 

— Partea mea, Boris Ivanovici. 

Fără tragere de inimă, Krassnine îi înmână două bancnote. Ea îi 
mulţumi dând din cap, fără să arate nici cea mai mică emoție şi strecură 
banii în ciorap. 


E bine, remarcă ea, satisfăcută. Boris o privi cu curiozitate. 

— Nu ai regrete, Olga Vasilovna? 

— Regrete? Pentru ce? 

— Pentru ceea ce ai avut în păstrare. Sunt femei... Majoritatea femeilor, 
cred, care sunt înnebunite după aşa ceva. 

Olga dădu gânditoare din cap. 

— Da, aici ai dreptate. Majoritatea femeilor au nebunia asta. Eu... Nu o 
am. Acum mă întreb... 

Se întrerupse. 

— Ce anume? 

— Americanul va fi în siguranţa cu ele - da, simt sigură de asta. Dar 
după aceea... 

— Da? La ce te gândeşti? 

— O să le dea, în mod sigur, unei femei, spuse Olga, gânditoare. Mă 
întreb ce o să se întâmple atunci... 

Se scutură, neliniştită şi se duse la fereastră. Brusc, scoase o 
exclamaţie şi îşi chemă companionul. 

— Vezi, trece pe stradă acum - bărbatul, vreau să zic. 

Amândoi priviră pe geam. O siluetă subţire, elegantă înainta, mergând 
fără grabă. Purta joben şi o pelerină. Când trecu pe lângă un lampadar, 
lumina căzu pe o coamă de păr des, argintiu. 

Capitolul 2 

Monsieur le Marquis. 

Bărbatul cu părul alb îşi continuă drumul, fără grabă, părând indiferent 
la tot ceea ce-l înconjura. O luă spre dreapta, apoi spre stânga. Din când în 
când fredona ca pentru sine o arie. 

Brusc, rămase nemişcat şi ascultă cu atenţie. Auzise un anumit sunet. 
Se poate să fi fost un cauciuc care explodase sau se poate să fi fost... O 
împuşcătură. Un zâmbet ciudat îi zăbovi pe buze câteva clipe. Apoi îşi reluă 
plimbarea liniştită. 

Dând colţul, nimeri într-o scenă oarecum agitată. Un reprezentant al 
legii lua notițe într-un carneţel şi doi, trei trecători întârziaţi se adunaseră 
acolo. Bărbatul cu păr alb îi ceru, politicos, informaţii unuia dintre aceştia. 

— S-a întâmplat ceva, nu-l aşa? 

— Mais oui, monsieur. Doi bandiți au atacat un domn american mai în 
vârstă. 

— Nu l-au rănit, nu? 

— Nu, într-adevăr, râse celălalt. Americanul avea un pistol în buzunar şi 
înainte să-l poată răni, a tras atât de aproape de ei, că s-au speriat şi au 
fugit. Ca de obicei, poliţia a sosit prea târziu. 

— Aha! Făcu bărbatul, fără să arate vreo emoție de vreun fel. 

Calm şi lipsit de griji, îşi reluă plimbarea nocturnă. Imediat trecu Sena şi 
ajunse în zona bogată a oraşului. După vreo douăzeci de minute, se opri în 
faţa unei anumite case dintr-un cartier liniştit, aristocratic. Magazinul - 
pentru că un magazin era - era imul lipsit de ostentaţie şi fără pretenţii. D. 
Papopolous, negustor de antichităţi, era atât de bine-cunoscut, încât nu avea 


nevoie de reclamă şi, într-adevăr, majoritatea afacerilor sale nu erau făcute 
la tejghea. Domnul Papopolous deţinea un minunat apartament care dădea 
spre Champs Elysee şi, la această oră, era normal să crezi că trebuia să fie 
acolo şi nu la magazin, însă bărbatul cu părul alb părea plin de încredere 
atunci când apăsă soneria plasată discret, după ce mai întâi aruncase rapid o 
privire de-a lungul străzii pustii. 

Încrederea îi fu răsplătită. Uşa se deschise şi un bărbat apăru în cadrul 
ei. Avea cercei de aur şi o piele oacheşă. 

— Bună seara, spuse străinul. Stăpânul e acasă? 

— Stăpânul e aici, dar nu primeşte vizitatori neanunţaţi la ora asta, 
mârâi celălalt. 

— Cred că pe mine o să vrea să mă primească. Spune-l că prietenul lui, 
Monsieur le Marquis, e aici. 

Bărbatul deschise uşa puţin mai mult şi permise vizitatorului să intre. 

Cel care se prezentase drept Monsieur le Marquis îşi acoperise faţa cu 
mâna atunci când vorbise. Când servitorul se întoarse să anunţe că domnul 
Papopolous îl primea cu plăcere pe vizitator, pe chipul acestuia se mai 
produsese o schimbare. Servitorul trebuie să fi fost foarte lipsit de spirit de 
observaţie sau foarte bine pregătit, pentru că nu trădă nici un semn de | 
surpriză la vederea micii măşti de satin care acoperea trăsăturile celuilalt. Il 
conduse spre o uşă de la capătul holului, o deschise şi anunţa cu un murmur 
respectuos: 

— Monsieur le Marquis. 

Silueta care se ridică să-l întâmpine pe acest oaspete ciudat era 
impozantă. Domnul Papopolous avea un aer venerabil şi patriarhal. Fruntea îi 
era înaltă şi barbă albă, frumoasă. Maniera lui de a fi avea ceva ecleziastic şi 
blând. 

— Dragul meu prieten, începu domnul Papopolous. 

Rosti cuvintele în franceză, pe un ton grav şi onctuos. 

— Trebuie să-mi cer scuze pentru această oră târzie, rosti vizitatorul. 

— Nici o problemă, nici o problemă, îl asigură domnul Papopolous. E o 
oră interesantă din noapte. Ai avut, poate şi o seară interesantă? 

— Nu personal. 

— Nu personal, repetă domnul Papopolous, nu, nu, desigur că nu. Ai 
veşti, nu-l aşa? 

Aruncă o privire furişă şi rapidă celuilalt, o privire care nu avea nimic 
ecleziastic sau blând. 

— Nu am veşti. Tentativa a eşuat. Nici nu mă aşteptam la altceva. 

— Chiar aşa, zise domnul Papopolous. O acţiune brutală... 

Îşi flutura mâna, ca să-şi arate dezgustul profund pentru Brutalitatea de 
orice fel. Într-adevăr, nu era nimic brutal la domnul Papopolous sau la 
bunurile pe care le tranzacţiona. Era bine-cunoscut la majoritatea curților 
europene, iar regii îi spuneau prieteneşte pe nume - Demetrius. Avea 
reputaţia unui om de o discreţie desăvârşită. Acest lucru, împreună cu 
noblețea înfăţişării sale, îl ajutaseră să ducă la bun sfârşit câteva tranzacţii 
foarte îndoielnice. 


— Atacul direct... Spuse domnul Papopolous. Clătină din cap. E o 
rezolvare uneori - dar foarte rar. 

Celălalt ridică din umeri. 

— Facem economie de timp, remarcă el, iar eşecul nu costă nimic - sau 
aproape nimic. Celălalt plan nu va da greş. 

— Ah, făcu domnul Papopolous, privindu-l cu atenţie. 

Interlocutorul aprobă încet din cap. 

— Am mare încredere în... Aăă... Reputația dumitale, rosti negustorul 
de antichităţi. 

Monsieur le Marquis zâmbi blând. 

— Cred că pot spune, murmură el, că încrederea dumitale nu va fi 
înşelată. 

— Ai nişte ocazii unice, spuse celălalt, cu o umbră de invidie în glas. 

— Mi le creez singur, replică Monsieur le Marquis. Se ridică şi îşi luă 
pelerina pe care o aruncase neglijent pe speteaza unui scaun. O să te ţin la 
curent, domnule Papopolous, prin canalele obişnuite, dar nu trebuie să existe 
nici un obstacol în aranjamentele noastre. 

Domnul Papopolous păru mâhnit. 

— Nu există niciodată vreun obstacol în aranjamentele mele, protestă 
el. 

Celălalt zâmbi şi, fără vreun cuvânt de rămas-bun, ieşi din încăpere, 
închizând uşa în urma lui. 

Domnul Papopolous rămase pe gânduri o clipă, mângâindu-şi 
venerabila barbă albă, apoi se îndreptă spre o a doua uşă, care se deschidea 
spre interiorul camerei. Când apăsă pe clanţă, o tânără, care în mod clar se 
sprijinise de uşă cu urechea lipită de gaura cheii, intră împleticindu-se 
înăuntru. Domnul Papopolous nu arătă nici un semn de surpriză sau de 
îngrijorare. Era clar ceva foarte obişnuit pentru el. 

— Ei bine, Zia, făcu el. 

— Nu l-am auzit plecând, se justifică Zia. 

Era o tânără frumoasă, cu o siluetă de Junona, cu ochi negri, 
scăpărători şi cu o asemănare de ansamblu atât de mare cu domnul 
Papopolous, încât era uşor să-ţi dai seama că erau tată şi fiică. 

— E enervant, continuă ea, vexată, că nu poţi vedea prin gaura cheii şi 
auzi în acelaşi timp. 

— Şi pe mine m-a enervat asta deseori, recunoscu domnul Papopolous, 
cu simplitate. 

— Deci acesta este Monsieur le Marquis, rosti Zia încet. Poartă 
întotdeauna mască, tată? 

— Intotdeauna. 

Urmă o pauză. i 

— Bănuiesc că e vorba despre rubine? Intreba Zia. 

Tatăl aprobă din cap. 

— Ce crezi, micuța mea? Se interesă el, cu o urmă de amuzament în 
ochii lui negri, ca două mărgele. 

— Despre Monsieur le Marquis? 


— Da. 

— Cred, rosti ea încet, că foarte rar găseşti un englez bine-crescut care 
vorbeşte franceza atât de bine. Aha! Făcu domnul Papopolous. Deci asta 
crezi tu. 

Ca de obicei, nu exprimă nici o părere, ci o privi pe Zia cu o blândă 
aprobare. 

— Mai cred şi că are o formă ciudată a capului, adăugă ea. 

— E mare, rosti tatăl ei, oarecum prea mare. Dar un asemenea efect 
este întotdeauna creat de o perucă. 

Se uitară unul la altul şi zâmbiră. 

Capitolul 3 

Inima de Foc. 

Rufus van Aldin trecu prin uşile rotative de la Savoy şi se îndreptă spre 
recepţie. Recepţionerul zâmbi şi îl întâmpină cu respect. 

— Mă bucur să vă revăd, domnule van Aldin, spuse el. 

Milionarul american îl salută cu o mişcare nepăsătoare Din cap. 

— Totul e în regulă? Întrebă el. 

— Da, domnule. Domnul maior Knighton este acum sus, în apartament. 

Van Aldin dădu iarăşi din cap. 

— Am primit vreo scrisoare? Catadicsi el să întrebe. 

— Toate au fost trimise sus, domnule van Aldin. Ah! Aşteptaţi o clipă. 
Băgă mâna într-o cutie de corespondenţă şi scoase o scrisoare. De-abia a 
venit, explică el. 

Rufus van Aldin luă scrisoarea şi, după ce văzu grafia ' scrisul curgător 
al unei femei - chipul lui suferi brusc o transformare. Contururile aspre se 
îndulciră, linia dură a gurii se relaxă. Părea alt om. Se îndreptă spre lift, cu 
scrisoarea în mână şi cu zâmbetul încă pe buze. 

În salonul din apartament, un tânăr stătea la birou, sortând cu agilitate 
corespondenţa, cu uşurinţa dată de o practică îndelungată. Când van Aldin 
intră, tânărul sări în picioare. 

— Salut, Knighton! 

— Bine aţi revenit, domnule. V-aţi distrat? 

Aşa şi aşa, răspunse milionarul fără emotie. În ziua de azi, Parisul este 
un oraş neînsemnat. Totuşi... Am obţinut ceea ce am vrut. Zâmbi sumbru, ca 
pentru sine. 

— Aşa e, fu de acord celălalt. 

Rosti cuvintele firesc, ca o persoană care afirmă un fapt bine cunoscut. 
Aruncându-şi haina grea, van Aldin se îndreptă spre birou. 

— Ceva urgent? 

— Nu cred, domnule. Majoritatea sunt chestiuni obişnuite, însă nu am 
terminat de sortat tot. 

Van Aldin dădu scurt din cap. Era un om care rareori exprima vreun 
reproş sau vreo laudă. Metoda aplicată celor pe care îi angaja era simplă: le 
dădea o şansă corectă şi îi concedia rapid pe cei care nu erau eficienţi. Işi 
selecta oamenii într-un fel neconvențional. De exemplu, pe Knighton îl 
întâlnise din întâmplare într-o staţiune elveţiană, cu două luni înainte. Il 


plăcuse, îi cercetase trecutul militar şi găsise explicaţia pentru şchiopătatul 
cu care mergea Knighton. Acesta nu ascunsese faptul că îşi căuta o slujbă şi 
chiar îl întrebase plin de îndrăzneală pe milionar dacă nu cunoştea vreun post 
disponibil. Van Aldin îşi amintea, cu un rânjet amuzat, de uluirea totală a 
tânărului când însuşi marele om îi oferise un post de secretar. 

— Dar... Nu am nici un fel de experienţă în afaceri, se bâlbâise el. 

— Asta nu contează nici cât o ceapă degerată, replicase van Aldin. Am 
deja trei asistenţi care să se ocupe de genul ăsta de lucruri. Insă probabil voi 
merge în Anglia pentru următoarele şase luni şi am nevoie de un englez 
care... Ei bine, care să ştie dedesubturile şi să mă poată ajuta cu partea 
socială a lucrurilor. 

Până acum van Aldin considera că nu se înşelase. Knighton se dovedise 
a fi isteţ, inteligent şi plin de idei şi avea maniere fermecătoare. 

Secretarul indică trei sau patru scrisori aşezate deoparte pe birou. 

— Poate nu ar fi rău, domnule, dacă v-aţi uita pe acestea, sugeră el. 
Prima este despre acordul Colton... 

Dar Rufus van Aldin ridică o mână, oprindu-l. 

— Nu am de gând să mă uit la absolut nimic în seara asta, declară el. 
Toate pot aştepta până dimineaţă. In afară de asta, adăugă el, privind 
scrisoarea pe care o avea în mână. 

Şi din nou acel zâmbet straniu care îl transforma i se strecură pe chip. 

Richard Knighton zâmbi înţelegător. 

— Doamna Kettering? Murmură el. A sunat ieri şi azi. Părea foarte 
nerăbdătoare să vă vadă imediat, domnule. 

— Serios? 

Zâmbetul se şterse de pe faţa milionarului. Rupse plicul pe care îl avea 
în mâna şi scoase foaia dinăuntru. În timp ce citea, chipul i se întunecă, 
buzele i se strânseră într-o linie sumbră, atât de bine cunoscută pe Wall 
Street şi sprâncenele se uniră ameninţător. Plin de tact, Knighton se întoarse 
cu spatele şi continuă să deschidă scrisorile şi să le sorteze. Milionarului îi 
scăpă o înjurătură înăbuşită şi pumnii lui încleştaţi loviră masa cu putere. 

— Nu o să accept asta, murmură el pentru sine. Biata fetiţă, bine că-l 
are pe tatăl ei alături. 

Măsură camera în lung şi-n lat timp de câteva minute, încruntat. 
Knighton era tot aplecat cu asiduitate la birou. Brusc, van Aldin se opri. Îşi luă 
haina de pe scaunul pe care o aruncase. 

— leşiţi din nou, domnule? 

— Da, mă duc la fiica mea. 

— Şi dacă sună oamenii lui Colton? 

— Spune-le să se ducă la dracu', se răsti van Aldin. 

— Prea bine, replică secretarul, neimpresionat. 

Van Aldin era deja îmbrăcat. Îndesându-şi pălăria pe cap, se îndreptă 
spre uşă. Se opri cu mâna pe clanţă. 

— Eşti un tip de ispravă, Knighton, spuse el. Nu te îngrijorezi când sunt 
scos din fire. 

Knighton zâmbi uşor, dar nu răspunse. 


— Ruth e singurul meu copil, continuă van Aldin şi nimeni pe lumea 
asta nu ştie cu adevărat ce înseamnă ea pentru mine. Un zâmbet slab îi 
înflori pe faţă. Îşi strecură mâna în buzunar. Vrei să vezi ceva, Knighton? 

Se apropie din nou de secretar. 

Din buzunar scoase un pachet învelit neglijent în hârtie cafenie. Aruncă 
învelişul şi scoase la iveală o casetă mare şi murdară de catifea roşie. Pe 
mijlocul capacului erau nişte iniţiale împreunate, iar deasupra lor o coroană. 
Van Aldin deschise caseta şi secretarului i se tăie respiraţia. Pe albul uşor 
murdar al interiorului, pietrele străluceau ca nişte picături de sânge. 

— Dumnezeule, domnule! Exclamă Knighton. Sunt... Sunt adevărate? 

Van Aldin scoase un râset scurt, înfundat. 

— Nu mă mir că întrebi asta. Printre rubinele astea sunt trei dintre cele 
mai mari din lume. Ecaterina a Rusiei le-a purtat, Knighton. Cea din mijloc e 
cunoscută sub numele de „Inima de Foc”. E perfectă - nu are nici un defect. 

— Dar trebuie să coste o avere, murmură secretarul. 

— Patru sau cinci sute de mii de dolari, replică van Aldin nonşalant şi 
asta fără să menţionăm importanţa istorică. 

— Şi le purtaţi aşa, neglijent, în buzunar? 

Van Aldin râse amuzat. 

— Cred că da. Vezi tu, e micul meu cadou pentru Ruthie. 

Secretarul zâmbi discret. 

— Acum înţeleg nerăbdarea manifestată de doamna Kettering la 
telefon, murmură el. 

Dar van Aldin clătină din cap. Înfăţişarea dură reveni. 

— Aici greşeşti, spuse el. Nu ştie despre asta - reprezintă mica mea 
surpriză pentru ea. Închise caseta şi începu s-o învelească încet. E îngrozitor, 
Knighton, cât de puţine putem face pentru cei pe care îi iubim. Pot cumpăra o 
bună parte din lume pentru Ruth, dacă asta i-ar folosi la ceva, dar nu Îi 
foloseşte. Pot să-l atârn aceste giuvaiere la gât şi să-l ofer o clipă de 
încântare, poate, dar... Clătină din cap. Când o femeie nu are un cămin 
fericit... 

Lăsă fraza neterminată. Secretarul dădu din cap discret. Cunoştea, ca 
nimeni altul, reputaţia nobilului Derek Kettering. Van Aldin oftă. Strecurând 
pachetul înapoi în buzunarul de la haină, îl salută din cap de Knighton şi ieşi 
din încăpere. 

Capitolul 4 

În Curzon Street. 

Doamna Derek Kettering locuia în Curzon Street. Valetul care deschise 
uşa îl recunoscu de îndată pe Rufus van Aldin şi îşi permise un zâmbet discret 
de bun venit. Îl conduse sus, în salonul spaţios de la primul etaj. 

O femeie aşezată lângă fereastră tresări şi exclamă: 

— Ah, tată, în sfârşit! l-am telefonat maiorului Knighton toată ziua 
încercând să dau de tine, dar nu mi-a putut spune sigur când aveai să te 
întorci. 

Ruth Kettering avea 28 de ani. Fără să fie frumoasă, sau nici măcar 
drăguță în adevăratul sens al cuvântului, avea o înfăţişare care sărea în 


evidenţă datorită coloritului. În tinereţe, lui van Aldin i se spunea „Morcov şi 
Ghimbir”, iar părul lui Ruth era de un arămiu pur. Ochii îi erau întunecaţi, iar 
sprâncenele încă şi mai negre - un efect cumva subliniat prin machiaj. Era 
înaltă şi subţire şi se mişca elegant. La o privire superficială, părea chipul 
Madonnei lui Rafael. Numai la o privire atentă se observa aceeaşi linie a 
maxilarului şi a bărbiei ca la van Aldin, vădind aceeaşi duritate şi 
determinare, potrivite pentru un bărbat, dar nu la fel de potrivite pentru o 
femeie. Încă din copilărie, Ruth van Aldin fusese obişnuită să i se facă pe plac 
şi oricine i se împotrivise îşi dăduse curând seama că fiica lui Rufus van Aldin 
nu ceda niciodată. 

— Knighton mi-a spus că l-ai sunat, zise van Aldin. Însă m-am întors de 
la Paris doar de o jumătate de oră. Ce-l povestea asta cu Derek? 

Ruth Kettering se înroşi, furioasă. 

— Este incredibil. Depăşeşte orice limită, strigă ea. El... Nu pare să 
asculte nimic din ce-l zic eu. 

În vocea ei se simţea atât uimire, cât şi furie. 

— O să mă asculte pe mine, rosti milionarul, sumbru. 

Ruth continuă: 

— Abia l-am văzut în ultima lună. Merge aproape pretutindeni cu 
femeia aia. 

— Cu ce femeie? 

— Mirelle. Ştii, dansează la Parthenon. 

Van Aldin confirmă cu o înclinare a capului. 

— Am fost la Leconbury săptămâna trecută. Am... Am vorbit cu lordul 
Leconbury. A fost teribil de drăguţ cu mine, m-a înţeles perfect. Mi-a zis că o 
să-l tragă o săpuneală lui Derek. 

— Ah! Făcu van Aldin. 

— Ce vrei să spui cu „ah”, tată? 

— Exact ceea ce crezi şi tu, Ruthie. Bietul Leconbury este un ratat. 
Desigur că Te-a înţeles, desigur că a încercat să te calmeze. După ce fiul şi 
moştenitorul lui s-a însurat cu fiica unuia dintre cei mai bogaţi oameni din 
Statele Unite, evident că nu vrea să strice lucrurile. Dar e deja cu un picior în 
groapă - toată lumea ştie asta - şi orice ar spune nu l-ar afecta nici cât negru 
sub unghie pe Derek. 

— Tu nu poţi să faci ceva, tată? Îl presă Ruth, după un minut sau două. 

— Aş putea, răspunse milionarul. Aşteptă o secundă gânditor şi 
continuă: Sunt câteva lucruri pe care le-aş putea face, dar numai unul ar fi de 
un real folos. Cât curaj ai, Ruthie? 

Ea îl privi ţintă. El confirmă cu o înclinare a capului. 

— Vorbesc serios. Ai curajul să recunoşti că ai făcut o greşeală? Nu 
există decât o singură cale de a ieşi din încurcătura asta, Ruthie. Redu 
pierderile şi ia-o de la capăt. 

— Vrei să zici... 

— Divorţează. 

— Să divorţez! 

Van Aldin zâmbi sec. 


— Rosteşti cuvântul ăsta, Ruth, de parcă nu l-ai auzit niciodată. Şi 
totuşi prietenii tăi o fac în fiecare zi. 

— Oh! Ştiu asta Dar... 

Se opri, muşcându-şi buza. Tatăl ei dădu din cap înţelegător. 

— Ştiu, Ruth. Tu eşti ca mine, nu suporţi să dai drumul. Dar eu am 
învăţat, iar tu trebuie să faci la fel, că sunt momente când asta este singura 
soluţie. Pot să găsesc modalităţi să-l aduc pe Derek înapoi la tine, dar în final 
se va ajunge la acelaşi rezultat. Nu e bun de nimic, Ruth. E putred până în 
măduva caselor. Şi, ţine cont, eu mă consider vinovat că te-am lăsat să te 
măriţi cu el. Dar păreai foarte hotărâtă să-l ai cu orice preţ, i; ir el părea 
sincer decis să întoarcă o altă foaie - şi, ei bine, o dată nu ţi-am făcut pe 
plac... 

Van Aldin nu o privi când rosti cuvintele. Dacă ar fi făcut-o, ar fi putut 
vedea roşeaţa care îi cuprinse rapid chipul lui Ruth. 

— Într-adevăr, rosti ea cu o voce aspră. X 

— Am fost prea slab de înger că s-o pot face şi a doua oară. Insă nu-ți 
pot spune cât aş fi vrut s-o fi făcut. Ai avut o viață nefericită în ultimii ani, 
Ruth. 

— Nu a fost foarte... Plăcută, recunoscu doamna Kettering. 

— De asta zic că asta trebuie să înceteze! Îşi lăsă mâna să cadă cu 
putere pe masă. Poate că încă mai ai o slăbiciune pentru tipul ăsta. Dar 
opreşte-te. Vezi adevărul! Derek Kettering s-a însurat cu tine pentru bani şi 
cu asta, basta! Descotoroseşte-te de el, Ruth! 

— Şi dacă nu e de acord? 

Van Aldin o privi uluit. 

— Nu va avea nici un cuvânt de spus în toată povestea asta. 

Tânăra roşi şi îşi muşcă buza. 

— Nu, nu, desigur că nu. 

Tatăl ei o privi cu atenţie. 

— Ce-ai vrut să spui? 

— Adică... Se opri, alegându-şi cu atenţie cuvintele. S-ar putea să nu 
accepte aşa uşor. 

— Bărbia milionarului se înălţă sumbru. Vrei să spui că se va opune? 
Lasă-l! Dar, de fapt, te înşeli. Orice avocat va consulta îi va spune că nu are 
nimic solid pe care să se bazeze. 

— Nu crezi că... Ezită ea... Adică... Doar ca să-mi facă în ciudă... ar 
putea să încerce să mă pună într-o situaţie neplăcută? 

Tatăl ei o privi cu o oarecare uimire. 

— Adică să se împotrivească? Van Aldin clătină din cap. Foarte puţin 
probabil. Vezi, ar trebui să aibă ceva de care să se lege. 

Doamna Kettering nu răspunse. Van Aldin o privi scrutător. 

— Haide, Ruth, dă-l drumul. Te preocupă ceva: ce este? 

— Nimic, absolut nimic. 

Dar vocea ei nu era deloc convingătoare. 

— Ţi-e groază de publicitate? Asta e? Lasă asta în seama mea. O să 
rezolv lucrurile atât de discret, că nu o să fie nici o agitaţie. 


— Foarte bine, tată, dacă tu chiar crezi că este cea mai bună soluţie. 

— Încă îţi mai place tipul, Ruth? Asta este? 

— Nu. 

Cuvântul fu rostit cu o emfază nesigură. Van Aldin păru satisfăcut. O 
bătu uşor pe fiica lui pe umăr. 

— O să fie bine, micuţo. Nu-ţi face griji. Acum să uităm de toate astea. 
Ţi-am adus un cadou de la Paris. 

— Pentru mine? Ceva foarte drăguţ? 

— Sper că o să-ţi placă, răspunse van Aldin, zâmbind. 

Luă pachetul din buzunarul hainei şi i-l înmâna. Tânăra îl Desfăcu 
nerăbdătoare şi deschise caseta. Un „oh” prelung îi ieşi pe buze. Ruth 
Kettering iubea bijuteriile - întotdeauna le iubise. 

— Tată, sunt extraordinare! 

— Sunt unice, nu-l aşa? Răspunse milionarul cu satisfacţie, îţi plac? 

— Dacă îmi plac? Tată, sunt minunate! Cum ai făcut rost de ele? 

Van Aldin zâmbi. 

— A, ăsta-l secretul meu. A trebuit să le cumpăr de la un particular, 
desigur. Vezi piatra aceea mare din mijloc? Poate ai auzit de ea. Este celebră 
„Inimă de Foc”. Inima de Foc! Repetă doamna Kettering. 

Luase pietrele din casetă şi le ţinea la piept. Milionarul o privi. Se 
gândea la şirul de femei care purtaseră aceste bijuterii. La supărări, la 
disperări, la gelozii. „Inima de Foc”, la fel ca toate pietrele faimoase, lăsase în 
urmă multe tragedii şi violenţe. Ţinută în mâna sigură a lui Ruth Kettering, 
părea să-şi piardă puterea malefică. Cu atitudinea ei calmă, echilibrată, 
această femeie din lumea occidentală părea o negaţie a tragediei sau a 
durerilor. Ruth puse din nou pietrele în casetă; apoi sări în picioare şi îşi 
aruncă braţele în jurul gâtului tatălui său. A 

— Mulţumesc! Mulţumesc, tată. Sunt minunate! Intotdeauna mi-ai dat 
cadouri splendide. 

— E în regulă, zise van Aldin, bătând-o uşor pe umăr. Eşti tot ce am, 
Ruthie. 

— Rămâi la masă, nu-l aşa, tată? 

— Nu cred. leşeai în oraş, nu? 

— Da, dar pot să anulez fără probleme. Nu e nimic foarte interesant. 

— Nu, răspunse van Aldin. Nu-ţi anula întâlnirea. Ne vedem mâine, 
draga mea. Poate că dacă îţi telefonez, putem să ne vedem la Galbraith? 

Domnii Galbraith, Galbraith, Cuthbertson & Galbraith erau avocaţii lui 
van Aldin din Londra. 

— Foarte bine, tată. Ezită. Bănuiesc că... Asta... Nu mă va împiedica să 
merg pe Riviera? 

— Când vrei să pleci? 

— Pe 14 

— A, e în regulă. Aceste lucruri au nevoie de timp ca să fie rezolvate. 
Apropo, Ruth, nu aş duce rubinele alea în străinătate dacă aş fi în locul tău. 
Lasă-le la bancă. 

Doamna Kettering dădu din cap. 


— Nu vrem să fii jefuită şi ucisă de dragul „Inimii de Foc”, spuse 
milionarul cu umor. 

— Şi totuşi, tu le-ai purtat neglijent în buzunar, replică fiica lui, 
zâmbind. 

— Da... 

Ceva, o ezitare, îi captă atenţia. 

— Ce este, tată? 

— Nimic. Zâmbi. Mă gândeam la o mică aventură pe care am avut-o în 
Paris. 

— O aventură? 

— Da, în noaptea în care am cumpărat astea. 

Făcu un gest către caseta de bijuterii. 

— A, spune-mi. 

— Nu-l nimic de spus, Ruthie. Nişte bandiți au căpătat ceva curaj, iar eu 
am tras în ei şi au fugit. Asta-l tot. 

Ruth îl privi cu mândrie. 

— Eşti un tip dur, tată. 

— Asta aşa e, Ruthie. 

O sărută cu afecţiune şi plecă. Când ajunse înapoi la Savoy, îi dădu un 
ordin scurt lui Knighton. 

— la legătura cu un om numit Goby; o să-l găseşti adresa în agenda 
mea. Să fie aici mâine-dimineaţă, la 930 

— Da, domnule. 

— Vreau să-l văd şi pe domnul Kettering. Scoate-l din pământ, din iarbă 
verde. Încearcă la clubul lui - în orice caz, ia cumva legătura cu el şi 
aranjează o întâlnire aici, mâine-dimineaţă. Mai bine, un pic mai târziu, pe la 
prânz. E genul care nu se scoală prea de dimineaţă. 

Secretarul dădu din cap că pricepuse instrucţiunile. Van Aldin se lăsă 
apoi pe mâinile valetului. Baia era pregătită şi, relaxându-se în apă fierbinte, 
se gândi la discuţia avută cu fiica sa. Mintea lui ageră acceptase de mult 
faptul că divorţul era singura soluţie. Ruth fusese de acord cu soluţia propusă 
cu mai multă uşurinţă decât sperase el. Totuşi, în ciuda acceptului ei, van 
Aldin avea o vagă senzaţie de nelinişte. Simţea că totuşi ceva din atitudinea 
ei nu fusese foarte firesc. Se încruntă. 

— Poate îmi imaginez, murmură el şi totuşi pun pariu că e ceva ce nu 
mi-a spus. 

Capitolul 5 

Un domn util. 

Rufus van Aldin tocmai terminase micul dejun frugal alcătuit din cafea 
şi din pâine prăjită - ca întotdeauna - când Knighton intră în cameră. 

— Domnul Goby este jos, domnule şi vă aşteaptă. 

Milionarul se uită la ceas. Era exact 930 

— În regulă, zise el, scurt. Poate să urce. 

Un minut sau două mai târziu, domnul Goby intră. Era un bărbat micuţ, 
în vârstă, îmbrăcat sărăcăcios, cu ochi care priveau cu grijă împrejurul 
camerei şi niciodată la persoana căreia i se adresa. 


— Bună dimineaţa, Goby, zise milionarul. la loc. 

— Mulţumesc, domnule van Aldin. 

Domnul Goby se aşeză cu mâinile pe genunchi şi privi cu atenţie 
radiatorul. 

— Am o treabă pentru tine. 

— Da, domnule van Aldin? 

— Fiica mea este măritată cu nobilul Derek Kettering, după cum 
probabil ştii. 

Domnul Goby îşi mută privirea de la radiator la sertarul din stânga al 
biroului şi permise unui zâmbet dezaprobator să-l străbată chipul. Domnul 
Goby ştia multe lucruri, dar întotdeauna ura să recunoască acest lucra. 

— La sfatul meu, este pe cale să intenteze o cerere de divorţ. Asta, 
desigur, e treaba avocatului. Dar, din motive particulare, vreau să am 
informaţii complete. 

— Domnul Goby se uită la o cornişă şi murmură: Despre domnul 
Kettering? 

— Despre domnul Kettering. 

— Foarte bine, domnule. 

Domnul Goby se ridică în picioare. 

— Când o să le ai? 

— Vă grăbiţi, domnule? 

— Întotdeauna mă grăbesc, răspunse milionarul. 

Domnul Goby zâmbi înţelegător înspre un paravan. _ 

— Să zicem ora două, în această după-amiază, domnule? intrebă el. 

— Excelent, aprobă celălalt. La revedere, Goby! 

— La revedere, domnule van Aldin! 

— E un om foarte util, spuse milionarul după ce Goby ieşi şi secretarul 
intră. În domeniul lui, e specialist. 

— În ce domeniu? 

— Al informaţiilor. Dă-l 24 de ore şi îţi va dezvălui viaţa privată a 
arhiepiscopului de Canterbury. 

— Un om util, într-adevăr, spuse Knighton, cu un zâmbet. 

— Mi-a fost de ajutor de două, trei ori, afirmă van Aldin. Acum, 
Knighton, sunt gata să mă apuc de treabă. 

În următoarele câteva ore, multe afaceri fură rapid rezolvate. Era 1230 
când sună telefonul şi domnul van Aldin fu informat că domnul Kettering 
ajunsese. Knighton îl privi pe van Aldin şi înţelese semnificaţia mişcării scurte 
din cap. 

— Cere-l domnului Kettering să urce, te rog. 

Secretarul îşi strânse hârtiile şi plecă. El şi vizitatorul Trecură imul pe 
lângă celălalt în uşă şi Derek Kettering se dădu la o parte să-l lase pe 
secretar să iasă. Apoi intră, închizând uşa în urma lui. 

— Bună dimineaţa, domnule. Am auzit că eraţi nerăbdător să mă 
vedeţi. 

Vocea leneşa, cu inflexiunea ei uşor ironică, îi trezi amintiri lui van 
Aldin. Kettering avea un oarecare farmec indiscutabil - întotdeauna avusese. 


Van Aldin se uită pătrunzător la ginerele lui. Derek Kettering avea 34 de ani, 
era zvelt, cu o faţă oacheşa şi îngusta care, chiar şi acum, avea ceva - greu 
de descris - copilăresc. 

— Intră, îl invită van Aldin. la loc. 

Kettering se aruncă nepăsător pe un fotoliu şi îl privi pe socrul său cu 
un fel de amuzament tolerant. 

— Nu v-am văzut de ceva vreme, domnule, remarcă el amabil. De vreo 
doi ani, cred. Aţi văzut-o pe Ruth? 

— M-am întâlnit cu ea seara trecută, răspunse van Aldin. 

— Arată foarte bine, nu? Zise celălalt, nepăsător. 

— Nu credeam că ai prea multe ocazii ca să-ţi dai seama, replică van 
Aldin sec. 

Derek Kettering ridică din sprâncene. 

— A, uneori ne întâlnim la acelaşi club, răspunse el, binedispus. 

— Nu am de gând să bat câmpii, rosti van Aldin tăios. Am sfătuit-o pe 
Ruth să înainteze o cerere de divorţ. 

Derek Kettering nu păru impresionat. 

— Ce măsură drastică! Murmură el. Vă deranjează dacă fumez? 

Îşi aprinse o ţigară, pufăi scoțând un nor de fum şi întrebă nonşalant: 

— Şi Ruth ce a spus? 

— Ruth are de gând să-mi urmeze sfatul, zise tatăl ei. 

— Chiar aşa? 

— Asta e tot ce ai de spus? Întrebă van Aldin cu asprime. 

Kettering scutură scrumul în grătarul şemineului. 

— Ştiţi, eu cred că face o mare greşeala, răspunse el cu un aer detaşat. 

— Din punctul tău de vedere, fără îndoială că face, zise van Aldin 
sumbru. 

— Oh, haide, replica Kettering, să nu lăsăm asta să devină ceva 
personal. Nu mă gândeam la mine când am spus asta. Mă gândeam la Ruth. 
Ştiţi că bătrânul meu guvernator nu mai are mult de trăit - toţi doctorii spun 
asta. Ar fi bine că Ruth să aştepte vreo doi ani şi voi deveni lordul Leconbury, 
iar ea va fi stăpâna de la Leconbury - acesta fiind şi motivul pentru care s-a 
măritat cu mine. 

— Nu am de gând să ascult obrăzniciile tale afurisite, strigă van Aldin. 

Derek Kettering îi zâmbi, neimpresionat. 

— Sunt de acord. E o idee învechită, zise el. Un titlu nu mai are valoare 
în ziua de azi. Totuşi, Leconbury este un loc foarte frumos şi, la urma urmei, 
suntem una dintre cele mai vechi familii din Anglia. Va fi foarte neplăcut 
pentru Ruth dacă divorţează, iar eu mă recăsătoresc şi astfel o altă femeie va 
fi stăpâna de la Leconbury şi nu ea. 

— Vorbesc serios, tinere, afirmă van Aldin. 

— A şi eu la fel, replică Kettering. Sunt foarte strâmtorat din punct de 
vedere financiar; dacă Ruth divorţează de mine, voi fi într-o situaţie foarte 
neplăcută. Şi, dacă a suportat asta zece ani, de ce să nu mai suporte încă 
puţin? Vă dau cuvântul de onoare că bătrânul nu poate rezista încă 18 luni şi, 


după cum am mai spus, e păcat că Ruth să nu capete ceea cea vrut 
măritându-se cu mine. 

— Vrei să zici că fiica mea s-a măritat cu tine pentru titlul tău şi pentru 
poziţia ta? 

Derek Kettering scoase un hohot de râs care nu era foarte amuzat. 

— Doar nu credeţi că a fost o căsătorie din dragoste? Intrebă el. 

— Ştiu, zise van Aldin foarte încet, că aveai o altă părere la Paris, acum 
zece ani. 

— Da? Poate aşa era. Ruth era foarte frumoasă - ca un înger sau o 
sfântă, sau o fiinţă care a coborât dintr-o firidă a unei biserici. Imi amintesc 
că eram hotărât să întorc foaia, să mă potolesc şi să trăiesc după canoanele 
cele mai înalte ale vieţii de familie englezeşti cu o soţie frumoasă care mă 
iubea. Râse din nou, chiar şi mai distonant. Dar bănuiesc că nu credeţi asta, 
nu? 

— Nu am nici o îndoială că te-ai însurat cu Ruth pentru bani, afirmă van 
Aldin fără emoție. 

— lar ea s-a măritat cu mine din dragoste? Întreba celălalt ironic. 

— Sigur că da, rosti van Aldin. 

Derek Kettering îl privi ţintă câteva clipe, apoi dădu gânditor din cap. 

— Văd că dumneavoastră chiar credeţi asta, zise el. Şi eu credeam la 
fel. Pot să vă asigur, dragul meu socru, că m-am lămurit foarte repede. 

— Nu ştiu unde vrei să ajungi, afirmă van Aldin şi nici nu-mi pasă. Ai 
tratat-o pe Ruth al naibii de rău. 

— A, aşa e, recunoscu Kettering cu uşurinţă, dar e o tipă dură. E fiica 
dumneavoastră. Sub moliciunea rozalie e dură ca granitul. Mi s-a spus că 
întotdeauna aţi fost cunoscut ca un bărbat dur, dar Ruth e şi mai dură. Măcar 
dumneavoastră iubiţi pe cineva mai mult decât propria persoană. Ruth nu a 
făcut asta niciodată şi nici nu o va face. 

— De ajuns! Strigă van Aldin. Te-am chemat aici doar ca să-ţi spun 
drept în faţă ce am de gând să fac. Fata mea are dreptul la o fărâmă de 
fericire şi, nu uita, eu o susţin. g 

Derek Kettering se ridică şi râmase lângă şemineu. Işi aruncă ţigara. 
Când vorbi, vocea lui era foarte calmă: 

— Şi mai exact ce vreţi să spuneţi cu asta? 

— Vreau să spun că ar fi bine să nu te opui, zise van Aldin. 

— A, asta e o ameninţare? 

— Poţi s-o iei cum vrei, afirmă van Aldin. 

Kettering îşi trase un scaun la masă şi se aşeză în faţa milionarului. 

— Şi să presupunem, spuse el moale, doar de dragul discuţiei, că mă 
opun? 

Van Aldin ridică din umeri. 

— Nu ai nici un motiv, tinere nesăbuit. Întreabă-ţi avocaţii şi o să-ţi 
spună şi ei asta. Purtarea ta este notorie, toată Londra vorbeşte. 

— Bănuiesc că Ruth a făcut scandal în legătură cu Mirelle. Foarte 
prostesc din partea ei. Eu nu mă amestec în prieteniile ei. 


Ce vrei să spui? Întrebă van Aldin cu asprime. Derek Kettering izbucni 
în râs. 

— Văd că nu ştiţi totul, domnule. Probabil că sunteţi, cum e şi firesc, 
părtinitor. Îşi luă pălăria şi bastonul şi se îndreptă spre uşă. Nu prea mă 
pricep să dau sfaturi, aruncă el. Dar, în acest caz, aş recomanda cu tărie o 
sinceritate totală între tată şi fiică. 

leşi rapid din cameră şi închise uşa în urma lui, în timp ce milionarul 
sări în picioare. 

— Ce naiba a vrut să spună cu asta? Făcu van Aldin, lăsându-se să 
cadă iarăşi pe scaun. 

Toată neliniştea îi reveni cu putere. Exista ceva şi el nu reuşise să-l dea 
de capăt. Telefonul era lângă el - îl apucă şi ceru să i se facă legătura la 
reşedinţa fiicei sale. 

— Alo! Alo! Este Mayfair 81907? Doamna Kettering este acasă? A, e 
plecată? Da, să ia masa. Când se întoarce? Nu ştii? Da, foarte bine. Nu, nu 
am nici un mesaj. 

Trânti receptorul furios. La ora două, străbătea camera în aşteptarea lui 
Goby. Acesta fu invitat să intre la ora 1410 

— Ei bine? Lătră milionarul cu duritate. 

Dar micuțul domn Goby nu putea fi grăbit. Se aşeză la masă, scoase un 
carneţel foarte ponosit şi începu să citească din el cu o voce monotonă. 
Milionarul ascultă atent, cu o satisfacţie din ce în ce mai mare. Goby se opri 
şi se uită concentrat la coşul de gunoi. 

— Hm! Făcu van Aldin. Pare destul de clar. Cazul o să meargă uns. 
Probele de la hotel sunt în regulă, nu? 

— Beton, replică domnul Goby privind urât un fotoliu aurit. 

— lar financiar stă foarte prost. Spui că acum încearcă să obţină un 
împrumut? A obţinut deja practic tot ce a putut obţine de la tatăl lui. Odată 
ce vestea divorţului se va răspândi, nu va putea să mai obţină nici măcar un 
cent şi, nu numai asta, datoriile lui pot fi cumpărate şi poate fi supus 
presiunilor şi sub aspectul ăsta. L-am încolţit, Goby. L-am prins la înghesuiala. 

Lovi masa cu pumnul. Chipul lui era sumbru şi triumfător. 

— Informaţiile par satisfăcătoare, zise domnul Goby cu o voce subţire. 

— Acum trebuie să mă duc în Curzon Street, afirmă milionarul. li sunt 
foarte recunoscător, Goby. Te pricepi, n-am ce spune. 

Un zâmbet palid de recunoştinţă apăru pe chipul omuleţului. 

— Mulţumesc, domnule van Aldin, zise el. Incerc să fac tot posibilul. 

Van Aldin nu se duse direct în Curzon Street. Se îndreptă mai întâi spre 
City, unde avu două întâlniri care îl făcură să fie şi mai mulţumit. De acolo, 
luă metroul până în Down Street. În vreme ce mergea pe Curzon Street, o 
siluetă ieşi de la numărul 160 şi o luă pe stradă înspre van Aldin, astfel încât 
trecură unul pe lângă celălalt pe trotuar. Pentru o clipă, milionarul avu 
impresia că era chiar Derek Kettering - înălţimea şi constituţia erau 
asemănătoare. Dar când ajunseră faţă în faţă, van Aldin văzu că era un 
necunoscut. Cel puţin... Nu, nu era un străin. Chipul lui trezi în mintea 
milionarului un fior de recunoaştere, care era în mod clar asociat cu ceva 


neplăcut. Îşi chinui mintea în zadar, dar nu reuşi să-şi dea seama. Îşi continuă 
drumul, clătinând iritat din cap. Ura să fie derutat. 

Era evident că Ruth Kettering îl aştepta. Alergă la el şi îl sărută când 
van Aldin intră pe uşă. 

— Ei bine, tată, cum merg lucrurile? 

— Foarte bine, răspunse van Aldin. Dar trebuie să vorbesc ceva cu tine, 
Ruth. 

Simţi o schimbare aproape insesizabilă în ea; ceva prudent şi viclean 
înlocui impulsivitatea salutului ei. Ruth se aşeză într-un fotoliu mare. 

— Ei bine, tată? Intrebă ea. Despre ce este vorba? 

— M-am întâlnit cu soţul tău azi-dimineaţă, afirmă van Aldin. 

— L-ai văzut pe Derek? 

— Da. Mi-a spus multe lucruri, majoritatea obrăznicii curate. Tocmai 
când plecă, a spus ceva ce nu am înţeles. M-a sfârâit să mă asigur că între 
tată şi fiică există o sinceritate totală. Ce a vrut să spună cu asta, Ruthie? 

Doamna Kettering se foi în fotoliu. 

— Eu... Nu ştiu, tată. De unde să ştiu? 

— Desigur că ştii, replică van Aldin. A mai spus ceva, despre faptul că 
are prietenii lui şi nu se amestecă între ai tăi. Ce a vrut să spună cu asta? 

— Nu ştiu, repetă Ruth Kettering. 

Van Aldin se aşeză. Gura lui avea o linie sumbră. 

— Vezi tu, Ruth, nu am de gând să intru în povestea asta cu ochii 
închişi. Nu sunt deloc convins că soţul ăsta al tău nu are de gând să ne facă 
probleme. Sunt convins că nu are ce să facă - am mijloacele să-l închid gura 
pentru totdeauna, dar trebuie să ştiu dacă este nevoie să fac uz de mijloacele 
astea. Ce a vrut să spună că tu ai propriii prieteni? 

Doamna Kettering ridică din umeri. 

— Am mulţi prieteni, spuse ea, nesigură. Nu ştiu ce a vrut să zică, sunt 
convinsă de asta. 

— Eşti convinsă, afirmă van Aldin. 

Vorbea acum cum ar fi vorbit unui adversar în afaceri. 

— O să o spun mai clar. Cine e bărbatul? 

— Ce bărbat? 

— Bărbatul. Asta sugera Derek. Un bărbat special care îţi e prieten. Nu 
trebuie să-ţi faci griji, iubito, ştiu că nu e nimic, dar trebuie să analizăm totul 
ca să vedem cum ar apărea în ochii tribunalului. Ei pot să deformeze lucrurile 
astea foarte mult. Vreau să ştiu cine e bărbatul şi cât de prietenoasă ai fost 
cu el. 

Ruth nu răspunse. Îşi frământa mâinile, concentrată şi foarte neliniştita. 

— Haide, iubito, o îndemna van Aldin cu o voce blândă. Nu-ţi fie teamă 
de bătrânul tău tată. Nu am fost prea dur, nu-l aşa, nici atunci, la Paris?... 
Doamne! 

Se opri, uluit. El era, murmură pentru sine. Mă gândeam eu că îi 
cunoşteam chipul. 

— Despre ce vorbeşti, tată? Nu înţeleg. 

Milionarul se apropie de ea şi o apucă de încheietură cu putere. 


— Ascultă, Ruth, te întâlneşti iarăşi cu tipul ăla? 

— Ce tip? 

— Cel care a provocat toată agitația aceea cu ani în urmă. Ştii foarte 
bine despre cine vorbesc. 

— Te referi... (ezită)... Te referi la Comte de la Roche? 

— Comte de la Roche! Pufni van Aldin. Ţi-am spus şi atunci că omul nu 
era altceva decât un escroc. Te-ai implicat atunci foarte mult în relaţia cu el, 
dar te-am scăpat din ghearele lui. 

— Da, ai făcut-o, răspunse Ruth cu amărăciune. Şi m-am măritat cu 
Derek Kettering. 

— Ai vrut s-o faci, zise milionarul aspru. 

Ea ridică din umeri. 

— lar acum, rosti van Aldin încet, ai început să te întâlneşti iarăşi cu el 
- după toate câte ţi-am spus. A fost aici astăzi. L-am întâlnit afară şi pentru o 
clipă nu am ştiut de unde să-l iau. 

Ruth Kettering îşi recăpătase stăpânirea de sine. 

— Vreau să-ţi spun ceva, tată. Te înşeli în privinţa lui Armând - a 
contelui de la Roche, vreau să spun. A, ştiu că au existat câteva incidente 
regretabile în tinereţea lui - mi-a povestit despre ele. Însă... Ei bine, 
întotdeauna a ţinut la mine. | s-a frânt inima când ne-ai despărţit la Paris şi 
acum... 

Fu întrerupta de pufnitul indignat al tatălui ei. 

Deci ai crezut toate poveştile alea, nu-l aşa? Tu, fata mea! Doamne, 
Dumnezeule! Işi aruncă braţele în aer. Femeile pot fi atât de proaste! 

Capitolul 6 

Mirelle Derek Kettering ieşi atât de precipitat din apartamentul lui van 
Aldin, încât se ciocni de o doamnă care trecea pe hol. Îşi ceru scuze, iar ea le 
acceptă cu o siguranţă zâmbitoare şi trecu mai departe, lăsându-l bărbatului 
impresia plăcută a unei personalităţi calme şi a unor frumoşi ochi cenușii. 

Cu toată nonşalanţa afişată, întâlnirea cu socrul său îl zguduise mai 
mult decât dorea să arate. Luă singur prânzul şi, după aceea, oarecum 
supărat pe sine, se duse la apartamentul somptuos în care stătea o doamnă 
cunoscută drept Mirelle. O franţuzoaică dichisită îl întâmpină cu un zâmbet. 

— Dar intraţi, monsieur. Madame se odihneşte. 

Derek fu invitat în încăperea lungă cu decorul său franțuzesc, pe care o 
cunoştea atât de bine. Mirelle era întinsă pe divan, înconjurata de un număr 
incredibil de perne ornamentale, toate având diferite nuanţe arămii, ca să se 
asorteze cu pielea ei de un ocru-auriu. Dansatoarea era o femeie cu un trup 
frumos şi, chiar dacă chipul ei, sub masca de auriu, era în realitate oarecum 
ofilit, avea un farmec bizar. Buzele ei portocalii îi zâmbiră ispititor lui Derek 
Kettering. 

El o sărută şi se aruncă pe un scaun. 

— Ce ai făcut? Bănuiesc că de-abia te-ai trezit? 

Gura portocalie se lărgi într-un zâmbet. 

— Nu, răspunse dansatoarea. Am fost la lucru. 


Aruncă o mână lungă, palidă, spre pian, care era practic acoperit de 
partituri muzicale în dezordine. 

— Ambrose a fost aici şi mi-a cântat noua operă. 

Kettering dădu din cap fără să acorde prea multă atenţie. Era total 
neinteresat de Claude Ambrose şi de punerea pe scena operei de către 
acesta a piesei Peer Gynt de Ibsen. De fapt, la fel era şi Mirelle, care privea 
totul doar ca pe o ocazie unică de a prezenta propria interpretare a Anitrei 
[1]. 

— Este un dans minunat, murmură ea. O să pun toată pasiunea 
deşertului în el. Voi dansa acoperită de bijuterii - a şi, apropo, mon ami, am 
văzut ieri o perlă pe Bond Street - o perlă neagră. 

Făcu o pauză, privindu-l încurajator. 

— Draga mea, răspunse Kettering, nu are rost să-mi vorbeşti mie 
despre perle negre. În momentul de faţă, în ceea ce mă priveşte, situaţia e 
albastră. 

Mirelle reacţiona rapid la tonul lui. Se ridică în capul oaselor şi ochii 
negri se făcură mari. 

— Ce tot spui, Derek? Ce s-a întâmplat? 

— Stimatul meu socru este gata să meargă până la capăt, zise el. 

— Poftim? 

— Cu alte cuvinte, vrea că Ruth să divorţeze. 

— Ce aiureală! Exclamă Mirelle. De ce ar vrea să divorţeze de tine? 

Derek Kettering rânji. 

— In principal din cauza ta, cherie! Spuse el. 

Mirelle ridică din umeri. 

— Asta-l o prostie, remarcă ea cu o voce nepăsătoare. 

— O prostie mare, fu de acord Derek. 

— Şi ce o să faci? Vru să ştie Mirelle. 

— Draga mea, ce pot să fac? Pe de-o parte, omul cu bani nenumărați; 
de cealaltă parte, omul cu datorii nenumărate. Nu există nici o îndoială cine 
va ieşi învingător. 

— Sunt extraordinari americanii ăştia, comentă Mirelle. Nu e ca şi cum 
soţia ta ţinea foarte mult la tine! 

— Ei bine, zise Derek, ce o să ne facem? 

Ea îl privi întrebător. El se apropie şi îi lua ambele mâini într-ale lui. 

— O să rămâi cu mine? 

— Ce vrei să spui? După...? 

— Da, spuse Kettering. După, când creditorii o să se repeadă ca lupii 
asupra ţarcului. Ţin foarte mult la tine, Mirelle; o să mă laşi baltă? 

Ea îşi retrase mâinile. 

— Ştii că te ador, Derek. 

El surprinse nota de eschivare din glasul ei. 

— Deci asta e, nu? Şobolanii părăsesc nava care se scufundă. 

— Ah, Derek! 

— Hai, dă-l drumul! Zise el, cu violenţă. O să mă laşi baltă, nu-l aşa? 

Ea ridică din umeri. 


— Ţin foarte mult la tine, mon ami - chiar ţin foarte mult la tine. Eşti 
fermecător - un beau garçon, dar ce n'est pas pratique. 

— Tu reprezinţi luxul unui bărbat bogat, nu? Asta este? 

— Dacă vrei s-o spui în felul acesta. Se lăsă înapoi pe perne, cu capul 
pe spate. Cu toate acestea, ţin foarte mult la tine. 

El se duse la fereastră şi râmase acolo o vreme uitându-se afară, cu 
spatele la ea. Imediat dansatoarea se ridică în cot şi îl privi curioasă. 

— La ce te gândeşti, mon ami? 

El îi rânji peste umăr, un zâmbet ciudat, care o făcu să se simtă vag 
neliniştită. 

— Din întâmplare, mă gândeam la o femeie, draga mea. 

— La o femeie, da? Mirelle se repezi la acest lucru pe care îl putea 
înţelege. Te gândeai la altă femeie, nu-l aşa? 

— A, nu-ţi face probleme; este doar un portret imaginar. „Portretul unei 
doamne cu ochi cenușii.” 

Mirelle întreba cu asprime: 

— Unde ai cunoscut-o? 

Derek Kettering râse şi în râsul său se simţea o notă ironică, 
batjocoritoare. 

— Am dat peste ea în holul de la hotelul Savoy. 

— Da? Şi ce a spus? 

— Din câte îmi amintesc, eu am zis: „Mă scuzaţi”, iar ea a răspuns: „Nu 
contează” sau ceva de genul ăsta. 

— Şi apoi? Insistă dansatoarea. 

Kettering ridică din umeri. 

— Şi apoi - nimic. Aşa s-a încheiat incidentul. 

— Nu înţeleg o vorbă din ce spui, declară dansatoarea. 

— Portretul unei doamne cu ochi cenușii, murmură Derek gânditor. Pe 
care nu o s-o mai întâlnesc probabil niciodată. 

— De ce? 

— S-ar putea să-mi aducă ghinion. Femeile fac asta. 

Mirelle se strecură tăcută de pe canapea şi se apropie de el, 

Înconjurându-l cu un braţ lung, ca un şarpe, pe după gât. 

— Eşti un prostuţ, Derek, murmură ea. Eşti un mare prostuţ. Eşti un 
beau garçon şi te ador, dar nu sunt făcută să fiu săracă. Acum ascultă-mă. 
Totul e foarte simplu. Trebuie să te împaci cu nevasta ta. 

— Mi-e teamă că asta nu o să se încadreze în sfera politicii practice, 
răspunse Derek sec. 

— Ce tot spui? Nu înţeleg. 

— Van Aldin, draga mea, nu stă la discuţii. El e genul de om care îşi 
bagă ceva în cap şi nu mai renunţă. 

— Am auzit de el, dădu din cap dansatoarea. E foarte bogat, nu-l aşa? 
Aproape cel mai bogat om din America. Cu câteva zile în urmă, la Paris, a 
cumpărat cel mai minunat rubin din lume - se numeşte „Inima de Foc”. 

Kettering nu răspunse. Dansatoarea continuă gânditoare: 


— Este o piatră minunată - o piatră care ar trebui să-l aparţină unei 
femei ca mine. lubesc bijuteriile, Derek; ele îmi vorbesc. Ah! Să port un rubin 
ca „Inima de Foc”... Oftă uşor, apoi deveni din nou practică. Tu nu înţelegi 
lucrurile astea, Derek - eşti bărbat. Bănuiesc că van Aldin o să-l dea rubinele 
fiicei sale. Ea e singurul copil? 

— Da. Atunci când o să moară, ea va moşteni toţi banii. Va fi o femeie 
bogată. 

— Este deja o femeie bogată, replică Kettering sec. El i-a dat vreo două 
milioane la nuntă. 

— Vreo două milioane! Dar e enorm! Şi dacă moare brusc, eh? Totul îţi 
va reveni ţie? 

— După cum stau lucrurile în prezent, zise Kettering încet, aşa se va 
întâmpla. După câte ştiu, nu şi-a făcut testamentul. 

— Mon Dieu! Exclamă dansatoarea. Dacă ar muri, asta ar fi soluţia. 

Urmă o clipă de tăcere, apoi Derek Kettering râse tare. 

— Îmi place mintea ta simplă, practică, Mirelle, dar mi-e teamă că 
dorinţa ta nu se va împlini. Soţia mea este o persoană extrem de sănătoasă. 

— Eh bien! Zise Mirelle. Mai sunt şi accidente. 

Se uită la ea cu asprime, dar nu răspunse. 

Ea continuă: 

— Dar ai dreptate, mon ami, nu trebuie să ne gândim la posibilităţi. 
Vezi acum, micul meu Derek, că nu trebuie să se mai discute despre acest 
divorţ. Soţia ta trebuie să renunţe la idee. 

— Şi dacă nu vrea? 

Ochii dansatoarei se îngustară. 

— Cred că o să vrea, prietene. Este genul căreia nu-l place publicitatea. 
Şi există una sau două povestioare drăguţe pe care n-ar vrea ca prietenii ei 
să le citească în ziare. 

— Ce vrei să spui? O întrebă Kettering tăios. 

Mirelle izbucni în râs, aruncându-şi capul pe spate. 

— Parbleu! Vreau să spun domnul care îşi spune Comte de la Roche. 
Ştiu totul despre el. Eu sunt pariziancă, nu uita. El a fost amantul ei înainte să 
se mărite cu tine, nu? 

Kettering o apucă dur de umeri. 

— Asta e o minciună afurisită, zise el şi nu uita te rog că, la urma 
urmelor, vorbeşti despre soţia mea. 

Mirelle deveni mai prudentă. 

— Voi, englezii, sunteţi extraordinari, se plânse ea. Cu toate astea, 
îndrăznesc să spun că s-ar putea să ai dreptate. Americanii sunt atât de reci, 
nu-l aşa? Dar îmi vei permite să spun, mon ami, că ea a fost îndrăgostită de 
el înainte să se mărite cu tine şi că tatăl ei a intervenit şi l-a trimis pe conte 
să-şi vadă de treburi. Şi că micuța mademoiselle a plâns cu lacrimi amare! 
Dar s-a supus. Totuşi, trebuie că ştii la fel de bine ca mine, Derek, că acum 
este cu totul altă poveste. Ea îl vede aproape în fiecare zi, iar pe 14 se duce 
la Paris să-l întâlnească. 

— Cum de ştii toate astea? Vru să ştie Kettering. 


— Eu? Am prieteni la Paris, dragul meu Derek, care îl cunosc bine pe 
conte. Totul e aranjat. Ea se duce pe Rivieră - zice ea - dar în realitate se 
întâlneşte cu contele la Paris şi, cine ştie?! Da, da, poţi să mă crezi pe cuvânt, 
totul e aranjat. 

Derek Kettering rămase nemişcat. 

— Vezi, se alintă dansatoarea, dacă eşti deştept, o ai la degetul mic. 
Poţi să faci lucrurile foarte neplăcute pentru ea. 

— Oh, pentru numele lui Dumnezeu, taci din gură! Strigă Kettering. 
Tacă-ţi blestemata aia de gură! 

Mirelle se aruncă pe divan râzând. Kettering îşi luă haina şi pălăria şi 
părăsi apartamentul, trântind uşa cu putere. Şi totuşi, dansatoarea rămase 
pe divan râzând încet pentru sine. Nu era deloc nemulțumită de ceea ce 
realizase. 

Capitolul 7 

Scrisori 


Doamna Samuel Harfield îşi prezintă complimentele domnişoarei 
Katherine Grey şi doreşte să-l atragă atenţia că în circumstanţe de care 
domnişoara Grey s-ar putea să nu fie conştientă... 

Doamna Harfield, care scrisese până acum fluent, se opri brusc, 
reţinută de ceea ce se dovedise a fi o dificultate insurmontabilă pentru mulţi 
oameni - şi anume, dificultatea de a se exprima fluent la persoana a treia. 

După un minut sau două de ezitare, doamna Harfield rupse foaia de 
hârtie şi o luă de la capăt. 

Dragă domnişoară Grey, 

Cu toate că apreciem la adevărata valoare modul în care te-ai achitat 
de îndatoriri faţă de verişoara Emma (a cărei moarte a reprezentat, într- 
adevăr, o grea lovitură pentru noi toţi), consider că... 

Din nou doamna Harfield se opri şi, încă o dată, scrisoarea fu aruncată 
la coş. De-abia după alte patru încercări ratate doamna Harfield reuşi să scrie 
o epistolă care să-l fie pe plac. Aceasta fu sigilată şi i se lipi timbrul adecvat, 
fiind adresată domnişoarei Katherine Grey, Little Crampton, St. Mary Mead, 
Kent. A doua zi se afla lângă farfuria destinatarei, la micul dejun, împreună cu 
o scrisoare care părea mult mai importantă, într-un plic lung şi albastru. 

Katherine Grey deschise întâi scrisoarea doamnei Harfield. Aceasta 
suna după cum urmează: 

Dragă domnişoara Grey, 

Eu şi soţul meu dorim să ne exprimăm mulţumirile pentru serviciile pe 
care le-ai adus bietei mele verişoare, Emma. Moartea ei a reprezentat o grea 
lovitură pentru noi, deşi eram conştienţi, desigur, că facultăţile ei mintale 
începuseră să o lase de ceva vreme. Am înţeles că ultimele ei dispoziţii 
testamentare au avut un caracter deosebit de ciudat şi nu vor avea valoare, 
desigur, în nici un tribunal. Nu am nici o îndoială că, având în vedere 
obişnuitul dumitale bun-simţ, deja ţi-ai dat seama de acest lucru. Soţul meu 
spune că atunci când aceste chestiuni pot fi aranjate în particular este 


întotdeauna mult mai bine. Vom fi încântați să te recomandăm cu căldură 
pentru un post similar şi sper că vei accepta un mic cadou. 

A dumitale, domnişoară Grey, cu cordialitate, 

Mary Anne Harfield. 

Katherine Grey citi scrisoarea cu atenţie, zâmbi uşor şi apoi o mai citi o 
dată. Când lăsă epistola jos după cea de-a doua lectură, pe chipul ei se citea 
un amuzament evident. Apoi luă cea de-a doua scrisoare. După ce îşi aruncă 
rapid ochii pe ea, o aşeză jos şi râmase cu privirea ţintă înaintea ei. De data 
aceasta nu mai zâmbea. Într-adevăr, ar fi fost dificil pentru oricine o privea să 
ghicească emoţiile care se aflau în spatele acelei priviri liniştite, gânditoare. 

Katherine Grey avea 33 de ani. Provenea dintr-o familie bună, dar tatăl 
ei îşi pierduse toată averea, iar Katherine fusese nevoită să-şi câştige 
existenţa de la o vârstă fragedă. Avea numai 23 de ani când devenise 
însoţitoarea bătrânei doamne Harfield. Era un lucru bine-cunoscut că bătrâna 
doamnă Harfield era „dificilă”. Însoţitoarele veneau şi plecau cu o rapiditate 
uimitoare. Soseau pline de speranţe şi de obicei plecau în lacrimi. Dar din 
momentul în care Katherine Grey pusese piciorul la Little Crampton, cu zece 
ani în urmă, domnise o pace perfectă. Nimeni nu ştie cum se petrec lucrurile 
astea. Se spune că dresorii de şerpi sunt înnăscuţi, nu făcuţi. Katherine Grey 
se născuse cu puterea de a se descurca cu doamnele în vârstă, cu câinii, cu 
băieţeii şi o făcea, se pare, fără nici un mijloc de constrângere. 

La 23 de ani fusese o tânără tăcută, cu ochi frumoşi. La 33 de anierao 
femeie tăcută, cu aceiaşi ochi cenuşii, care străluceau neclintit asupra lumii 
cu un fel de serenitate fericită pe care nimic nu putea să o tulbure. Mai mult, 
se părea că avusese - şi încă nu şi-l pierduse - un simţ al umorului înnăscut. 

În vreme ce stătea la masă la micul dejun, cu privirea nemişcată, se 
auzi sunetul unei sonerii, însoţit de păcănitul ciocănelului de la uşă. La scurtă 
vreme, micuța servitoare deschise uşa şi anunţă cu răsuflarea aproape 
tăiată: 

— Domnul doctor Harrison. 

Doctorul masiv, de vârstă mijlocie, intră vijelios cu energia şi cu verva 
care fuseseră anunţate de atacul lui asupra ciocănelului de la uşă. 

— Bună dimineaţa, domnişoară Grey. 

— Bună dimineaţa, doctore Harrison. 

— Am trecut pe aici devreme, începu doctorul, în caz că ai primit veşti 
de la acei veri Harfield. Doamna Samuel, cum îşi zice, e o viperă desăvârşită. 

Fără o vorbă, Katherine ridică de pe masă scrisoarea doamnei Harfield 
şi i-o înmână. Foarte amuzată, îl privi pe doctor cum o citeşte, încruntându-şi 
sprâncenele stufoase şi scoțând pufneli şi mormăieli de dezaprobare violentă. 
Apoi o aruncă din nou pe masă. 

— Monstruoasă, fumegă el. Nu te îngrijora, draga mea. Vorbesc prostii. 
Intelectul doamnei Harfield era la fel de bun ca al meu sau al tău şi nimeni nu 
o să spună altfel. Nu au nici o motivaţie şi ştiu asta. lar toată vorbăria cu 
tribunalul este doar un bluff. De aici, această încercare de a te convinge în 
felul ăsta secret. Şi ascultă, draga mea, nu-l lăsa să te convingă nici cu 


frumosul. Nu-ţi imagina că este de datoria ta să le dai banii şi nici să nu ai 
mustrări de conştiinţă prosteşti. 

— Mi-e teamă că nu mi-a trecut prin minte să am scrupule, răspunse 
Katherine. Toţi oamenii ăştia sunt rude îndepărtate ale soţului doamnei 
Harfield, care nu s-au apropiat niciodată de ea şi nici nu au băgat-o în seamă 
cât a trăit. 

— Eşti o femeie înţeleaptă, zise doctorul. Ştiu, ca nimeni altul, că ai 
avut o viaţă grea în ultimii zece ani. Ai tot dreptul să te bucuri de economiile 
bătrânei, atâtea câte sunt. 

Katherine zâmbi gânditoare. 

— Atâtea câte sunt, repetă ea. Nu ai nici o idee despre ce sumă e 
vorba, doctore? 

— Ei bine, destul cât să-ţi aducă vreo cinci sute pe an sau ceva de 
genul ăsta, presupun. 

Katherine dădu din cap. 

— Aşa am crezut şi eu. Acum citeşte asta. 

Îi înmână scrisoarea pe care o scosese din plicul lung, albastru. 
Doctorul o citi şi scoase o exclamaţie de uluire. 

— Imposibil, murmură el. Imposibil. 

— A fost unul dintre primii acţionari de la Mortaulds. Acum patruzeci de 
ani trebuie să fi avut un venit de opt sau zece mii pe an. Sunt sigură că nu a 
cheltuit mai mult de patru sute pe an. Era teribil de prevăzătoare în ceea ce 
priveşte banii. Întotdeauna am crezut că era obligată să aibă grijă de fiecare 
bănuţ. 

— Şi în tot acest timp, venitul s-a acumulat la o dobândă bonificată. 
Draga mea, o să fii o femeie foarte bogată. 

Katherine Grey dădu din cap. 

— Da, zise ea, sunt. 

Vorbi cu un ton detaşat, impersonal, ca şi cum privea situata din 
exterior. 

— Ei bine, rosti doctorul, pregătindu-se de plecare, primeşte toate 
felicitările mele. Aruncă scrisoarea doamnei Samuel Harfield cu degetul 
mare, ca pe o monedă. Nu-ţi face griji din cauza femeii ăsteia şi a scrisorii ei 
îngrozitoare. 

— Nu este chiar o scrisoare îngrozitoare, răspunse domnişoara Grey, 
tolerantă. În împrejurările date, cred că este un luau firesc. 

— Uneori am mari îndoieli în ceea ce te priveşte, zise doctorul. 

— De ce? 

— Din cauza lucrurilor pe care le găseşti perfect naturale. 

Katherine Grey izbucni în râs. 

Doctorul Harrison relată la prânz soţiei sale veştile surprinzătoare. Ea fu 
foarte emoţionată. _ 

— Imaginează-ţi-o pe bătrâna doamnă Harfield - cu toţi banii ăia. Imi 
pare bine că i-a lăsat lui Katherine Grey. Fata aceea e o sfântă. 

Doctorul se strâmbă. 


— Eu mi-am imaginat că sfinţii trebuie să fie dificili. Katherine Grey este 
prea umană pentru un sfânt. 

— E o sfântă cu simţul umorului, replică nevasta doctorului, făcându-l 
cu ochiul. Şi, deşi nu cred că ai observat vreodată, arată şi foarte bine. 

— Katherine Grey? Doctorul păru sincer surprins. Are ochi foarte 
frumoşi, ştiu. 

— Oh, voi, bărbaţii! Exclamă soţia lui. Orbi ca nişte cârtiţe. Katherine 
are toate atributele frumuseţii. Tot ce îi trebuie sunt nişte haine. 

— Haine? Ce au hainele ei? Intotdeauna arată foarte drăguţ. 

Doamna Harrison oftă exasperată şi doctorul se ridică în Picioare, 
pregătindu-se să plece să-şi facă vizitele. 

— Poate ar trebui să treci pe la ea, Polly, sugeră el. 

— Am de gând, răspunse doamna Harrison, prompt. 

Se duse în vizită pe la ora trei. 

— Draga mea, mă bucur atât de mult, spuse ea cu căldură, strângând 
mâna lui Katherine. Şi toţi din sat vor fi bucuroşi. 

— E foarte amabil din partea dumitale să vii să-mi spui asta, zise 
Katherine. Sper că mai stai un pic, fiindcă vreau să te întreb de Johnnie. 

— Oh, Johnnie! Ei bine... 

Johnnie era fiul cel mic al doamnei Harrison. Într-o clipă, aceasta se şi 
porni, relatând o poveste lungă despre cum polipii şi amigdalele lui Johnnie 
se umflaseră peste măsură. Katherine ascultă înţelegătoare. Vechile obiceiuri 
dispar greu. Ascultatul fusese meseria ei timp de zece ani. „Draga mea, mă 
întreb dacă ţi-am spus vreodată despre balul marinei de la Portsmouth? Când 
lordul Charles mi-a admirat rochia?” Şi, calmă, Katherine răspundea: „Cred 
că mi-aţi spus, doamnă Harfield, dar am uitat. Nu vreţi să-mi mai spuneţi o 
dată?” Şi bătrâna începea cu avânt, cu numeroase corectări şi opriri şi detalii 
reamintite. lar Katherine asculta cu jumătate de minte, spunând mecanic 
cuvintele potrivite atunci când bătrâna făcea o pauză... 

Acum, cu acelaşi sentiment ciudat de dualitate cu care era obişnuită, o 
asculta pe doamna Harrison. 

După o jumătate de oră, cea din urmă îşi luă brusc seama. 

— Am vorbit tot timpul numai despre mine, exclamă ea. Şi am venit 
aici ca să vorbim despre tine şi planurile tale. 

— Nu ştiu dacă am vreunul. 

— Draga mea, doar nu ai de gând să rămâi aici. 

Katherine zâmbi la groaza care se citea în vocea celeilalte. 

— Nu, cred că vreau să călătoresc. Ştii, nu prea am văzut lumea. 

— Bănuiam. Trebuie să fi dus o viaţă îngrozitoare aici, în toţi anii ăştia. 

— Nu ştiu, răspunse Katherine. Am avut multă libertate. 

Observă uluirea celeilalte şi se înroşi uşor. 

— Probabil că pare o prostie să spun asta. Desigur, nu am avut multă 
libertate în sens fizic... 

— Nu prea cred, oftă doamna Harrison, amintindu-şi că rareori 
Katherine avusese acel lucru atât de util - o „zi liberă”. 


— Dar, într-un fel, când eşti legat fizic ai un domeniu mental vast. Eşti 
întotdeauna liber să gândeşti. Întotdeauna am avut un minunat sentiment de 
libertate mentală. 

Doamna Harrison clătină din cap. 

— Nu pot să înţeleg asta. 

— Oh! Ai înţelege dacă ai fi fost în locul meu. Dar, cu toate acestea, 
simt nevoia de o schimbare. Vreau... Ei bine, vreau să se întâmple lucruri. 
Oh! Nu mie... Nu la asta mă refer. Dar să fiu în mijlocul evenimentelor - a 
unor evenimente incitante, chiar dacă nu sunt decât un spectator. Ştii, în St. 
Mary Mead nu se întâmplă nimic. Da, într-adevăr, recunoscu doamna 
Harrison din toată inima. 

— Mai întâi o să mă duc la Londra, zise Katherine. Trebuie oricum să 
mă întâlnesc cu avocaţii. După aceea, cred că mă voi duce în străinătate. 

— Foarte bine. 

— Dar, desigur, mai întâi... 

— Da? 

— Trebuie să-mi cumpăr nişte haine. 

— Exact asta i-am spus eu lui Arthur azi-dimineaţă, exclamă nevasta 
doctorului. Ştii, Katherine, ai putea fi foarte frumoasă dacă ai încerca. 

Domnişoara Grey râse fără afectare. 

— Oh! Nu cred că ai putea vreodată să faci din mine o adevărată 
frumuseţe. Dar o să-mi facă plăcere să am nişte haine cu adevărat bune. Mi-e 
teamă că vorbesc groaznic de mult despre mine. 

Doamna Harrison o privi cu viclenie. 

— Trebuie să fie o experienţă cu totul nouă pentru tine, zise ea, sec. 

Katherine se duse să-şi ia rămas-bun de la bătrâna domnişoară Viner 
înainte să plece din sat. Domnişoara Viner era cu doi ani mai în vârstă decât 
doamna Harfield şi mintea ei era preocupată mai ales de propria reuşită de a 
fi trăit mai mult decât prietena ei moartă. 

— N-ai fi crezut că o să trăiesc mai mult decât Jane Harfield, nu-l aşa? O 
întrebă triumfătoare pe Katherine. Noi două am mers la şcoală împreună. Și 
iată-ne, ea dusă, eu încă aici. Cine ar fi crezut? 

— Întotdeauna aţi mâncat pâine neagră la cină, nu-l aşa? Murmură 
Katherine mecanic. 

— Ciudat că îţi aminteşti asta, draga mea. Da. Dacă Jane Harfield ar fi 
mâncat o felie de pâine neagră în fiecare seară şi ar fi luat un mic stimulent 
la masă, ar fi putut fi printre noi astăzi. Bătrâna se opri, dând din cap 
triumfătoare. Apoi adăugă, amintindu-şi brusc: Deci ai moştenit o mulţime de 
bani, după câte aud? la te uită! Ai grijă de ei. Şi te duci la Londra să te 
distrezi? Dar să nu crezi că o să te măriţi, draga mea, fiindcă nu o să o faci. 
Nu suntem genul care să atragă bărbaţii. Şi, în plus, îmbătrâneşti. Câţi ani ai? 

— Treizeci şi trei, îi spuse Katherine. 

— Ei bine, remarcă domnişoara Viner cu îndoială, asta nu este aşa de 
rău. Dar ţi-ai pierdut prima prospeţime, evident. 

— Mi-e teamă că aşa e, fu de acord Katherine, foarte amuzată. 


— Însă eşti o fată drăguţa, zise domnişoara Viner amabilă. Şi sunt 
sigură că sunt mulţi bărbaţi care ar face bine să te ia pe tine de nevastă 
decât pe una dintre acele fluşturatice din ziua de azi care îşi arată mai mult 
din pielea picioarelor decât ar fi vrut Creatorul să o facă. La revedere, draga 
mea şi sper să te distrezi, însă în viaţă lucrurile arareori sunt aşa cum par. 

încurajată de aceste profeţii, Katherine părăsi satul. Jumătate dintre 
locuitorii lui veniră să o conducă la gară, inclusiv micuța servitoare bună la 
toate, Alice, care îi aduse un bucheţel de flori strâns legat şi plânse fără să se 
ascundă. 

— Nu sunt multe ca ea, suspină ea când trenul plecă în cele din urmă. 
Sunt sigură că, atunci când Charlie m-a părăsit pentru fata aia de la lăptărie, 
nimeni n-ar fi putut fi mai blând ca domnişoara Grey şi, deşi era foarte strictă 
în legătură cu alămurile şi cu praful, observa întotdeauna şi când îţi dădeai 
interesul. M-aş lăsa tăiată în bucățele oricând pentru ea. O adevărată 
doamnă, aşa zic eu. 

Astfel se petrecu plecarea lui Katherine din St. Mary Mead. 

Capitolul 8 

Lady Tamplin scrie o scrisoare 

— la te uită, făcu Lady Tamplin, ia te uită! 

Lăsă pe masă ediţia continentală a Daily Mail şi privi apele albastre ale 
Mediteranei. O creangă de mimoză galbenă, care îi atârna chiar deasupra 
capului, alcătuia un cadru potrivit pentru un tablou încântător: o doamnă cu 
părul auriu şi cu ochi albaştri, într-un néglige foarte atrăgător. Faptul că 
nuanţa aurie a părului se datora în parte şi unei mâini de artist - la fel şi tenul 
alb-rozaliu - era de netăgăduit, însă albastrul ochilor era darul naturii şi, la 44 
de ani, Lady Tamplin putea fi considerată încă o frumuseţe. 

Oricât de încântător arăta, Lady Tamplin nu se gândea, de data asta, la 
propria persoană. Adică, nu se gândea la înfăţişarea ei. Era preocupată de 
chestiuni mult mai grave. 

Lady Tamplin era o figură bine-cunoscută pe Rivieră, iar petrecerile ei 
de la Villa Marguerite erau pe drept cuvânt vestite. Era o femeie cu o 
experienţa considerabilă şi avusese patru soţi. Primul fusese doar o greşeală 
şi era rareori amintit de Lady Tamplin. Avusese bunul-simţ să moară cu o 
promptitudine lăudabilă, iar văduva lui se căsătorise după aceea cu un 
fabricant de nasturi bogat. Şi el părăsise această lume după trei ani de 
căsnicie - se spune că după o seară agreabilă cu nişte companioane vesele. 
După el urmase vicontele Tamplin, care o aşezase pe Rosalie în siguranţă, pe 
acele înălţimi pe care dorea să calce. Îşi menţinuse titlul când se măritase 
pentru a patra oară. Această a patra aventură fusese făcută din pură plăcere. 
Domnul Charles Evans, un tânăr atrăgător de 27 de ani, având maniere 
încântătoare, o dragoste sinceră pentru sport şi o apreciere adevărata pentru 
bunurile acestei lumi, nu deţinea nici un fel de avere proprie. 

Lady Tamplin era foarte încântată şi satisfăcută de viaţă în general, dar 
ocazional avea vagi preocupări legate de bani. Fabricantul de nasturi îi lăsase 
văduvei o avere considerabilă, dar, după cum avea Lady Tamplin obiceiul să 


mn 


spună, „cu una şi cu alta.”.” („una” fiind deprecierea acţiunilor din cauza 


războiului şi „alta” - extravaganţele răposatului lord Tamplin). Încă o ducea 
bine, dar să o ducă doar bine nu era prea mulţumitor pentru cineva cu 
temperamental lui Rosalie Tamplin. 

Astfel că, în această dimineaţă de ianuarie, Lady Tamplin făcu mări 
ochii ei albaştri şi citi o anumită ştire, emițând un scurt şi indiferent „ia te 
uită”. Celălalt ocupant al balconului era fiica ei, Lenox Tamplin. O fiică 
precum Lenox reprezenta un spin dureros în coasta lui Lady Tamplin - o fată 
fără nici un fel de tact, care arăta mai în vârstă decât anii pe care îi avea şi al 
cărei simţ al umorului sardonic era, în cel mai bun caz, inconfortabil. 

— Dragă, imaginează-ţi, zise Lady Tamplin. 

— Ce este? 

Lady Tamplin ridică exemplarul din Daily Mail, i-l înmâna fiicei sale şi îi 
arătă cu un deget agitat paragraful care îi stârnise interesul. 

Lenox citi fără să manifeste deloc agitația arătată de mama ei; după 
care îi înapoie ziarul. 

— Şi ce-l cu asta? Întreba ea. E genul de lucruri care se întâmplă tot 
timpul. Babe zgârcite mor mereu în sate uitate de lume lăsându-şi averile de 
milioane însoţitoarelor lor sărace. 

— Da, dragă, ştiu, replică mama ei şi îndrăznesc să spun că averea 
aceea nu se apropie nici pe departe de ceea ce se spune; ştirile de ziar sunt 
atât de inexacte! Dar chiar şi dacă ar fi numai jumătate... 

— Ei bine, interveni Lenox, nu ne-a fost lăsata nouă. Nu chiar, dragă, 
spuse Lady Tamplin, însă faţa asta, Katherine Grey, este o verişoară de-a 
mea. Din familia Grey din Worcestershire, din ramura Edgeworth. Chiar 
verişoara mea! Imaginează-ţi! 

— Aha! Făcu Lenox. 

— Mă întrebam... Începu Lady Tamplin... 

— Cu ce ne putem alege şi noi, termină Lenox, cu zâmbetul acela 
strâmb pe care mama ei nu reuşea să-l înţeleagă. 

— Ah, dragă! Exclamă Lady Tamplin, cu o vagă urmă de reproş în glas. 

Era o urmă foarte vagă, pentru că Rosalie Tamplin era obişnuită cu 
francheţea fiicei sale şi cu ceea ce ea numea modul incomod al lui Lenox de 
a pune problema. 

— Mă întrebam, continuă Lady Tamplin încruntându-şi sprâncenele 
artistic pensate, dacă... A, bună dimineaţa, Chubby dragule! Te duci să joci 
tenis? Ce drăguţ! 

Chubby, astfel abordat, îi zâmbi cu amabilitate şi remarcă indiferent: 

— Ce bine arăţi în chestia aia de culoarea piersicii! 

Şi trecu pe lângă ele, coborând scările. 

— Drăguţul de el, zise Lady Tamplin privind cu afecţiune după soţul ei. 
Să revin, ce spuneam? Ah! Mintea ei reveni încă o dată la afaceri. Mă 
întrebam... 

— Oh, pentru Dumnezeu, zi odată! Asta e a treia oară când spui acelaşi 
lucru. 

— Ei bine, iubito, răspunse Lady Tamplin, mă gândeam că ar fi drăguţ 
dacă i-aş scrie scumpei de Katherine şi să-l sugerez să ne facă o scurtă vizită 


aici. Fireşte, a pierdut legătura cu Societatea. Ar fi frumos pentru ea să fie 
lansată de propria familie. Un avantaj pentru ea şi un avantaj pentru noi. 

— Cât caşcaval crezi că o vei convinge să dea? 

Mama ei o privi cu reproş şi murmură: 

— Desigur, va trebui să ajungem la unele aranjamente financiare. Cu 
una şi cu alta - războiul, bietul tău tată... 

— Şi acum Chubby, adăugă Lenox. E un lux cam costisitor. 

— Imi amintesc că era o fată drăguță, murmură Lady Tamplin, 
urmându-şi gândurile, o fată tăcută. Nu voia niciodată să iasă în faţă. Nu era 
o frumuseţe, nu a vânat niciodată un bărbat. 

— Deci îl va lăsa în pace pe Chubby, nu? Făcu Lenox. 

Lady Tamplin o privi revoltată. 

— Chubby nu ar face niciodată... incepu ea. 

— Nu, zise Lenox, nu cred că ar face-o. Ştie mult prea bine de la cine îşi 
mănâncă pâinea. 

— Draga mea, ai un mod atât de lipsit de fineţe de a pune problema, 
zise Lady Tamplin. 

— Scuze, spuse Lenox. 

Lady Tamplin îşi luă ziarul, geanta, diverse scrisori şi îşi ridică poalele 
neglijeului. 

— li voi scrie imediat dragei de Katherine ca să-l amintesc de 
minunatele zile de la Edgeworth, afirmă ea. 

Intră în casă, cu ochii strălucind de hotărâre. 

Spre deosebire de doamna Samuel Harfield, Lady Tamplin nu avea nici 
un fel de probleme cu fluenţa corespondenţei. Acoperi patru pagini fără 
pauză sau efort şi, recitind scrisoarea, nu găsi nici un motiv să schimbe vreun 
cuvânt. 

Katherine primi epistola în dimineaţa sosirii ei la Londra. Dacă citise 
sau nu printre rânduri este o altă problemă. Katherine puse scrisoarea în 
geantă şi pomi spre întâlnirea stabilită cu avocaţii doamnei Harfield. 

Firma era una cu tradiţie, având sediul în Lincoln Inn Fields şi, după 
câteva minute de aşteptare, Katherine fu primită de unul dintre partenerii 
seniori, un bărbat în vârstă, amabil, cu ochi albaştri şireţi şi cu o atitudine 
părintească. 

Timp de douăzeci de minute discutară despre testamentul doamnei 
Harfield şi despre diverse chestiuni legale, apoi Katherine îi înmână 
avocatului scrisoarea doamnei Samuel. 

— Cred că ar fi bine să vă arăt asta, deşi este de-a dreptul ridicol, 
spuse ea. 

Avocatul o citi cu un zâmbet uşor pe chip. 

— Este o încercare destul de grosolană, domnişoară Grey. Nu cred că 
trebuie să vă mai spun că oamenii aceştia nu pot avea nici o pretenţie asupra 
averii şi, dacă îndrăznesc să conteste testamentul, nici un tribunal nu le va 
da câştig de cauză. 

— Aşa m-am gândit şi eu. 


— Natura umană nu este întotdeauna foarte înţeleaptă. În locul 
doamnei Samuel Harfield, aş fi fost mai tentat să fac apel la generozitatea 
dumneavoastră. 

— Asta este unul dintre lucrurile pe care doream să le discut cu 
dumneavoastră. Aş dori ca o anumită sumă să le revină acestor oameni. 

— Nu aveţi nici o obligaţie. 

— Ştiu. 

— Şi ei nu vor interpreta gestul în spiritul în care a fost făcut, ci îl vor 
privi probabil că pe o încercare de mituire, deşi nu vor refuza banii din acest 
motiv. 

— Îmi dau seama, dar nu am ce face. 

— Eu v-aş sfătui, domnişoară Grey, să vă scoateţi ideea asta din minte. 

Katherine clătină din cap. 

— Aveţi dreptate, ştiu, dar totuşi aş vrea să fac asta. 

— O să pună mâna pe bani şi o să vă ponegrească şi mai mult după 
aceea. 

— Ei bine, spuse Katherine, lăsaţi-l, dacă vor. Toţi avem propriile 
metode de a ne distra. La urma urmelor, sunt singurele rude ale doamnei 
Harfield şi, deşi au desconsiderat-o privind-o că pe o rudă săracă şi nu i-au 
acordat nici o atenţie în timpul vieţii, mi se pare incorect să nu capete nimic. 

Îşi menţinu punctul de vedere, deşi avocatul era încă reticent, iar 
Katherine ieşi pe străzile Londrei cu un sentiment plăcut de siguranţă că 
putea să cheltuiască liber bani şi să-şi facă orice planuri de viitor dorea. 
Primul lucru pe care îl făcu fu să viziteze atelierul unui croitor faimos. 

O franţuzoaică subţire, în vârstă, care semăna mai mult cu o ducesă 
visătoare, o întâmpină şi Katherine îi spuse cu o anumită naivete: 

— Aş vrea, dacă se poate, să mă las în mâinile dumneavoastră. Toată 
viaţa am fost săracă şi nu ştiu nimic despre haine, dar acum am moştenit 
nişte bani şi aş vrea să fiu bine îmbrăcată cu adevărat. 

Franţuzoaica fu încântată. Avea un temperament artistic, ce fusese 
iritat încă de dimineaţă de vizita unei regine a cărnii din Argentina, care 
insistase să cumpere modelele cele mai puţin potrivite cu tipul ei flamboaiant 
de frumuseţe. O cercetă pe Katherine cu ochi atenţi, inteligenţi. 

— Da, da, va fi o plăcere. Mademoiselle are o siluetă foarte frumoasă. 
Pentru ea liniile simple sunt cele mai bune. Este, de asemenea, très anglaise. 
Unii oameni se simt jigniţi dacă spun asta, dar mademoiselle, nu. Une belle 
Anglaise - nu există stil mai încântător. 

Atitudinea de ducesă visătoare fu abandonată brusc. Începu dintr-odată 
să ţipe ordine diverselor manechine. 

— Clothilde, Virginie, repede, micuţelor, micul tailleur gris clair şi robe 
de soirée, soupir d'automne. Marcelle, copila mea, micul costum mimoza din 
crêpe de chine. 

Era o dimineaţă încântătoare. Marcelle, Clothilde, Virginie, plictisite şi 
disprețuitoare, trecură încet prin faţa lui Katherine, cu mersul şerpuit şi 
contorsionat atât de tipic manechinelor. Ducesă râmase lângă Katherine 
notându-şi modelele într-un mic carneţel. 


— O alegere excelentă, mademoiselle. Mademoiselle are un goût 
desăvârşit. Da, într-adevăr. Mademoiselle nu poate alege mai bine decât 
acele costumaşe dacă merge pe Riviera, aşa cum bănuiesc, iarna asta. 

— Daţi-mi voie să văd încă o dată rochia aceea de seară, zise 
Katherine, aceea mov-rozalie. 

Virginie apăru, rotindu-se încet. 

— Asta este cea mai drăguță dintre toate, afirmă Katherine, studiind 
valurile de mov, cenuşiu şi albastru. Cum îi spuneţi? 

— Soupir d'automne. Da, da, asta este cu adevărat o rochie pentru 
mademoiselle. 

Oare ce anume din aceste cuvinte reveni în mintea lui Katherine, cu un 
vag sentiment de tristeţe, după ce părăsi atelierul de croitorie? Soupir 
d'automne. Da, da, asta este cu adevărat o rochie pentru mademoiselle.” 
Toamna, da, era toamnă pentru ea. Pentru ea, care nu cunoscuse niciodată 
primăvara sau vară şi nici nu le va şti de-acum. Ceva ce pierduse şi nu i se 
mai putea da din nou. Aceşti ani de servitute în St. Mary Mead - şi în tot acest 
timp, viaţa trecuse pe lângă ea. 

— Sunt o idioată, exclamă Katherine. Sunt o idioată. Ce vreau acum? 
Eram mai mulţumită în urmă cu o lună decât sunt acum. 

Scoase din geantă scrisoarea pe care o primise în acea dimineaţă de la 
Lady Tamplin. Katherine nu era proastă. Inţelesese foarte bine nuanțele 
acelei scrisori, precum şi motivul afecțiunii subite a lui Lady Tamplin faţă de 
verişoara de mult uitată. Dorinţa de profit, nu plăcerea o făcea pe Lady 
Tamplin să fie atât de nerăbdătoare să caute compania verişoarei ei dragi. Ei 
bine, de ce nu? Ambele părţi vor avea de câştigat. 

— Mă voi duce, zise Katherine. 

Mergea pe Piccadilly şi intră la Cook, ca să rezolve problema imediat. 
Trebui să aştepte câteva minute. Bărbatul cu care angajatul agenţiei de voiaj 
stătea de vorbă mergea tot pe Rivieră. Katherine simţea că toată lumea se 
îndrepta într-acolo. Ei bine, pentru prima dată în viaţă şi ea va merge unde 
mergea „toată lumea”. 

Bărbatul din faţa ei se întoarse brusc şi Katherine înainta, îi spuse 
angajatului ce dorea, dar, în acelaşi timp, mintea îi era pe jumătate 
preocupată de altceva. Chipul acelui bărbat îi era oarecum familiar. Unde îl 
mai văzuse? Brusc, îşi aminti. La Savoy, în faţa camerei ei, în acea dimineaţă. 
Era o coincidenţa destul de ciudată să dea de el de două ori în aceeaşi zi. 
Aruncă o privire peste umăr, simțindu-se neliniştită de ceva şi neştiind 
motivul. Bărbatul stătea în uşă şi o privea. Un fior rece o străbătu pe 
Katherine. Avea sentimentul că se va produce o tragedie, că un dezastru 
urma să se petreacă... 

Indepărtă senzaţia cu bunul-simţ care o caracteriza şi îşi întoarse 
întreaga atenţie la ceea ce spunea angajatul. 

Capitolul 9 

O altă ofertă refuzată. 

Rareori i se întâmpla lui Derek Kettering să se lase copleşit de propriul 
temperament. O indiferenţă calmă era caracteristica lui principală şi ea îl 


ajutase nu o dată în situaţii neplăcute. Chiar şi acum, după ce plecase din 
apartamentul lui Mirelle, se calmase. Avea nevoie de calm. Situaţia în care se 
afla era şi mai neplăcută decât cele cu care se confruntase înainte şi 
apăruseră factori neprevăzuţi cărora, pentru moment, nu ştia cum să le facă 
faţă. ` 

— Incepu să se plimbe adâncit în gânduri. Era încruntat şi nu se mai 
observă nimic din atitudinea nepăsătoare, degajată, care îl prindea atât de 
bine. Diverse posibilităţi îi trecură prin minte. Se putea spune despre Derek 
că era mai puţin prost decât părea. Vedea câteva căi pe care putea apuca - 
mai ales una. Dacă se gândise să dea înapoi, asta se întâmplase doar pentru 
o clipă. Situaţiile disperate necesită măsuri disperate. Il „citise” bine pe 
socrul său. Un război între Derek Kettering şi Rufus van Aldin nu se putea 
sfârşi decât într-un singur mod. Derek înjură în sinea lui banii şi puterea lor. O 
apucă pe St James's Street, traversă Piccadilly şi o luă în direcţia Piccadilly 
Circus. In timp ce trecea pe lângă birourile domnilor Thomas Cook & Sons, 
paşii lui încetiniră. Merse mai departe totuşi, cântărind încă problema în 
gând. În cele din urmă, dând scurt din cap, se întoarse brusc - atât de brusc, 
încât se ciocni cu doi trecători care se aflau în urma lui şi se întoarse de unde 
venise. De data asta nu trecu de agenţia de voiaj, ci intră. Biroul era relativ 
gol şi un funcţionar veni imediat să se ocupe de el. Aş dori să merg la Nişa 
săptămâna viitoare. Puteţi să-mi daţi detalii? 

— In ce dată, domnule? 

— Pe 14 Care este cel mai bun tren? 

— Desigur, cel mai bun tren este cel numit „Trenul Albastru”. Astfel 
evitaţi obositoarele formalităţi vamale de la Calais. 

Derek dădu aprobator din cap. Ştia prea bine toate astea. 

— Pe 14 murmură funcţionarul. E destul de curând. Trenul Albastru 
este aproape întotdeauna rezervat în întregime. 

— Vedeţi dacă a mai rămas vreo cuşetă liberă, zise Derek. Dacă nu... 

Lăsă propoziţia neterminată, cu un zâmbet ciudat pe faţă. 

Funcţionarul dispăru câteva minute şi se întoarse aproape imediat. 

— E în regulă, domnule. Mai sunt trei cuşete libere. O să vă rezerv una. 
Pe ce nume? 

— Pavett, zise Derek şi îi dădu adresa apartamentului din Jermyn 
Street. 

Funcţionarul dădu aprobator din cap, notă datele, îi ură politicos la 
revedere şi îşi îndreptă atenţia către următorul client. 

— Doresc să merg la Nişa, pe 14 Nu există un tren numit Trenul 
Albastru? 

Derek se întoarse brusc. g 

Coincidenţa - o coincidenţă stranie. Işi aminti de propriile cuvinte, 
spuse într-o doară lui Mirelle. „Portretul unei doamne cu ochi cenușii. 
Bănuiesc că nu o să o mai văd vreodată”. Dar o văzuse iarăşi şi, chiar mai 
mult, îşi propunea să călătorească la Riviera în aceeaşi zi ca el. 

Pentru o clipă fu străbătut de un fior; în unele privinţe era superstiţios. 
Spusese, glumind pe jumătate, că această femeie o să-l aducă ghinion. Să 


presupunem... Să presupunem că asta se va dovedi a fi adevărat. Din uşă se 
uită înapoi spre ea, privind-o cum vorbea cu funcţionarul. De data asta 
memoria nu-l jucase feste. O doamnă - o doamnă în adevăratul sens al 
cuvântului. Nu foarte tânără, nu deosebit de frumoasă. Dar avea ceva - ochi 
cenuşii care probabil văzuseră prea multe. Ştiu, ieşind pe uşă, că în unele 
privinţe îi era teamă de această femeie. Avea un sentiment de fatalitate. 

Se duse înapoi în apartamentul său din Jermyn Street şi îşi chemă 
omul. 

— la cecul ăsta, Pavett şi du-te la agenţia Cook din Piccadilly. Acolo o 
să găseşti nişte bilete rezervate pe numele tău, le plăteşti şi mi le aduci. 

— Foarte bine, domnule. 

Pavett plecă. 

Derek se îndreptă spre o măsuţa şi luă un teanc de scrisori. Genul îi era 
prea bine cunoscut. Facturi, mai mici sau mai mari, toate presante. Tonul prin 
care i se solicita achitarea lor era încă politicos. Derek ştia că în curând acel 
ton politicos se va schimba dacă... Dacă anumite veşti ajungeau să fie 
cunoscute. 

Se aruncă morocănos într-un fotoliu mare, din piele. Se afla într-o 
prăpastie nenorocită. Da, o prăpastie nenorocită! Şi modalităţile de a ieşi din 
acea prăpastie nenorocită nu păreau prea promițătoare. 

Pavett îşi anunţă prezenţa tuşind discret. 

— A venit un domn să vă vadă, domnule. Maiorul Knighton. 

— Knighton, mda? 

Derek se ridică, încruntându-se şi deveni brusc alert. Spuse pe un ton 
moale, aproape ca pentru sine: 

— Knighton... Mă întreb ce se mai pregăteşte? 

— Să îl... Poftesc înăuntru, domnule? 

Derek confirmă cu o mişcare a capului. Când Knighton intra în încăpere, 
găsi o gazdă amabilă şi binevoitoare care îl aştepta. 

— Ce drăguţ din partea dumitale să-mi faci o vizită, începu Derek. 

Knighton era neliniştit. Ochii atenţi ai celuilalt observară imediat acest 
lucru. Misiunea care îi fusese încredinţată îi repugnă în mod evident. 
Răspunse aproape mecanic conversaţiei mimate a lui Derek. Refuză o 
băutură şi - dacă se putea una ca ista - atitudinea lui deveni şi mai încordată. 
Derek păru să observe asta în cele din urmă. 

— Ei bine, rosti el vesel, ce vrea stimatul meu socru de la mine? Ai 
venit la cererea lui, bănuiesc? 

Knighton nu îi zâmbi drept răspuns. 

— Da, aşa este, zise el prudent. Eu... Aş fi vrut ca domnul van Aldin să 
fi ales pe altcineva. 

Derek îşi ridică o sprânceană, prefăcându-se îngrozit. 

— Este atât de rău? Nu sunt chiar un tip sensibil, fii sigur de asta, 
Knighton. 

— Nu, răspunse Knighton, dar asta... 

Se întrerupse. 

Derek îl privi cu atenţie. 


— Haide, dă-l drumul, zise el cu blândeţe. Îmi închipui că însărcinările 
date de dragul meu socru nu sunt mereu foarte plăcute. 

Knighton tuşi şi începu să vorbească, străduindu-se să-şi ascundă 
stânjeneala din voce: 

— Domnul van Aldin m-a însărcinat să vă fac o ultimă ofertă. 

— O ofertă? 

Pentru o clipă, Derek păru surprins. Era evident că vorbele lui Knighton 
nu erau ceea ce se aşteptase. Îi oferi acestuia o ţigară, îşi aprinse şi el una şi 
se aşeză din nou, murmurând cu o voce uşor sardonică: 

— O ofertă? Pare destul de interesant. 

— Să continui? 

— Te rog. Scuză-mi, te rog, surprinderea, dar mi se pare că dragul meu 
socru a mai coborât cu picioarele pe pământ de azi-dimineaţă, când am stat 
de vorbă. Şi asemenea gesturi nu sunt de obicei asociate cu oamenii 
puternici, cu Napoleoni ai finanţelor etc. Asta demonstrează... Cred că 
demonstrează că a aflat că poziţia lui nu este atât de puternică precum 
credea. 

Knighton ascultă politicos tonul nepăsător, uşor batjocoritor, dar chipul 
lui era destul de impasibil. Aşteptă până când Derek termină de vorbit, apoi 
zise calm: 

— O să vă spun propunerea în cât mai puţine cuvinte. 

— Dă-l drumul. 

Knighton nu îl privi. Vocea lui era seacă şi indiferentă. 

— Chestiunea este simplă. După cum ştiţi, doamna Kettering se 
pregăteşte să înainteze cererea de divorţ. Dacă totul se desfăşoară fără 
probleme, veţi primi o sută de mii în ziua în care sentinţa este definitivă. 

Derek, care se pregătea să-şi aprindă o ţigară, se opri brusc. 

— O sută de mii! Exclamă el. De dolari? 

— De lire. 

Urmă o tăcere mormântală care dură cel puţin două minute. Kettering 
se gândea, încruntat. O sută de mii de lire. Asta însemna Mirelle şi o 
continuare a vieţii lui plăcute, lipsite de griji. Asta însemna că van Aldin ştia 
ceva. Van Aldin nu plătea degeaba. Kettering se ridică şi râmase lângă 
şemineu. 

— Şi în eventualitatea că refuz această frumoasă ofertă? Întrebă el, cu 
o politeţe rece, ironică. 

Knighton făcu un gest de dezaprobare. 

— Vă pot asigura, domnule Kettering, spuse el sincer, că am venit aici 
să transmit acest mesaj, lipsit fiind de orice dorinţă. 

— E în regulă, zise Kettering. Nu-ţi face probleme - nu e vina dumitale. 
Acum, ţi-am pus o întrebare, vrei să-mi răspunzi? 

Knighton se ridică şi el. Vorbi cu şi mai mare reţinere că înainte: 

— In cazul în care refuzaţi propunerea, domnul van Aldin doreşte să vă 
explic foarte clar că îşi propune să vă distrugă. Pur şi simplu. 

Kettering ridică din sprâncene, dar îşi menţinu maniera nepăsătoare, 
amuzată. 


— la te uită! Exclamă el. Îmi imaginez că-l stă în puteri. E clar că nu pot 
să ţin piept unuia dintre milionarii Americii. O sută de mii! Dacă vrei să 
mituieşti pe cineva, trebuie s-o faci pe îndelete. Să presupunem că ţi-aş 
spune că aş face tot ceea ce vrea el pentru două sute de mii, atunci ce se 
întâmplă? 

— l-aş transmite mesajul dumneavoastră domnului van Aldin, răspunse 
Knighton impasibil. Acesta este răspunsul? 

— Nu, replică Knighton. E destul de ciudat, dar nu e. Poţi să te întorci la 
socrul meu şi să-l spui să se ducă la dracu' împreună cu mita lui. 

— Perfect, spuse Knighton. Se ridică, ezită, apoi roşi. Îmi... Îmi permiteţi 
să vă spun, domnule Kettering, că mă bucur că aţi dat acest răspuns. 

Derek nu zise nimic. După plecarea lui Knighton, rămase un minut sau 
două cufundat în gânduri şi un zâmbet ciudat îi apăru pe buze. 

Şi cu asta, basta, spuse el încet. 

Capitolul 10 

În Trenul Albastru 

— Tată! 

Doamna Kettering tresări violent. În dimineaţa asta, nu-şi stăpânea 
prea bine nervii. Imbrăcată perfect cu o haină lungă de nurcă şi cu o 
pălărioară roşie, lucioasă, se plimba pe peronul aglomerat al gării Victoria 
adâncită în gânduri, când apariţia bruscă a tatălui ei şi salutul energic avură 
un efect neaşteptat asupra femeii. 

— Doamne, Ruth, ce ai tresărit! 

— Probabil fiindcă nu te aşteptam, tată. Ne-am luat rămas-bun aseară 
şi ai spus că ai o întâlnire în dimineaţa asta. 

— Aşa este, răspunse van Aldin, dar tu însemni mai mult decât orice 
afurisită de întâlnire. Am venit să te mai văd o dată, căci nu o să te mai văd 
ceva vreme. 

— Ce drăguţ din partea ta, tată. Aş fi vrut să vii şi tu. 

— Ce-ai zice dacă aş veni? 

Remarca fu făcuta mai mult în glumă şi van Aldin fu surprins să vadă 
cum obrajii lui Ruth luară parcă foc. Pentru o clipă i se păru că vede o urmă 
de groază în ochii ei. Ruth râse nervos, nesigură pe ea. 

— Pentru o clipă am crezut că vorbeşti serios, zise femeia. 

— Ţi-ar fi plăcut? 

— Desigur, răspunse ea cu o convingere exagerată. 

— Ei, asta-l bine, spuse van Aldin. 

— Nu o să lipsesc atât de mult, tată, continuă Ruth. Doar vii şi tu luna 
viitoare. Ah, făcu van Aldin impasibil, uneori cred că o să mă duc la vreunul 
dintre tipii ăia de pe Harley Street ca să-mi spună că am nevoie imediat de 
soare şi de o schimbare de atmosferă. 

— Nu fii aşa de leneş, exclamă Ruth. Luna viitoare o să fie mult mai 
plăcut decât este luna asta acolo. Acum ai tot felul de lucruri pe care nu ai 
cum să le laşi baltă. 

— Da, cred că ai dreptate, zise van Aldin, oftând. Ar fi bine să te 
îmbarci în tren, Ruth. Ce loc ai? 


Ruth Kettering se uită nesigură spre tren. În uşa unuia dintre vagoanele 
Pullman stătea o femeie slabă, înaltă, îmbrăcată în negru - camerista lui Ruth 
Kettering. 

— V-am pus geanta de voiaj sub scaun, doamnă, în caz că aveţi nevoie 
de ea. Să scot pledurile sau o să cereţi unul? 

— Nu, nu, nu am nevoie. Acum mai bine du-te şi găseşte-ţi locul, 
Mason. 

— Da, doamnă. 

Camerista plecă şi van Aldin intră cu Ruth în vagon. Îşi găsi locul şi van 
Aldin puse diverse hârtii şi reviste pe masă, în faţa ei. Locul de vizavi era deja 
ocupat, iar americanul aruncă o privire rapidă ocupantei. Remarcă nişte ochi 
cenuşii atrăgători şi un costum de călătorie elegant. Işi continuă sporovăială 
cu Ruth - genul de conversaţie tipică tuturor celor care îi conduc pe alţii la 
tren. 

Când se auzi semnalul, van Aldin se uită la ceas. 

— Ar fi bine să cobor. La revedere, draga mea! Nu-ţi face probleme. O 
să am eu grijă de tot. 

— Oh, tată! 

Van Aldin se întoarse brusc. Fusese ceva în vocea lui Ruth, ceva atât de 
străin felului ei obişnuit de a fi, încât van Aldin fu uimit. Ruth făcu o mişcare 
impulsivă spre el, însă în clipa următoare era iarăşi stăpână pe ea. 

— Pe luna viitoare, rosti ea, cu grijă. 

Două minute mai târziu, trenul se puse în mişcare. 

Ruth rămase nemişcată, muşcându-şi buza şi încercând din răsputeri 
să-şi ţină sub control lacrimile - lucru neobişnuit pentru ea. Simţi un 
sentiment brusc de dezolare îngrozitoare. 

Simţea dorinţa sălbatică să sară din tren şi să se întoarcă înainte de a fi 
prea târziu. Ea, atât de calmă, atât de sigură pe sine, pentru prima dată în 
viaţă se simţea ca o frunză în vânt. Dacă tatăl ei ar şti... Oare ce ar spune? 

Ce nebunie! Da, chiar aşa, nebunie! Pentru prima dată în viaţă era 
purtată de emoţii, purtată până la a face un lucru despre care chiar şi ea ştia 
că era o nesăbuinţă şi o nebunie incredibilă. Era fiica lui van Aldin în 
suficientă măsură încât să-şi dea seama de propria nebunie şi suficient de 
echilibrată ca să se condamne pentru propria acţiune. Dar mai era fiica lui şi 
în alt sens. Avea aceeaşi hotărâre de fier de a obţine ceea ce dorea şi, odată 
ce-şi punea ceva în minte, nu dădea înapoi. De mic copil fusese 
încăpăţânată, iar viaţa pe care o dusese îi dezvoltase această încăpățânare. 
Acum aceasta o mâna fără îndurare. Ei bine, zarurile fuseseră aruncate. 
Trebuia să meargă mai departe. 

Ridică privirea şi ochii ei îi întâlniră pe cei ai femeii de vizavi. Avu 
impresia ciudată că această femeie îi citise gândurile. În ochii aceia cenușii 
văzu înţelegere şi - da - compasiune. 

Fu numai o impresie de moment. Chipurile celor două femei căpătară 
acea indiferența a bunei-creşteri. Doamna Kettering luă o revistă, iar 
Katherine Grey se uită pe fereastră, privind peisajul aparent fără sfârşit al 
străzilor deprimante şi al caselor din suburbii. 


Ruth descoperi că îi este din ce în ce mai greu să-şi concentreze atenţia 
asupra paginii tipărite din faţa ei. În ciuda eforturilor ei, mii de gânduri 
neliniştite îi asaltară mintea. Ce proastă fusese! Ce proastă era! 

Asemenea tuturor persoanelor calme şi independente, când îşi 
pierduse controlul o făcuse pe de-a-ntregul! Era prea târziu... Chiar era prea 
târziu? Oh, dacă ar avea pe cineva cu care să vorbească, pe cineva care să o 
sfătuiască... Niciodată nu mai avusese o asemenea dorinţă. Ar fi disprețuit 
ideea de a se baza pe judecata altcuiva decât a ei însăşi, dar acum... Ce se 
întâmpla cu ea? Panică! Da, asta descria cel mai bine - panică. Ea, Ruth 
Kettering, era total şi în întregime cuprinsă de panică. 

Aruncă o privire furişă spre silueta de vizavi. Dacă ar cunoaşte pe 
cineva ca ea, o fiinţă drăguță, calmă, liniştită, înţelegătoare! Era genul de 
persoană cu care putea vorbi. Dar, evident, nu se putea să-l faci confidenţe 
unui străin. Şi Ruth zâmbi uşor la o astfel de idee. Luă iarăşi revista. Trebuia 
să se controleze. La urma urmelor, se gândise la tot. Se hotărâse. De câtă 
fericire avusese parte în viaţă până acum? Işi repeta fără încetare: „De ce să 
nu fiu fericită? Nimeni nu o să ştie”. 

Ajunseră la Dover fără să-şi dea seama. Ruth nu avea râu de mare, însă 
nu-l plăcea frigul, aşa că fu bucuroasă să ajungă la adăpostul cabinei private 
pe care o rezervase telegrafic. Deşi nu recunoştea, Ruth era superstiţioasă în 
unele privinţe. Făcea parte dintre oamenii pentru care coincidenţele au o 
semnificaţie. După debarcarea de la Calais şi instalarea, împreună cu 
camerista, în compartimentul dublu din Trenul Albastru, Ruth se duse în 
vagonul-restaurant. Cu o tresărire de surpriză descoperi că fusese aşezată la 
masă cu aceeaşi femeie care stătuse în faţa ei în tren. Un zâmbet uşor apăru 
pe buzele ambelor femei. 

— Asta e chiar o coincidenţă, zise doamna Kettering. 

— Ştiu, răspunse Katherine. E ciudat cum se întâmplă lucrurile. 

Lângă ele apăru un chelner, cu acea viteză admirabilă caracteristică 
angajaţilor de la Compagnie Internaţionale des Wagons-lits, care le puse în 
faţă două ceşti cu supă. Până când li se servi omleta care urmă supei, cele 
două discutau prieteneşte. 

— O să fie minunat să ajungem la soare, oftă Ruth. 

— Sunt sigură că o să fie un sentiment minunat. 

— Cunoaşteţi bine Riviera? 

— Nu, e prima mea vizită. 

— Serios? 

— Bănuiesc că dumneavoastră mergeţi în fiecare an, nu-l aşa? 

— Practic da. lanuarie şi februarie sunt oribile în Londra. 

— Eu am locuit mereu la ţară. Nici acolo nu sunt nişte luni prea 
grozave. E numai noroi de obicei. 

— Şi ce v-a făcut să vă decideţi să călătoriţi? Banii, răspunse Katherine. 
Timp de zece ani am fost însoţitoare plătită, având doar bani ca să-mi 
cumpăr pantofi. Acum am moştenit ceea ce mie mi se pare o avere, deşi 
îndrăznesc să spun că dumneavoastră nu vi s-ar părea atât de mult. 

— Mă întreb de ce aţi spus asta - că mie nu mi s-ar părea aşa. 


Katherine izbucni în râs. 

— Nu ştiu. Bănuiesc că omul îşi face o anumită impresie fără să se 
gândească. În mintea mea, v-am caracterizat ca una dintre persoanele cele 
mai bogate din lume. Era doar o impresie. Indrăznesc să spun că m-am 
înşelat. 

— Nu, o contrazise Ruth, nu v-aţi înşelat. Brusc, deveni foarte serioasă. 
Aş vrea să-mi spuneţi ce alte impresii v-aţi făcut despre mine. 

— Eu... 

Ruth continuă repede, neluând în seamă stânjeneala celeilalte: 

— A, vă rog, să lăsăm deoparte convenţionalismele. Vreau să ştiu. 
Când am plecat din gara Victoria m-am uitat la dumneavoastră şi am avut 
impresia că dumneavoastră... Ei bine, înţelegeţi ce se petrece în mintea mea. 

— Vă pot asigura că nu ştiu să citesc gândurile, zise Katherine 
zâmbind. 

— Nu, dar vreţi să-mi spuneţi, vă rog, ce aţi gândit? 

Ardoarea lui Ruth era atât de puternică şi de sinceră, încât O convinse 
pe Katherine. 

— Pot să vă spun dacă vreţi, dar să nu mă consideraţi impertinentă. M- 
am gândit că, dintr-un motiv sau altul, eraţi foarte tulburată şi mi-a părut rău 
pentru dumneavoastră. 

— Aveţi dreptate. Aveţi mare dreptate. Sunt într-un mare necaz. Aş... 
Aş vrea să vă povestesc ceva despre asta, dacă se poate. 

„Of, Doamne, îşi zise Katherine în sinea ei, cât de asemănători sunt 
oamenii de pretutindeni! Oamenii îmi povesteau mereu câte ceva în St. Mary 
Mead, iar aici se întâmplă acelaşi lucru şi chiar nu vreau să aud de necazurile 
nimănui!” însă răspunse politicos: 

Sigur, spuneţi-mi. Tocmai terminau prânzul. Ruth înghiţi rapid cafeaua, 
se ridică şi, ignorând cu totul faptul că însoţitoarea ei nu începuse încă să-şi 
bea cafeaua, spuse: 

— Veniţi cu mine în compartimentul meu. 

Ruth avea la dispoziţie două compartimente single cu o uşă de 
comunicare între ele. În cel de-al doilea din ele, o cameristă slabă, pe care 
Katherine o remarcase în gara Victoria, stătea foarte dreaptă pe scaun, 
ţinând strâns o casetă de piele roşie cu inițialele R. V. K. Pe ea. Doamna 
Kettering închise uşa comunicantă şi se prăbuşi pe banchetă. Katherine se 
aşeză lângă ea. 

— Am necazuri şi nu ştiu ce să fac. Există un bărbat care îmi este... 
Care îmi este foarte drag. Am ţinut unul la celălalt când eram tineri şi am fost 
despărțiți într-un mod foarte brutal şi nedrept. Acum am ajuns să fim iarăşi 
împreună. 

— Da? șI 

— lar eu... Mă duc acum să-l întâlnesc. Oh! Imi dau seama că aveţi 
impresia că este ceva greşit, însă nu ştiţi împrejurările. Soţul meu este un om 
imposibil şi m-a tratat foarte urât. 

— Da, rosti iarăşi Katherine. 


— Mă simt foarte prost în legătură cu întreaga poveste. L-am minţit pe 
tata - el a fost cel care venise să mă conducă azi-dimineaţă la gară. El vrea 
să divorţez de soţul meu şi, desigur, habar nu are că... Am de gând să mă 
întâlnesc cu acest bărbat. El ar considera că e un lucru extrem de prostesc. 

— Ei bine şi nu credeţi că e? 

— Ei bine... Bănuiesc că e. Ruth Kettering îşi cobori privirile spre 
mâinile care îi tremurau violent. Dar acum nu mai pot să dau înapoi. 

— De ce? 

— E... totul e aranjat şi i-aş frânge inima. 

— Să nu credeţi asta, rosti Katherine cu convingere. Inima este destul 
de puternică. 

— O să creadă că nu am curaj, că nu pot să-mi ating scopul. 

— Mie mi se pare un lucru groaznic de prostesc ceea ce vreţi să faceţi, 
zise Katherine. Şi cred că vă daţi şi singură seama de asta. 

Ruth Kettering îşi îngropa faţa în mâini. 

— Nu ştiu. Nu ştiu. De când am plecat din gară am sentimentul 
îngrozitor că un lucru oribil, ceva o să mi se întâmple foarte curând... Ceva de 
care nu pot scăpa. Prinse dintr-odată mâna lui Katherine. Probabil consideraţi 
că sunt nebună că vă vorbesc în felul acesta, dar vă spun că ştiu că o să se 
întâmple ceva oribil. _ 

— Nu vă gândiţi în felul ăsta, zise Katherine. Incercaţi să vă adunaţi. 
Dacă doriţi, puteţi să-l trimiteţi din Paris o telegramă tatălui dumneavoastră 
şi el va veni imediat după dumneavoastră. 

Chipul celeilalte se lumină. 

— Da, aş putea să fac asta. Dragul de tata! E ciudat, dar până azi nu 
am ştiut niciodată cât de mult ţin la el. Îşi îndreptă spatele şi îşi uscă ochii cu 
o batistă. M-am comportat foarte prosteşte. Vă mulţumesc că m-aţi lăsat să 
vă vorbesc. Nu înţeleg cum de am ajuns într-o stare atât de ciudată, de 
isterie. Se ridică. Acum sunt bine. Probabil că aveam pur şi simplu nevoie să 
stau de vorbă cu cineva. Nu-mi dau seama de ce m-am făcut de râs în halul 
asta. 

Katherine se ridică la rândul ei. 

— Mă bucur că vă simţiţi mai bine, zise ea, încercând să adopte un ton 
cât mai convenţional posibil. Işi dădea prea bine seama că urmarea 
confidenţelor este stânjeneala. Adăugă cu tact: Trebuie să mă întorc în 
compartimentul meu. 

leşi pe coridor în acelaşi timp în care camerista ieşea pe cealaltă uşă. 
Aceasta privi spre Katherine, peste umărul ei şi o expresie de surpriză imensă 
i se ivi pe chip. Katherine se întoarse şi ea, însă persoana care suscitase 
interesul cameristei, oricine ar fi fost, se retrăsese în compartimentul propriu 
şi culoarul era gol. Katherine îşi continuă drumul spre cuşeta ei, care era în 
vagonul următor. Când ajunse la ultimul compartiment din vagon, uşa se 
deschise şi o femeie privi pentru o clipă afară, după care închise brusc uşa. 
Era o faţă greu de uitat, după cum urma să constate Katherine când avea s-o 
revadă. O faţă frumoasă, ovală şi oacheşă, machiată puternic într-un mod 
ciudat. Katherine avea sentimentul că o mai văzuse pe undeva înainte. Se 


întoarse la cuşeta proprie fără alte peripeții şi rimase o vreme pe gânduri, 
analizând confidenţele pe care tocmai le auzise. Se întrebă în treacăt cine ar 
putea fi femeia în haină de nurcă şi cum se va termina povestea ei. 

„Dacă am oprit pe cineva să se facă de râs, înseamnă că am făcut o 
faptă bună, îşi zise. Dar cine ştie? Aceasta este genul de femeie care a fost 
toată viaţa încăpăţânată şi egoistă şi s-ar putea să-l prindă bine să se 
comporte şi altfel, măcar o dată. Ei bine, nu cred că o să o mai văd vreodată. 
În mod sigur, ea nu va dori să mă vadă pe mine. Ăsta-l cel mai rău atunci 
când îi laşi pe oameni să-ţi mărturisească diverse lucruri - nu mai vor să te 
revadă.” 

Spera să nu-l mai fie dat acelaşi loc şi la masa de seară. Medită, nu fără 
umor, că ar fi un lucru penibil pentru amândouă. Sprijinindu-se cu capul pe 
pernă, se simţi obosită şi oarecum deprimată. Ajunseseră la Paris şi călătoria 
lentă pe ceinture, cu interminabilele opriri şi aşteptări, era foarte obositoare. 
Când sosiră în Gare de Lyon, fu bucuroasă să coboare din tren şi să se plimbe 
pe peron. Aerul rece şi tăios era înviorător după atmosfera caldă din tren. 
Observă cu un zâmbet că prietena ei în haină de nurcă găsise în felul propriu 
o posibilă soluţie pentru a evita stânjeneala mesei de seară. Camerista îi 
dădea pe geamul compartimentului un coş cu mâncare. 

Când trenul porni din nou la drum şi cina fu anunţată prin sunetul 
zgomotos al clopotului, Katherine se duse mult mai liniştită la masă. 
Partenerul ei de vizavi era în seara asta cu totul diferit - un bărbat mic de 
statură, evident străin după înfăţişare, cu o mustață ţeapănă, dată cu ceară 
şi cu un cap în formă de ou, pe care îl ţinea oarecum într-o parte. Katherine 
îşi adusese cu ea o carte şi descoperi că ochii omuleţului fixau amuzaţi 
coperta. 

— Văd, madame, că aveţi un roman policier. Vă plac asemenea lucruri? 

— Mă amuză, recunoscu Katherine. 

Omuleţul dădu aprobator din cap cu un aer de înţelegere totală. 

— Am auzit că întotdeauna se vând bine. Ei bine, mademoiselle, de ce 
se întâmplă asta? Vă întreb ca un cercetător al naturii umane - de ce se 
întâmpla asta? 

Katherine era din ce în ce mai amuzată. 

— Probabil fiindcă dau iluzia că trăieşti o viaţă palpitantă, sugeră ea. 

El aprobă cu gravitate. 

— Da, aveţi oarecum dreptate. 

— Desigur, se ştie că asemenea lucruri nu se întâmplă în realitate, 
continuă Katherine, dar bărbatul o întrerupse brusc: 

— Uneori, mademoiselle! Uneori! Vă spun eu - mie mi s-au întâmplat. 

Ea îi aruncă o privire rapidă, plină de interes. 

— Într-o zi, cine ştie, chiar dumneavoastră v-aţi putea afla în mijlocul 
evenimentelor, continuă el. Există toate şansele. 

— Nu prea cred că e posibil, îl contrazise Katherine. Mie nu mi se 
întâmplă niciodată astfel de lucruri. 

Companionul ei se aplecă în faţă. 

— Dar v-ar plăcea? 


Întrebarea o surprinse şi i se tăie răsuflarea. 

— Poate doar îmi imaginez, zise bărbatul cel micuţ, în timp ce lustruia 
cu dexteritate o furculiţă, dar cred că duceţi dorul unor lucruri interesante. Eh 
bien, mademoiselle, în viaţă am observat un lucru - capeţi ceea ce-ţi doreşti! 
Cine ştie? Se strâmbă comic. Aţi putea căpăta mai mult decât vă doreaţi. 

— E o profeție? Întrebă Katherine, zâmbind în timp ce se ridica de la 
masă. 

Omuleţul clătină din cap. 

— Eu nu fac niciodată profeţii, declară el ritos. E adevărat că am 
obiceiul de a avea întotdeauna dreptate - dar nu mă laud cu asta. Noapte 
bună, mademoiselle şi somn uşor. 

Katherine străbătu trenul spre cuşeta ei amuzată şi binedispusă de 
micuțul ei companion. Trecu de uşa închisă a compartimentului prietenei ei 
şi-l văzu pe însoţitorul de tren făcând patul. Doamna în haină de nurcă stătea 
în picioare privind pe fereastră. Al doilea compartiment - după cum văzu 
Katherine prin uşa comunicantă deschisă - era gol, pe banchetă fiind 
îngrămădite pleduri şi sacoşe. Camerista nu se afla acolo. 

Katherine văzu că şi patul ei fusese făcut şi, la nouă şi jumătate, stinse 
lumina. 

Se trezi brusc; nu ştia cât timp trecuse. Uitându-se la ceas, descoperi 
că se oprise. Fu invadată de un sentiment intens de nelinişte, care crescu cu 
fiecare clipă. În cele din urmă se sculă din pat, îşi puse halatul şi ieşi pe 
coridor. Întregul tren părea cufundat în somn. Katherine cobori geamul şi 
rămase acolo câteva minute, inspirând aerul rece şi încercând în zadar să-şi 
calmeze temerile neliniştitoare. Se hotărî să se ducă la capătul vagonului să-l 
întrebe pe conductor cât este oră pentru a-şi potrivi ceasul, însă descoperi că 
nu se afla acolo. Katherine ezită o clipă şi se duse în vagonul următor. Se uită 
de-a lungul coridorului lung, slab luminat şi văzu, surprinsă, un bărbat care 
stătea cu mâna pe clanţa compartimentului ocupat de doamna cu haină de 
nurcă. Mai bine spus, avu impresia că era compartimentul ei. Totuşi, probabil 
că se înşelase. Bărbatul rămase acolo câteva clipe, cu spatele spre Katherine, 
părând nesigur şi având o atitudine ezitantă. Apoi se întoarse încet şi, cu un 
sentiment ciudat de fatalitate, Katherine îl recunoscu pe acelaşi bărbat pe 
care îl remarcase de două ori înainte - o dată pe holul de la hotelul Savoy şi o 
dată în biroul agenţiei Cook. Bărbatul deschise uşa compartimentului şi intră, 
închizând-o în urma lui. 

O idee trecu prin mintea lui Katherine. Oare acesta era bărbatul despre 
care vorbise cealaltă femeie - bărbatul pe care plecase să-l întâlnească? 

Apoi Katherine îşi spuse că era prea romantică. Era foarte probabil că 
se înşelase în ceea ce privea compartimentul doamnei. 

Se întoarse în propriul vagon. Cinci minute mai târziu, trenul încetini. 
Se auzi scârţâitul prelung de protest al frânelor Westinghouse şi câteva 
minute mai târziu trenul se opri la Lyon. 

Crima. 


Când Katherine se trezi a doua zi, era o dimineaţă luminoasă. Se duse 
devreme la micul dejun, dar nu întâlni pe nici una dintre cunoştinţele din ziua 
anterioară. Când se întoarse în compartiment, văzu că patul tocmai fusese 
făcut de însoţitorul de tren, un bărbat negricios cu mustaţa pe oală şi cu un 
chip melancolic. _ 

— Madame are noroc, zise el. Soarele străluceşte. Intotdeauna călătorii 
simt foarte dezamăgiţi când ajung într-o dimineaţă cenușie. 

— Şi eu aş fi fost dezamăgită, cu siguranţă, admise Katherine. 

Bărbatul se pregăti să plece. 

— Suntem în întârziere, madame, zise el. O să vă anunţ chiar înainte să 
ajungem la Nişa. 

Katherine dădu din cap. Rămase lângă fereastră, încântată de 
panorama însorită. Palmierii, albastrul profund al mării, mimozele de un 
galben strălucitor aveau farmecul şi noutatea fireşti pentru o femeie care, 
timp de paisprezece ani, nu cunoscuse decât iernile monotone ale Angliei. 

Când ajunseră la Cannes, Katherine cobori şi se plimbă pe peron. Era 
curioasă în legătură cu doamna în haină de nurcă şi privi spre geamul 
compartimentului ei. Jaluzele erau coborâte încă - singurele din tot trenul. 
Katherine fu oarecum mirată şi când se urcă din nou în tren trecu pe coridor 
şi observă că cele două compartimente aveau încă uşa închisă şi 
transperantele trase. Era evident că doamna cu haină de nurcă nu obişnuia 
să se trezească devreme. În scurt timp, conductorul reveni şi îi spuse că în 
câteva minute trenul avea să sosească la Nişa. Katherine îi dădu un bacşiş, 
iar bărbatul îi mulţumi, însă nu părea dornic să plece. Era ceva ciudat în 
legătură cu el. Katherine, care la început se gândise că bacşişul nu fusese 
suficient de mare, era acum convinsă că altceva, mult mai serios, era în 
neregulă. Bărbatul avea o paloare bolnăvicioasă, tremura din tot trupul şi 
părea speriat de moarte. O privea într-un fel ciudat şi, brusc, spuse: 

— Scuzaţi-mă, madame, dar vă aşteaptă prieteni la Nişa? 

— Probabil, răspunse ea. De ce? 

Dar bărbatul doar clătina din cap, murmura ceva ce Katherine nu putu 
să înţeleagă şi se îndepărtă. Nu mai apăru până când trenul opri în staţie, 
când conductorul începu să-l coboare bagajele pe geam. 

Katherine rămase o clipă sau două pe peron, pârând oarecum pierdută, 
când un tânăr blond, cu un chip ingenuu, se apropie de ea şi i se adresă 
cumva ezitant: 

— Domnişoara Grey, nu-l aşa? 

Katherine răspunse afirmativ şi tânărul se lumină serafic la faţă, 
murmurând: 

— Eu sunt Chubby, soţul lui Lady Tamplin. Cred că v-a pomenit de 
mine, dar poate că a uitat. Aveţi billet de bagages? Eu mi l-am pierdut când 
am venit aici anul ăsta şi nici nu v-ar veni să credeţi ce scandal au făcut. 
Birocraţie franţuzească tipică! 

Katherine scoase tichetul şi se pregătea să plece împreună cu Chubby, 
când o voce blândă şi insidioasă îi murmură la ureche: 

— Doar un moment, madame, vă rog. 


Katherine se întoarse şi dădu cu ochii de un bărbat care compensa 
statura insignifiantă prin uniforma şi fireturile aurii. Bărbatul explică: 

— Există anumite formalităţi. Madame va fi atât de amabilă să mă 
însoţească. Cerinţele poliţiei... Îşi aruncă braţele în lături. Absurd, fără 
îndoială, dar asta este. 

Domnul Chubby Evans ascultă înțelegând foarte puţin, căci 
cunoştinţele lui de franceză erau foarte limitate. 

— Atât de tipic pentru francezi, murmură el. 

Făcea parte dintre acei britanici, patrioţi convinşi, care, după ce îşi 
însuşiseră o zonă dintr-o ţară străină, simțeau resentimente puternice faţă de 
locuitorii ei. i 

— Întotdeauna au pregătit câte un truc sau altul. Însă până acum nu s- 
au luat de oameni în gară. E ceva cu totul nou. Cred că trebuie să vă duceți. 

Katherine plecă alături de ghidul ei. Însă, spre surprinderea ei, acesta o 
conduse spre o linie secundară unde fusese garat un vagon al trenului care 
tocmai plecase. O invită să urce şi, luând-o în faţa ei pe culoar, îi deschise 
uşa unuia dintre compartimente. Înăuntru era un personaj oficial cu o 
înfăţişare pompoasă, însoţit de un bărbat greu de descris, care părea să fie 
funcţionar. Personajul cu înfăţişare pompoasă se ridică politicos, se înclină 
înspre Katherine şi spuse: 

— Mă scuzaţi, madame, dar sunt câteva formalităţi care trebuie 
îndeplinite. Bănuiesc că madame vorbeşte franceza? 

— Suficient, cred, monsieur, răspunse Katherine în franceză. 

— Foarte bine. Vă rog să luaţi loc, madame. Eu sunt domnul Caux, 
comisar de poliţie. 

Îşi umflă pieptul plin de importanţă şi Katherine încercă să pară destul 
de impresionată. _ 

— Doriţi să vă arăt paşaportul? Intrebă ea. lată-l. 

Comisarul o privi cu atenţie şi mormăi. 

— Vă mulţumesc, madame, zise el şi îi luă paşaportul. Apoi îşi drese 
glasul. Dar ceea ce doresc, de fapt, este o mică informaţie. 

— O informaţie? 

Comisarul confirmă dând încet din cap. 

— Despre o doamnă care a călătorit în acelaşi tren cu dumneavoastră. 
Aţi luat prânzul cu ea ieri. 

— Mă tem că nu vă pot spune nimic despre ea. Ne-am conversat în 
timpul mesei, dar nu o cunosc deloc. Nu o mai văzusem niciodată. 

— Şi totuşi, zise comisarul cu asprime, v-aţi întors în compartimentul ei 
şi aţi discutat o vreme. 

Da, recunoscu Katherine, aşa este. Comisarul păru să se aştepte ca ea 
să continue, aşa că o privi încurajator. 

— Da, madame? 

— Ei bine, monsieur? Răspunse Katherine. 

— Aţi putea să-mi daţi o idee despre acea conversaţie? 

— Aş putea, zise Katherine, însă în acest moment nu văd nici un motiv 
să o fac. 


Într-un fel oarecum britanic se simţi enervată. Acest oficial străin i se 
părea impertinent. 

— Nici un motiv? Oh, ba da, madame, vă asigur că există un motiv. 

— Atunci poate că o să mi-l spuneţi şi mie. 

Comisarul îşi frecă gânditor bărbia pentru un minut sau două, fără să 
vorbească. 

— Madame, rosti el în cele din urmă, motivul este foarte simplu. 
Doamna în chestiune a fost găsită moartă în compartimentul ei în această 
dimineaţă. 

— Moartă! Şopti Katherine. Ce s-a întâmplat? Un atac de cord? 

— Nu, răspunse comisarul gânditor, cu o voce visătoare. Nu - a fost 
omorâtă. 

— Omorâtă! Exclamă Katherine. 

— Aşa că vedeţi, madame, de ce suntem nerăbdători să obţinem orice 
informaţie putem. 

— Dar sunt sigură că acea cameristă a ei... 

— Camerista a dispărut. 

— Oh! 

Katherine se opri să-şi adune gândurile. 

— Întrucât însoţitorul de tren v-a văzut stând de vorbă în 
compartimentul ei, a raportat, fireşte, acest lucru poliţiei şi de aceea, 
madame, v-am reţinut, în speranţa că o să obţinem unele informaţii... 

— Imi pare foarte rău, spuse Katherine, nici măcar nu ştiu cum o 
cheamă. 

— Numele ei este Kettering. Ştim asta din paşaportul ei şi de pe 
etichetele bagajelor. Dacă. 

Se auzi un ciocănit la uşa compartimentului. Domnul Caux se încruntă 
şi deschise uşa câţiva centimetri. 

— Ce se întâmplă? Întrebă el pe un ton poruncitor. Nu trebuie să fiu 
deranjat. 

Capul în formă de ou al companionului de la cină al lui Katherine se ivi 
în deschizătură. Pe chipul lui se zărea un zâmbet radios. 

— Numele meu este Hercule Poirot, afirmă el. 

— Doar nu... 

— Se bâlbâi comisarul - faimosul Hercule Poirot? 

— Chiar el, răspunse celălalt. Îmi amintesc că ne-am întâlnit o dată, 
domnule Caux, la Surete în Paris, însă fără îndoială că dumneavoastră m-aţi 
uitat. 

— Deloc, monsieur, absolut deloc, declară comisarul cu convingere. 
Ştiţi despre...? 

— Da, ştiu, răspunse Hercule Poirot. Am venit să văd dacă vă pot fi de 
ajutor. 

— Am fi flataţi, răspunse prompt comisarul. Daţi-mi voie să v-o prezint, 
domnule Poirot, pe... Se uită în paşaportul pe care îl ţinea în mână. Pe 
doamnă, âăă, domnişoara Grey. 

Poirot îi zâmbi lui Katherine. 


— E ciudat, nu-l aşa, că atât de repede mi s-au adeverit cuvintele. 

— Din păcate, mademoiselle ne poate spune foarte puţine, zise 
comisarul. 

— Tocmai explicam, interveni Katherine, că această sărmană doamnă 
îmi era complet necunoscută. 

Poirot dădu din cap. 

— Dar aţi vorbit, nu-l aşa? Întrebă el blând. V-aţi format o impresie, nu? 

— Da, răspunse Katherine gânditoare. Cred că da. 

— Şi impresia era câ...? 

— Da, mademoiselle, se repezi comisarul, spuneţi-ne, vă rugăm, 
impresia dumneavoastră. 

Katherine rămase tăcuta, răsucind totul în minte. Într-un fel simţea că îi 
trăda încrederea, dar acel cuvânt urât - crimă - îi răsuna în urechi şi nu 
îndrăznea să ascundă nimic. Prea multe depindeau de asta. Aşa că, pe cât de 
fidel putu, repetă cuvânt cu cuvânt conversaţia pe care o avusese cu femeia 
decedată. 

— Asta e interesant, zise comisarul, privindu-l pe Poirot. Ei, domnule 
Poirot, este interesant? Dacă are de-a face cu crima... 

Comisarul lăsă fraza neterminată. 

— Bănuiesc că nu poate fi vorba de sinucidere, zise Katherine, cu 
îndoială. 

— Nu, răspunse comisarul, nu poate fi vorba de sinucidere. A fost 
strangulată cu un şnur negru. 

— Oh! 

Katherine se cutremură. 

Domnul Caux îşi depărta mâinile, în chip de scuză. 

— Nu e prea plăcut - nu. Bănuiesc că hoţii noştri din trenuri sunt mai 
brutali decât în ţara dumneavoastră. 

— Este oribil! 

— Da, da, rosti el cu un glas liniştitor, parcă cerându-şi scuze, dar aveţi 
mare curaj, mademoiselle. De cum v-am văzut, mi-am spus: „Mademoiselle 
are mult curaj”. Din acest motiv o să vă rog să mai faceţi ceva - ceva 
neplăcut, dar, vă asigur, foarte necesar. 

Katherine îl privi neliniştită. 

Comisarul îşi depărta iarăşi mâinile, în chip de scuză. 

— O să vă cer, mademoiselle, să fiţi atât de amabilă să mă însoţiţi în 
compartimentul alăturat. 

— Trebuie? Întrebă Katherine cu glas slab. 

— Cineva trebuie să o identifice, răspunse comisarul şi cum camerista a 
dispărut... Comisarul tuşi semnificativ. Dumneavoastră păreţi a fi persoana 
care a văzut-o cel mai mult de când s-a suit în tren. 

— Foarte bine, acceptă Katherine, dacă este necesar... 

Se ridică. Poirot făcu o mişcare de aprobare din cap. 

— Mademoiselle este înţeleaptă, zise el. Pot să vă însoțesc, domnule 
Caux? 

— Încântat, domnule Poirot. 


leşiră cu toţii pe culoar, iar domnul Caux descuie uşa compartimentului 
femeii decedate. jaluzelele fuseseră ridicate pe jumătate, pentru a lăsa 
lumina să pătrundă. Femeia moartă zăcea pe patul din stânga, într-o poziţie 
atât de naturală, încât s-ar fi putut crede că doarme. Era acoperită de 
aşternuturi, iar capul îi era întors spre perete, astfel încât i se vedeau buclele 
arămii. Cu mare blândeţe, domnul Caux puse o mână pe umărul ei şi întoarse 
trupul astfel încât faţa ieşi la iveală. Katherine tresări uşor şi îşi înfipse 
unghiile în palme. O lovitură puternică îi desfigurase trăsăturile, făcând chipul 
de nerecunoscut. Poirot scoase o exclamaţie scurtă. A 

— Mă întreb când a fost făcută asta, se întrebă el. Inainte sau după 
deces? 

— Doctorul spune că după, răspunse domnul Caux. 

— Ciudat, opină Poirot, încruntându-se. Se întoarse spre Katherine. Fiţi 
curajoasă, mademoiselle şi priviţi-o bine. Sunteţi sigură că aceasta este 
femeia cu care aţi vorbit ieri în tren? 

Katherine avea nervi de fier. Se pregăti psihic şi privi îndelung şi cu 
atenţie silueta întinsă. Apoi se aplecă şi se uită la mâinile femeii. 

— Sunt destul de sigură, răspunse ea, în cele din urmă. Chipul este 
prea desfigurat ca să-l pot recunoaşte, însă constituţia şi ţinuta corpului, 
precum şi părul, sunt identice. În plus, am observat asta - arătă spre o mică 
aluniţă de pe încheietura femeii - în timp ce vorbeam cu ea. 

— Bon, zise Poirot, aprobator. Sunteţi un martor excelent, 
mademoiselle. Deci nu există dubii privind identitatea, dar totuşi este ciudat. 

Se uită încruntat, cu un aer de perplexitate, la femeia moartă. 

Domnul Caux ridică din umeri. 

— Fără îndoială că ucigaşul a fost mânat de furie, sugeră el. 

Dacă a fost lovită când se afla la pământ, ar fi fost de înţeles, medita 
Poirot, dar bărbatul care a strangulat-o s-a strecurat în spatele ei şi a luat-o 
pe nepregătite. Un mic sunet înăbuşit, un murmur - asta ar fi fost tot ce s-ar 
fi auzit, apoi lovitură puternică în faţă. De ce? S-a gândit că, dacă faţa era de 
nerecunoscut, n-ar putea fi identificată? Sau o ură atât de mult încât nu a 
putut să reziste tentaţiei de a o lovi chiar şi după ce murise? Katherine se 
cutremură şi Poirot se întoarse spre ea cu blândeţe. 

— Nu trebuie să mă lăsaţi să vă întristez, mademoiselle, zise el. Pentru 
dumneavoastră toate astea sunt foarte noi şi îngrozitoare. Pentru mine - vai! 

— Este doar o poveste veche. Un moment, vă rog. 

Rămaseră lângă uşă, privindu-l cum face rapid turul compartimentului. 
Observă hainele femeii ucise aranjate ordonat la capătul patului, haină lungă 
de blană atârnată în cuier şi pălărioara roşie aruncată pe poliţa pentru 
bagaje. Apoi trecu în compartimentul alăturat, în care Katherine o văzuse pe 
cameristă. Aici patul nu fusese făcut. Trei sau patra pleduri erau aruncate 
neglijent pe banchetă; mai erau două valize şi o cutie de pălării. Poirot se 
întoarse brusc spre Katherine. 

— Aţi fost aici ieri, afirmă el. Vedeţi ceva schimbat, lipseşte ceva? 

Katherine se uită cu grijă împrejurai ambelor compartimente. 


— Da, lipseşte ceva - o casetă roşie, cu inițialele R. V. K. Ar fi putut fi o 
geantă de voiaj mică sau o cutie de bijuterii mare. Când am văzut-o eu, o 
ţinea camerista. 

— Ah! Făcu Poirot 

— Dar, evident, spuse Katherine, eu... Nu ştiu nimic despre astfel de 
lucruri, însă e destul de clar, dacă lipsesc cameristă şi cutia de bijuterii. 

— Vreţi să spuneţi că hoţul este camerista? Nu, mademoiselle, există 
un motiv întemeiat împotriva acestui raţionament. 

— Care? 

— Camerista a rămas la Paris. 

Comandantul se întoarse spre Poirot. 

— Aş vrea să ascultați şi dumneavoastră relatarea însoţitorului de tren, 
murmură el confidenţial. Este foarte grăitoare. 

— Mademoiselle ar dori, fără îndoială, să o audă şi dânsa, zise Poirot. 
Aveţi ceva împotrivă, Monsieur le Commissaire? Nu, răspunse comisarul, care 
în mod evident avea foarte multe împotriva acestei idei. Nu, sigur, domnule 
Poirot, dacă spuneţi dumneavoastră. Aţi terminat aici? 

— Cred că da. Numai o clipă. 

Cercetase pledurile, iar acum luă unul la fereastră şi îl privi, culegând 
ceva cu degetele. 

— Ce este? Ceru să afle domnul Caux. 

— Patru fire arămii. Se aplecă asupra femeii moarte. Da, sunt ale 
doamnei. 

— Şi ce-l cu asta? Au vreo importanţă? 

Poirot lăsă pledul să cadă pe banchetă. 

— Ce este important? Ce nu este? Nu se poate spune în etapa asta. Dar 
trebuie să reținem cu mare atenţie orice fapt, cât de mic. 

Intrară din nou în primul compartiment şi după un minut sau două 
însoţitorul vagonului sosi ca să fie chestionat. 

— Numele dumitale este Pierre Michel? Întrebă comisarul. 

— Da, Monsieur le Commissaire. De-abia după ce am plecat din Gare 
de Lyon am venit să fac păturile, gândindu-mă că madame va fi la masă, însă 
avea un coş cu mâncare în cuşetă. Mi-a spus că a fost obligată să o lase pe 
camerista ei la Paris, aşa că trebuie să fac numai un pat. Şi-a luat coşul cu 
mâncare în compartimentul alăturat şi a rămas acolo cât timp eu am făcut 
patul. Apoi mi-a zis că nu vrea să fie trezită dimineaţa devreme, că îi place să 
doarmă până târziu. l-am spus că am înţeles şi mi-a urat noapte bună. 

— Dumneata nu ai intrat în compartimentul alăturat? 

— Nu, monsieur. 

— Deci nu ai observat din întâmplare o casetă roşie printre bagajele de 
acolo? 

— Nu, monsieur. 

— Ar fi fost posibil ca în compartimentul alăturat să fi fost ascuns un 
bărbat? 

Însoţitorul de tren rămase pe gânduri. 


— Uşa era pe jumătate deschisă, zise el. Dacă un bărbat ar fi stat în 
spatele uşii, n-aş fi putut să-l zăresc, însă, desigur, madame l-ar fi putut 
vedea perfect când ar fi intrat acolo. 

— Aşa e, spuse Poirot. Mai ai ceva să ne spui? 

— Cred că asta e tot, monsieur. Nu-mi amintesc nimic altceva. 

— Şi azi-dimineaţă? Îl îndemnă Poirot. 

— După cum a cerut madame, nu am deranjat-o. De-abia înainte să 
ajungem la Cannes am îndrăznit să bat la uşă. Cum nu am primit nici un 
răspuns, am deschis-o. Doamna părea să doarmă. Am atins-o pe umăr ca s-o 
trezesc şi apoi... 

— Apoi ai văzut ce s-a întâmplat, continuă Poirot. Tres bien. Cred că am 
aflat tot ce voiam. 

— Sper, Monsieur le Commissaire, că nu sunt vinovat de vreo 
neglijenţă, zise amărât însoţitorul de tren. Tocmai în Trenul Albastru să se 
întâmple aşa ceva! Este oribil. 

— Linişteşte-te, răspunse comisarul. Se va face tot posibilul ca această 
afacere să fie rezolvată cât mai discret cu putinţă, ţinând cont de interesele 
justiţiei. Nu cred că poţi fi acuzat de neglijenţă. 

— Şi Monsieur le Commissaire va raporta acest lucru companiei? 

— Sigur, sigur, zise domnul Caux, nerăbdător. Asta e tot deocamdată. 
Conform raportului medical, zise comisarul, doamna era probabil moartă 
înainte ca trenul să ajungă la Lyon. Cine a fost deci criminalul? Din povestea 
domnişoarei, pare evident că la un moment dat în timpul călătoriei avea să-l 
întâlnească pe acest bărbat despre care vorbea. Faptul că a scăpat de 
cameristă este sugestiv. Oare bărbatul s-a suit în tren la Paris şi ea l-a ascuns 
în compartimentul alăturat? Dacă aşa s-a întâmplat, poate că s-au certat şi el 
a ucis-o într-un acces de furie. Asta este o posibilitate. Cealaltă - mai 
probabilă, după părerea mea - este că atacatorul a fost un hoţ care călătorea 
cu trenul. El s-a strecurat pe coridor, neobservat de însoţitorul de tren, a ucis- 
o şi a plecat cu caseta roşie care, fără îndoială, conţinea bijuterii valoroase. 
După toate probabilitățile, el a coborât din tren la Lyon şi noi deja am 
telegrafiat la gara de acolo, cerând semnalmentele complete ale oricărei 
persoane observate coborând din tren. 

— Sau poate a venit până la Nişa, sugeră Poirot. 

— Se poate, fu de acord comisarul, dar ar fi o acţiune foarte 
îndrăzneață. 

Poirot lăsă să treacă un minut înainte de a răspunde: 

— În acest caz, credeţi că ar fi vorba tot de un hoţ de trenuri obişnuit? 

Comisarul ridică din umeri. 

— Depinde. Trebuie să dăm de cameristă. S-ar putea ca la ea să fie 
caseta de piele. Dacă e aşa, atunci bărbatul despre care i-a vorbit 
domnişoarei Grey poate avea legătură cu acest caz şi este vorba despre o 
crimă pasională. Eu, personal, cred că ipoteza unui hoţ de tren este mai 
plauzibilă. Aceşti bandiți au devenit foarte îndrăzneţi în ultima vreme. 

Poirot se uită dintr-odată la Katherine. 


— Dar dumneavoastră, mademoiselle, aţi auzit sau aţi văzut ceva în 
timpul nopţii? 

— Nu, nimic, răspunse Katherine. 

Poirot se întoarse către comisar. 

— Cred că nu mai este nevoie s-o reținem pe mademoiselle, sugeră el. 

Celălalt dădu aprobator din cap. 

— Ne veţi lăsa adresa? Intreba el. 

Katherine îi dădu numele vilei lui Lady Tamplin. Poirot se înclină uşor 
către ea. 

— Îmi daţi voie să vă văd din nou, mademoiselle? Sau aveţi atât de 
mulţi prieteni încât nu veţi mai avea deloc timp liber? 

— Dimpotrivă, răspunse Katherine, voi avea destul şi îmi va face mare 
plăcere să vă văd din nou. 

Excelent, zise Katherine şi înclină din cap prietenos înspre Katherine. 
Acesta va fi un roman policier ă nous. Vom investiga împreuna acest mister. 

Capitolul 12 

La Villa Marguerite 

— Aşadar, chiar ai fost în mijlocul evenimentelor, rosti Lady Tamplin 
plină de invidie. Draga mea, ce palpitant! 

Făcu mări ochii ei de un albastru ca de porțelan şi oftă uşor. 

— O crimă adevărată! Exclamă domnul Evans, exultând. 

— Evident, Chubby habar n-a avut ce se întâmplă, continuă Lady 
Tamplin. Pur şi simplu nu îşi putea imagina ce treabă avea poliţia cu tine. 
Draga mea, ce ocazie! Ştii, cred... Da, cred că poate ieşi ceva din asta. 

O privire calculată tulbură ingenuitatea ochilor albaştri. 

Katherine se simţi uşor stingherită. Tocmai terminau prânzul şi privi pe 
rând cele trei persoane aşezate la masă. Lady Tamplin, în permanenţă urzind 
planuri practice; domnul Evans, radiind o recunoştinţă naivă; şi Lenox, cu un 
zâmbet strâmb, ciudat, pe chipul întunecat. 

— Ce noroc uimitor! Aş fi vrut să fi mers cu tine şi să văd... Toate 
exponatele, murmură Chubby pe un ton melancolic şi copilăros. 

Katherine nu zise nimic. Poliţia nu îi impusese să păstreze secretul şi 
era practic imposibil să tăinuiască faptele sau să le ascundă de gazdă sa. 
Însă îşi dorea să fi fost posibil. 

— Da, rosti Lady Tamplin revenindu-şi din reverie, cred că poate fi făcut 
ceva. O scurtă relatare, scrisă cu inteligenţă. Un martor ocular, un tuşeu 
feminin: „Cum am discutat cu femeia ucisă - câteva gânduri”, genul ăsta de 
lucruri. 

— Ce porcărie! Exclamă Lenox. Nici nu-ţi imaginezi, rosti Lady Tamplin 
cu o voce moale, visătoare, cât ar plăti ziarele pentru o ştire savuroasă. 
Scrisă, desigur, de cineva cu o poziţie socială ireproşabilă. Îndrăznesc să 
spun că nu ţi-ar plăcea să o faci tu însăţi, Katherine dragă, însă relatează-mi 
pur şi simplu faptele şi eu o să mă ocup de toate. Domnul de Haviland este 
un prieten special de-al meu şi avem o mică înţelegere. E un bărbat 
încântător - nu-l deloc genul de reporter tipic. Cum ţi se pare ideea, 
Katherine? 


— Aş prefera să nu fac nimic de genul ăsta, răspunse Katherine fără 
menajamente. 

Lady Tamplin fu oarecum deconcertată de acest refuz ferm. Oftă şi 
reveni la elucidarea altor amănunte. 

— O femeie cu o înfăţişare frapantă, zici? Mă întreb cine ar fi putut fi... 
Nu ai auzit cum o cheamă? 

— Numele i-a fost menţionat, admise Katherine, dar nu mi-l pot aminti. 
Îţi dai seama, eram destul de tulburată. 

— Îmi închipui, zise domnul Evans. Trebuie să fi fost un şoc teribil. 

Este îndoielnic că, chiar dacă şi-ar fi amintit numele, Katherine ar fi şi 
recunoscut acest lucru. Interogatoriul neîndurător al lui Lady Tamplin o făcea 
refractară. Lenox, care era în felul ei o persoană cu spirit de observaţie, se 
oferi să o conducă pe Katherine la etaj, să-şi vadă camera. O lăsă acolo, 
remarcând cu amabilitate înainte de a pleca: 

— Nu trebuie să o bagi în seamă pe mama. Ar scoate câţiva bănuţi şi 
din moartea bunică-sii, dacă ar putea. 

Lenox cobori din nou şi îi găsi pe mama şi pe tatăl ei vitreg discutând 
despre nou-venită. 

— Prezentabilă, zise Lady Tamplin, destul de prezentabilă. lar ţinuta ei 
este în regulă. Costumul acela cenuşiu are acelaşi model cu cel purtat de 
Gladys Cooper în Palmierii din Egipt... 

— Ai observat ce ochi are? Interveni domnul Evans. 

— Lasă ochii, Chubby, replică Lady Tamplin caustică. Discutăm despre 
lucruri care chiar contează. 

— Da, sigur, răspunse domnul Evans şi se retrase în carapacea lui. 

— Nu mi se pare foarte. Maleabilă, continuă Lady Tamplin, ezitând în 
alegerea cuvântului potrivit. 

— Are toate instinctele unei lady, după cum se spune în cărţi, afirmă 
Lenox cu un rânjet. 

— Are ochelari de cal, murmură Lady Tamplin. Bănuiesc însă că e ceva 
inevitabil în circumstanţele date. 

— Mă aştept să faci tot ce-ţi stă în puteri să-l lărgeşti orizonturile, 
replică Lenox zâmbind subţire, dar nu-ți va fi uşor. După cum ai observat, 
acum s-a pus pe picioarele dinapoi şi-a dat urechile pe spate şi a refuzat să 
se clintească. 

— Oricum, rosti Lady Tamplin plină de speranţă, mie nu mi se pare 
deloc zgârcită. Unii oameni, când dau de bani, tind să le acorde o importanţă 
nemeritată. 

— A, o să reuşeşti cu uşurinţă să obţii de la ea ce vrei, zise Lenox. Şi, la 
urma urmelor, asta e tot ce contează, nu? De asta se află aici. 

— Ea e verişoara mea, rosti Lady Tamplin cu demnitate. 

— Verişoară, hm? Interveni domnul Evans, revenind la realitate. 
Bănuiesc că pot să-l spun Katherine, nu-l aşa? 

— Nu are importanţă cum îi spui, Chubby, replică Lady Tamplin. 

— Bine, atunci aşa o să-l zic, afirmă domnul Evans. Crezi că joacă 
tenis? Adăugă el plin de speranţă. 


— Sigur că nu, îl contrazise Lady Tamplin. Ţi-am zis că a fost 
însoţitoarea unei bătrâne. Astfel de femei nu joacă tenis - sau golf. S-ar putea 
să joace crichet, dar, după câte ştiu eu, mai toată ziua fac sculuri şi spală 
câini. 

— Oh, Doamne! Exclamă domnul Evans. Chiar aşa? 

Lenox urcă din nou în camera lui Katherine. 

— Pot să te ajut cu ceva? Întrebă ea, mai mult de formă. 

Când Katherine răspunse negativ, Lenox se aşeză pe marginea patului 
şi se uită gânditoare la musafiră. 

— De ce ai venit? Întrebă ea, în cele din urmă. La noi, adică. Nu suntem 
acelaşi gen. 

— A, abia aştept să intru în societate. 

— Nu fi nesuferită, replică prompt Lenox, observând umbră unui 
zâmbet. Ştii foarte bine ce vreau să spun. Nu eşti absolut deloc aşa cum mă 
aşteptam. Adică, chiar ai nişte haine decente. Oftă. Hainele nu-mi sunt de 
nici un folos. Sunt o neîndemânatică din naştere! Şi e păcat, fiindcă îmi plac 
cu adevărat! 

— Şi mie îmi plac, zise Katherine, dar până acum nu mi-a servit la nimic 
acest lucru. Crezi că asta e drăguță? 

Ea şi Lenox discutară cu însufleţire despre câteva modele. 

— Îmi placi, afirmă Lenox dintr-odată. Am venit să te avertizez să nu te 
laşi înşelată de mama, dar acum cred că nu e nevoie de asta. Eşti teribil de 
sinceră şi onestă şi toate chestiile alea ciudate, însă nu eşti proastă. Oh, la 
naiba! Ce mai e acum? 

Vocea lui Lady Tamplin se auzea plângătoare din hol. 

— Lenox, a sunat Derek. Vrea să vină diseară la masă. E în regulă? 
Adică, nu o să avem ceva neplăcut, ca de exemplu prepeliţă, nu-l aşa? 

Lenox o asigură că nu şi se întoarse în camera lui Katherine. Chipul ei 
părea mai luminos şi mai puţin îmbufnat. 

— Mă bucur că vine bătrânul Derek, zise ea. O să-ţi placă. 

— Cine e Derek? 

— E fiul lordului Leconbury, însurat cu o americancă bogată. Femeile 
sunt pur şi simplu înnebunite după el. 

— De ce? 

— A, din motivele obişnuite - arată foarte bine şi genul clasic de băiat 
rău. Toată lumea e nebună după el. 

— Şi tu? 

Uneori da, iar uneori cred că mi-ar plăcea să mă mărit cu un vicar 
drăguţ, să locuiesc la ţară şi să cultiv diverse chestii în forme. Făcu o pauză, 
apoi adăugă: Un vicar irlandez ar fi cel mai bun, apoi aş vâna. După câteva 
clipe, reveni la tema anterioară: E ceva ciudat în legătură cu Derek. Toţi din 
familie sunt un pic săriţi - ştii, jucători înrăiţi. În vremurile de demult, 
obişnuiau să-şi joace la cărţi nevestele şi proprietăţile şi făceau cele mai 
nebuneşti lucruri doar pentru a se distra. Derek ar fi fost un tâlhar la drumul 
mare perfect - vesel şi om de viaţă, exact cum trebuie. Se duse spre uşă. Ei 
bine, vino jos când ai chef. Rămasă singură, Katherine se abandonă 


gândurilor. Deocamdată, nu se simţea deloc în largul ei şi mediul acesta o 
deranja. Şocul descoperirii din tren şi modul cum noii ei prieteni primiseră _ 
veştile îi treziseră suspiciuni. Se gândi îndelung şi profund la femeia ucisă. li 
păruse rău de Ruth, dar nu putea spune cu sinceritate că o plăcuse. Sesizase 
foarte bine egoismul necruţător care reprezenta nota dominantă a 
personalităţii ei şi asta îi repugnase. 

Fusese amuzată şi un pic jignită de expedierea rece a celeilalte, după 
ce îşi atinsese scopul. Katherine era destul de convinsă că Ruth luase o 
hotărâre, dar acum se întreba care fusese aceea. Oricare fusese, moartea 
intervenise şi făcuse ca toate deciziile să fie inutile. Era ciudat că o crimă 
brutală reprezentase sfârşitul acelei călătorii fatale. Brusc însă, Katherine îşi 
aminti un fapt minor pe care, poate, ar fi trebuit să-l spună poliţiei - un fapt 
pe care, pentru moment, nu şi-l amintea. Avea oare importanţă? Fusese 
convinsă că văzuse un bărbat intrând în acel compartiment anume, însă îşi 
dădu seama că s-ar fi putut cu uşurinţă să se înşele. Ar fi putut fi 
compartimentul alăturat şi în mod sigur bărbatul în chestiune nu era un hoţ. 
Şi-l amintea foarte clar, aşa cum îl văzuse în cele două ocazii anterioare - o 
dată la Savoy şi o dată la agenţia Cook. Nu, fără îndoială că se înşelase. Nu 
intrase în compartimentai femeii moarte şi probabil că procedase bine că nu 
spusese nimic poliţiei. Altminteri, ar fi putut să-l facă un râu enorm. 

Cobori să se alăture celorlalţi pe terasa exterioară. Printre crengile de 
mimoză, privi albastrul Mediteranei şi, în timp ce asculta numai cu o ureche 
vorbăria lui Lady Tamplin, se simţi bucuroasă că venise aici. Era mult mai 
bine decât la St. Mary Mead. 

Seara, îşi puse rochia mov-rozalie, denumită soupir d'automne şi, după 
ce zâmbi la imaginea reflectată în oglindă, cobori scările simțind, pentru 
prima dată în viaţă, un vag sentiment de timiditate. 

Majoritatea musafirilor lui Lady Tamplin sosiseră deja şi, cum zgomotul 
reprezenta un element de bază al petrecerilor ei, vacarmul era deja teribil. 
Chubby se repezi la Katherine, îi vări în mână un pahar de cocktail şi o luă 
sub aripa lui ocrotitoare. 

— Ah, iată-te, Derek, exclamă Lady Tamplin, când uşa se deschise ca 
să lase să intre ultimul invitat. Acum putem, în sfârşit, să ne aşezăm la masă. 
Mor de foame. 

Katherine privi prin încăpere. Era uimită. Deci acesta era Derek - şi îşi 
dădu seama că nu era surprinsă. Ştiuse mereu că într-o zi îl va întâlni pe 
bărbatul pe care îl văzuse de trei ori, printr-o înşiruire atât de ciudată de 
coincidenţe. Avu impresia, la rândul ei, că şi el o recunoscuse. Se opri brusc 
din ceea ce-l spunea lui Lady Tamplin şi continuă, aparent, cu oarecare efort. 
Cu toţii se duseră la masă şi Katherine descoperi că era aşezat lângă ea. El se 
întoarse spre ea imediat cu un zâmbet viu. 

— Ştiam că aveam să te întâlnesc curând, remarcă el, dar nu mi-am 
imaginat niciodată că va fi aici. Ştii, trebuia să se întâmple. O dată la Savoy şi 
o dată la Cook - dacă se întâmplă de două ori, trebuie să fie şi a treia oară. 
Nu spune că nu-ţi aminteşti de mine sau că nu m-ai observat niciodată. 
Oricum, insist să te prefaci că m-ai remarcat. 


— A, da, aşa e, admise Katherine, dar asta nu este a treia oară. Este a 
patra. Te-am văzut în Trenul Albastru. 

— În Trenul Albastru! 

Ceva greu de definit se strecură în atitudinea lui. Katherine n-ar fi putut 
spune ce anume. Era ca şi cum ar fi întâlnit un obstacol. Apoi rosti nepăsător: 

— Ce a fost agitația de azi-dimineaţă? Cineva a murit, nu-l aşa? 

— Da, răspunse Katherine încet. Cineva a murit. 

— Nu ar trebui să mori în tren, remarcă Derek cu frivolitate. Cred că 
asta dă naştere la tot felul de complicaţii legale şi internaţionale şi dă ocazia 
trenului să întârzie chiar şi mai mult ca de obicei. 

— Domnule Kettering? O americancă foarte corpolentă, aflată în faţa 
lui, se aplecă şi i se adresă cu intonaţia deliberată a naţiei ei. Domnule 
Kettering, cred că m-ai uitat şi eu care te-am crezut un bărbat atât de 
adorabil! 

Derek se aplecă în faţă, răspunzându-l şi Katherine rămase uluită. 

Kettering! Acesta era numele, desigur! Şi-l amintea acum - dar ce 
situaţie ciudată, ironică! lată-l pe acest bărbat pe care îl văzuse intrând în 
compartimentul soţiei lui noaptea trecută, care o lăsase în bună regulă, iar 
acum stătea la masă, fără să ştie nimic de soarta ei nefericită. Nu avea nici o 
îndoială în această privinţă. El nu ştia nimic. 

Un servitor se aplecă lângă Derek şi îi înmână un bilet, murmurându-l 
ceva la ureche. Scuzându-se faţă de Lady Tamplin, Derek desfăcu biletul şi 
pe chipul lui se ivi o expresie de uluire totală în timp ce îl citea. La final, 
Derek o privi pe gazda sa. 

— Asta este un lucru extraordinar. Ei bine, Rosalie, mi-e teamă că 
trebuie să te părăsesc. Prefectul poliţiei doreşte să mă vadă neîntârziat. Nu- 
mi pot imagina de ce. 

— Te-au ajuns păcatele din urmă, remarcă Lenox. 

— Probabil, zise Derek. O fi vreo prostie, dar bănuiesc că trebuie să mă 
duc la Prefectură. Cum îndrăzneşte bătrânul să mă ridice de la masă? Trebuie 
să fie ceva teribil de serios ca să justifice asta. 

Râzând, împinse scaunul în spate şi se ridică să plece. 

Capitolul 13 

Van Aldin primeşte o telegramă 

În după-amiaza zilei de 15 februarie, o ceața deasă, gălbuie, se aşezase 
peste Londra. Rufus van Aldin se afla în apartamentul său de la Savoy şi 
profită de condiţiile atmosferice lucrând de două ori mai mult. Knighton era 
peste măsură de bucuros. În ultima vreme, îi fusese destul de greu să-l facă 
pe şeful lui să se concentreze asupra chestiunilor ce trebuiau rezolvate. Când 
îndrăznise să-l grăbească în anumite chestiuni, van Aldin îl pusese la punct 
cu asprime. Însă acum van Aldin părea să se avânte cu energie dublă în 
muncă, iar secretarul său profita din plin de ocazie. Mereu plin de tact, îl 
mâna de la spate atât de discret, încât van Aldin nici nu bănuia. 

Totuşi, cu toate că era absorbit total de afaceri, un lucru îl preocupa pe 
van Aldin. O remarcă întâmplătoare a lui Knighton, rostită de secretar cu 
toată nevinovăția, îl pusese pe gânduri. Gândul îşi găsise drum, nevăzut, în 


conştiinţa lui van Aldin până când, în cele din urmă, în ciuda propriei dorinţe, 
acesta cedase persistenţei lui. 

Ascultă ceea ce spunea Knighton cu aerul lui obişnuit de concentrare 
profundă, însă în realitate nici un cuvânt nu-l intra în cap. Totuşi aproba 
automat din cap şi secretarul trecu la alte hârtii. În timp ce le sorta, şeful lui 
zise: 

— Knighton, te superi dacă îmi mai repeţi o dată ce-ai spus? 

Pentru o clipă, Knighton fu pus în încurcătură. 

— Adică despre asta, domnule? 

— Ridică un raport al companiei scris mărunt. Nu, nu, spuse van Aldin. 
Ceea ce ai zis despre camerista lui Ruth - că ai văzut-o la Paris seara trecută. 
Probabil că te-ai înşelat. 

— Nu se poate să mă fi înşelat, domnule. De fapt, chiar am vorbit cu 
ea. 

— Ei bine, mai povesteşte-mi totul încă o dată. 

Knighton se supuse. 

— Tocmai încheiasem afacerea cu Bartheimers, explică el şi mă 
dusesem la Ritz să-mi strâng bagajul înainte să iau masa şi să prind trenul de 
ora nouă de la Gare du Nord. La recepţie am văzut o femeie care - eram 
destul de sigur - era camerista doamnei Kettering. M-am dus la ea şi am 
întrebat-o dacă doamna Kettering stătea acolo. 

— Da, da, interveni van Aldin. Desigur. Fireşte. Şi ţi-a spus că Ruth s-a 
dus la Riviera şi a trimis-o pe ea la Ritz ca să aştepte ordine ulterioare acolo? 

— Exact aşa, domnule. 

— E foarte ciudat, zise van Aldin. Foarte ciudat, într-adevăr. Doar dacă 
femeia nu a fost impertinentă sau ceva de genul ăsta. 

— In acest caz, obiectă Knighton, în mod sigur doamna Kettering i-ar fi 
dat o sumă de bani şi i-ar fi spus să se întoarcă în Anglia. Nu cred că ar fi 
trimis-o la Ritz. 

— Nu, murmură milionarul, asta aşa e. 

Era pe punctul să mai spună ceva, dar se abţinu. Îi plăcea Knighton şi 
avea încredere în el, dar nu putea discuta cu secretarul lui viaţa personală a 
fiicei sale. Deja se simţea rănit de lipsa de sinceritate a lui Ruth şi această 
informaţie aflată întâmplător nu reuşise deloc să-l spulbere neliniştea. 

De ce scăpase Ruth de camerista ei la Paris? Ce scop sau motiv ar fi 
putut avea ca să facă asta? 

Reflectă un moment sau două la combinaţia ciudată de întâmplări. Cum 
să-şi fi imaginat Ruth, exceptând doar o coincidenţă extraordinară, că prima 
persoană cu care camerista se va întâlni în Paris va fi secretarul tatălui ei? 
Ah, dar lucrurile aşa se petrec de obicei. In felul ăsta adevărul iese la iveală. 

Acest ultim gând îl făcu să tresară. Îi venise în minte foarte firesc. 
Exista deci vreun adevăr care „să iasă la iveală”? Ura să-şi pună această 
întrebare. Nu avea nici o îndoială în privinţa răspunsului. Răspunsul era - şi 
era convins de asta - Armând de la Roche. 

Era un gând amar pentru van Aldin că fiica lui fusese dusă de nas de un 
asemenea om; totuşi, era nevoit să admită că nu fusese singura - şi alte 


femei inteligente şi de familie bună căzuseră prada la fel de uşor farmecului 
contelui. Bărbaţii îi vedeau adevărata faţă, femeile nu. 

Căuta acum o frază care să alunge orice suspiciune pe care secretarul 
său ar fi putut-o avea. 

— Ruth se răzgândeşte mereu, pe moment, remarcă el şi adăugă pe un 
ton voit nepăsător: Camerista nu a dat nici un... Motiv pentru schimbarea de 
planuri? 

Knighton avu grijă să rostească pe un ton cât mai natural: 

— A spus, domnule, că doamna Kettering a întâlnit pe neaşteptate o 
cunoştinţă. 

— Serios? 

Urechea antrenată a secretarului prinse nota de încordare din tonul 
aparent obişnuit. 

— A, înţeleg. Bărbat sau femeie? 

— Cred că a zis că un bărbat, domnule. 

Van Aldin dădu din cap. Cele mai cumplite temeri ale lui se dovedeau 
adevărate. Se ridică de pe scaun şi începu să străbată în lung şi-n lat camera 
- un obicei al lui când era agitat. incapabil să-şi mai ascundă sentimentele, 
izbucni: 

— Exista un singur lucru pe care un bărbat nu-l poate face şi anume să 
facă o femeie să asculte de rațiune. Într-un fel sau altul, ele par să nu aibă 
deloc minte! Se vorbeşte de instinctul femeii - oare de ce, când e bine- 
cunoscut în lumea întreagă că o femeie este o ţintă sigură pentru orice 
escroc ticălos. Nici una din zece nu recunoaşte un derbedeu când îl 
întâlneşte. Oricare poate fi înşelată de orice tip arătos cu glas mieros. Dacă 
era după mine... 

Se întrerupse. Un servitor intră cu o telegramă. Van Aldin o deschise şi 
brusc se făcu alb ca varul la faţă. Se sprijini de spătarul unui scaun ca să-şi 
recapete echilibrul şi îi făcu semn servitorului să iasă din cameră. 

— Ce s-a întâmplat, domnule? 

Knighton se ridicase alarmat în picioare. 

— Ruth! Exclamă van Aldin cu glas răguşit. 

— Doamna Kettering? 

— Omorâtă! 

— Un accident de tren? 

Van Aldin clătină din cap. 

— Nu. De aici reiese că a fost şi prădată. Nu este folosit cuvântul, dar 
biata mea fetiţă a fost ucisă. 

— Oh, Doamne! 

Van Aldin bătu cu degetul în telegramă. 

— E de la poliţia din Nişă. Trebuie să ajung acolo cu primul tren. 

Knighton se dovedi la fel de eficient ca întotdeauna. Aruncă o privire 
spre ceas. 

— La ora cinci, din gara Victoria, domnule. 

— Aşa e. Vii cu mine, Knighton. Anunţă-l pe omul meu, Archer şi fă 
bagajele. Ai grijă de tot aici. Vreau să trec prin Curzon Street. 


Telefonul sună ascuţit şi secretarul ridică receptorul. 

— Da, cine este? Apoi către van Aldin: Domnul Goby, domnule. 

— Goby? Nu pot să-l văd acum. Nu... Aşteaptă, avem destul timp. 
Spune-le să-l trimită sus. 

Van Aldin era un bărbat puternic. Deja îşi recăpătase calmul de fier. 
Puţini oameni ar fi remarcat că este ceva în neregulă cu el atunci când îl 
întâmpină pe domnul Goby. 

— Sunt presat de timp, Goby. Ai ceva important să-mi spui? 

Domnul Goby tuşi. 

— Despre mişcările domnului Kettering. Doreaţi să vă fie raportate. 

— Ei bine? 

— Domnul Kettering a plecat din Londra spre Riviera ieri-dimineaţă. 

— Poftim? 

Ceva din vocea lui îl surprinse pe domnul Goby, astfel încât acest 
gentleman destoinic îşi abandonă obiceiul lui de a nu privi practic niciodată 
persoana cu care vorbea şi aruncă o privire rapidă către milionar. 

— Cu ce tren a plecat? Ceru să afle van Aldin. 

— Cu Trenul Albastru, domnule. 

Domnul Goby tuşi din nou şi se adresă ceasului de pe poliţa şemineului. 
Mademoiselle Mirelle, dansatoarea de la Parthenon, a plecat cu acelaşi tren. 

Capitolul 14 

Povestea Adei Mason 

— Nu pot să vă reproduc, monsieur, oroarea, consternarea şi regretul 
profund pe care le simţim. 

Astfel domnul Carrege, juge d'instruction, i se adresă lui van Aldin. 
Domnul Caux, comisarul, scoase din gât nişte sunete pline de compătimire. 
Van Aldin dădu la o parte oroarea, consternarea şi compătimirea cu un gest 
brusc. Totul se petrecea în biroul judecătorului de instrucţie din Nişă. În afară 
de domnul Carrege, de comisar şi de van Aldin, mai era o persoană în 
încăpere. Aceasta fu cea care vorbi: 

— Domnul van Aldin doreşte acţiune - acţiune rapidă. 

— Ah, exclamă comisarul, încă nu v-am prezentat! Domnule van Aldin, 
acesta este Hercule Poirot. Deşi s-a retras din activitate de câţiva ani, numele 
lui este cunoscut încă drept al unuia dintre cei mai mari detectivi în viaţă. 

— Mă bucur să vă cunosc, domnule Poirot, zise van Aldin, folosind 
mecanic o formulă la care renunţase cu ani în urmă. V-aţi retras din 
activitate? 

— Aşa este, monsieur. Acum mă bucur de lume. 

Omuleţul făcu un gest grandilocvent. 

— Domnul Poirot a călătorit întâmplător cu Trenul Albastru, explică 
îndatoritor comisarul şi a fost atât de amabil încât să ne asiste cu vasta sa 
experienţă. 

— Milionarul îl privi cu atenţie pe Poirot, apoi spuse pe neaşteptate: 
Sunt un om foarte bogat, domnule Poirot. Se spune de obicei că oamenii 
bogaţi trăiesc cu impresia că pot cumpăra orice şi pe oricine. Nu este 


adevărat. În felul meu sunt un om mare şi un om mare poate cere altui om 
mare o favoare. 

Poirot dădu scurt din cap a aprobare. 

— Este foarte bine spus, domnule van Aldin. Mă pun în întregime la 
dispoziţia dumneavoastră. 

— Mulţumesc, răspunse van Aldin. Tot ce pot să spun este să apelaţi la 
mine oricând şi veţi vedea că sunt un om recunoscător. Şi acum, domnilor, să 
trecem la treabă. 

— Propun, începu domnul Carrege, să o interogăm pe cameristă, Ada 
Mason. Înţeleg că se află aici. 

— Da, confirmă van Aldin. Am luat-o de la Paris în drum spre Nişa. A 
fost foarte supărată auzind de moartea stăpânei ei, dar poate spune 
povestea destul de coerent. 

— Atunci o să o invităm aici, zise domnul Carrege. 

Sună din clopoţelul de pe birou şi în câteva minute Ada Mason intră în 
cameră. ` 

Era îmbrăcată foarte simplu în negru şi vârful nasului ei era roşu. Işi 
schimbase mănuşile gri de călătorie cu o pereche neagră, de piele întoarsă. 
Aruncă o privire prin biroul judecătorului de instrucţie părând oarecum 
agitată şi păru liniştită de prezenţa tatălui stăpânei ei. Judecătorul de 
instrucţie se mândrea cu blândeţea manierelor sale şi făcu tot posibilul să o 
determine să se simtă în largul ei. Primi ajutor în acest sens de la Poirot, care 
juca rolul de translator şi a cărui atitudine prietenoasă părea liniştitoare 
pentru englezoaică. 

— Numele dumitale este Ada Mason, aşa este? 

— Am fost botezată Ada Beatrice, domnule, răspunse Mason afectată. 

— Am înţeles. Şi înţelegem, Mason, că toată această poveste te-a 
tulburat foarte mult. 

— Da, într-adevăr, domnule. Am fost în slujba multor doamne şi 
întotdeauna au fost mulţumite - sper eu - dar niciodată nu mi-a trecut prin 
cap că mi s-ar putea întâmpla ceva de genul ăsta. 

— Nu, nu, zise domnul Carrege. 

Evident, am citit despre astfel de lucruri în ziarele de duminică. Şi apoi, 
mereu am fost convinsă că acele trenuri străine... Se întrerupse brusc, 
amintindu-şi că domnii cu care vorbea erau de aceeaşi naţionalitate ca 
trenurile. 

— Haide să terminăm cu această discuţie, zise domnul Carrege. Am 
înţeles că, atunci când aţi plecat de la Londra, nu era deloc vorba să rămâi la 
Paris. 

— A, nu, domnule. Urma să mergem direct la Nişa. 

— Ai mai fost vreodată în străinătate cu stăpâna dumitale? 

— Nu, domnule. Vedeţi, lucram pentru dânsa numai de două luni. 

— Părea neschimbată când aţi plecat în această călătorie? 

— Părea puţin îngrijorată şi un pic supărată şi era cam irascibilă şi dificil 
de mulţumit. 

Domnul Carrege dădu aprobator din cap. 


— Bine, Mason şi când ai auzit pentru prima dată că o să te opreşti la 
Paris? 

— În Gare de Lyon, domnule. Stăpâna se gândea să coboare din tren şi 
să se plimbe pe peron. Tocmai ieşea pe coridor când dintr-odată a scos o 
exclamaţie şi a revenit în compartiment cu un domn. A închis uşa între 
compartimentul ei şi al meu, astfel încât să nu văd şi să nu aud nimic, după 
care brusc a deschis iarăşi uşa şi mi-a spus că şi-a schimbat planurile. Mi-a 
dat nişte bani şi mi-a zis să cobor şi să mă duc la Ritz. A spus că acolo este 
bine cunoscută şi că îmi vor da o cameră. Urma să aştept acolo până 
primeam veşti de la ea - avea să îmi telegrafieze ce voia să fac. Abia am avut 
vreme să-mi adun lucrurile şi să sar din tren înainte ca acesta să plece. A fost 
o grabă teribilă. 

— În timp ce doamna Kettering îţi spunea toate astea, unde era 
domnul? 

— Stătea în celălalt compartiment, domnule şi se uita pe fereastră. 

— Poţi să ni-l descrii? 

— Ei bine, vedeţi dumneavoastră, domnule, nu l-am văzut prea bine. 
Majoritatea timpului a stat cu spatele la mine. Era un domn înalt, cu păr 
negru. Asta e tot ce pot să spun. Era îmbrăcat obişnuit, într-o haină de un 
albastru-închis şi o pălărie gri. 

— Era unul dintre pasagerii din tren? 

— Nu cred, domnule. Bănuiesc că venise la gară să o vadă pe doamna 
Kettering în trecere. Desigur că ar fi putut fi unul dintre pasageri, însă nu m- 
am gândit la asta. 

Mason păru oarecum impacientată de această sugestie. 

— Ah! Domnul Carrege trecu uşor la un alt subiect. Stăpâna dumitale a 
cerut mai târziu conductorului să nu o trezească dimineaţa devreme. Crezi că 
asta era ceva normal? 

— O, da, domnule. Stăpâna nu lua niciodată micul dejun şi nu dormea 
bine noaptea, aşa că îi plăcea să doarmă mai mult dimineaţa. 

Din nou domnul Carrege trecu la alt subiect. 

— Printre bagaje era o casetă de piele roşie, nu-l aşa? Cutia de bijuterii 
a stăpânei tale? 

— Da, domnule. 

— Ai luat acea casetă la Ritz? 

— Eu să iau caseta de bijuterii a stăpânei la Ritz! A, nu, domnule. 

Tonul lui Mason era îngrozit. 

— Ai lăsat-o în compartiment? 

— Da, domnule. 

— Ştii cumva dacă stăpâna avea multe bijuterii la ea? 

— Destul de multe, domnule. Asta mă făcea uneori să fiu un pic 
neliniştită, auzind toate poveştile alea îngrozitoare despre oameni jefuiţi în 
tren în ţări străine. Ştiu că erau asigurate, dar, cu toate acestea, părea un 
risc teribil. Stăpâna mi-a zis că numai rubinele valorau câteva sute de mii de 
lire! 

— Rubinele! Ce rubine? Lătră van Aldin dintr-odată. 


Mason se întoarse spre el. 

— Cred că dumneavoastră i le-aţi dat, nu cu mult timp în urmă. 

— Dumnezeule! Doar nu vrei să zici că avea rubinele alea cu ea! l-am 
spus să le lase la bancă. 

Încă o dată Mason tuşi discret - sunet care se pare că făcea parte din 
arsenalul ei de cameristă a unei doamne. De data asta semnificaţia era 
evidentă. Exprima mult mai clar decât orice cuvinte că stăpâna lui Mason 
fusese o doamnă care făcea numai cum o tăia capul. 

— Ruth trebuie să fi fost nebună, murmură van Aldin. Ce Dumnezeu a 
apucat-o? 

Domnul Carrege tuşi la rândul lui - din nou o tuse plină de semnificaţie, 
care atrase atenţia lui van Aldin asupra lui. 

— Pentru moment, zise domnul Carrege adresându-l-se lui Mason, cred 
că asta e tot. Dacă mergeţi în încăperea alăturată, o să vi se citească 
întrebările şi răspunsurile dumneavoastră şi veţi semna declaraţia. 

Mason ieşi însoţită de un funcţionar, iar van Aldin spuse imediat 
judecătorului: 

— Ei bine? 

Domnul Carrege deschise un sertar al biroului, luă o scrisoare şi i-o 
înmână lui van Aldin. 

— Asta a fost găsită în geanta doamnei. 

Chere Amie, 

Mă voi supune. Voi fi prudent, discret - toate lucrurile acelea pe care un 
iubit le urăşte cel mai mult. Probabil că ar fi fost lipsit de înţelepciune să ne 
vedem la Paris, dar Isle d'Or sunt destul de departe de lume şi poţi fi sigură 
că nu se va afla nimic. Este atât de tipic pentru tine şi pentru amabilitatea 
minunată care te caracterizează să fii atât de interesată de lucrarea despre 
bijuterii celebre pe care o scriu. Va fi, într-adevăr, un privilegiu extraordinar 
să văd şi să ţin în mâna aceste rubine istorice. O să dedic un pasaj special 
Inimii de Foc. Minunata mea! În curând o să mă revanşez faţă de tine pentru 
toţi anii aceştia trişti de separare şi pustiu. 

Al tău adorator, 

Armand. 

Capitolul 15 

Comte de la Roche. 

Van Aldin citi cu atenţie scrisoarea în tăcere şi chipul lui căpătă o 
nuanţă de un roşu furios. Bărbaţii care îl priveau văzură venele ieşindu-l în 
relief pe frunte şi mâinile lui mari strângându-se inconştient. Îi dădu 
scrisoarea înapoi judecătorului fără să rostească o vorbă. Domnul Carrege 
privea cu atenţie biroul, ochii domnului Caux erau fixaţi în tavan, iar Hercule 
Poirot mângâia cu blândeţe un fir de praf de pe mâneca hainei. Cu mare tact, 
nici unul dintre ei nu se uita la van Aldin. 

Domnul Carrege, conştient de statutul şi de îndatoririle sale, fu cel care 
atacă neplăcutul subiect: 

— Poate, monsieur, murmură el, ştiţi cine... ăăă... A scris această 
scrisoare. 


— Da, ştiu, răspunse van Aldin cu greutate. 

— Da? Făcu magistratul întrebător. 

— Un ticălos care îşi spune Comte de la Roche. 

Urmă o pauză; apoi domnul Poirot se aplecă în faţă, îndreptă o riglă 
aflată pe biroul judecătorului şi i se adresă direct milionarului: 

— Domnule van Aldin, suntem cu toţii conştienţi, foarte conştienţi de 
durerea pe care o simţiţi vorbind despre aceste chestiuni, însă credeţi-mă, 
monsieur, că nu este momentul potrivit pentru ascunzişuri. Dacă e să se facă 
dreptate, trebuie să ştim totul. Dacă o să reflectaţi un moment, vă veţi da 
seama singur de adevărul acestei afirmaţii. 

Van Aldin rămase tăcut o clipă sau două, apoi, aproape fără nici o 
tragere de inimă, dădu aprobator din cap. 

Comisarul oftă uşurat şi judecătorul de instrucţie se lăsă pe spătarul 
scaunului, potrivindu-şi un pince-nez pe nasul lui lung şi subţire. 

— Poate ne veţi povesti cu cuvintele dumneavoastră, domnule van 
Aldin, tot ce ştiţi despre acest domn. 

— Totul a început acum unsprezece sau doisprezece ani, la Paris. Pe 
atunci fiica mea era foarte tânără, cu capul plin de idei prosteşti şi romantice, 
cum sunt toate fetele. Fără să ştiu, a făcut cunoştinţă cu acest Comte de la 
Roche. Poate aţi auzit de el? 

Comisarul şi Poirot dădură din cap afirmativ. 

— şi spune Comte de la Roche, continuă van Aldin, dar mă îndoiesc că 
are vreun drept să poarte acest titlu. 

— Nu veţi găsi numele lui în Almanac de Gotha, fu de acord comisarul. 

— Am descoperit şi eu asta, admise van Aldin. Bărbatul era un escroc 
arătos, destul de credibil, care exercita o atracţie fatală pentru femei. Ruth s- 
a îndrăgostit de el, dar am pus capăt curând întregii poveşti. Omul nu era 
altceva decât un pungaş ordinar. 

— Aveţi dreptate, zise comisarul. Comte de la Roche ne este bine 
cunoscut. Dacă s-ar fi putut, l-am fi înhăţat până acum, dar - mă foi! 

— Nu e uşor. Tipul e viclean, aventurile sale sunt întotdeauna cu 
doamne din înalta societate. Dacă obţine de la ele bani folosind motivații 
false sau ca urmare a unui şantaj, eh bien! 

— Evident că ele nu îl vor da în judecată. Să pari prost în ochii societăţii 
- a, nu, asta nu se face, iar el are o putere extraordinară asupra femeilor. 
Asta aşa e! Zise milionarul cu asprime. Ei bine, cum v-am zis, am întrerupt 
idila destul de dur. l-am spus lui Ruth exact cine e el, iar ea a trebuit, vrând- 
nevrând, să mă creadă. După vreun an, l-a întâlnit pe actualul soţ şi s-au 
căsătorit. Din câte ştiam eu, povestea s-a terminat atunci; însă acum o 
săptămână am descoperit, spre surprinderea mea, că fiica mea reluase 
legătura cu Comte de la Roche. S-a întâlnit frecvent cu el la Londra şi la Paris. 
Am certat-o pentru imprudenţă, pentru că, pot să vă spun, domnilor, Ruth se 
pregătea să intenteze divorţ soţului său. 

— Interesant, murmură Poirot încet, cu ochii în tavan. 

Van Aldin îl privi tăios, apoi continuă: 


— l-am atras atenţia că este o nebunie să continue să-l întâlnească pe 
conte în acele circumstanţe şi am avut impresia că a fost de acord cu mine. 

Judecătorul de instrucţie tuşi delicat. 

— Însă conform acestei scrisori... Începu el şi apoi se opri. 

Maxilarul lui van Aldin se încorda. 

— Ştiu. Nu are rost să despicăm firul în patru. Oricât ar fi de neplăcut, 
trebuie să acceptăm adevărul. Este clar că Ruth a aranjat să meargă la Paris 
şi să-l întâlnească pe de la Roche acolo. Totuşi, după avertismentele mele, 
trebuie să-l fi scris contelui şi să-l sugereze o schimbare a locului de întâlnire. 

— Isle d'Or, rosti comisarul gânditor, sunt situate chiar vizavi de 
Hyeres, un loc idilic şi îndepărtat. 

Van Aldin dădu din cap. 

— Doamne, Dumnezeule! Cum a putut Ruth să fie atât de proastă! 
Exclamă el cu amărăciune. Toată aiureala asta cu scrierea unei cărţi despre 
bijuterii! Doamne, trebuie să fi urmărit rubinele astea încă de la început. 

— Sunt nişte rubine celebre, zise Poirot, care au făcut parte mai întâi 
din bijuteriile Coroanei ruseşti. Sunt unice şi valoarea lor este aproape 
fabuloasă. Se zvoneşte că în ultima vreme au intrat în posesia unui american. 
Nu ne înşelăm, monsieur, dacă ne gândim că dumneavoastră sunteţi 
cumpărătorul, nu-l aşa? 

— Da, admise van Aldin. Am intrat în posesia lor la Paris, acum vreo 
zece zile. 

— Scuzaţi-mă, monsieur, dar aţi negociat cumpărarea un oarecare 
timp? 

— Cu puţin peste două luni. De ce? 

— Lucrurile astea se află, zise Poirot şi există întotdeauna o mulţime de 
oameni care urmăresc astfel de bijuterii. 

Un spasm străbătu muşchii feţei lui van Aldin. 

— Îmi amintesc, zise el cu glas spart, de o glumă pe care am făcut-o cu 
Ruth atunci când i le-am dat. l-am spus să nu le ia cu ea la Riviera, căci nu 
puteam accepta să fie jefuită şi ucisă de dragul unor bijuterii. Doamne! Cum 
spune omul nişte lucruri, fără să-l treacă vreodată prin cap că se vor adeveri. 

Urmă o tăcere plină de compătimire, apoi Poirot vorbi cu un ton 
detaşat: 

— Haide să aranjăm faptele în ordine şi cu precizie. Conform teoriei 
noastre actuale, lucrurile s-au petrecut astfel: Comte de la Roche află că aţi 
cumpărat aceste bijuterii. Printr-o stratagemă simplă o convinge pe doamna 
Kettering să aducă pietrele cu ea. Şi el este bărbatul pe care Mason l-a văzut 
în tren la Paris. 

Ceilalţi trei dădură aprobator din cap. 

— Madame este surprinsă să-l vadă, dar el rezolvă rapid situaţia. 
Mason e înlăturată din drum. Este comandat un coş cu mâncare pentru cină. 
Ştim de la însoţitorul de tren că a făcut patul în primul compartiment, dar nu 
a intrat în cel de-al doilea şi că un bărbat s-ar fi putut ascunde destul de uşor 
de el. Până acum, contele s-ar fi putut ascunde de minune. Nimeni nu ştie de 
prezenţa lui în tren, cu excepţia doamnei Kettering; a avut grijă ca faţa să nu- 


| fie văzută de cameristă. Tot ce-a putut să spună e că era înalt şi brunet. 
Asta este extrem de vag şi de convenabil. Sunt singuri - trenul goneşte în 
noapte. Nu s-ar auzi nici un strigăt, nici o luptă, pentru că bărbatul este - îşi 
închipuie ea - iubitul ei. Se întoarse cu blândeţe spre van Aldin. Moartea 
trebuie să fi fost aproape instantanee. O să trecem rapid peste asta. Contele 
ia caseta de bijuterii care se află la îndemână. Imediat după aceea trenul 
ajunge la Lyon. 

Domnul Carrege dădu aprobator din cap. 

— Exact. Însoţitorul de tren coboară. Ar fi fost uşor pentru omul nostru 
să părăsească trenul nevăzut. Ar fi fost uşor să prindă un tren înapoi la Paris 
sau oriunde vrea. lar crimă ar fi fost considerată un jaf obişnuit. Fără 
scrisoarea găsită în geanta doamnei, contele nu ar fi fost pomenit. 

— A fost o scăpare din partea lui să nu controleze geanta aceea, 
declară comisarul. 

— Fără îndoială că s-a gândit că ea a distrus scrisoarea. A fost - 
scuzaţi-mă, monsieur - o imprudenţă uriaşă să o păstreze. 

— Şi totuşi, murmură Poirot, a fost o imprudenţă pe care contele ar fi 
putut să o prevadă. 

— Adică? 

— Adică suntem cu toţii de acord că domnul conte de la Roche 
cunoaşte un subiect î fond: femeile. Cum se face atunci că, fiind un bun 
cunoscător al femeilor, nu a prevăzut că madame va păstra acea scrisoare? 

— Da, da, zise judecătorul de instrucţie cu îndoială, aveţi oarecare 
dreptate în ceea ce spuneţi. Dar în asemenea momente, înţelegeţi, omul nu 
mai este stăpân pe sine. Nu mai gândeşte cu calm. Mon Dieu! 

— Adăugă el, cu patos - dacă criminalii şi-ar păstra mintea limpede şi 
ar acţiona cu inteligenţă, cum i-am mai prinde? 

Poirot zâmbi pentru sine. 

— Mie mi se pare un caz clar, zise celălalt, dar dificil de dovedit. 
Contele este alunecos şi dacă nu este identificat de cameristă... 

— Ceea ce e foarte improbabil, zise Poirot. 

— Adevărat, adevărat. Judecătorul de instrucţie îşi frecă bărbia. O să fie 
dificil. ă 

— Dacă într-adevăr a comis crima... Incepu Poirot. 

Domnul Caux îl întrerupse: 

— Dacă. Aţi spus dacă? 

— Da, Monsieur le Commissaire, am spus dacă. 

Celălalt îl privi cu asprime. 

— Aveţi dreptate, zise el în cele din urmă, mergem prea repede. 
Contele este posibil să aibă un alibi. Atunci am cădea cam prost. 

— Ah, ca par exemple, replică Poirot, asta chiar nu are nici o 
importanţă. Evident, dacă a comis crimă va avea un alibi. Un om cu 
experienţa contelui nu omite să-şi ia precauţii. Nu, am spus dacă dintr-un cu 
totul alt motiv. 

— Şi anume? 

Poirot dădu emfatic din deget. 


— Psihologia. 

— Poftim? Exclamă comisarul. 

— Psihologic, nu se potriveşte. Este contele un ticălos - da. Este 
contele un escroc - da. Profită el de femei - da. Şi-a propus să fure bijuteriile 
doamnei - din nou, da. Este genul de om care să comită o crimă? Eu spun nu! 
Un bărbat de genul contelui este întotdeauna laş. Nu-şi asumă nici un risc. 
Joacă sigur sau, cum spun englezii, joacă murdar; dar să fie criminal, de o 
sută de ori nu! 

Clătină din cap, nemulţumit. 

Totuşi, judecătorul de instrucţie nu părea dispus să îl aprobe. 

— Vine întotdeauna o zi când asemenea oameni îşi pierd capul şi merg 
prea departe, observă el cu înţelepciune. Fără îndoială că acesta e cazul şi 
acum. Fără să vreau să vă contrazic, domnule Poirot... 

— Era numai o părere, se grăbi Poirot să explice. Desigur, cazul este în 
mâinile dumneavoastră şi veţi face ceea ce consideraţi de cuviinţă. 

— Eu sunt convins că omul pe care trebuie să punem mâna este Comte 
de la Roche, zise domnul Carrege. Sunteţi de acord cu mine, Monsieur le 
Commissaire? 

— Întru totul. 

— Şi dumneavoastră, domnule van Aldin? 

— Da, răspunse milionarul. Da. Omul este un nemernic desăvârşit, n- 
am nici o îndoială. 

— Mi-e teamă că va fi dificil să-l prindem, zise magistratul, dar o să 
facem tot ce ne stă în putinţă. Vom telegrafia imediat instrucţiunile necesare. 
— Daţi-mi voie să vă ajut, zise Poirot. Nu o să fie nici o dificultate. 

— Cum? 

Ceilalţi îl priviră miraţi. Omuleţul zâmbi radios către ei. 

— E treaba mea să ştiu diverse lucruri, explică el. Contele este un om 
inteligent. În prezent se află la vila pe care a închiriat-o, Villa Marina din 
Antibe. 

Capitolul 16 

Poirot discută cazul. 

Toţi îl priviră cu respect pe Poirot. Fără îndoială, omuleţul crescuse mult 
în ochii lor. Comisarul râse, oarecum strâmb. 

— Ne-aţi pus la punct, exclamă el. Domnul Poirot ştie mai multe decât 
poliţia. 

Poirot se uită mulţumit spre tavan, adoptând un aer de falsă modestie. 

— Ce să spun, e micul meu hobby - să ştiu diverse lucruri, murmură el. 
Evident, am destul timp să fac asta. Nu sunt copleşit de afaceri. 

— Ah! Zise comisarul clătinând din cap plin de importanţă. In ceea ce 
mă priveşte... 

Făcu un gest exagerat ca să reprezinte grijile care apăsau pe umerii lui. 

Poirot se întoarse brusc spre van Aldin. 

— Sunteţi de acord, monsieur, cu acest punct de vedere? Sunteţi sigur 
că ucigaşul este Comte de la Roche? 

— Păi, pare atât de... Da, sigur. 


Reţinerea vagă din răspunsul dat îl făcu pe judecătorul de instrucţie să 
îl privească pe american cu curiozitate. Van Aldin păru să-şi dea seama că 
este examinat şi făcu un efort să-şi alunge preocuparea. 

— Şi ginerele meu? Întrebă el. L-aţi anunţat? Înţeleg că se află la Nişa. 

Sigur, monsieur. Comisarul ezită, apoi murmură foarte discret: Ştiţi fără 
îndoială, domnule van Aldin, că domnul Kettering s-a numărat printre 
pasagerii Trenului Albastru în acea noapte? Milionarul confirmă din cap. 

— Am auzit asta chiar înainte de a pleca din Londra, catadicsi el să 
răspundă laconic. 

— Ne-a spus, continuă comisarul, că nu avea idee că soţia sa călătorea 
cu acelaşi tren. 

— Pun pariu că nu, zise van Aldin sumbru. Ar fi fost un şoc destul de 
neplăcut pentru el dacă s-ar fi întâlnit cu ea. 

Ceilalţi trei îl priviră întrebător. 

— Nu am de gând să ocolesc adevărul, spuse van Aldin cu brutalitate. 
Nimeni nu ştie prin ce a trebuit să treacă biata mea fetiţă. Derek Kettering nu 
era singur. Era însoţit de o doamnă. 

— Cum? 

— Mirelle, dansatoarea. 

Domnul Carrege şi comisarul se uitară unul la celălalt şi dădură din cap, 
ca şi cum confirmau cele spuse într-o discuţie anterioară. Domnul Carrege se 
lăsă pe spătarul scaunului şi îşi împreună mâinile, fixându-şi ochii în tavan. 

— Ah! Murmură el. Mă întrebam... Tuşi. Umblă tot felul de zvonuri. 

— Doamnă, interveni domnul Caux, este foarte celebră. 

— Şi de asemenea, murmură Poirot încet, foarte scumpă. 

Chipul lui Van Aldin se înroşi teribil. Bărbatul se aplecă În faţă şi lovi 
masa cu pumnul. 

— Vedeţi, strigă el, că ginerele meu este un ticălos afurisit, îi privi 
furios, uitându-se de la unul altul. Oh, nu ştiu, continuă el. Înfăţişare plăcută 
şi maniere încântătoare. Odinioară m-a păcălit şi pe mine. Cred că s-a 
prefăcut a fi teribil de afectat când l-aţi anunţat - adică, dacă nu ştia deja. 

— A, a fost o surpriză pentru el. A fost copleşit. 

— Tânăr ipocrit şi afurisit! Exclamă van Aldin. Bănuiesc că s-a prefăcut 
foarte îndurerat, nu? 

— N... nu, rosti comisarul cu grijă. Nu aş spune chiar aşa... Nu, domnule 
Carrege? 

Magistratul îşi uni vârfurile degetelor şi îşi închise ochii pe jumătate. 

— Şoc, uluire, groază - toate aceste lucruri, da, declară el obiectiv. O 
mare durere - nu, nu aş spune asta. 

Hercule Poirot interveni încă o dată: 

— Daţi-mi voie să întreb, domnule van Aldin, dacă domnul Kettering are 
de câştigat după moartea soţiei sale? 

— Câştigă maximum două milioane, zise van Aldin. 

— De dolari? 

— De lire. l-am dat suma asta lui Ruth la căsătorie. Ea nu şi-a făcut nici 
un testament şi nu are copii, deci banii revin soţului ei. 


— De care era pe punctul să divorţeze, murmură Poirot. Ah, da, 
précisément. 

Comisarul se întoarse şi îl privi cu atenție. 

— Ce vreţi să spuneţi? Incepu el. 

— Nu vreau să spun nimic, zise Poirot. Pun faptele în ordine, asta-l tot. 

Van Aldin îl privi cu un interes crescut. 

Micul detectiv se ridică în picioare. 

— Nu cred că vă mai putem fi de vreun folos, domnule judecător, spuse 
el politicos, înclinându-se către domnul Carrege. Mă veţi ţine la curent cu 
desfăşurarea evenimentelor? Ar fi foarte amabil din partea dumneavoastră. 

— Desigur, desigur. 

Van Aldin se ridică la rândul lui. 

— Mai aveţi nevoie de mine în momentul de faţă? 

— Nu, monsieur. Avem toate informaţiile necesare pentru moment. 

— Atunci o să-l însoțesc puţin pe domnul Poirot. Asta dacă nu are nimic 
împotrivă. 

— Încântat, monsieur, răspunse Poirot, înclinându-se. 

Van Aldin îşi aprinse un trabuc, după ce îi oferise mai întâi unul lui 
Poirot, care refuză şi îşi aprinse una dintre ţigările proprii. Un bărbat cu o 
formidabilă tărie de caracter, van Aldin părea iarăşi să fie omul obişnuit, de 
fiecare zi. După ce merseră câteva minute în tăcere, milionarul spuse: 

— Înţeleg, domnule Poirot, că nu vă mai exercitaţi profesia? 

— Aşa este, monsieur. Mă bucur de lume. 

— Şi totuşi ajutaţi poliţia în acest caz? 

— Monsieur, dacă un doctor merge pe stradă şi se întâmplă un 
accident, spune oare: „M-am pensionat, îmi voi continua plimbarea”, când la 
picioarele sale cineva sângerează de moarte? Dacă m-aş fi aflat deja la Nişa 
şi poliţia ar fi trimis după mine cerându-mi să-l ajut, aş fi refuzat. Dar acest 
caz mi-a fost încredinţat de bunul Dumnezeu. 

— V-aţi aflat la faţa locului, zise van Aldin gânditor. Aţi cercetat 
compartimentul, nu-l aşa? 

Poirot dădu afirmativ din cap. 

— Fără îndoială că aţi găsit diverse lucruri pe care le-aţi considerat, să 
spunem, sugestive? 

— Poate, admise Poirot. 

— Sper că înţelegeţi unde bat, spuse van Aldin. Mi se pare că acest caz 
împotriva contelui de la Roche este perfect clar, dar nu sunt prost. V-am tot 
urmărit în ultimele două ore şi mi-am dat seama că, dintr-un motiv sau altul, 
nu sunteţi de acord cu acea teorie. 

Poirot ridică din umeri. 

— S-ar putea să mă înşel. 

— Aşa ajungem la favoarea pe care doresc să v-o cer. Vreţi să acţionaţi 
în numele meu în această chestiune? 

— Pentru dumneavoastră, personal? 

— La asta mă refer. 

Poirot rămase tăcut o clipă sau două. Apoi zise: 


— Vă daţi seama ce îmi cereţi? 

— Cred că da, răspunse van Aldin. 

— Foarte bine, spuse Poirot. Accept. Dar în acest caz, trebuie să obţin 
răspunsuri cinstite la întrebări. 

— Da, desigur. Este de la sine înţeles. 

Atitudinea lui Poirot se schimbă, devenind dintr-odată dură şi oficială. 

— Problema aceasta a divorţului, începu el. Dumneavoastră aţi fost 
acela care a sfătuit-o pe fiica dumneavoastră să deschidă procesul? 

— Da. 

— Când? 

— Cu vreo zece zile în urmă. Primisem o scrisoare de la ea în care se 
plângea de comportamentul soţului său şi i-am pus în vedere foarte clar că 
divorţul era singura soluţie. 

— În ce fel s-a plâns de comportamentul său? 

— A fost văzut cu o foarte celebră doamnă - aceea despre care am 
vorbit: Mirelle. 

— Dansatoarea. Aha! Şi madame Kettering a obiectat? Era foarte 
devotată soţului ei? 

— N-aş spune asta, răspunse van Aldin, ezitând un pic. 

— Nu inima ei suferea, ci mândria - asta vreţi să spuneţi? 

— Da, cred că puteţi s-o spuneţi şi în felul ăsta. 

— Înţeleg că mariajul nu a fost unul fericit încă de la început? 

— Derek Kettering este corupt până în măduva oaselor, zise van Aldin. 
Este incapabil să facă o femeie fericită. 

— Este, cum aţi spune în engleză, soi rău. Aşa este? 

Van Aldin aprobă cu o mişcare a capului. 

— Très bien! O sfătuiţi pe madame să ceară divorţul, ea este de acord. 
Vă consultaţi cu avocaţii. Când a aflat domnul Kettering ce i se pregăteşte? 

— Am trimis chiar eu după el şi i-am explicat ce măsuri intenţionez să 
iau. 

— Şi el ce a spus? Murmură Poirot încet. 

Chipul lui van Aldin se întuneca amintindu-şi scena. 

— A fost teribil de nechibzuit. 

— lertaţi-mi întrebarea, monsieur, dar s-a referit la Comte de la Roche? 

— Fără să-l spună numele, mormăi celălalt cu jumătate de gură, dar a 
arătat că ştie de povestea aceea. 

— Şi, dacă pot să întreb, care era situaţia financiară a domnului 
Kettering la momentul respectiv? ` 

— Cum credeţi că aş putea să ştiu una ca asta? Intrebă van Aldin după 
o scurtă ezitare. 

— Mi se pare probabil că v-aţi fi informat în legătură cu acest aspect. 

— Ei bine, aveţi dreptate, aşa am făcut şi am descoperit că Kettering 
era falit. 

— lar acum a moştenit două milioane de lire! La vie - e un lucru 
straniu, nu-l aşa? 

Van Aldin îl privi cu asprime. 


— Ce vreţi să spuneţi? _ 

— Gândesc cu voce tare, reflectez, vorbesc teoretic. Dar să revenim. În 
mod sigur domnul Kettering nu ar fi acceptat divorţul fără să se opună? 

Van Aldin rămase tăcut un minut sau două, apoi răspunse: 

— Nu ştiu exact ce intenţii avea. 

— Aţi mai comunicat ulterior cu el? 

Din nou o scurtă pauză, după care van Aldin spuse: 

— Nu. 

Poirot se opri brusc, îşi scoase pălăria şi întinse mâna. 

— Trebuie să-mi iau rămas-bun, monsieur. Nu pot să fac nimic pentru 
dumneavoastră. 

— Ce vreţi să spuneţi? Întrebă van Aldin furios. 

— Dacă nu-mi spuneţi adevărul, nu pot să fac nimic. 

— Nu ştiu la ce vă referiţi. 

— Ba cred că ştiţi. Staţi liniştit însă, domnule van Aldin, pot fi un om 
discret. 

— În regulă, se dădu bătut milionarul. Recunosc că nu am spus 
adevărul. Am mai luat legătura cu ginerele meu. 

— Da? 

— Ca să fiu exact, l-am trimis pe secretarul meu, maiorul Knighton, să îl 
întâlnească şi i-am dat instrucţiuni să-l ofere suma de o sută de mii de lire 
bani gheaţă dacă nu se împotriveşte divorţului. 

— O sumă destul de frumuşică, zise Poirot admirativ. Şi răspunsul 
ginerelui dumneavoastră a fost...? 

— Mi-a trimis vorbă că pot să mă duc la dracu', replică milionarul 
laconic. 

— Ah! Exclamă Poirot. 

— Nu arătă nici un fel de emotie. În acel moment era preocupat de 
înregistrarea metodică a faptelor. Monsieur Kettering a spus poliţiei că nu a 
văzut-o şi nici nu a vorbit cu soţia lui în timpul călătoriei din Anglia. Ce părere 
aveţi, credeţi această afirmaţie? 

— Da, răspunse van Aldin. Aş spune că s-a străduit destul de mult să nu 
dea ochii cu ea. 

— De ce? 

— Fiindcă era însoţit de femeia aceea. 

— Mirelle? 

— Da. 

— Cum de ştiţi acest lucru? 

— Un om de-al meu, pe care l-am pus să-l urmărească, mi-a raportat că 
amândoi au plecat cu acelaşi tren. 

— Înţeleg, zise Poirot. În acest caz, după cum aţi spus, este probabil că 
nu a încercat să comunice cu madame Kettering. 

Micul detectiv rămase tăcut o vreme. Van Aldin nu-l întrerupse 
meditaţia. 

Capitolul 17 

Un gentleman aristocrat 


— Ai mai fost pe Rivieră, Georges? Îl întreba Poirot pe valetul său a 
doua zi de dimineaţă. 

George era un britanic get-beget, un individ cu un chip cam scorţos. 

— Da, sir. Am mai fost aici în urmă cu doi ani, pe când mă aflam în 
serviciul lordului Edward Frampton. 

— Şi astăzi, murmură stăpânul lui, te afli aici cu Hercule Poirot. Cum 
progresează omul în viaţă! 

Valetul nu avu nimic de replicat la această observaţie. După o pauză 
adecvată, întrebă: 

— Costumul maro, sir? Bate un vânt cam rece astăzi. 

— E o pată de grăsime pe vestă, obiecta Poirot. Un morceau de filet de 
sole î la Jeannette a aterizat acolo când am luat prânzul la Ritz marţea 
trecută. 

— Acum nu mai e nici o pată, sir, zise George pe un ton plin de reproş. 
Am curăţat-o. 

— Très bien! Exclamă Poirot. Sunt mulţumit de tine, Georges. 

— Mulţumesc, sir. 

După o pauză, Poirot murmură visător: 

— Să presupunem, bunul meu Georges, că te-ai fi născut în aceeaşi 
sferă socială că răposatul tău stăpân, lordul Edward Frampton - adică, 
neavând nici un ban, te-ai fi căsătorit cu o femeie extrem de bogată, dar 
acea soţie şi-ar fi propus să divorţeze, din motive foarte întemeiate. Ce ai fi 
făcut? 

— Aş fi încercat, sir, să o fac să se răzgândească, replică George. 

— Prin metode paşnice sau dure? 

George păru şocat. 

— Mă scuzaţi, sir, dar un gentleman din aristocrație nu se va purta ca 
un tâlhar. Nu ar face nimic josnic. 

— Nu, Georges? Stau şi mă întreb. Ei bine, poate ai dreptate. 

Se auzi o bătaie la uşă. George se duse şi o deschise discret, câţiva 
centimetri. Avu loc o discuţie pe un ton scăzut, apoi valetul reveni lângă 
Poirot. 

— Un bilet, sir. 

Poirot îl luă - era de la domnul Caux, comisar de poliţie. 

Urmează să-l interogăm pe Comte de la Roche. Juge d'instruction vă 
roagă să fiţi prezent. 

— Repede, costumul, Georges! Trebuie să mă grăbesc. 

Un sfert de oră mai târziu, spilcuit şi elegant în costumul Lui maro, 
Poirot intră în biroul judecătorului de instrucţie. Domnul Caux se afla deja 
acolo şi atât el, cât şi Carrege îl întâmpinară pe Poirot cu o cordialitate 
politicoasă. 

— Cazul este oarecum descurajator, murmură domnul Caux. 

— Se pare că totuşi contele a sosit la Nişa cu o zi înainte de crimă. 

— Dacă asta e adevărat, cazul se va rezolva destul de uşor pentru 
dumneavoastră, replică Poirot. 

Domnul Carrege îşi drese glasul. 


— Nu trebuie să acceptăm acest alibi fără o cercetare foarte atentă, 
declară el şi lovi cu mâna clopoţelul de pe masă. 

După un minut, un bărbat înalt, brunet, îmbrăcat foarte elegant, cu o 
înfăţişare oarecum trufaşă, intră în încăpere. Contele arăta atât de 
aristocratic, încât ar fi părut o adevărată erezie chiar şi să şopteşti că tatăl lui 
fusese un obscur negustor de grâne din Nantes - ceea ce, de fapt şi fusese. 

Uitându-te la el, ai fi fost gata să juri că nenumărați strămoşi de-ai lui 
trebuie să fi pierit ucişi de ghilotină în timpul Revoluţiei Franceze. 

— lată-mă, domnilor, rosti contele cu aroganță. Pot să vă întreb de ce 
aţi dorit să mă vedeţi? 

— Vă rog să luaţi loc, Monsieur le Comte, zise politicos judecătorul de 
instrucţie. Este vorba despre moartea doamnei Kettering pe care o 
investigăm. 

— Moartea doamnei Kettering? Nu înţeleg. 

— Cred că o, hm, cunoşteaţi pe doamnă, Monsieur le Comte? 

— Sigur că o cunoşteam. Şi ce are asta de-a face? 

Punându-şi monoclul la ochi, contele se uită cu răceală Prin încăpere, 
privirea lui poposind cel mai îndelung asupra lui Poirot, care se uită la el cu 
un fel de admiraţie simplă, inocentă, ceea ce îi gâdilă vanitatea contelui. 
Domnul Carrege se lăsă pe spătarul scaunului şi îşi drese glasul. 

— Poate nu ştiţi, Monsieur le Comte - făcu o pauză - că madame 
Kettering a fost asasinată? 

— Asasinată? Mon Dieu, cât de îngrozitor! 

Surpriza şi durerea erau excelent redate - atât de bine, încât, într- 
adevăr, să pară pe deplin naturale. 

— Madame Kettering a fost strangulată pe drumul dintre Paris şi Lyon, 
continuă domnul Carrege, iar bijuteriile ei - furate. 

— Este o samavolnicie! Strigă contele cu înflăcărare. Poliţia ar trebui să 
facă totuşi ceva în legătură cu aceşti hoţi de trenuri. Nimeni nu mai e în 
siguranţă în ziua de azi. 

— In geanta doamnei, continuă judecătorul, am găsit o scrisoare a ei 
adresată dumneavoastră. Se pare că aranjase să vă întâlniți? 

Contele ridică din umeri şi îşi desfăcu braţele în lături. 

— Ce rost are să ne ascundem?! Rosti el cu sinceritate. Suntem oameni 
de lume. În mod particular şi între noi, recunosc aventura. 

— Bănuiesc că v-aţi întâlnit la Paris şi aţi călătorit împreună? Se 
interesă domnul Carrege. 

— Acesta a fost aranjamentul iniţial, dar madame şi-a schimbat dorinţa. 
Urma să o întâlnesc la Hyeres. 

— Nu v-aţi întâlnit în tren în Gare de Lyon, în seara de 14? 

— Nu, dimpotrivă, am sosit la Nişa în dimineaţa acelei zile, deci ceea ce 
sugeraţi este imposibil. 

— Chiar aşa, replică domnul Carrege. Doar pentru îndeplinirea 
formalităţilor, poate doriţi să-mi spuneţi ce aţi făcut în seara şi în noaptea de 

Contele reflectă timp de un minut. 


— Am luat masa la Cafe de Paris din Monte-Carlo. După aceea m-am 
dus la Le Sporting, unde am câştigat câteva mii de franci, ridică el din umeri. 
M-am întors acasă în jur de ora unu noaptea. 

— Scuzaţi-mă, monsieur, dar cum v-aţi întors acasă? 

— Cu maşina mea de două locuri. 

— Nu a fost nimeni cu dumneavoastră? 

— Nu. 

— Puteţi aduce vreun martor care să susţină această afirmaţie? 

— Fără îndoială, mulţi dintre prietenii mei m-au văzut acolo în seara 
aceea. Am cinat singur. 

— Servitorul dumneavoastră v-a deschis uşa când aţi ajuns la vilă? 

— Am intrat folosind cheia. 

— Ah! Murmură magistratul. 

Din nou lovi cu mâna clopoţelul de pe masă. Uşa se deschise şi apăru 
un curier. 

— Aduceţi-o pe Mason, camerista, ceru domnul Carrege. 

— Foarte bine, monsieur le juge. 

Ada Mason fu adusă înăuntru. 

— Vreţi să fiţi amabilă, mademoiselle, să îl priviţi pe acest domn? Din 
câte îţi poţi da seama, el este cel care a intrat în compartimentul stăpânei 
dumitale la Paris? 

Femeia îl privi lung şi cercetător pe contele care părea - în opinia lui 
Poirot - să se simtă destul de neliniştit de această cercetare. 

— Nu aş putea spune că sunt sigură, domnule, zise Mason în cele din 
urmă. Poate să fi fost sau poate nu. Aşa cum l-am văzut numai din spate, 
este dificil să-mi dau seama. Însă înclin să cred că a fost acest domn... 

— Dar nu eşti sigură? 

— N. Nu, rosti Mason fără tragere de inimă. Nu, nu sunt sigură. 

— L-ai mai văzut pe acest domn şi înainte, în Curzon Street? 

Mason clătină din cap. 

— Nu prea aveam cum să-l văd pe vizitatorii care veneau în Curzon 
Street, explica ea, decât dacă ar fi rămas în casă. 

— Foarte bine, asta este de ajuns, spuse judecătorul de instrucţie. 

În mod clar era dezamăgit. 

— Un moment, interveni Poirot. Am o întrebare pentru mademoiselle, 
dacă se poate. 

— Sigur, domnule Poirot, sigur, nici o problemă. 

Poirot se adresă cameristei: 

— Ce s-a întâmplat cu biletele? 

— Biletele, domnule? 

— Da, biletele de la Londra la Nişa. Le aveai dumneata sau stăpâna 
dumitale? 

— Stăpâna avea propriul bilet pentru vagonul Pullman, domnule. 
Celelalte erau la mine. 

— Ce s-a întâmplat cu ele? 


— | le-am dat conductorului din trenul franțuzesc, domnule. A spus că 
aşa se procedează. Sper că am făcut bine, domnule? 

— A, aşa e. Era doar o simplă chestiune de detaliu. 

Atât domnul Caux, cât şi judecătorul de instrucţie îl priviră cu interes. 
Mason rămase nesigură câteva clipe, apoi magistratul îi făcu un semn scurt 
din cap, indicându-l că poate să plece, iar ea ieşi din cameră. Poirot mâzgăli 
ceva pe o bucăţică de hârtie pe care i-o înmână peste birou domnului 
Carrege. Acesta o citi şi se însenină. 

— Ei bine, domnilor, rosti contele cu îngâmfare, mai sunt reţinut? 

Cu siguranţă că nu, se grăbi domnul Carrege să spună, cu mare 
amabilitate. Totul este clar în ceea ce priveşte rolul dumneavoastră în acest 
caz. Evident, având în vedere scrisoarea doamnei, trebuia să vă interogăm. 
Contele se ridică, îşi luă dintr-un colţ frumosul baston şi, cu o înclinare destul 
de ţeapănă, părăsi încăperea. 

— Şi cu asta, basta, zise domnul Carrege. Aţi avut dreptate, domnule 
Poirot - e mult mai bine să-l dăm impresia că nu este bănuit. Doi dintre 
oamenii mei îl vor urmări îndeaproape zi şi noapte, iar în acelaşi timp vom 
analiza şi alibiul. Mie mi se pare a fi cam... Aăă. Alunecos. 

— Posibil, fu de acord Poirot, gânditor. 

— L-am rugat pe domnul Kettering să vină aici în dimineaţa asta, 
continuă magistratul, deşi mă îndoiesc serios că avem prea multe să-l 
întrebăm, dar sunt două sau trei împrejurări ciudate. 

Făcu o pauză, frecându-şi nasul. 

— Cum ar fi? Întrebă Poirot. 

— Ei bine, tuşi magistratul, această doamnă despre care se spune că îl 
însoțea - mademoiselle Mirelle. Ea stă la un hotel, iar el la altul. Asta mi se 
pare cam suspect. 

— Mie mi se pare că sunt precauţi, zise domnul Caux. 

— Exact, rosti domnul Carrege triumfător. Şi pentru ce ar trebui să fie 
precauţi? 

— Un exces de precauţie este suspect, nu? Zise Poirot. 

— Precisement. 

— Cred că am putea să-l punem domnului Kettering câteva întrebări, 
murmură Poirot. 

Magistratul dădu câteva indicaţii. După câteva clipe, Derek Kettering, 
degajat că întotdeauna, intră în încăpere. 

— Bună seara, monsieur, spuse judecătorul politicos. 

— Bună dimineaţa, răspunse Derek Kettering, scurt. M-aţi chemat. A 
apărut ceva nou? 

— Vă rog să luaţi loc, monsieur. 

Derek se aşeză şi îşi aruncă pălăria şi bastonul pe masă. 

— Ei bine? Întrebă el nerăbdător. 

— Nu avem, până acum, nici o informaţie nouă, zise domnul Carrege 
prudent. 


— Asta este foarte interesant, replică Derek sec. Aţi trimis după mine 
ca să-mi spuneţi asta? Ne-am gândit, fireşte, că aţi dori să fiţi informat 
despre evoluţia cazului, rosti magistratul cu severitate. 

— Chiar dacă evoluţia este inexistentă. 

— De asemenea, am dori să vă punem câteva întrebări. 

— Întrebaţi-mă. 

— Sunteţi sigur că nu aţi văzut-o şi nici nu aţi vorbit cu soţia 
dumneavoastră în tren? 

— Deja am răspuns la asta. Nu. 

— Aţi avut, fără îndoială, motivele dumneavoastră. 

Derek îl privi bănuitor. 

— Nu-am-ştiut-că-se-afla-în-tren, explică el, făcând înadins pauză între 
cuvinte, de parcă vorbea cu cineva redus mintal. 

— Asta aţi spus, da, murmură domnul Carrege. 

Derek se încruntă rapid. 

— Aş dori să ştiu ce vreţi să sugeraţi. Ştiţi ce cred eu, domnule 
Carrege? 

— Ce credeţi, monsieur? 

— Cred că poliţia franceză este foarte supraapreciată. În mod sigur 
trebuie să aveţi unele date despre aceste bande de hoţi de trenuri. Este 
strigător la cer că un asemenea lucru se poate întâmpla într-un train de luxe 
ca acesta şi că poliţia franceză este neputincioasă în a rezolva problema. 

— O rezolvăm, monsieur, nu vă temeti. 

— După câte am înţeles, madame Kettering nu a lăsat un testament, 
interveni brusc Poirot. 

Îşi ţinea vârfurile degetelor unite şi privea preocupat spre tavan. 

— Nu cred că a făcut vreodată unul, răspunse Kettering. De ce? 

— Moşteniţi o avere frumuşică, zise Poirot. O avere foarte frumuşică. 

Deşi avea privirea îndreptată spre tavan, reuşi să vadă roşeaţa furioasă 
care cuprinse chipul lui Derek Kettering. 

— Ce vreţi să spuneţi şi cine sunteţi dumneavoastră? 

Poirot îşi abandonă încet poziţia de picior peste picior, îşi Luă privirea 
din tavan şi se uită direct la tânăr. 

— Numele meu este Hercule Poirot, răspunse el calm şi sunt probabil 
cel mai mare detectiv din lume. Sunteţi foarte sigur că nu aţi văzut-o şi nu aţi 
vorbit cu soţia dumneavoastră în acel tren? 

— Ce vreţi să spuneţi? Vreţi să... Vreţi să insinuaţi că eu... Am omorât- 
o? Izbucni în râs. Nu trebuie să mă enervez. Totul este mult prea absurd. 
Cum aşa, dacă aş fi omorât-o, doar nu aş fi avut nevoie să-l fur bijuteriile, nu? 

— E adevărat, murmură Poirot, cu un aer abătut. Nu m-am gândit la 
asta. 

— Dacă a existat vreun caz clar de crimă şi jaf, ăsta e, zise Derek 
Kettering. Biata Ruth, din cauza nenorocitelor ălora de rubine! Trebuie să se 
fi zvonit că le are la ea. Cred că nu este prima crimă comisă din cauza 
acestor pietre. 


Poirot se îndreptă brusc pe scaun. În ochi îi sclipea o luminiţă verzuie, 
palidă. Semăna extraordinar de bine cu un motan lucios, bine hrănit. 

— Încă o întrebare, domnule Kettering, zise el. Îmi puteţi spune când aţi 
văzut-o ultima dată pe soţia dumneavoastră? 

— Să mă gândesc, reflectă Kettering. Trebuie să fi fost... Da, acum mai 
bine de trei săptămâni. Mi-e teamă că nu vă pot spune data exactă. 

— Nu contează, replică Poirot sec. Asta e tot ce doream să ştiu. 

— Ei bine, zise Derek Kettering nerăbdător, mai e ceva? 

Se uită la domnul Carrege. Celălalt căută o indicație de la Poirot şi îl 
văzu clătinând uşor din cap. 

— Nu, domnule Kettering, spuse el politicos. Nu, nu cred că trebuie să 
vă mai reținem. Vă doresc o zi bună. 

— La revedere, salută Kettering şi ieşi trântind uşa în urma lui. 

Poirot se lăsă pe spătar şi vorbi rapid, de îndată ce tânărul părăsi 
încăperea: 

— Spuneţi-mi, zise el pe un ton poruncitor, când aţi vorbit cu domnul 
Kettering despre acele rubine? 

— Nu am vorbit despre ele, răspunse domnul Carrege. De-abia ieri 
după-amiază am aflat de ele de la domnul van Aldin. 

— Da. Dar erau menţionate în scrisoarea contelui. 

Domnul Carrege păru îndurerat. 

— Evident că nu am vorbit despre acea scrisoare cu domnul Kettering, 
afirmă el pe un ton şocat. Ar fi fost o indiscreţie teribilă în conjunctura 
actuală. 

Poirot se aplecă în faţă şi bătu uşor în masă. 

— Atunci cum de ştia despre ele? Ceru el să afle pe un ton blând. 
Madame nu i-ar fi spus, pentru că nu se mai văzuseră de trei săptămâni. Pare 
puţin probabil ca fie domnul van Aldin, fie secretarul lui să-l fi pomenit despre 
ele. Discuţiile dintre ei aveau cu totul alt subiect şi nu a existat nici o aluzie 
despre ele în ziare. Se ridică şi îşi luă bastonul şi pălăria. Şi totuşi, murmură 
ca pentru sine, domnul nostru ştie totul despre ele. Mă întreb cum, da, mă 
întreb cum! 

Capitolul 18 

Derek ia masa. 

Derek Kettering se duse direct la Negresco, unde comandă două 
cocktailuri, pe care le bău rapid. Apoi râmase prost dispus, cu privirea aţintită 
la marea de un albastru orbitor. Observă mecanic trecătorii - o adunătură 
afurisit de monotonă, prost îmbrăcată şi teribil de neinteresantă. În ziua de 
azi cu greu mai vedeai ceva interesant. Apoi îşi contrazise rapid ultima 
impresie, când o femeie se aşeză la o masă din apropiere. Era îmbrăcată cu 
un costum minunat, în combinaţie negru-portocaliu şi cu o pălărioară care îi 
umbrea chipul. Derek comandă al treilea cocktail. Din nou privi marea, apoi 
brusc tresări. Un parfum bine-cunoscut îi ajunse la nări şi ridică privirea spre 
doamna în negru şi portocaliu care stătea lângă el. Acum îi vedea faţa şi o 
recunoscu. 


Era Mirelle. Zâmbea cu acel zâmbet insolent, seducător, pe care îl 
cunoştea atât de bine. 

— Derek! Murmură ea. Îţi pare bine să mă vezi, nu-l aşa? Se aşeză pe 
un scaun în faţa lui. Dar salută-mă, prostuţule, îl tachină ea. 

— Este o plăcere neaşteptată, zise Derek. Când ai plecat de la Londra? 

Mirelle ridică din umeri. 

— Acum o zi sau două. 

— Şi Parthenonul? 

— Am... Cum să zic? Le-am dat papucii. 

— Zău? 

— Nu eşti foarte prietenos, Derek. Te aştepţi să fiu? 

Mirelle îşi aprinse o ţigară şi pufăi din ea câteva minute înainte să 
răspundă: 

— Crezi, poate, că nu este prea prudent, atât de repede? 

Derek o privi ţintă, apoi ridică din umeri şi spuse formal: 

— lei masa aici? 

— Mais oui. lau masa cu tine. 

— Îmi pare foarte rău, replică Derek, dar am o întâlnire extrem de 
importantă. 

— Mon Dieu! Voi, bărbaţii, sunteţi ca nişte copii, exclamă dansatoarea. 
Şi da, te porţi cu mine ca un copil răsfăţat, încă din ziua aceea de la Londra 
când ai plecat ca vântul din apartamentul meu, supărăciosule. Ah! Mais c'est 
inouï! 

— Draga mea, zise Derek, chiar nu pricep despre ce vorbeşti. Ne-am 
înţeles la Londra că şobolanii părăsesc nava care se scufundă şi cu asta am 
spus tot. 

În pofida cuvintelor sale nepăsătoare, chipul lui era tras şi încordat. 
Mirelle se aplecă brusc în faţa. 

— Nu poţi să mă păcăleşti, murmură ea. Ştiu... Ştiu ce ai făcut pentru 
mine. 

Derek ridică brusc privirea spre ea. Subiînţelesul din vocea ei îi atrase 
atenţia. Ea dădu din cap înspre el. 

— Ah! Nu te teme. Sunt discretă. Eşti magnific! Ai un curaj 
nemaipomenit, dar, cu toate acestea, eu am fost cea care ţi-a dat ideea în 
ziua aceea, când ţi-am spus la Londra că uneori se întâmplă şi accidente. Dar 
nu eşti în pericol? Poliţia nu te suspectează? 

— Ce naiba...? 

— Ssst! Ridică o mână subţire, oacheşă, cu un smarald mare pe 
degetul mic. Ai dreptate, nu ar fi trebuit să vorbim astfel în public. Nu vom 
mai vorbi despre această chestiune, însă necazurile noastre au luat sfârşit. 
Viaţa noastră împreună va fi minunată... Minunată! 

Derek izbucni brusc în râs - un râset aspru, neplăcut. 

— Deci şobolanii vin înapoi, nu-l aşa? Două milioane fac diferenţa - 
sigur că fac. Ar fi trebuit să ştiu asta. Râse din nou. O să mă ajuţi să 
cheltuiesc acele două milioane, nu-l aşa, Mirelle? Te pricepi, ca nimeni alta. 

Râse din nou. 


— Ssst! Făcu din nou dansatoarea. Ce te-a apucat, Derek? Nu vezi - 
oamenii se uită la noi! 

— Ce m-a apucat? O să-ţi spun ce m-a apucat. Am terminat-o cu tine, 
Mirelle! Auzi? Am terminat-o! 

Mirelle nu reacţionă aşa cum se aştepta Derek. II privi o clipă sau două, 
apoi zâmbi moale. 

— Ce copil eşti! Eşti furios - te doare şi asta din cauză că sunt practică. 
Nu ţi-am spus întotdeauna că te ador? Se aplecă în faţă. Uită-te la mine - 
vezi, cu Mirelle vorbeşti. Nu poţi trăi fără ea, ştii asta. Te-am iubit şi înainte, 
iar acum te voi iubi de o sută de ori mai mult. O să-ţi fac viaţa minunată - 
absolut minunată. Nu este nimeni că Mirelle. 

Ochii ei îl priveau cu intensitate. Văzu cum păleşte şi i se taie respiraţia 
şi zâmbi mulţumită. Îşi cunoştea propria magie şi puterea asupra bărbaţilor. 

— Deci ne-am înţeles, rosti ea moale şi chicoti. lar acum, Derek, mă 
inviţi la masă? ` 

— Nu. Trase brusc aer ta piept şi se ridică ta picioare. Imi pare rău, dar 
ti-am spus - am o altă întâlnire. 

— lei masa cu altcineva? Nuu! Nu cred una ca asta. 

— lau masa cu doamna de acolo. 

Se îndreptă rapid spre o doamnă ta alb care tocmai se ivise la intrare şi 
i se adresă cu răsuflarea tăiată: 

— Domnişoară Grey, vrei... Vrei să iei masa cu mine? Ne-am cunoscut 
la Lady Tamplin, dacă îţi aminteşti. 

Katherine îl privi câteva clipe cu acei ochi cenușii, gânditori, care 
spuneau atât de multe. 

Mulţumesc, zise ea, după o clipă de tăcere. Mi-ar face mare plăcere. 

Capitolul 19 

Un vizitator neaşteptat. 

Comte de la Roche tocmai terminase dejeuner, alcătuit dintr-o 
omelette fines herbes, un entrecôte Béarnaise şi o savarin au rhum. 
Ştergându-şi delicat mustaţa fină, neagră cu şervetul, contele se ridică de la 
masă. Traversă salonul vilei, observând cu apreciere câteva objets d'art 
împrăştiate neglijent prin jur. Cutia de tutun Ludovic XV, pantoful de satin 
purtat de Maria Antoaneta şi alte mărunţişuri istorice făceau parte din 
această mise en scene a contelui. Acestea erau - explică el vizitatorilor - 
moştenire de familie. Continuându-şi drumul pe terasă, contele se uită spre 
Marea Mediterană fără să o vadă. Nu avea nici un chef să aprecieze 
frumuseţea peisajului. Un plan foarte elaborat tocmai fusese distrus cu 
brutalitate şi trebuia să ia totul de la capăt, întinzându-se într-un şezlong de 
răchită, cu o ţigară între degetele lui albe, contele se cufundă în gânduri. 

Imediat Hipolyte, servitorul lui, îi aduse cafeaua şi mai multe 
sortimente de lichior. Contele alese un coniac vechi şi fân. 

Pe când servitorul se pregătea să plece, contele îl opri cu un gest uşor. 
Hipolyte râmase respectuos în aşteptare. Expresia lui nu era deloc 
îndatoritoare, însă era contrabalansată de corectitudinea atitudinii lui. Acum 
era întruchiparea atenţiei respectuoase. 


— Este posibil, începu contele, ca pe parcursul următoarelor zile diverşi 
străini să treacă pe aici. Ei vor încerca tot posibilul să intre în vorbă cu tine şi 
cu Mărie şi vă vor pune diferite întrebări în legătură cu mine. Da, Monsieur le 
Comte. 

— Poate că deja acest lucru s-a întâmplat? 

— Nu, Monsieur le Comte. 

— Nu a trecut nici un străin pe aici? Eşti sigur? 

— Nu a venit nimeni, Monsieur le Comte. 

— Foarte bine, zise contele sec. Cu toate acestea, vor veni - sunt sigur 
de asta. O să pună întrebări. 

Hipolyte îl privi pe stăpânul său, în ochi citindu-l-se o anticipare 
inteligentă. 

Contele continuă cu glas scăzut, fără să se uite la Hipolyte: 

— După cum ştii, am sosit aici marţea trecută, dimineaţa Dacă poliţia 
sau oricine altcineva te va chestiona, nu uita acest lucru. Am sosit marţi, pe 
14 nu miercuri, 15 înţelegi? 

— Perfect, Monsieur le Comte. 

— Când este vorba de o doamnă, este întotdeauna necesar să fii 
discret. Sunt sigur, Hipolyte, că poţi să fii discret. 

— Pot să fiu discret, monsieur. 

— Şi Mărie? 

— Şi Mărie. Răspund eu pentru ea. 

— Atunci este în regulă, murmură contele. 

După ce Hipolyte se retrase, contele îşi sorbi cafeaua cu un aer 
gânditor. Din când în când se încrunta, o dată clătină din cap uşor şi de două 
ori dădu aprobator din cap. În mijlocul acestor gânduri, Hipolyte veni încă o 
dată. 

— O doamnă, monsieur. 

— O doamnă? 

Contele era surprins. Nu că o vizită de la o doamnă era ceva neobişnuit 
la Villa Marina, dar în acest moment contelui nu-l venea în minte cine ar 
putea fi doamna respectivă. 

— Cred că este o doamnă pe care monsieur nu o cunoaşte, murmură 
valetul serviabil. 

Contele era din ce în ce mai intrigat. 

— Invit-o aici, Hipolyte, ordonă el. 

O clipă mai târziu o apariţie minunată în negru şi portocaliu păşi pe 
terasă, însoţită de un parfum puternic de flori exotice. 

— Monsieur Comte de la Roche? 

— La dispoziţia dumneavoastră, mademoiselle, răspunse contele, 
înclinându-se. 

— Numele meu este Mirelle. Poate aţi auzit de mine. 

— A, da, într-adevăr, mademoiselle, cine nu a fost încântat de dansul 
domnişoarei Mirelle? Desăvârşit! 

Dansatoarea mulţumi pentru acest compliment cu un zâmbet scurt, 
mecanic. 


— Venirea mea neaşteptată la dumneavoastră este total neprotocolară, 
începu ea. 

— Dar luaţi loc, vă rog, mademoiselle, exclamă contele, aducându-l un 
scaun. 

Dincolo de galanteria manierelor sale, contele o observa îndeaproape. 
Existau puţine lucruri pe care contele să nu le ştie despre femei. Este 
adevărat, nu avea multă experienţă în ceea ce priveşte femeile de genul lui 
Mirelle, care erau la rândul lor nişte prădători. El şi dansatoarea semănau, 
într-un fel, ca două picături de apă. Contele îşi dădea seama că talentele lui 
ar fi fost irosite pe Mirelle. Era o pariziancă şi încă una şireată. Cu toate 
acestea, exista un lucru pe care îl recunoştea fără greşeală atunci când îl 
vedea. Ştiu de îndată că se afla în prezenţa unei femei foarte furioase şi o 
femeie furioasă - după cum contele era perfect conştient - întotdeauna 
spune mai multe decât este prudent s-o facă, ceea ce este uneori o sursă de 
profit pentru un gentleman raţional, care îşi păstrează calmul. 

— Este foarte amabil din partea dumneavoastră, mademoiselle, să-mi 
onoraţi astfel umilul meu sălaş. 

— Avem nişte prieteni comuni în Paris, afirmă Mirelle. Am auzit de 
dumneavoastră de la ei, dar astăzi am venit să vă văd dintr-un alt motiv. Am 
auzit de dumneavoastră de când am venit la Nişa - într-un alt mod, mă 
înţelegeţi. 

— Da? Rosti contele moale. 

— Voi lăsa menajamentele deoparte, continuă dansatoarea. Cu toate 
acestea, credeţi-mă că vă doresc binele. Se spune în Nişă, Monsieur le 
Comte, că sunteţi ucigaşul acelei doamne englezoaice, madame Kettering. 

— Eu! Ucigaşul doamnei Kettering? Dar e absurd! 

Rosti cuvintele mai degrabă nepăsător decât indignat, ştiind că acest 
lucru o să o provoace să vorbească în continuare. 

— Ba da, insistă ea, este aşa cum vă spun. 

— Pe oameni îi amuză să vorbească, murmură contele nepăsător. Ar fi 
sub demnitatea mea să iau în serios asemenea acuzaţii nebuneşti. 

— Nu înţelegeţi. Mirelle se aplecă în faţă, cu ochii ei negri scăpărând. 
Nu este vorba de bârfele oamenilor de pe stradă. Este vorba de poliţie. 

— De poliţie, da? 

Contele se ridică în scaun, din nou atent. 

Mirelle confirmă dând din cap cu putere de câteva ori. 

— Da, da. Mă înţelegeţi - am prieteni peste tot. Insuşi prefectul... 

Lăsă fraza neterminată, ridicând elocvent din umeri. 

— Cine nu e indiscret când vine vorba de o femeie frumoasă? Murmură 
contele politicos. 

— Poliţia crede că dumneavoastră aţi ucis-o pe madame Kettering. Dar 
se înşeală. 

— In mod sigur se înşeală, fu de acord contele, liniştit. 

— Spuneţi asta, dar nu ştiţi adevărul. Eu îl ştiu. 

Contele o privi cu curiozitate. 


— Ştiţi cine a ucis-o pe madame Kettering? Asta vreţi să spuneţi, 
mademoiselle? 

Mirelle dădu din cap cu convingere. 

— Da. 

— Cine este? Întrebă contele cu asprime. 

— Soţul ei. Se aplecă înspre conte, vorbind cu un glas scăzut care vibra 
de furie şi de tulburare. Soţul ei este cel care a omorât-o. 

Contele se lăsă pe speteaza scaunului. Chipul lui era o mască. 

— Dati-mi voie să vă întreb, mademoiselle - cum de ştiţi asta? Cum de 
ştiu? Mirelle sări în picioare, izbucnind în râs. S-a lăudat înainte să o facă. Era 
ruinat, falit, dezonorat. Numai moartea soţiei lui îl putea salva. Mi-a spus mie 
asta. A călătorit cu acelaşi tren - dar ea nu trebuia să ştie. De ce, vă întreb? 
Ca el să poată să se strecoare la ea în timpul nopţii... Ah! 

— Îşi închise ochii - parcă văd cum se întâmplă... 

Contele tuşi. 

— Poate, poate, murmură el. Dar în acest caz, în mod sigur nu ar fi 
furat bijuteriile! 

— Bijuteriile! Oftă Mirelle. Bijuteriile. Ah! Rubinele acelea... 

Ochii i se înceţoşară şi o lumină îndepărtată sclipi în ei. 

Contele o privi curios, mirându-se pentru a suta oară de influenţa 
magică pe care pietrele preţioase o aveau asupra femeilor. O aduse din nou 
spre chestiuni practice. 

— Şi ce vreţi să fac eu, mademoiselle? 

Mirelle deveni iarăşi atentă, revenind la afaceri. 

— Este foarte simplu. Veţi merge la poliţie. Le veţi spune că domnul 
Kettering a comis crima. 

— Şi dacă nu mă cred? Dacă vor cere o dovadă? 

O privi cu atenţie. 

Mirelle râse uşor şi se înfăşură mai bine în şalul portocaliu cu negru. 

— Trimiteţi-l la mine, Monsieur le Comte, zise ea moale. O să le dau eu 
dovada de care au nevoie. 

Şi cu aceasta dispăru, ca un vârtej impetuos, căci îşi îndeplinise 
misiunea. 

Contele râmase cu privirea în urma ei, cu sprâncenele delicat ridicate. 

— E o furie, murmură el. Ce s-a întâmplat de a supărat-o? Însă îşi ştie 
prea bine cărţile. Chiar crede că domnul Kettering şi-a ucis soţia? Ar vrea ca 
eu să cred asta. Ar vrea chiar şi poliţia să creadă asta. 

Zâmbi pentru sine. Nu avea nici cea mai mică intenţie să meargă la 
poliţie. Întrevedea însă diverse alte posibilităţi. Şi, judecând după zâmbetul 
lui, era o imagine foarte plăcută. 

Însă imediat fruntea i se înnegura. După câte spunea Mirelle, poliţia îl 
suspecta pe el. Asta putea să fie adevărat sau nu. O femeie furioasă de genul 
dansatoarei nu era tipul care să se preocupe de veridicitatea afirmațiilor sale. 
Pe de altă parte, ar fi putut cu uşurinţă să obţină informaţii din interior. In 
acest caz - un rictus sumbru îi strâmba buzele - în acest caz trebuia să-şi ia 
anumite precauţii. 


Intră în casă şi-l chestiona pe Hipolyte încă o dată în legătură cu 
prezenţa unor străini în casă. Valetul era convins când îl asigură că nu se 
întâmplase una ca asta. Contele urcă în dormitor şi se îndreptă spre vechiul 
scrin aflat lângă perete. Lăsă jos capacul şi degetele lui delicate căutară un 
arc aflat în spatele unui compartiment. Un sertar secret ieşi la iveală. În el se 
afla un pachet în hârtie cafenie. Contele îl luă şi îl cântări atent în mână 
câteva clipe. Ridicându-şi mâna la cap, cu o mică grimasă îşi smulse un fir de 
păr. Apoi îl aşeză pe marginea sertarului, pe care îl închise cu atenţie. Cu 
pacheţelul încă în mână cobori la parter şi apoi ieşi din casă îndreptându-se 
spre garaj, unde se afla o maşină sport de două locuri, roşie. Zece minute 
mai târziu, se afla în drum spre Monte-Carlo. 

Petrecu vreo câteva ore la cazinou, apoi se duse pe jos în oraş. După 
aceea îşi luă maşina şi pomi înspre Mentone. Ceva mai devreme, după- 
amiaza, observase o maşină cenuşie, discretă, la o oarecare distanţă în urma 
lui. Acum o remarcă din nou. Zâmbi pentru sine. Drumul urca în mod 
constant. Piciorul contelui apăsă cu putere pe acceleraţie. Micuța maşină 
roşie fusese construită special după planurile contelui şi avea un motor mult 
mai puternic decât ar fi dat de bănuit aspectul ei. Vehiculul ţâşni înainte. 

Imediat, contele privi în spate şi zâmbi. Maşina cenuşie era în urma lui. 
Învăluită în praf, micuța maşină roşie înghiţea kilometrii, fugind acum cu o 
viteză periculoasă, însă contele era un şofer de primă mână. Acum urcau 
dealul, pe drumul care cotea şi se răsucea fără încetare. In scurtă vreme, 
maşina încetini şi se opri în faţa unui bureau de poste. Contele sări afară şi, 
ridicând capacul cutiei cu scule, scoase un mic pachet în hârtie cafenie şi 
intră grăbit în oficiul poştal. Două minute mai târziu, era iarăşi în drum spre 
Mentone. Când maşina cenuşie sosi acolo, contele îşi bea ceaiul de la ora 
cinci pe terasa unuia dintre hoteluri. 

Mai târziu, se întoarse în Monte-Carlo, luă masa acolo şi ajunse acasă 
iarăşi la ora 23 Hipolyte îi ieşi în întâmpinare cu o mină îngrijorata. 

— Ah! Monsieur le Comte a sosit. Nu cumva Monsieur le Comte mi-a 
telefonat? 

Contele clătină din cap. 

— Şi totuşi, la ora trei am primit o convocare urgentă din partea 
domnului conte să mă prezint la Nişa, la Negresco. 

— Serios? Spuse contele. Şi te-ai dus? 

— Desigur, monsieur, dar la Negresco nu ştiau nimic despre Monsieur 
le Comte. Nu fusese acolo. 

— Ah! Exclamă contele. Fără îndoială la ora la care Mărie era plecată să 
facă acele cumpărături de după-amiază? 

— Aşa este, Monsieur le Comte. 

— A, bine, nu are importanţă. A fost o greşeală. 

Contele urcă scările, zâmbind. 

Odată intrat în dormitor, încuie uşa şi privi atent împrejur. Totul părea 
în regulă. Deschise diferite sertare şi dulapuri. Apoi dădu din cap. Lucrurile 
fuseseră aşezate aproape la fel cum le lăsase, dar nu exact la fel. Era evident 
că fusese făcută o percheziţie atentă. 


Se îndreptă spre birou şi apăsă pe arcul ascuns. Sertarul se deschise, 
dar firul de păr nu mai era acolo. Contele dădu din cap de câteva ori. 

Poliţia noastră franceză e excelentă, murmură pentru sine, excelentă. 
Nimic nu le scapă. 

Capitolul 20 

Katherine îşi face o prietenă. 

În dimineaţa următoare, Katherine şi Lenox stăteau pe terasa de la Villa 
Marguerite. Ceva ce începea să semene cu o prietenie se lega între ele, în 
pofida diferenţei de vârstă. Dacă nu ar fi fost Lenox, Katherine ar fi 
considerat viaţa la Villa Marguerite de-a dreptul insuportabilă. Cazul Kettering 
era subiectul momentului. Lady Tamplin exploata pe faţă şi la maximum 
legătura musafirei ei cu această întâmplare. Cele mai categorice refuzuri pe 
care Katherine le putea arunca nu reuşeau să străpungă buna părere despre 
sine a lui Lady Tamplin. Lenox adoptă o atitudine detaşată, părând amuzată 
de manevrele mamei sale şi totuşi manifestând o înţelegere compătimitoare 
faţă de sentimentele lui Katherine. Chubby nu ajută cu nimic la îmbunătăţirea 
situaţiei, căci încântarea lui naivă era de nezdruncinat, el prezentând-o pe 
Katherine tuturor şi diverşilor drept: 

— Aceasta este domnişoara Grey. Ştiţi afacerea Trenului Albastru? A 
fost implicată până peste urechi! A avut o discuţie îndelungată cu Ruth 
Kettering cu câteva ore înainte de crimă! Ce noroc pe ea, nu? 

Câteva remarci de acest gen îi provocaseră lui Katherine o reacţie 
neobişnuit de acră chiar în acea dimineaţă şi, când râmaseră singure, Lenox 
observă cu glasul ei tărăgănat: 

— Nu eşti obişnuită să fii exploatată, nu-l aşa? Mai ai multe de învăţat, 
Katherine. 

— Îmi pare rău că mi-am pierdut cumpătul. De obicei nu o fac. E timpul 
să înveţi să te descarci. Chubby e doar un dobitoc - nu face însă nimic rău. 
Mama, desigur, se străduieşte, însă poţi să te enervezi pe ea până la Sfântu' 
Aşteaptă, că tot nu o să o impresionezi. Va face mări ochii ei albaştri, trişti şi 
nu îi va păsa nici cât negru sub unghie. 

Katherine nu făcu nici o remarcă la această afirmaţie filială, iar Lenox 
insistă: 

— Mie chiar îmi place Chubby. Mă desfăt cu gândul unei crime bune şi, 
în plus... Ei bine, faptul că îl cunosc pe Derek face diferenţa. 

Katherine aprobă cu o mişcare a capului. 

— Deci ieri ai luat masa cu el, continuă Lenox gânditoare, îl placi, 
Katherine? 

Katherine se gândi câteva clipe. 

— Nu ştiu, răspunse ea foarte încet. 

— Este foarte atrăgător. 

— Da, este atrăgător. 

— Ce nu-ţi place la el? 

Katherine nu răspunse la această întrebare, sau în orice caz nu direct. 

— A vorbit despre moartea soţiei lui, spuse ea. A zis că nu va pretinde 
că a fost altceva decât un noroc chior pentru el. 


— Şi bănuiesc că asta te-a şocat, afirmă Lenox. Făcu o pauză, apoi 
adăuga pe un ton oarecum ciudat: Te place, Katherine. 

— Mi-a oferit o masă foarte bună, replică ea, zâmbind. 

Lenox refuză să abandoneze subiectul. 

— Am observat asta în seara când a venit aici, insistă ea, gânditoare. 
Felul în care te-a privit... Şi nu eşti genul lui - ba chiar dimpotrivă. Ei bine, 
presupun că e ca la religie - o capeţi la o anumită vârstă. 

— Mademoiselle este căutată la telefon, zise Mărie, apărând la 
fereastra salonului. Domnul Hercule Poirot doreşte să discute cu dânsa. 

— Mai multe tunete şi sânge! Du-te, Katherine. Du-te şi distrează-te cu 
detectivul tău. 

Vocea lui Hercule Poirot răsună cu o intonaţie clară şi precisă în 
urechea lui Katherine. 

— Mademoiselle Grey la telefon? Bon. Mademoiselle, am un mesaj 
pentru dumneavoastră de la domnul van Aldin, tatăl doamnei Kettering. 
Doreşte foarte mult să stea de vorbă cu dumneavoastră, fie la Villa 
Marguerite, fie la hotelul său, unde preferaţi. 

Katherine se gândi o clipă, dar decise că venirea lui van Aldin la Villa 
Marguerite ar fi fost şi dureroasă şi inutilă. Lady Tamplin ar fi întâmpinat 
sosirea lui cu prea multă încântare. Nu pierdea nici o ocazie să cultive 
cunoştinţa cu milionarii. li răspunse lui Poirot că ar prefera mai degrabă să 
vină ea la Nişa. 

— Excelent, mademoiselle. O să vin eu după dumneavoastră cu 
maşina. Să zicem în circa trei sferturi de oră? 

Foarte punctual, Poirot apăru la ora stabilită. Katherine îl aştepta şi 
porniră de îndată. 

— Ei bine, mademoiselle, cum merge? 

Katherine se uită la ochii lui sclipitori şi prima ei impresie fu 
reconfirmată - exista ceva foarte atrăgător la Hercule Poirot. 

— Acesta este propriul nostru roman policier, nu-l aşa? Întrebă Poirot. 
Ti-am promis că îl vom studia împreună. lar eu mereu îmi ţin promisiunile. 

— Sunteţi foarte amabil, murmură Katherine. 

— Ah, râdeţi de mine. Dar vreţi sau nu să aflaţi evoluţia cazului? 

Katherine admise că dorea şi Poirot începu să-l schiţeze un portret al 
contelui de la Roche. 

— Credeţi că el a omorât-o, rosti Katherine gânditoare. 

— Asta este teoria, zise Poirot prudent. 

— Dumneavoastră credeţi asta? 

— Nu am spus asta. Dar dumneavoastră, mademoiselle, ce părere 
aveţi? 

Katherine clătină din cap. 

— Cum să ştiu eu? Nu ştiu nimic despre lucrurile astea, dar aş spune 
că... Da? O încuraja Poirot. 

— Ei bine, din ceea ce spuneţi, contele nu pare genul de om care să 
omoare pe cineva. 


— Ah! Foarte bine! Exclamă Poirot. Sunteţi de aceeaşi părere cu mine - 
exact asta am spus şi eu. O privi cu atenţie. Dar spuneţi-mi, l-aţi cunoscut pe 
Derek Kettering? 

— L-am întâlnit la Lady Tamplin şi am luat masa cu el ieri. 

— Un mauvais sujet, zise Poirot clătinând din cap. Dar les femmes - lor 
le place asta, nu? 

Clipi către Katherine, iar ea izbucni în râs. 

— Este genul de bărbat pe care l-ai remarca oriunde, continuă Poirot. 
Fără îndoială că l-aţi remarcat în Trenul Albastru. 

— Da, l-am observat. 

— În vagonul-restaurant? 

— Nu. Nu l-am văzut deloc la mese. L-am zărit numai o dată - intrând în 
compartimentul soţiei sale. 

Poirot aprobă din cap. 

— O afacere ciudată, murmură el. Am înţeles că aţi spus că eraţi 
trează, mademoiselle şi că aţi privit pe fereastră la Lyon? Şi nu aţi văzut un 
bărbat înalt, brunet, precum contele de la Roche, părăsind trenul? 

Katherine clătină din cap. 

— Nu cred că am văzut pe nimeni, zise ea. A fost un tânăr cu şapcă şi 
cu balonzaid care a coborât, dar nu cred că pleca de tot, ci numai s-a plimbat 
pe peron. Mai era un francez gras cu barbă, în pijama şi cu haină, care dorea 
o ceaşcă de cafea. Altminteri, cred că nu erau decât însoțitorii de tren. 

Poirot dădu din cap de câteva ori. 

— Ştiţi, chiar îmi place că domnul conte de la Roche are un alibi, 
mărturisi el. Alibiul este un lucru foarte periculos, mereu supus celor mai 
grave îndoieli. Dar iată că am ajuns! 

Se îndreptară direct spre apartamentul lui van Aldin, unde îl găsiră pe 
Knighton. Poirot i-l prezentă lui Katherine. După schimbarea câtorva 
amabilităţi, Knighton zise: 

— Îi voi spune domnului van Aldin că domnişoara Grey e aici. 

Intră pe o a doua uşă într-o încăpere alăturată. Se auzi un murmur 
scăzut de voci, apoi van Aldin ieşi şi se apropie de Katherine cu mâna întinsă, 
în acelaşi timp aruncându-l o privire vicleană şi pătrunzătoare. 

— Mă bucur să vă cunosc, domnişoară Grey, rosti el simplu. Doresc 
foarte mult să aflu ce îmi puteţi spune despre Ruth. 

Simplitatea liniştită a atitudinii milionarului îi plăcu foarte mult lui 
Katherine. Simţea prezenţa unei dureri profunde, cu atât mai reală cu cât nu 
era manifestată. 

Van Aldin trase un scaun. 

— Luaţi loc aici şi povestiţi-mi tot. 

Poirot şi Knighton se retraseră cu discreţie în cealaltă cameră, iar 
Katherine şi van Aldin rămaseră singuri. Lui Katherine nu i se păru deloc 
dificil ce i se ceruse. Simplu şi natural, relată conversaţia avută cu Ruth 
Kettering, aproape cuvânt cu cuvânt, cât de bine putu. Van Aldin ascultă în 
tăcere, sprijinit de speteaza scaunului, cu o mână în dreptul ochilor. După ce 
Katherine termină, van Aldin rosti calm: 


— Mulţumesc, draga mea. 

Amândoi rămaseră în tăcere câteva minute. Katherine simţea că nişte 
cuvinte de consolare ar fi fost nepotrivite. Când milionarul vorbi, tonul lui era 
schimbat: 

— Îţi sunt foarte recunoscător, domnişoară Grey. Cred că ai ajutat-o pe 
biata mea Ruth să-şi limpezească gândurile în ultimele ore ale vieţii ei. Acum 
aş vrea să te întreb ceva. Ştii - domnul Poirot trebuie să-ţi fi spus - despre 
ticălosul cu care se combinase biata mea fată. El era bărbatul despre care ți- 
a vorbit - el era bărbatul pe care urma să îl întâlnească. După părerea 
dumitale, crezi că se poate ca ea să se fi răzgândit după conversaţia cu 
dumneata? _ 

— Sincer, n-aş putea să vă spun. In mod sigur luase o decizie şi în urma 
ei părea mai veselă. 

— Nu ţi-a dat nici o idee unde avea să-l întâlnească pe ticălos - dacă la 
Paris sau în Hyeres? 

Katherine clătină din cap. 

— Nu a zis nimic în legătură cu asta. 

— Ah, făcu van Aldin gânditor şi asta e important. Ei bine, timpul ne va 
demonstra. 

Se ridică şi deschise uşa către camera alăturată. Poirot şi Knighton li se 
alăturară. 

Katherine refuză invitaţia milionarului la masă şi Knighton o însoţi până 
la maşina care o aştepta. Când se întoarse, van Aldin şi Poirot erau adânciţi 
în conversaţie. 

— Dacă am şti, zise milionarul gânditor, ce decizie luase Ruth. Ar fi 
putut fi oricare din vreo jumătate de duzină. Ar fi putut avea de gând să 
părăsească trenul la Paris şi să-mi telegrafieze. Ar fi putut avea de gând să se 
ducă în sudul Franţei şi să aibă o discuţie cu contele acolo. Nu ştim nimic - 
absolut nimic. Dar avem cuvintele cameristei că a fost şi uimită şi speriată de 
apariţia contelui în staţie la Paris. In mod clar, asta nu făcea parte dintr-un 
plan stabilit dinainte. Eşti de acord cu mine, Knighton? 

Secretarul tresări. 

— Scuzaţi-mă, domnule van Aldin. Nu eram atent. 

— Visai cu ochii deschişi, eh? Asta nu prea te caracterizează. Am 
impresia că fata asta te-a dat peste cap. 

Knighton roşi. 

— Este o tânără deosebit de plăcută, afirmă van Aldin gânditor, foarte 
plăcută. l-ai observat ochii? 

Nu există bărbat care să nu-l observe, zise Knighton. 

Capitolul 21 

La tenis. 

Trecuseră câteva zile. Într-o dimineaţă, Katherine se plimbase singură 
şi când sosi acasă o găsi pe Lenox aşteptând-o, cu un zâmbet satisfăcut pe 
faţă. 

— Te-a sunat tânărul tău, Katherine! 

— Cui îi spui aşa? 


— Celui nou - secretarul lui Rufus van Aldin. Se pare că ai făcut ceva 
impresie acolo. Începi să devii o adevărată sfărâmătoare de inimi, Katherine. 
Mai întâi Derek Kettering, apoi acest tânăr Knighton. Ciudat este că mi-l 
amintesc destul de bine. L-am întâlnit la spitalul de război al mamei, pe care 
ea îl conducea aici. Era singurul puşti de opt ani de acolo, la vremea 
respectivă. 

— Fusese grav rănit? 

— Împuşcat în picior, dacă îmi amintesc eu bine - o întâmplare destul 
de urâtă. Cred că doctorii au cam dat greş. Au zis că nu o să şchiopăteze sau 
ceva de genul ăsta, dar când a plecat de aici încă şontâcăia. 

Lady Tamplin veni şi li se alătură. 

— l-ai spus lui Katherine despre maiorul Knighton? Întrebă ea. Ce tânăr 
drăguţ! La început nu mi l-am amintit - sunt atât de mulţi - dar acum mi-a 
revenit totul în minte. 

— Înainte era un pic cam neimportant ca să merite amintit, replică 
Lenox. Acum că este secretarul unui milionar american, e cu totul altă 
chestiune. 

— Dragă! Protestă Lady Tamplin cu o voce vag mustrătoare. 

— De ce a sunat maiorul Knighton? Întrebă Katherine. Voia să ştie dacă 
ţi-ar plăcea să mergi la tenis după-amiază. Dacă vrei, o să vină să te ia cu 
maşina. Eu şi mama am acceptat cu empressement în locul tău. In vreme ce 
tu o să cochetezi cu secretarul milionarului, poate o să mă laşi să-mi încerc 
norocul cu milionarul. Bănuiesc că are în jur de şaizeci de ani, aşa că o să îl 
intereseze o tânără drăgălaşă ca mine. 

— Mi-ar plăcea să-l cunosc pe domnul van Aldin, zise Lady Tamplin 
entuziasmată. Se aud atât de multe despre el... Acei oameni duri şi deosebiți 
din vest - se întrerupse - atât de fascinanţi... Murmură ea. 

— Maiorul Knighton a ţinut neapărat să spună că invitaţia vine din 
partea domnului van Aldin, interveni Lenox. Şi a spus-o de atâtea ori încât am 
început să intru la idei. Tu şi Knighton aţi face o pereche frumoasă, 
Katherine. Fiţi binecuvântaţi, copiii mei! 

Katherine izbucni în râs şi se duse sus să-şi schimbe hainele. 

Knighton sosi imediat după prânz şi îndură cu bărbăţie bucuria 
recunoaşterii manifestată de Lady Tamplin. 

În timp ce mergeau cu toţii spre Cannes, Knighton îi spuse lui 
Katherine: 

— Lady Tamplin s-a schimbat remarcabil de puţin. 

— În comportament sau în înfăţişare? 

— Ambele. Bănuiesc că trebuie să aibă cu mult peste 40 de ani, dar 
încă este o femeie remarcabil de frumoasă. 

— Aşa e, fu de acord Katherine. 

— Mă bucur foarte mult că ai putut veni astăzi, continuă Knighton. 
Domnul Poirot o să fie şi el acolo. Ce omuleţ extraordinar! IlI cunoşti bine, 
domnişoară Grey? 

Katherine clătină din cap. 


— L-am cunoscut în tren, în timp ce veneam aici. Citeam un roman 
poliţist şi am spus din întâmplare ceva legat de faptul că asemenea lucruri nu 
se întâmplă în viaţa reală. Desigur, habar nu aveam cine era. 

— Este o persoană remarcabilă, spuse Knighton încet şi a făcut multe 
lucruri remarcabile. Are talentul deosebit de a merge la rădăcina lucrurilor şi 
până la final nimeni nu ştie ce gândeşte cu adevărat. Imi amintesc că mă 
aflam într-o casă din Yorkshire şi bijuteriile lui Lady Clanravon au fost furate. 
La început a părut un simplu jaf, dar care a nedumerit complet poliţia locală. 
Eu am vrut să-l cheme pe Hercule Poirot, spunând că este singurul om care 
ar putea să-l ajute, însă ei şi-au pus încrederea în Scotland Yard. 

— Şi ce s-a întâmplat? Întrebă Katherine curioasă. 

— Bijuteriile nu au fost recuperate niciodată, replică Knighton sec. 

— Chiar ai încredere în el? 

— Da, am. Comte de la Roche este un personaj destul de viclean. A 
reuşit să scape basma curată de cele mai multe ori. Dar cred că şi-a găsit 
naşul cu Hercule Poirot. 

— Comte de la Roche, zise Katherine gânditoare. Deci chiar crezi că el 
a făcut-o? 

— Desigur. Knighton o privi uimit. Dumneata nu crezi? 

— Oh, ba da, se grăbi Katherine să afirme. Asta dacă nu a fost doar un 
simplu jaf. 

— Desigur, se poate şi asta, fu de acord celălalt, dar mie mi se pare că 
de la Roche se potriveşte foarte bine în tot cazul ăsta. 

— Dar are un alibi. 

— A, alibiurile! Knighton râse şi pe chipul lui se ivi un zâmbet copilăresc 
foarte atrăgător. Ai mărturisit că îţi plac poveştile polițiste, domnişoară Grey. 
Trebuie să ştii că oricine are un alibi perfect este întotdeauna supus unor 
bănuieli serioase. 

— Crezi că şi în realitate este aşa? Întrebă Katherine zâmbind. 

— De ce nu? Ficţiunea îşi are fundamentul în realitate. 

— Însă e superioară ei, sugeră Katherine. 

— Poate. Oricum, dacă aş fi criminal nu aş vrea să-l am pe Hercule 
Poirot pe urmele mele. 

— Nici eu, fu de acord Katherine şi râse. 

La sosire fură întâmpinați de Poirot. Cum vremea era caldă, detectivul 
era îmbrăcat într-un costum alb de doc, cu o camelie albă la butonieră. 

— Bonjour, mademoiselle, o întâmpină Poirot. Arăt foarte englezeşte, 
nu-l aşa? 

— Arătaţi minunat, răspunse Katherine plină de tact. 

— Rădeţi de mine, spuse Poirot binedispus. Dar nu contează. Papa 
Poirot mereu râde la urmă. 

— Unde este domnul van Aldin? Se interesă Knighton. 

— O să ne întâmpine la locurile noastre. Ca să vă spun adevărul, 
prietene, nu este foarte mulţumit de mine. Ah, americanii ăştia! Odihnă, calm 
- ei nu ştiu ce-l asta! Domnul van Aldin ar vrea să pornesc în zbor în căutarea 
criminalilor pe toate străduţele din Nişă. 


— Chiar şi eu aş fi crezut că acesta n-ar fi fost un plan prea rău. 

— Greşeşti, zise Poirot. În aceste chestiuni e nevoie de fineţe, nu de 
energie. La o partidă de tenis toată lumea cunoaşte pe toată lumea. Asta e 
foarte important. Ah, iată-l pe domnul Kettering. 

Derek se opri brusc lângă ei. Părea furios şi enervat, ca şi cum se 
întâmplase ceva care îl supărase. El şi Knighton se salutară cu oarecare 
răceală. Numai Poirot nu părea să-şi dea seama de încordarea din aer şi 
sporovăia binedispus în încercarea lăudabilă de a-l face pe toţi să se simtă în 
largul lor. Făcu şi câteva complimente. 

— Este uimitor, domnule Kettering, cât de bine vorbiţi franceza, 
remarcă el, atât de bine că aţi putea fi luat drept francez dacă aţi dori. Asta e 
o realizare foarte rară în rândul englezilor. _ 

— Şi eu aş fi vrut să pot face asta, spuse Katherine. Imi dau bine seama 
că franceza mea are un groaznic accent englezesc. 

Ajunseră la locurile lor şi se aşezară şi aproape imediat Knighton îl 
observă pe şeful lui făcându-l semn de la celălalt capăt al terenului, aşa că se 
duse să stea de vorbă cu el. 

— Mie îmi place de acest tânăr, afirmă Poirot trimițând un zâmbet 
luminos în urma secretarului care se îndepărta. Şi dumneavoastră, 
mademoiselle? 

— Îmi place foarte mult. 

— Şi dumneavoastră, domnule Kettering? 

O replică acidă îi stătea pe buze lui Derek, dar se abţinu s-o spună, ca 
şi cum ceva din ochii sclipitori ai micului belgian îl alertă brusc. Vorbi cu grijă, 
alegându-şi cuvintele: 

— Knighton e un tip de treabă, afirmă el. 

Pentru o clipă, lui Katherine i se păru că Poirot părea dezamăgit. 

— Este un mare admirator al dumneavoastră, domnule Poirot, zise ea şi 
relată câteva dintre afirmaţiile făcute de Knighton. 

O amuză să-l vadă pe detectiv cum se înfoaie ca o pasăre, scoţându-şi 
pieptul înainte şi luându-şi un aer de falsă modestie care nu păcălea pe 
nimeni. 

— Asta îmi aduce aminte, mademoiselle, zise el brusc, că am o mică 
chestiune despre care vreau să discutăm. Când stăteaţi de vorbă cu acea 
biată doamnă în tren, cred că aţi scăpat un portţigaret. 

Katherine păru uimită. 

— Nu cred, răspunse ea. 

Atunci Poirot scoase din buzunar un portţigaret din piele moale, 
albastră, cu inițiala K din aur pe capac. 

— Nu, nu este al meu, zise Katherine. 

— Ah, mii de scuze! Fără îndoială era al doamnei şi K e, desigur, inițiala 
de la Kettering. Am avut dubii, fiindcă avea un alt portţigaret în geantă şi 
părea ciudat să aibă două. Se întoarse brusc spre Derek. Bănuiesc că nu ştiţi 
dacă acesta era portţigaretul soţiei dumneavoastră? 

Derek păru o clipă descumpănit şi se bâlbâi puţin când răspunse: 

— Eu... Nu ştiu. Bănuiesc că da. 


— Nu cumva este al dumneavoastră? 

— În mod sigur nu. Dacă ar fi fost al meu, atunci era puţin probabil să 
se afle la soţia mea. 

Poirot părea mai ingenuu şi mai nevinovat ca niciodată. 

— M-am gândit că poate l-aţi scăpat atunci când aţi fost în 
compartimentul soţiei dumneavoastră, explică el naiv. 

— Nu am fost niciodată acolo. Deja am spus asta poliţiei de zece ori. 

— Mii de scuze, spuse Poirot, cu un aer apologetic. Însă domnişoara aici 
de faţă este cea care a menţionat că v-a văzut intrând. 

Se opri cu un aer stânjenit. 

Katherine îl privi pe Derek. Acesta se albise la faţă, dar poate era doar 
imaginaţia ei. Atunci când râse, Derek păru destul de natural. 

— Ai făcut o greşeală, domnişoară Grey, rosti el firesc. Din câte mi-a 
spus poliţia, am înţeles că am avut compartimentul doar la o uşă sau două 
depărtare de cel al soţiei mele, deşi la momentul respectiv nu am bănuit nici 
o clipă asta. Se ridică repede când îi văzu pe van Aldin şi pe Knighton 
apropiindu-se. Plec acum, anunţă el. Nu pot să-l suport pe socrul meu cu nici 
un chip. 

Van Aldin o salută pe Katherine cu mare curtoazie, dar era în mod 
evident prost dispus. 

— Păreţi interesat de meciurile de tenis, domnule Poirot, mormăi el. 

— Este o plăcere pentru mine, aşa e, replică Poirot netulburat. 

— Bine că sunteţi în Franţa, afirmă van Aldin. Noi, în State, suntem 
făcuţi dintr-un material mai dur. Acolo afacerile vin înaintea plăcerii. 

Poirot nu se simţi jignit, ci zâmbi blând şi încrezător milionarului iritat. 

— Nu vă enervaţi, vă rog. Fiecare are propriile metode. Eu am 
considerat mereu o idee plăcută şi încântătoare să combin afacerile şi 
plăcerea. 

Aruncă o privire înspre ceilalţi doi - erau adânciţi în conversaţie, 
absorbiți unul de celălalt. Poirot dădu din cap cu satisfacţie, apoi se aplecă 
spre milionar, coborându-şi vocea. 

— Nu sunt aici pentru plăcere, domnule van Aldin. II vedeţi în faţa 
noastră pe acel bătrân înalt - cel cu chipul galben şi cu barbă venerabilă? 

— Da, ce-l cu el? 

— Acela este domnul Papopolous, zise Poirot. 

— Un grec, deci. 

— Cum spuneţi dumneavoastră - un grec. Este un negustor de 
antichităţi cu o reputaţie mondială. Are un mic magazin la Paris şi este bănuit 
de poliţie că e ceva mai mult de-atât. 

— Ce anume? 

— Primeşte bunuri furate, mai ales bijuterii. Pentru el nu există secrete 
în ceea ce priveşte tăierea sub o nouă formă şi remontarea pietrelor 
preţioase. Face afaceri cu cei mai importanţi oameni din Europa şi cu cei mai 
josnici ticăloşi din lumea interlopă. 

Van Aldin îl privea pe Poirot cu o atenţie renăscută. 

— Ei bine? Insistă el, cu glas schimbat. 


— Mă întreb, începu Poirot, eu, Hercule Poirot - se bătu dramatic în 
piept - mă întreb de ce domnul Papopolous vine dintr-odată la Nişa? 

Van Aldin era impresionat. Pentru un moment se îndoise de Poirot şi 
bănuise că era depăşit de situaţie, fiind numai un poseur. Acum, într-o clipă, 
revenise la impresia de început. Il privi direct pe micuțul detectiv. 

— Trebuie să-mi cer scuze, domnule Poirot. 

Poirot ignoră scuza cu o fluturare extravagantă a mâinii. 

— Pfui, exclamă el, asta nu are nici o importanţă! Acum ascultați, 
domnule van Aldin. Am noutăţi pentru dumneavoastră. 

Milionarul îl privi cu atenţie, numai ochi şi urechi. 

Poirot dădu din cap. 

— După cum v-am spus, o să fiţi interesat. După cum ştiţi, domnule van 
Aldin, Comte de la Roche este pus sub urmărire încă de la întâlnirea lui cu 
judecătorul de instrucţie. La o zi după aceea, Villa Marina a fost 
percheziţionată de poliţie în absenţa lui. 

— Şi, au găsit ceva? Se interesă van Aldin. Pun pariu că nu. 

— Poirot se înclină uşor. Perspicacitatea dumneavoastră nu a dat greş, 
domnule van Aldin. Nu au găsit nimic de natură incriminatoare. Nici nu era de 
aşteptat să o facă. Comte de la Roche, după cum se zice la dumneavoastră, 
nu s-a născut ieri. Este un domn viclean, cu mare experienţă. 

— Da, continuaţi. 

— Este posibil, desigur, ca domnul conte să nu aibă nimic 
compromiţător de ascuns. Dar nu trebuie să ignorăm această posibilitate. 
Însă dacă are ceva de ascuns, unde se află acel lucru? Nu în locuinţa lui - 
poliţia a percheziţionat-o amănunţit. Nici asupra propriei persoane, pentru că 
ştie că poate fi arestat în orice clipă. Mai rămâne... Maşina lui. După cum am 
spus, se afla sub supraveghere. A fost urmărit în acea zi la Monte-Carlo. De 
acolo, a mers la Mentone, singur. Maşina lui este foarte puternică, aşa că a 
luat-o înaintea urmăritorilor lui şi timp ce circa un sfert de oră a fost complet 
pierdut din vedere. g 

— Şi în timpul acesta credeţi că a ascuns ceva pe drum? Intrebă van 
Aldin, interesat cu adevărat. 

— Pe drum, nu. Ça n'est pas pratique. Dar fiţi atent - i-am făcut o mică 
propunere domnului Carrege, iar dânsul a fost atât de amabil să fie de acord. 
S-a aranjat ca în fiecare bureau de poste din zonă să fie plasat cineva care îl 
cunoaşte din vedere pe Comte de la Roche. Fiindcă, vedeţi dumneavoastră, 
monsieur, cea mai bună modalitate de a ascunde un lucru este să-l trimiţi 
prin poştă. 

— Şi? Întrebă van Aldin. 

Chipul lui era viu luminat de interes şi aşteptare. 

— ŞI... Voila! 

Cu un gest dramatic, Poirot scoase din buzunar un pachet învelit 
neglijent în hârtie cafenie, a cărui sfoară fusese îndepărtată. 

— În timpul acelui sfert de oră, bunul nostru domn a pus asta la poştă. 

— Pe ce adresă? Intrebă celălalt cu asprime. 

Poirot dădu afirmativ din cap. 


— Ar fi putut să ne spună ceva, dar din nefericire nu ne spune. Pachetul 
a fost trimis pe adresă unuia dintre acele mici chioşcuri de ziare din Paris 
unde scrisorile şi pachetele sunt ţinute până când sunt solicitate, plătindu-se 
un mic comision. 

— Da, dar ce se află înăuntru? Ceru să afle van Aldin pe un ton 
nerăbdător. 

Poirot desfăcu hârtia cafenie şi scoase la iveală o cutie de carton 
pătrată. Apoi privi în jur. 

— Este un moment potrivit, zise el încet. Toţi ochii sunt aţintiţi la 
partida de tenis. Priviţi, monsieur! 

Ridică pentru o fracțiune de secundă capacul cutiei. Milionarului îi 
scăpă o exclamaţie de uluire şi chipul lui se făcu alb ca varul. 

— Dumnezeule! | se taie respiraţia. Rubinele! 

Râmase nemişcat un minut, de parcă era vrăjit. Poirot băgă la loc cutia 
în buzunar şi arboră o mină de un calm radios. Brusc, milionarul păru să-şi 
revină din transă; se aplecă spre Poirot şi îi strânse mâna cu atâta entuziasm, 
încât micuțul detectiv se strâmbă de durere. 

— Este grozav! Exclamă van Aldin. Grozav! Sunteţi foarte bun, domnule 
Poirot. Încă o dată, sunteţi foarte bun. 

— Nu-l nimic, replică Poirot cu modestie. Ordine, metodă, să fii pregătit 
dinainte pentru orice eventualitate - asta e tot. 

— lar acum, bănuiesc, Comte de la Roche va fi arestat? Continua van 
Aldin nerăbdător. 

— Nu, zise Poirot. 

Pe chipul lui van Aldin se ivi o expresie de uimire totală. 

— Dar de ce? Ce mai doriţi? 

— Alibiul contelui rămâne de nezdruncinat. 

— Dar ăsta este un nonsens. 

— Da, răspunse Poirot. Cred că este un nonsens, dar din nefericire 
trebuie să dovedim asta. 

— Între timp, vă va scăpa printre degete. 

Poirot clătină din cap foarte energic. 

— Nu, nu va face asta. Singurul lucru pe care contele nu şi-l poate 
permite este să-şi sacrifice poziţia socială. Cu orice preţ, trebuie să se 
oprească şi să înfrunte totul. 

Van Aldin nu era încă pe deplin mulţumit. 

— Dar nu înţeleg... 

Poirot ridică o mână. 

— Acordaţi-mi o clipă, monsieur. Am o mică idee. Mulţi oameni au râs 
de micile idei ale lui Hercule Poirot - şi s-au înşelat. 

— Ei bine, zise van Aldin, continuaţi. Care este această mică idee? 

Poirot făcu o pauză de o clipă, apoi spuse: 

Voi trece pe la hotelul dumneavoastră la ora 11 mâine dimineaţă. Până 
atunci, nu spuneţi nimic nimănui. 

Capitolul 22 

Domnul Papopolous ia micul dejun. 


Domnul Papopolous era la micul dejun. În faţa lui se afla fiica sa, Zia. 

Se auzi o bătaie la uşa salonului şi un lacheu intră aducând o carte de 
vizită pentru domnul Papopolous. Acesta o studie, ridică din sprâncene şi i-o 
dădu fiicei lui. 

— Ah! Făcu domnul Papopolous, scărpinându-şi gânditor urechea 
stângă. Hercule Poirot. Oare ce vrea? 

Fiica şi tatăl se uitară unul la celălalt. 

— L-am văzut ieri la tenis, rosti domnul Papopolous. Zia, nu-mi place 
asta deloc. 

— Ţi-a fost de mare folos o dată, îi reaminti fiica lui. 

— Asta aşa e, recunoscu domnul Papopolous. Am auzit că s-a retras din 
activitate. 

Aceste schimburi de replici între tată şi fiică avură loc pe limba lor 
proprie. Acum domnul Papopolous se întoarse spre lacheu şi zise în franceză: 

— Faites monter ce monsieur. 

Câteva minute mai târziu, Hercule Poirot, îmbrăcat extrem de elegant 
şi balansând un baston cu un aer degajat, intră în cameră. 

— Dragul meu domn Papopolous. 

— Dragul meu domn Poirot. 

— Şi mademoiselle Zia. 

Poirot se înclină adânc spre ea. 

— Ne scuzaţi dacă ne vom continua micul dejun, zise domnul 
Papopolous, tumându-şi o altă ceaşcă de cafea. Vizita dumneavoastră este, 
hm, un pic cam matinală. Este scandaloasă, admise Poirot, însă sunt presat. 

— Ah, murmura domnul Papopolous, aţi venit cu treburi? 

— Cu o treabă foarte serioasă, zise Poirot. Moartea doamnei Kettering. 

— Să mă lămuresc. Domnul Papopolous se uită nevinovat spre tavan. 
Este vorba despre doamna care a murit în Trenul Albastru, nu-l aşa? Am 
văzut asta menţionat în ziare, dar nu era sugerat că ar fi fost vorba despre o 
crimă. 

— In interesul justiţiei, s-a considerat că este mai bine că acest fapt să 
nu fie dat la iveală, spuse Poirot. 

Urmă o pauză. ă 

— Şi în ce fel pot să vă ajut, domnule Poirot? Intrebă politicos 
negustorul. 

— Voila, zise Poirot, o să trec la subiect. 

Scoase din buzunar aceeaşi cutie pe care o arătase la Cannes şi, 
deschizând-o, scoase rubinele şi le împinse peste masă către domnul 
Papopolous. 

Deşi Poirot îl privea cu atenţie, pe chipul bătrânului nu se clinti nici un 
muşchi. Luă bijuteriile şi le examină cu un fel de interes detaşat, apoi se uită 
întrebător la detectiv. _ 

— Superbe, nu-l aşa? Intrebă Poirot. 

— Extraordinare, zise domnul Papopolous. 

— Cât credeţi că valorează? 

Chipul grecului tresări un pic. 


— Chiar este necesar să vă spun, domnule Poirot? Întrebă el. 

— Sunteţi perspicace, domnule Papopolous. Nu, nu este. De exemplu, 
nu valorează cinci sute de mii de dolari. 

Papopolous izbucni în râs şi Poirot i se alătură. 

— Ca imitație, zise Papopolous, dându-le înapoi lui Poirot, sunt, după 
cum am spus, extraordinare. Ar fi indiscret să vă întreb, domnule Poirot, de 
unde le aveţi? 

— Deloc, răspunse Poirot. Nu am nimic împotrivă să spun unui vechi 
prieten ca dumneavoastră. Se aflau în posesia contelui de la Roche. 

Domnul Papopolous ridică elocvent din sprâncene. 

— Aşa deci, murmură el. 

Poirot se aplecă înainte şi adoptă cel mai nevinovat aer. 

— Domnule Papopolous, zise el, o să-mi pun cărţile pe masă. 
Originalele acestor bijuterii au fost furate de la madame Kettering în Trenul 
Albastru. Acum o să vă spun mai întâi asta: Nu mă interesează recuperarea 
acestor bijuterii - asta e treaba poliţiei. Eu nu lucrez pentru poliţie, ci pentru 
domnul van Aldin. Vreau să pun mâna pe omul care a ucis-o pe madame 
Kettering. Bijuteriile mă interesează numai în măsura în care mă pot conduce 
la omul respectiv. Înţelegeţi? 

Ultimul cuvânt fu rostit cu un accent deosebit. Domnul Papopolous, cu 
un chip implacabil, zise calm: 

— Continuati. 

— Mi se pare probabil, monsieur, ca aceste bijuterii să-şi schimbe 
proprietarul la Nişa - se poate că acest lucru să se fi şi întâmplat. 

— Ah! Făcu domnul Papopolous. 

Sorbi gânditor din cafea, apoi luă un aer chiar şi mai nobil şi patriarhal 
decât de obicei. 

— Mi-am spus, continuă Poirot cu însufleţire, ce noroc! Vechiul meu 
prieten, domnul Papopolous, se află la Nişa. El mă va ajuta. 

— Şi cum credeţi că vă pot ajuta? Se interesă domnul Papopolous cu 
răceală. 

— Mi-am spus: „Fără îndoială că domnul Papopolous se află la Nişa cu 
afaceri”. 

— Absolut deloc, replică domnul Papopolous. Sunt aici pentru a-mi 
vedea de sănătate - la recomandarea medicului. 

Tuşi sec. 

— Sunt dezolat să aud una ca asta, afirmă Poirot, cu o compătimire 
oarecum nesinceră. Dar să continuăm. Când marele duce al Rusiei, o 
arhiducesă austriacă sau un prinţ italian vrea să scape de bijuteriile de 
familie, la cine apelează? La domnul Papopolous, nu-l aşa? La el, care e 
faimos în întreaga lume pentru discreţia cu care aranjează asemenea lucruri. 

Celălalt se înclină. 

— Mă flataţi. 

— E un mare lucru, discreţia, medita Poirot cu glas tare şi fu răsplătit cu 
un zâmbet fugitiv care trecu pe chipul grecului. Şi eu pot fi discret. 


Ochii celor doi bărbaţi se întâlniră. Apoi Poirot continua să vorbească 
foarte încet, alegându-şi evident vorbele cu mare grijă. 

— Mi-am spus în felul următor: dacă aceste bijuterii şi-au schimbat 
proprietarul la Nişa, domnul Papopolous a aflat de asta. El cunoaşte tot ce se 
întâmplă în lumea bijuteriilor. 

— Ah! Făcu domnul Papopolous şi se servi cu un croissant. 

— Inţelegeţi că poliţia nu intră în discuţie, îl asigură domnul Poirot. 
Aceasta este o chestiune personală. 

— Se aud zvonuri, recunoscu domnul Papopolous cu prudenţă. 

— Cum ar fi? Îl îndemnă Poirot. 

— Există vreun motiv ca să le relatez mai departe? 

— Da, replică Poirot. Cred că există. Poate vă amintiţi, domnule 
Papopolous, că în urmă cu 17 ani aţi avut în mâini un anumit obiect lăsat ca 
garanţie de o foarte, ăăă, Importantă Persoană. S-a aflat în păstrarea 
dumneavoastră şi a dispărut fără urmă. Eraţi, ca să folosesc o expresie 
englezească, la ananghie. 

Ochii lui se opriră cu blândeţe asupra fetei. Aceasta îşi împinsese 
ceaşca şi farfuria deoparte şi, stând cu ambele coate pe masă şi cu bărbia în 
palmă, asculta cu atenţie. Nedesprinzându-şi privirea de la ea, Poirot 
continuă: 

— Sunt la Paris în acel moment. Trimiteţi după mine. Vă puneţi 
reputaţia în mâinile mele. Dacă vă redau acel... Obiect, spuneţi că voi câştiga 
gratitudinea dumneavoastră eternă. Eh bien! Vi l-am restituit. 

Domnul Papopolous oftă adânc. 

— A fost un moment extrem de neplăcut al carierei mele, murmură el. 

— Şaptesprezece ani este o perioadă îndelungată, zise Poirot gânditor, 
dar cred că am dreptate să spun, monsieur, că neamul dumneavoastră nu 
uită. 

— Grecii? Murmură Papopolous cu un zâmbet ironic. 

— Pe vremea aceea nu eraţi grec, replică Poirot. 

Se lăsă tăcerea, apoi bătrânul îşi îndreptă spatele cu mândrie. 

— Aveţi dreptate, domnule Poirot, zise el calm. Sunt evreu. Şi, după 
cum spuneţi, neamul nostru nu uită. 

— Deci mă veţi ajuta? 

— În ceea ce priveşte bijuteriile, monsieur, nu pot să fac nimic. După 
cum făcuse şi Poirot până atunci, bătrânul îşi alegea cu mare grijă vorbele. 
Nu ştiu nimic. Nu am auzit nimic. Dar pot să vă întorc favoarea - asta, dacă 
sunteţi interesat de curse. 

— In anumite circumstanţe, aş putea fi, replică Poirot privindu-l fix. 

— La Longchamps va alerga un cal care, cred eu, merită atenţie. Nu pot 
spune cu siguranţă, vă daţi seama. Ştirea asta a trecut prin atât de multe 
guri... 

Se opri, privindu-l pe Poirot direct în ochi, ca şi cum voia să se asigure 
că acesta îl înţelege bine. 

— Perfect, perfect, spuse Poirot, dând aprobator din cap. 


— Numele calului, continuă domnul Papopolous sprijinindu-se de 
speteaza scaunului şi unindu-şi vârfurile degetelor, este Marchizul. Cred - dar 
nu sunt sigur - că este un cal englez, nu, Zia? 

— Şi eu cred, răspunse fata. 

Poirot se ridică brusc. 

— Vă mulţumesc, monsieur, zise el. Este un lucru mare să ai, cum zic 
englezii, un pont din culise. Au revoir, monsieur şi multe mulţumiri. Se 
întoarse şi spre tânără. Au revoir, mademoiselle Zia. Parcă ieri v-am văzut la 
Paris. S-ar zice că n-au trecut decât cel mult doi ani. 

— E o diferenţă între şaisprezece şi treizeci şi trei, replică Zia 
melancolică. 

— Nu şi în cazul dumitale, declară Poirot galant. Poate că dumneata şi 
tatăl dumitale veţi cina cu mine într-o seară. 

— Cu mare plăcere, replică Zia. 

— Atunci o să aranjăm asta, afirmă Poirot. lar acum, je me sauve. 

Detectivul începu să meargă pe stradă fredonând un cântecel pentru 
sine. Îşi balansă bastonul cu un aer vesel, iar o dată sau de două ori zâmbi 
liniştit. Intră în primul bureau de poste care îi ieşi în cale şi trimise o 
telegramă. Îi luă ceva timp să o formuleze, dar era codificată şi trebuia să 
facă apel la memorie. Aparent era vorba despre un ac de eşarfă dispărut şi îi 
era adresată inspectorului Japp de la Scotland Yard. Decodificată, era scurtă 
şi la obiect: 

Telegrafiază-mi tot ce ştii despre bărbatul a cărui poreclă este 
Marchizul. 

Capitolul 23 

O nouă teorie. 

Era fix ora 11 când Poirot se înfiinţa la hotelul lui van Aldin. Milionarul 
era singur. 

— Sunteţi punctual, domnule Poirot, zise el cu un zâmbet şi se ridică 
să-l întâmpine pe detectiv. _ 

— Întotdeauna sunt punctual, replică Poirot. Întotdeauna respect 
exactitatea. Fără ordine şi metodă... Se întrerupse. Ah, dar este posibil să vă 
mai fi spus aceste lucruri. Haide să trecem imediat la scopul vizitei mele. 

— La mica dumneavoastră idee? 

— Da, la mica mea idee, zâmbi Poirot. Mai întâi, monsieur, aş dori să 
stau de vorbă încă o dată cu camerista, Ada Mason. Este aici? 

— Da, este aici. 

— Ah! 

Van Aldin îl privi cu curiozitate. Sună din clopotel şi un mesager fii 
trimis să o găsească pe Mason. 

Poirot o întâmpină cu politeţea lui obişnuită, care nu rămânea 
neobservată în cazul cameristei. 

— Bună ziua, mademoiselle, zise el voios. la loc, te rog, dacă monsieur 
nu are nimic împotrivă. 

— Da, da, ia loc, copila mea, o îndemnă van Aldin. 


— Vă mulţumesc, domnule, zise Mason cu afectare şi se aşeză cât mai 
pe marginea scaunului. 

— Părea mai osoasă şi mai acră ca oricând. Am venit să îţi mai pun 
nişte întrebări, zise Poirot. Trebuie să dăm de capăt acestui caz. Intotdeauna 
mă întorc la chestiunea bărbatului din tren. Ţi-a fost arătat contele de la 
Roche. Ai spus că este posibil ca el să fi fost bărbatul pe care l-ai văzut, dar 
nu eşti sigură. 

— După cum v-am mai spus, domnule, nu am văzut deloc chipul 
domnului. De aceea este atât de dificil. 

Poirot zâmbi mulţumit şi aprobă din cap. 

— Exact, precis. Inţeleg bine dificultatea. Bine, mademoiselle, ai spus 
că ai fost în serviciul doamnei timp de două luni. In acea perioadă, cât de des 
l-ai văzut pe stăpânul dumitale? 

Mason reflectă câteva clipe, apoi zise: 

— Numai de două ori, domnule. 

— Şi asta a fost de aproape sau de la depărtare? 

— O dată bine, domnule, când a venit în Curzon Street. Eu eram sus - 
m-am uitat peste balustradă și l-am văzut jos, în hol. Eram puţin curioasă, 
înţelegeţi, ştiind cum stau... Aăă. Lucrurile. 

Mason sfârşi fraza cu o tuse discretă. 

— Şi cealaltă dată? 

— Eram în parc, cu Annie - una dintre servitoare, domnule - iar ea mi l- 
a arătat pe domnul însoţit de o doamnă necunoscută. 

Poirot dădu din nou din cap. 

— Acum ascultă, Mason, acest bărbat despre care spui că l-ai văzut în 
vagon stând de vorbă cu stăpâna dumitale în Gare de Lyon, cum de ştii că nu 
era stăpânul dumitale? 

— Stăpânul, domnule? A, nu cred că se poate. 

— Dar nu eşti sigură, insistă Poirot. 

— Ei bine... Nu m-am gândit niciodată la asta, domnule. 

Mason era în mod evident necăjita de această idee. 

— Ai auzit că stăpânul dumitale se afla şi el în tren. Ce ar fi fost mai 
firesc decât să fie el cel care venise pe culoar? 

— Dar domnul care vorbea cu stăpâna trebuie să fi venit de afară, 
domnule. Era îmbrăcat cu ţinută de stradă. Cu pardesiu şi pălărie. 

— Chiar aşa, mademoiselle, dar gândeşte-te o clipă. Trenul tocmai 
sosise la Gare de Lyon. Mulţi dintre pasageri s-au plimbat pe peron. Și 
stăpâna dumitale se pregătea să facă asta şi chiar îşi pusese haina de blană, 
nu-l aşa? 

— Da, domnule, fu de acord Mason. 

— Stăpânul dumitale, atunci, face acelaşi lucru. Trenul este încălzit, dar 
afară, în staţie, e frig. Işi pune haina şi pălăria şi se plimbă de-a lungul 
trenului. Ridicând privirea spre ferestrele luminate, o vede dintr-odată pe 
madame Kettering. Până atonei nu avusese idee că ea se afla în tren. 
Evident, se urcă în vagon şi se duce la compartimentul ei. Ea scoate acea 
exclamaţie de surpriză văzându-l şi închide repede uşa dintre cele două 


compartimente, întrucât este posibil ca discuţia lor să fie de natură 
particulară. 

Nimeni nu ştia mai bine decât Hercule Poirot că oamenii din clasa din 
care făcea parte Mason nu puteau fi grăbiţi. Trebuia să îi lase timp să scape 
de ideile ei preconcepute. După vreo trei minute, ea spuse: 

— Ei bine, domnule, este posibil să fi fost aşa. Nu m-am gândit 
niciodată la asta. Stăpânul e înalt şi brunet şi are cam aceeaşi constituţie. 
Văzând însă paltonul şi pălăria m-a făcut să cred că este vorba despre un 
domn de afară. Da, se poate să fi fost stăpânul. Nu aş vrea să spun că sunt 
sigură nici de una, nici de alta. 

— Îţi mulţumesc foarte mult, mademoiselle. Nu o să te mai rețin. Ah, 
încă un lucru. Scoase din buzunar portţigaretul pe care i-l arătase deja lui 
Katherine. Este al stăpânei dumitale? O întrebă pe Mason. 

— Nu, domnule, nu este al stăpânei... Cel puţin... 

Păru dintr-odată uimită. Era evident că o idee îşi croia drum spre 
suprafaţă. 

— Da? Rosti Poirot încurajator. 

— Cred, domnule... Nu pot fi sigură, dar cred... Că este portţigaretul pe 
care stăpâna l-a cumpărat ca să i-l dea stăpânului. 

— Ah, făcu Poirot fără să trădeze vreo emoție. 

— Dar dacă i l-a dat sau nu, nu pot spune cu siguranţă, evident. 

— Exact, exact, rosti Poirot, exact. Asta e tot, cred, mademoiselle. La 
revedere! 

Ada Mason se retrase discret, închizând uşa fără zgomot în urma ei. 

Poirot se uită spre van Aldin, cu un zâmbet uşor pe chip. Milionarul 
părea uluit. 

— Credeţi... Credeţi că a fost Derek? Întrebă el. Dar totul indică în 
cealaltă direcţie. Cum, păi contele a fost prins cu mâţa-n sac, cu bijuteriile 
asupra lui! 

— Nu. 

— Dar mi-aţi spus... 

— Ce v-am spus? 

— Povestea despre bijuterii. Mi le-aţi şi arătat. 


— Nu. 

— Vreţi să spuneţi că nu mi le-aţi arătat? 
— Nu. 

— leri, la tenis? 

— Nu. 


— Aţi înnebunit, domnule Poirot, sau eu am înnebunit? 

Nici unul din noi nu e nebun, răspunse detectivul. Dumneavoastră 
puneţi o întrebare, eu vă răspund. Întrebaţi dacă nu v-am arătat ieri 
bijuteriile? Eu răspund - nu. Ceea ce v-am arătat, domnule van Aldin, a fost o 
imitație de primă clasă, foarte greu de deosebit de piesele originale, dacă nu 
eşti expert. 

Capitolul 24 

Poirot dă sfaturi. 


Milionarul avu nevoie de câteva minute ca să digere vestea. Il privi pe 
Poirot mut de uimire. Micuţul belgian dădu blând din cap, confirmând încă o 
dată. 

— Da, zise el, asta schimbă situaţia, nu-l aşa? 

— Imitaţii! Van Aldin se aplecă în faţă. Şi tot timpul, domnule Poirot, aţi 
ştiut asta? Nu aţi crezut nici o clipă că ucigaşul era Comte de la Roche? 

— Am avut unele îndoieli, răspunse Poirot liniştit. De fapt, v-am şi spus 
asta. Jaf cu violenţă şi crimă - clătină energic din cap - nu, este greu de 
imaginat. Nu se potriveşte cu personalitatea contelui. 

— Dar sunteţi convins că a avut de gând să fure rubinele? 

— În mod sigur. În privinţa asta, nu există îndoială. Fiţi atent, o să vă 
relatez povestea aşa cum o văd eu. Contele ştia de rubine şi şi-a făcut planul 
în consecinţă. A inventat o poveste romantică despre o carte pe care o scria, 
ca să o determine pe fiica dumneavoastră să le aducă negreşit cu ea. A făcut 
rost de nişte imitații perfecte. Este evident, nu-l aşa, că tot ceea ce urmărea 
era să le substituie. Madame, fiica dumneavoastră, nu era expertă în bijuterii. 
Ar fi trecut probabil multă vreme până să descopere ce s-a întâmplat. Când 
ar fi făcut-o... Ei bine, nu cred că l-ar fi reclamat pe conte. Ar fi ieşit la iveală 
mult prea multe lucruri. El avea diferite scrisori de la ea. A, da, era un plan 
foarte sigur din punctul de vedere al contelui - unul pe care probabil l-a mai 
folosit şi înainte. 

— Pare destul de clar, da, zise van Aldin gânditor. 

— Este în acord perfect cu personalitatea contelui de la Roche, 
confirmă Poirot. 

— Da, dar acum... Van Aldin îl privi cercetător pe detectiv. Ce s-a 
întâmplat în realitate? Spuneţi-mi asta, domnule Poirot. 

Poirot ridică din umeri. 

— Este destul de simplu, spuse el. Cineva a intervenit înaintea contelui. 

Urmă o pauză lungă. 

Van Aldin părea să analizeze lucrurile în minte. Când vorbi, fu direct: 

— De când îl suspectaţi pe ginerele meu, domnule Poirot? 

— Încă de la început. Avea motivul şi ocazia. Toată lumea a considerat 
că bărbatul care a venit în compartimentul doamnei la Paris a fost Comte de 
la Roche. Şi eu am crezut asta. Apoi s-a întâmplat să pomeniţi că o dată l-aţi 
confundat pe conte cu ginerele dumneavoastră. Asta mi-a indicat faptul că 
aveau cam aceeaşi înălţime şi constituţie şi acelaşi colorit. Lucrul ăsta mi-a 
băgat în cap câteva idei curioase. Camerista era în serviciul fiicei 
dumneavoastră doar de scurt timp. Era puţin probabil ca ea să-l ştie bine din 
vedere pe domnul Kettering, întrucât el nu locuia în Curzon Street. In plus, 
bărbatul avusese grijă să-şi ţină capul întors într-o parte. 

— Credeţi că el... A omorât-o? Întrebă van Aldin cu glas răguşit. 

Poirot ridică rapid o mână. 

— Nu, nu, nu am spus asta. Însă este o posibilitate - o posibilitate 
foarte reală. Era la ananghie, la mare ananghie, ameninţat cu ruinarea. Asta 
era singura salvare. 

— Dar de ce să ia bijuteriile? 


— Să facă această crimă să pară obişnuită, comisă de nişte hoţi. 
Altminteri, bănuielile ar fi căzut direct asupra lui. 

— Dacă e aşa, ce a făcut cu rubinele? 

— Asta rămâne de văzut. Sunt câteva posibilităţi. Există un om la Nişa 
care ar putea să-l ajute - bărbatul pe care vi l-am arătat la tenis. 

Se ridică în picioare şi van Aldin făcu acelaşi lucru, după care acesta îşi 
puse o mână pe umărul lui Poirot. Când vorbi, acea lui era aspră din cauza 
emoţiei. 

— Găsiţi-l pe ucigaşul lui Ruth pentru mine, spuse el. Asta este tot ce 
vă cer. 

Poirot îşi îndreptă spatele. 

— Lăsaţi totul în mâinile lui Hercule Poirot, rosti el cu măreție. Nu aveţi 
teamă. Voi descoperi adevărul. 

Mătură o scamă de pe pălărie, zâmbi încurajator milionarului şi părăsi 
încăperea. Cu toate acestea, în vreme ce cobora scările, chipul lui nu mai 
reflecta aceeaşi încredere. 

— Totul e foarte bine, murmură pentru sine, însă sunt unele dificultăţi. 
Da, nişte dificultăţi destul de mari. 

In timp ce ieşea din hotel, se opri dintr-odată. O maşină era staționată 
în faţa uşii de la intrare. În ea se afla Katherine Grey, iar alături, afară, Derek 
Kettering îi vorbea plin de însufleţire. După câteva minute maşina se 
îndepărtă, iar Derek rămase în picioare pe trotuar, privind în urma ei. Pe chip 
avea o expresie ciudată. Brusc, bărbatul ridică nerăbdător din umeri, oftă 
adânc şi se întoarse, descoperindu-l alături pe Hercule Poirot. Fără să vrea, 
tresări. Cei doi bărbaţi se priviră. Poirot, fix şi fără ezitare, Derek, cu un fel de 
sfidare indiferentă. 

Când vorbi, ridicându-şi uşor sprâncenele, în spatele ironiei 
nepăsătoare din tonul său se simţea sarcasmul: 

— E o drăguță, nu-l aşa? Întrebă el binedispus. 

Atitudinea lui era foarte naturală. 

— Da, răspunse Poirot gânditor, acest epitet o descrie foarte bine pe 
mademoiselle Katherine. E o expresie foarte englezească, iar mademoiselle 
Katherine este, de asemenea, o englezoaică get-beget. 

Derek rămase perfect nemişcat, fără să răspundă. 

— Şi totuşi este sympathique, nu-l aşa? 

— Da, fu de acord Derek. Nu sunt multe ca ea. 

— Rosti vorbele încet, aproape ca pentru sine. Poirot dădu din cap 
sugestiv. Apoi se aplecă înspre celălalt şi vorbi pe un ton diferit - un ton grav, 
calm, necunoscut pentru Derek Kettering. Veţi ierta un om bătrân, monsieur, 
dacă vă spune un lucru pe care l-aţi putea considera impertinent. Printre 
proverbele dumneavoastră englezeşti există unul, pe care vi-l voi cita. Se 
spune că „este bine să termini cu o veche iubire înainte de a începe una 
nouă”. 

Kettering se întoarse spre el furios. 

— Ce naiba vreţi să spuneţi? 


— Vă înfuriaţi pe mine, zise Poirot placid. Mă aşteptam la asta. Cât 
despre ce vreau să spun - vreau să spun, monsieur, că mai este o maşină cu 
o doamnă înăuntru. Dacă întoarceţi capul o să o vedeţi. 

Derek se răsuci pe călcâie şi chipul lui se întunecă de furie. 

— Mirelle, lua-o-ar naiba! Murmură el. În curând o să... 

Poirot îl opri din mişcarea pe care Derek intenţiona să O facă. 

— E înţelept ceea ce aveţi de gând să faceţi? Intrebă el, avertizându-l. 

În ochii lui lucea acea lumină verde, blândă. Dar Derek nu mai era în 
stare să observe semnele de avertizare. In furia lui, nu se mai stăpânea 
deloc. 

— Am rupt-o cu ea complet, iar ea ştie asta prea bine, strigă Derek 
furios. 

— Dumneavoastră aţi rupt relaţia cu ea, da, dar ea a rupt-o cu 
dumneavoastră? 

Derek râse brusc, aspru. 

— Nu ar rupe relaţia cu două milioane de lire, dacă e după ea, şopti el 
cu sălbăticie. Mirelle e sigur genul ăsta de om. 

Poirot ridică din sprâncene. 

— Aveţi nişte concepţii pline de cinism, zise el încet. 

— Oare? Zâmbetul larg al lui Derek era lipsit de veselie. Am trăit în 
lumea asta suficient de mult, domnule Poirot, ca să ştiu că toate femeile sunt 
la fel. Chipul i se îmblânzi brusc. Toate în afară de una. Intâlni sfidător ochii 
lui Poirot. O undă de prudenţă i se strecură în privire, apoi dispăru din nou. 
Aceea, spuse el, făcând un semn în direcţia Cap Martin. 

Ah! Exclamă Poirot. Această expresie succintă era bine calculată, 
pentru a provoca temperamentul impetuos al celuilalt. 

— Ştiu ce aveţi de gând să spuneţi, zise Derek dintr-o suflare, că la 
genul de viaţă pe care l-am avut, nu sunt demn de ea. Veţi spune că nu am 
nici un drept măcar să mă gândesc la un asemenea lucru. Veţi spune că în 
cazul meu nu este vorba despre o proastă reputaţie căpătată degeaba. Ştiu 
că nu este decent să vorbesc astfel, când soţia mea este moartă numai de 
câteva zile şi a mai fost şi ucisă pe deasupra. 

Se opri să respire, iar Poirot profită de pauză ca să remarce cu un ton 
trist: 

— Dar nu am spus nimic. 

— Însă veţi spune. 

— Poftim? Făcu Poirot. 

— Veţi spune că nu am nici o şansă pe lumea asta să mă însor cu 
Katherine. 

— Nu, replică Poirot, nu o să spun asta. Reputația dumneavoastră este 
proastă, într-adevăr, dar în privinţa femeilor, asta nu reprezintă niciodată o 
piedică. Dacă aţi fi un om cu un caracter ireproşabil şi cu o moralitate strictă, 
care nu a făcut niciodată nimic din ceea ce nu ar fi trebuit şi, posibil, a făcut 
tot ce ar fi trebuit să facă - eh bien! Atunci m-aş fi îndoit serios de succesul 
dumneavoastră. Vedeţi dumneavoastră, valoarea morală nu este romantică. 
Este totuşi apreciată de văduve. 


Derek Kettering îl privi ţintă, apoi se răsuci pe călcâie şi se îndreptă 
spre maşina care aştepta. 

Poirot privi în urma lui cu oarecare interes. Văzu minunata apariţie 
aplecându-se în afara maşinii şi vorbind. 

Derek Kettering nu se opri. Îşi ridică pălăria şi trecu pe lângă ea. 

— Ga y est, zise Hercule Poirot, este timpul, cred, să mă întorc chez 
moi. 

Îl găsi pe imperturbabilul George călcându-l pantalonii. 

— O zi plăcută, Georges, oarecum obositoare, dar nu lipsită de interes, 
spuse el. 

George primi aceste remarci în stilul lui obişnuit, inexpresiv. 

— Într-adevăr, sir. 

— Personalitatea unui criminal, Georges, este o chestiune interesantă. 
Mulţi criminali sunt oameni cu un farmec personal deosebit. 

— Întotdeauna mi s-a spus, sir, că dr. Crippen era un domn foarte 
plăcut. Şi totuşi şi-a făcut nevasta bucățele. 

— Exemplele tale sunt întotdeauna elocvente, Georges. 

Valetul nu răspunse şi în acelaşi moment telefonul sună. 

Poirot ridică receptorul. 

— Alo, alo... Da, da, Hercule Poirot la telefon. 

— Sunt Knighton. Nu închideţi, vă rog, domnule Poirot. Domnul van 
Aldin vrea să vă vorbească. 

Urmă o clipă de linişte, apoi se auzi vocea milionarului: 

— Dumneavoastră sunteţi, domnule Poirot? Voiam doar să vă spun că 
Mason a venit la mine din proprie iniţiativă. S-a gândit la cele discutate şi 
spune că este aproape sigură că bărbatul de la Paris era Derek Kettering. La 
momentul respectiv, i s-a părut că vede ceva familiar la el, dar atunci nu a 
putut să-şi dea seama despre ce e vorba. Acum pare destul de sigură. 

— Ah, zise Poirot, mulţumesc, domnule van Aldin. Asta reprezintă un 
pas înainte. 

Puse la loc receptorul, apoi rămase un minut sau două cu un zâmbet 
ciudat pe faţă. George trebui să i se adreseze de două ori înainte să capete 
un răspuns. 

— Poftim? Făcu Poirot. Mă duc la culcare şi vreau un tisane. Ceea ce 
era de aşteptat s-a întâmplat şi când se petrece asta, întotdeauna îmi 
provoacă emoţii. 

Capitolul 25 

Sfidarea. 

Când Derek Kettering trecu pe lângă maşină, Mirelle se aplecă în afară. 

— Derek, trebuie să-ţi vorbesc o clipă... 

Dar, ridicându-şi pălăria, Derek trecu pe lângă ea, fără să se oprească. 

Când ajunse înapoi la hotel, portarul ieşi de după ghişeul lui de lemn şi 
îl abordă: 

— Un domn vă aşteaptă, monsieur. 

— Cine este? Întrebă Derek. 


— Nu şi-a spus numele, monsieur, dar a zis că are o treabă importantă 
cu dumneavoastră şi că o să aştepte. 

— Unde este? 

— In salonaş, monsieur. A preferat acolo şi nu în holul mare, pentru că, 
a zis, e mai intim. 

Derek dădu din cap şi îşi îndreptă paşii în direcţia respectivă. Micuţul 
salon era gol, cu excepţia vizitatorului, care se ridică în picioare şi se înclină 
cu graţia firească a străinului atunci când Derek intră. Din întâmplare, Derek 
nu-l văzuse decât o dată pe Comte de la Roche, dar nu-l fu deloc greu să-l 
recunoască pe nobilul aristocrat, la care se încruntă furios. Câtă 
impertinenţă! _ 

— Comte de la Roche, nu-l aşa? Intrebă el. Mi-e teamă că ţi-ai pierdut 
timpul venind aici. 

Sper că nu, replică amabil celălalt, iar dinţii lui albi sclipiră. Farmecul 
manierelor contelui nu avea de obicei efect în cazul celor de acelaşi sex. Toţi 
bărbaţii, fără excepţie, îl displăceau din toată inima. Derek Kettering începea 
să simtă o dorinţă clară de a-l da afară în şuturi. Numai conştientizarea 
faptului că scandalul ar fi fost teribil de nepotrivit în acel moment îl făcu să se 
abţină. Se minună încă o dată că Ruth ţinuse - aşa cum în mod evident o 
făcuse - la acest om. Un ţopârlan, mai râu ca un ţopârlan. Privi cu dezgust 
mâinile cu manichiură impecabilă. 

— Am venit, începu contele, cu o mică afacere. Cred că ar fi bine să mă 
ascultați. 

Din nou Derek simţi impulsul să-l scoată afară în şuturi, dar se abţinu. 
Sesiză ameninţarea voalată din vorbele celuilalt, dar o interpretă în felul lui 
propriu. Existau mai multe motive pentru care era mai bine să audă ce avea 
contele de spus. 

Se aşeză şi bâta darabana nerăbdător cu degetele pe masă. 

— Ei bine, rosti el cu asprime, despre ce e vorba? 

Insă nu era în firea contelui să spună dintr-odată ce avea de spus. 

— Permiteţi-mi, monsieur, să vă ofer condoleanţele mele pentru 
pierderea recent suferită. 

— Dacă ai de gând să fii impertinent, rosti Derek calm, o să zbori pe 
fereastra aia. 

Făcu un semn din cap spre fereastra de lângă conte, iar acesta se foi 
neliniştit. 

— O să-mi trimit prietenii la dumneavoastră, monsieur, dacă asta este 
ceea ce doriţi, zise el cu demnitate. 

Derek izbucni în râs. 

— Un duel, deci? Dragul meu conte, nu te iau în serios în privinţa asta. 
Dar o să-mi facă mare plăcere să te iau la şuturi pe Promenade des Anglais! 

Contele nu era deloc nerăbdător să se considere jignit. Doar ridică din 
sprâncene şi murmură: 

— Englezii sunt nişte barbari. 

— Ei bine, spuse Derek, ce vrei să-mi spui? 


— Voi fi cinstit, afirmă contele şi o să trec imediat la subiect. Asta ne 
convine amândurora, nu-l aşa? 

Din nou zâmbi în felul lui agreabil. 

— Dă-l drumul, i-o tăie Derek. 

Contele privi spre tavan, îşi uni vârfurile degetelor şi murmură încet: 

— Aţi moştenit o mulţime de bani, monsieur. 

— Ce naiba te-a apucat? 

Contele îşi îndreptă spatele. 

— Monsieur, reputaţia mea este pătată! Simt bănuit - acuzat - de 
crimă! 

— Acuzaţia nu vine din partea mea, răspunse Derek cu răceală. Ca 
parte implicată, nu mi-am exprimat nici o opinie. 

— Sunt nevinovat, rosti contele. Jur pe Ceruri - ridică mâna spre cer - 
că sunt nevinovat. 

— Cred că domnul Carrege este juge d'instruction care se ocupă de 
caz, îi sugeră Derek politicos. 

Contele nu îl băgă în seamă. 

— Nu numai că sunt acuzat pe nedrept de o crimă pe care nu am 
comis-o, dar am şi o mare nevoie de bani. 

Tuşi încet şi sugestiv. 

Derek se ridică în picioare. 

— Mă aşteptam la asta, zise el încet. Şantajist nenorocit! Nu am de 
gând să-ţi dau nici un ban! Soţia mea e moartă şi nici un scandal pe care îl 
poţi provoca nu mai poate s-o atingă, îmi închipui că ţi-a scris nişte scrisori 
prosteşti. Dacă ar fi să le cumpăr în acest moment de la tine pentru o sumă 
rotundă, sunt convins că ai reuşi să mai păstrezi una sau două. O să-ţi spun 
asta, domnule de la Roche - şantajul e un cuvânt urât atât în Anglia, cât şi în 
Franţa. Acesta e răspunsul pe care am să ţi-l dau. Bună ziua! 

— O clipă. Contele întinse o mână în timp ce Derek se întorcea să 
părăsească încăperea. Greşiţi, monsieur. Greşiţi foarte tare. Eu sper că sunt 
un gentleman. 

Derek râse. 

— Aş păstra cu sfinţenie orice scrisoare pe care mi-o va fi scris o 
doamnă. Îşi aruncă pe spate capul cu un aer măreț de nobleţe. Propunerea 
pe care voiam să v-o fac era de o cu totul altă natură. După cum am zis, am 
mare nevoie de bani şi conştiinţa m-ar putea îndemna să mă duc la poliţie cu 
anumite informaţii. 

Derek reveni încet în cameră. 

— Ce vrei să spui? 

Contele îi aruncă din nou un zâmbet amabil. 

— În mod cert nu este necesar să intrăm în amănunte, murmură el. 
Trebuie căutat cel care are de câştigat de pe urma crimei, aşa se zice, nu? 
După cum am spus adineauri, aţi intrat de curând în posesia unei averi. 

Derek izbucni în râs. 

— Dacă asta e tot... Rosti el dispreţuitor. 

Dar contele clătină din cap. 


— Dar asta nu e tot, dragul meu domn. Nu aş fi venit la dumneavoastră 
dacă nu aş fi avut nişte informaţii mai precise şi mai amănunțite decât atât. 
Nu este prea plăcut, monsieur, să fii arestat şi judecat pentru crimă. 

Derek se apropie de celălalt. Pe chipul lui se citea o asemenea furie, 
încât contele se trase involuntar înapoi cu un pas sau doi. 

— Mă ameninţi? Întreba mânios tânărul. 

— Nu veţi auzi nimic de genul ăsta, îl asigură contele. 

— Asta este una dintre cele mai mari cacialmale cu care m-am 
confruntat vreodată... 

Contele ridică o mână. 

— Dar vă înşelaţi. Nu este o cacialma. Ca să vă conving o să vă spun 
asta: informaţiile le-am obţinut de la o anumită doamnă. Ea este cea care 
deţine dovezi incontestabile că dumneavoastră aţi comis crima. 

— Ea? Cine? 

— Mademoiselle Mirelle. 

Derek se trase înapoi de parcă ar fi fost lovit. 

— Mirelle, şopti el. 

Contele se grăbi să profite de ceea ce el considera că era avantajul lui. 

— O bagatelă de o sută de mii de franci, zise el. Nu o să mai cer 
altceva. 

— Cum? Făcu Derek absent. 

— Spuneam, monsieur, că o bagatelă de o sută de mii de franci îmi va 
potoli... Conştiinţa. 

Derek păru să-şi vină în fire. Se uită direct la conte. 

— Vrei acum să-ţi dau un răspuns? 

— Dacă doriţi, monsieur. 

— lată-l - te poţi duce la dracu'. Ce zici de asta? 

Lăsându-l pe conte prea uluit că să spună ceva, Derek se Întoarse pe 
călcâie şi ieşi vijelios din salon. 

Ajuns în faţa hotelului, chemă un taxi şi se îndreptă spre hotelul în care 
stătea Mirelle. Când se interesă, află că dansatoarea tocmai sosise. Derek îi 
dădu portarului cartea sa de vizită. 

— Du asta domnişoarei şi întreab-o dacă poate să mă primească. 

Trecu doar puţin timp înainte ca Derek să fie invitat să urmeze un 
chasseur. 

O undă de parfum exotic îi asalta nările lui Derek de îndată ce păşi 
pragul apartamentului dansatoarei. Camera era plină de garoafe, de orhidee 
şi de mimoze. Mirelle stătea lângă uşă într-un peignoir de dantelă fină. 

Se apropie de el cu braţele întinse. 

— Derek... Ai venit să mă vezi. Ştiam eu că o să vii. 

Bărbatul îi împinse deoparte braţele care se agăţau de el şi O privi cu 
mânie. 

— De ce l-ai trimis pe Comte de la Roche la mine? 

Ea îl privi uluită şi Derek fu convins că uimirea femeii era reală. 

— Eu? Să-l trimit pe Comte de la Roche la tine? Dar de ce? 

— Se pare că pentru şantaj, rosti Derek sumbru. 


Din nou ea îl privi cu ochi mari. Apoi zâmbi dintr-odată şi dădu din cap. 

— Desigur. Asta era de aşteptat să facă, ce type la. Ar fi trebuit să ştiu. 
Nu, Derek, nu eu l-am trimis. 

— Elo privi pătrunzător, ca şi cum căuta să-l citească gândurile. 
Ascultă ce-ţi spun, zise Mirelle. Îmi e ruşine, dar o să-ţi spun. Deunăzi, 
înţelegi, eram înnebunită de furie, de-a dreptul înnebunită - făcu un gest 
elocvent. Temperamentul meu nu e unul răbdător. Vreau să mă răzbun pe 
tine, aşa că mă duc la Comte de la Roche şi îi spun să meargă la poliţie şi să 
spună una şi alta. Dar nu-ţi fie teamă, Derek. Nu mi-am pierdut capul de tot. 
Dovada o am numai eu. Poliţia nu poate face nimic fără cuvântul meu, 
înţelegi? Şi acum... Acum? 

| se cuibări la piept, privindu-l cu ochi plini de duioşie. 

El o îndepărtă cu bruscheţe. Ea rămase acolo, respirând greu, cu ochii 
îngustaţi ca o pisică. 

— Ai grijă, Derek, ai mare grijă. Te-ai întors la mine, nu-l aşa? 

— Nu o să mă întorc niciodată la tine, afirmă Derek răspicat. 

— Ah! 

Mai mult ca niciodată, dansatoarea semăna cu o pisică. Pleoapele ei 
fluturară. 

— Deci e vorba despre o altă femeie? Cea cu care ai luat masa în ziua 
aceea. Da? Am dreptate? 

— Am de gând să-l cer acelei doamne să se mărite cu mine. Foarte 
bine că afli. 

— Englezoaica aia înţepată! Crezi că am de gând să suport una ca asta 
măcar şi pentru o clipă? Ah, nu! Trupul ei zvelt şi frumos se cutremură. 
Ascultă, Derek, îţi aminteşti de conversaţia aceea pe care am avut-o la 
Londra? Ai spus că singurul lucru care te-ar putea salva ar fi moartea soţiei 
tale. Regretai că era atât de sănătoasă. Apoi ţi-a venit în minte ideea unui 
accident. Şi mai mult decât un accident. 

— Bănuiesc, rosti Derek cu dispreţ, că aceasta a fost conversaţia pe 
care i-ai repetat-o contelui de la Roche. 

Mirelle râse. 

— Crezi că sunt proastă? Ar putea să facă poliţia ceva cu o poveste 
vagă că asta? Vezi - o să-ţi mai dau o şansă. O să renunţi la englezoaica asta 
şi o să te întorci la mine. lar apoi, cheii, niciodată, niciodată nu o să şoptesc... 

— Ce să şopteşti? 

Ea râse moale. 

— Credeai că nu te-a văzut nimeni... 

Ce vrei să spui? 

— Cum am zis, credeai că nimeni nu te-a văzut, dar eu te-am văzut, 
Derek, mon ami. Te-am văzut ieşind din compartimentul doamnei, soţia ta, 
chiar înainte ca trenul să ajungă la Lyon în acea noapte. Şi ştiu mai mult de- 
atât. Ştiu că ea era moartă când ai ieşit din compartimentul ei. 

El o privi ţintă. Apoi, ca un somnambul, se întoarse foarte încet şi ieşi 
din cameră, clătinându-se uşor în timp ce mergea. 

Capitolul 26 


Un avertisment 

— Şi astfel se face, zise Poirot, că noi doi suntem prieteni buni şi nu 
avem secrete unul faţă de celălalt. 

Katherine întoarse capul şi îl privi. În vocea lui era ceva, o tonalitate 
serioasă, pe care nu o mai auzise înainte. 

Se aflau în grădinile din Monte-Carlo. Katherine venise cu prietenii ei şi 
se întâlniseră întâmplător cu Knighton şi cu Poirot aproape imediat după 
sosire. Lady Tamplin îl acaparase imediat pe Knighton şi îl copleşea cu 
amintiri, multe dintre ele - Katherine avea o vagă bănuială - inventate. Se 
îndepărtaseră împreună, Lady Tamplin ţinându-l de braţ pe tânăr. Knighton 
aruncase câteva priviri peste umăr şi ochii lui Poirot sclipiră uşor când văzu 
asta. 

— Desigur că suntem prieteni, zise Katherine. 

— De la început ne-am înţeles unul cu celălalt, medită Poirot. 

— Când mi-aţi spus că un roman policier apare şi în viaţa reală. 

— Şi am avut dreptate, nu-l aşa? O provocă el, fluturând cu emfază 
arătătorul. lată-ne în mijlocul unuia. Pentru mine este ceva natural - este 
meseria mea - dar pentru dumneavoastră e altceva. Da, adăugă el pe un ton 
gânditor, pentru dumneavoastră este altceva. 

Ea îl privi cu atenţie. Era ca şi cum o avertiza, subliniindu-l o 
ameninţare pe care ea nu o observase. 

De ce spuneţi că sunt în mijlocul lui? Este adevărat că am avut acea 
conversaţie cu doamna Kettering chiar înainte să moară, dar acum... Acum 
totul s-a terminat. Nu mai am nici o legătură cu cazul. 

— Ah, mademoiselle, mademoiselle, putem vreodată să punem „am 
terminat cu asta sau cu aia”? 

Katherine se întoarse sfidătoare să-l înfrunte. 

— Ce este? Încercaţi să-mi spuneţi ceva - mai degrabă să-mi 
transmiteţi ceva. Însă eu nu mă pricep prea bine să înţeleg aluzive. Aş 
prefera să-mi spuneţi direct ceea ce aveţi de spus. 

Poirot o privi cu tristeţe. 

— Ah, mais c'est anglais ça, murmură el, totul în alb şi negru, totul clar 
şi bine definit. Dar viaţa nu este aşa, mademoiselle. Sunt lucruri care nu 
există încă, dar îşi proiectează umbra dinainte. Îşi tamponă fruntea cu o 
batistă uriaşă de mătase şi murmură: Ah, dar am devenit poetic. După cum 
spuneaţi, haide să vorbim numai despre fapte. Şi, vorbind de fapte, spuneți- 
mi ce părere aveţi despre maiorul Knighton. 

— Îmi place foarte mult, zise Katherine cu căldură. Este un tânăr 
încântător. 

Poirot oftă. 

— Ce s-a întâmplat? Întrebă Katherine. 

— Aţi vorbit cu atâta însufleţire, răspunse Poirot. Dacă aţi fi afirmat pe 
un ton indiferent: „A, e destul de drăguţ”, eh bien, să ştiţi că aş fi fost mai 
mulţumit. 

Katherine râmase tăcută. Nu prea se simţea în largul ei. Poirot continuă 
visător: 


— Şi totuşi, cine ştie? Leş femmes, ele au atât de multe moduri de a 
ascunde ceea ce simt - şi însufleţirea este poate o modalitate la fel de bună 
ca oricare. 

Oftă. 

— Nu înţeleg... Începu Katherine. 

Poirot o întrerupse: 

— Nu înţelegeţi de ce sunt atât de impertinent, mademoiselle? Sunt un 
om bătrân şi, din când în când - nu foarte des - întâlnesc pe cineva a cărui 
soartă mă interesează. Suntem prieteni, mademoiselle. Aţi spus chiar 
dumneavoastră asta. Şi lucrurile stau în felul următor: mi-ar plăcea să vă văd 
fericită. 

Katherine privi ţintă înaintea ei. Avea o umbreluţă de creton şi cu vârful 
ei trasa mici desene în pietrişul de la picioarele sale. 

— V-am pus o întrebare despre maiorul Knighton şi acum o să vă mai 
pun una. Vă place de domnul Derek Kettering? 

— Nici nu-l cunosc prea bine, zise Katherine. 

— Acesta nu este un răspuns. 

— Eu cred că este. 

Poirot o privi, uimit de ceva din tonul ei. Apoi dădu din cap încet şi grav. 

— Poate aveţi dreptate, mademoiselle. Înţelegeţi, eu, care vă vorbesc, 
am văzut multe pe lume şi ştiu că există două lucruri care sunt adevărate. Un 
bărbat bun poate fi distrus de iubirea pentru o femeie rea - dar şi reciproca 
este valabilă. Un bărbat rău poate în aceeaşi măsură să fie distrus de 
dragostea pentru o femeie bună. 

Katherine ridică rapid privirea. 

— Când aţi spus distrus... 

— Mă refer din punctul lui de vedere. Omul trebuie să participe din 
toată inima la o crimă, la fel ca la orice altceva. 

— Încercaţi să mă avertizaţi, zise Katherine pe un ton scăzut. Împotriva 
cui? 

— Nu pot privi în inima dumneavoastră, mademoiselle. Nu cred că m- 
aţi lăsa, chiar dacă aş putea. Voi spune numai asta - există bărbaţi care 
exercită o fascinaţie stranie asupra femeilor. 

— Comte de la Roche, zise Katherine, cu un zâmbet. 

— Mai sunt şi alţii - mai periculoşi decât Comte de la Roche. Au calităţi 
care atrag - nesăbuinţă, cutezanţă, îndrăzneală. Sunteţi fascinată, 
mademoiselle. Îmi dau seama de asta, dar cred că asta-l tot. Sper că-l aşa. Î 
cazul bărbatului despre care vorbesc, emoţiile pe care le simte sunt 
adevărate, dar cu toate astea... 

— Da? 

Poirot se ridică şi rămase în picioare privind-o. Apoi rosti cu o voce 
joasă, distinctă: 

— Probabil că aţi putea iubi un hoţ, mademoiselle, dai nu un criminal. 

Cu asta, se îndepărtă rapid şi o lăsă singură. 

Poirot auzi micul suspin pe care ea îl scoase şi nu îi acordă nici o 
atenţie. O lăsă să digere acea ultimă frază, foarte clară. 


leşind de la cazinou în lumina soarelui, Derek Kettering o văzu stând 
singură pe bancă şi veni la ea. 

— Am jucat, zise el cu un râset uşor şi nu am avut succes. Am pierdut 
tot... Adică, tot ce am avut la mine. 

Katherine îl privi cu o expresie preocupată. Era conştientă că în 
atitudinea lui era ceva nou, o emoție ascunsă care se trăda printr-o sută de 
semne infinitezimale diferite. 

— Cred că ai fost mereu un jucător. Spiritul jocului te atrage. 

— Un jucător în toate felurile şi în toate zilele? Ai dreptate. Dumneata 
nu găseşti că e incitant? Să rişti totul pe o singură mână - nimic nu se 
compară cu asta. 

Chiar aşa calmă şi cu capul pe umeri cum se credea, Katherine simţi un 
fior uşor. 

— Vreau să-ţi vorbesc, continuă Derek şi cine ştie când vom mai avea 
ocazia? Circulă zvonul că mi-am ucis soţia - nu, te rog, nu mă întrerupe. Este 
absurd, desigur. Se opri câteva clipe, apoi continuă, subliniind cuvintele: 
Când am de-a face cu poliţia şi cu autorităţile locale trebuie să mă afişez... Ei 
bine, o oarecare decenţă. Insă prefer să nu fac asta cu dumneata. Am vrut să 
mă însor pentru bani. Eram în căutarea unei femei cu bani când am 
cunoscut-o pe Ruth van Aldin. Avea înfăţişarea unei Madone zvelte şi eu... Ei 
bine... Am luat tot felul de hotărâri bune - şi am fost dezamăgit crunt. Soţia 
mea era îndrăgostită de alt bărbat atunci când s-a măritat cu mine. A, nu mă 
plâng! Totul a fost un târg perfect respectabil. Ea voia numele de Leconbury, 
iar eu voiam banii. Problema a apărut pur şi simplu din cauza sângelui 
american al lui Ruth. Fără să-l pese nici cât negru sub unghie de mine, ea ar 
fi vrut să-l stau tot timpul la picioare. Nu o dată aproape că mi-a aruncat în 
faţă că m-a cumpărat şi că îi aparţineam. Rezultatul a fost că m-am purtat 
execrabil cu ea. Socrul meu îţi va spune asta şi are dreptate. În momentul 
morţii lui Ruth, eram în faţa unui adevărat dezastru. Brusc, izbucni în râs. 
Oricine se află în faţa unui adevărat dezastru când se pune cu un om ca 
Rufus van Aldin. 

— Şi apoi? Întrebă Katherine cu glas scăzut. 

— Şi apoi - Derek ridică din umeri - Ruth a fost ucisă. O întâmplare 
providenţială. 

Râse şi sunetul o răni pe Katherine. Tresări. 

— Da, recunoscu Derek, nu a fost o afirmaţie de prea mult bun-gust. 
Dar este destul de adevărată. Acum o să-ţi mai spun ceva. Din prima clipă 
când te-am văzut, am ştiut că eşti singura femeie din lume pentru mine. Mi- 
era... Teamă de dumneata. Am crezut că ai putea să-mi aduci ghinion. 

— Ghinion? Întrebă Katherine tăios. 

El o privi ţintă. 

— De ce ai repetat cuvântul în felul ăsta? La ce te-ai gândit? 

— Mă gândeam la diverse lucruri pe care mi le-au spus oamenii. 

Derek rânji brusc. 

— O să ţi se spună o mulţime despre mine, draga mea şi majoritatea 
sunt adevărate. Da, chiar şi cele mai rele lucruri - lucruri pe care eu nu ți le 


voi spune niciodată. Întotdeauna mi-a plăcut să joc - şi uneori am riscat 
destul de mult. Nu o să-ţi fac confesiuni - nici acum, nici altădată. Trecutul e 
trecut. Există însă un lucru pe care aş vrea să-l crezi. ţi jur solemn că nu am 
ucis-o pe soţia mea. 

Rosti cuvintele cu destulă sinceritate şi totuşi exista ceva teatral în ele. 
El îi întâlni privirea preocupată şi continuă: 

— Ştiu. Te-am minţit deunăzi. Chiar am intrat în compartimentul soţiei 
mele. 

— Ah! Exclamă Katherine. 

— Este dificil să explic de ce am făcut-o, dar o să încerc. Vezi 
dumneata, eu de fapt o spionam oarecum pe soţia mea. În tren, m-am ferit 
să fiu văzut. Mirelle mi-a spus că soţia mea urma să se întâlnească la Paris cu 
Comte de la Roche. Ei bine, din câte văzusem, asta nu se întâmplase. M-am 
simţit ruşinat şi brusc m-am gândit că n-ar fi râu să am o discuţie sinceră cu 
ea, o dată pentru totdeauna, aşa că am deschis uşa şi am intrat. 

Se opri. 

— Şi? ÎI îndemnă Katherine cu blândeţe. 

— Ruth era întinsă în pat, adormită - stătea cu spatele la mine, aşa că 
nu-l puteam vedea decât ceafa. Aş fi putut să o trezesc, desigur. Dar, brusc, 
am avut o revelaţie. La urma urinelor, ce mai era de spus şi care să nu fi fost 
rostit de amândoi de sute de ori înainte? Părea atât de împăcată, cum stătea 
acolo. Am ieşit din compartiment cât de încet am putut. 

— Şi de ce ai minţit poliţia? Întrebă Katherine. 

— Pentru că nu sunt nebun de-a binelea. Mi-am dat seama că, din 
punct de vedere al mobilului, eu reprezint ucigaşul ideal. Dacă recunoşteam 
o dată că am fost în compartimentul ei chiar înainte să fie ucisă, mi-aş fi tăiat 
craca de sub picioare pentru totdeauna. 

— Inţeleg. 

Înţelegea oare? Nu-şi putea da seama. Simţea o atracţie magnetică 
faţă de personalitatea lui Derek, dar ceva în ea o făcea să se împotrivească, 
să fie reţinută... 

— Katherine... 

— Eu... 

— Ştii că ţin la dumneata. Dar dumneata... Ţii la mine? 

— Eu... Nu ştiu. 

Slăbiciune. Fie ştia, fie nu ştia. Numai dacă... 

Aruncă în jur o privire disperată, de parcă ar fi căutat ceva care putea 
să o ajute. Obrajii i se colorară uşor când un bărbat înalt, cu un uşor 
şchiopătat, se apropie grăbit pe cărare către ei - maiorul Knighton. 

În vocea ei se simţea uşurare şi o căldură neaşteptată atunci când îl 
întâmpină. 

Derek se ridică în picioare, încruntându-se ameninţător, negru la faţă 
precum cerul de furtună. 

— Lady Tamplin pariază? Zise el nepăsător. Trebuie să mă duc la ea şi 
să-l ofer beneficiile sistemului meu. 


Se răsuci pe călcâie şi îi lăsă singuri. Katherine se aşeză la loc. Inima îi 
bătea cu putere şi neregulat, însă stând acolo şi vorbind banalităţi cu 
bărbatul liniştit şi cam timid de lângă ea, stăpânirea de sine îi reveni. 

Apoi îşi dădu seama şocată că şi Knighton îşi dezvăluia sentimentele, la 
fel cum făcuse şi Derek, însă într-un moc foarte diferit. 

Era timid şi se bâlbâia. Cuvintele veneau ezitant, lipsite de orice 
elocinţă. 

— Din prima clipă când te-am văzut, eu... Poate nu ar fi trebuit să 
vorbesc atât de curând... Dar domnul van Aldin poate pleca oricând de aici şi 
s-ar putea să nu mai am altă ocazie. Ştiu că nu ai cum să ţii la mine atât de 
curând - asta este imposibil. Îndrăznesc să spun că asta reprezintă oricum o 
îngâmfare din partea mea. Am propriile mijloace de subzistență, dar nu 
foarte mult - nu, te rog să nu-mi dai acum un răspuns. Ştiu care va fi 
răspunsul dumitale. Dar în caz că plec pe neaşteptate, voiam să ştii că... Îmi 
pasă. 

Katherine era zguduită - mişcată. Atitudinea lui era atât de blândă şi de 
atrăgătoare. 

— Mai e ceva. Voiam să ştii că dacă... Dacă vreodată o să ai necazuri şi 
dacă pot să fac ceva... 

li luă mâna, i-o ţinu strâns o clipă, apoi îi dădu drumul şi se îndepărtă 
rapid către cazinou fără să privească înapoi. 

Katherine râmase nemişcată, uitându-se după el. Derek Kettering - 
Richard Knighton - doi bărbaţi atât de diferiţi... Atât de diferiţi! Knighton avea 
ceva blând, era bun şi de încredere. Cât despre Derek... 

Brusc, Katherine avu un sentiment ciudat. Simţi că nu mai stătea 
singură pe banca din grădinile cazinoului, că stătea cineva lângă ea şi că acel 
cineva era femeia moartă, Ruth Kettering. Mai avu impresia că Ruth dorea - 
cu disperare - să-l spună ceva. Impresia era atât de ciudată, de vie, că nu 
reuşi să şi-o alunge. Era absolut sigură că spiritul lui Ruth Kettering încerca 
să-l transmită ceva de o importanţă vitală. Senzaţia se risipi. Katherine se 
ridică, tremurând uşor. Oare ce anume dorea cu atâta ardoare să-l comunice 
Ruth Kettering? 

Capitolul 27 

Discuţia cu Mirelle. 

După ce o părăsi pe Katherine, Knighton plecă în căutarea lui Hercule 
Poirot, pe care îl găsi în cazinou, plasând plin: e voie bună câte o miză 
minimă pe numerele pare. Când Knighton i se alătură, numărul 33 ieşi 
câştigător şi miza lui Poirot fu luată de învingător. 

— Ghinion! Exclamă Knighton. Aveţi de gând să pariaţi din nou? 

Poirot clătina din cap. 

— Acum nu. 

— Simţiţi fascinația jocului? Îl întrebă Knighton curios. 

— Nu la ruletă. 

Knighton îi aruncă o privire rapidă şi chipul lui căpătă o expresie 
preocupată. Vorbi ezitant, cu o uşoară deferenţă: 


— Mă întrebam dacă sunteţi ocupat, domnule Poirot. Voiam să discut 
ceva cu dumneavoastră. 

— Sunt la dispoziţia dumneavoastră. Să mergem afară? Este plăcut la 
soare. 

Începură să se plimbe împreună şi Knighton trase adânc aer în piept. 

— lubesc Riviera, zise el. Prima oară am venit aici în urmă cu 
doisprezece ani, în timpul războiului, când am fost trimis la spitalul lui Lady 
Tamplin. Venirea din Flandra aici a fost că venirea în rai. 

— Îmi închipui, afirmă Poirot. 

— Cât de îndepărtat pare acum războiul! Medită Knighton. 

— O bucată de drum merseră în tăcere. Vă preocupă ceva? 

Knighton îl privi oarecum surprins. 

— Aveţi dreptate, mărturisi el. Deşi nu ştiu cum de v-aţi dat seama. 

— Era un lucru foarte vizibil, replică Poirot sec. 

— Nu ştiam că sunt atât de transparent. 

— Este meseria mea să observ fizionomiile, explică micul detectiv cu 
demnitate. 

— Ce vreau să vă spun, domnule Poirot... Aţi auzit de această 
dansatoare - Mirelle? 

— Cea care este chère amie a domnului Derek Kettering? 

— Da, despre ea este vorba. Şi, cunoscând acest lucru, înţelegeţi că 
domnul van Aldin nu o vede, fireşte, cu ochi buni. Ea i-a scris, cerându-l o 
întrevedere. El mi-a spus să compun o scrisoare tăioasă de refuz, ceea ce 
desigur am şi făcut. Azi-dimineaţă, ea a venit la hotel şi a trimis cartea ei de 
vizită, afirmând că este urgent şi vital să îl vadă de îndată pe domnul van 
Aldin. 

— Mi se pare interesant, afirmă Poirot. 

— Domnul van Aldin s-a înfuriat. Mi-a spus ce mesaj să-l trimit. Eu am 
îndrăznit să nu fiu de acord. Mi s-a părut şi probabil şi posibil ca această 
femeie, Mirelle, să ne poată da informaţii preţioase. Ştim că s-a aflat în Trenul 
Albastră şi se poate să fi văzut sau auzit ceva de o importanţă vitală pentru 
noi. Nu sunteţi de acord cu mine, domnule Poirot? 

— Ba da, replică Poirot succint. Domnul van Aldin, dacă pot să spun 
asta, s-a comportat din cale-afară de nesăbuit. 

— Mă bucur că aşa vedeţi lucrurile, afirmă secretarul. Acum o să vă 
spun ceva, domnule Poirot. Atât de lipsită de înţelepciune mi s-a părut 
atitudinea domnului van Aldin, încât m-am dus şi am avut o întrevedere 
particulară cu doamna. 

— Eh bien? 

— Problema a fost că ea a insistat să-l întâlnească pe domnul van Aldin 
în persoană. Am făcut mesajul lui cât de blând posibil. De fapt, ca să fiu 
sincer, i-am dat cu totul altă formă. l-am spus că domnul van Aldin era prea 
ocupat ca să o întâlnească în acel moment, dar că ea poate să-l transmită 
prin mine orice dorea să-l spună. Totuşi, ea nu a putut să facă asta, aşa că a 
plecat rară să mai spună nimic. Dar am impresia, domnule Poirot, că femeia 
aceea ştie ceva. 


— Asta e o chestiune serioasă, spuse Poirot cu calm. Ştiţi unde 
locuieşte? 

— Da. Knighton îi spuse numele hotelului. 

— Bine, concluziona Poirot. Vom merge acolo imediat. 

Asistentul nu părea foarte convins. 

— Şi domnul van Aldin? Întrebă el cu îndoială. 

— Domnul van Aldin este un om foarte încăpățânat, replică Poirot sec. 
Eu nu stau la discuţii contradictorii cu oamenii încăpăţânaţi - acţionez în 
pofida lor. Vom merge imediat să ne întâlnim cu acea doamnă. O să-l spun că 
sunteţi împuternicit ie domnul van Aldin să acţionaţi în numele lui, iar 
dumneavoastră o să vă abţineţi să mă contraziceţi. 

Knighton încă nu părea convins pe deplin, dar Poirot nu băgă în seamă 
ezitările lui. 

La hotel, li se spuse că mademoiselle era în cameră şi Poirot îi trimise 
cărţile de vizită, a lui şi a lui Knighton, pe care scrise „Din partea domnului 
van Aldin”. 

Mademoiselle Mirelle le transmise că îi va primi. 

Când fură poftiţi în apartamentul dansatoarei, Poirot luă mediat 
iniţiativa. 

— Mademoiselle, murmură el, aplecându-se foarte adânc, suntem aici 
în numele domnului van Aldin. 

— Ah! Şi de ce nu a venit chiar el? 

— Nu se simte bine, minţi cu neruşinare Poirot. Este afectat de laringita 
de Riviera, dar eu sunt împuternicit să acţionez în numele lui, la fel şi maiorul 
Knighton, asistentul său. Doar dacă nu cumva domnişoara doreşte să aştepte 
vreo două săptămâni. 

Dacă exista ceva de care Poirot era destul de sigur era faptul că un 
cuvânt simplu că „a aştepta” reprezenta o anatemă pentru o persoană cu 
temperamental lui Mirelle. 

— Eh bien, o să vorbesc, domnilor, exclamă ea. Am avut destulă 
răbdare. M-am abținut. Şi pentru ce? Ca să fiu insultată! 

Da, insultată! Ah! Crede că o poate trata pe Mirelle în felul acesta? Să o 
arunce ca pe o măsea stricată! Vă spun eu - nici un bărbat nu s-a plictisit de 
mine. Intotdeauna eu mă plictisesc de ei. 

Măsura în sus şi în jos camera, trupul ei zvelt tremurând de furie. O 
măsuţă îi stătea în cale şi ea o aruncă într-un colţ, unde se făcu ţăndări de 
perete. 

— Asta o să-l fac, striga ea, asta! 

Luând un bol de sticlă plin cu crini îl aruncă în grătarul şemineului, 
unde se sfărâmă în mii de bucățele. 

Knighton o privea cu dezaprobarea rece tipic englezească. Se simţea 
stânjenit şi deloc în largul lui. Pe de altă parte, Poirot, cu ochii lui sclipitori, 
savura scena pe deplin. 

— Ah, magnific! Exclamă el. Se vede - madame are temperament! 

— Sunt o artistă, afirmă Mirelle. Orice artist are temperament. l-am 
spus lui Derek să se poarte frumos, dar nu a vrut să mă asculte. Se întoarse 


brusc spre Poirot. Este adevărat, nu-l aşa, că vrea să se însoare cu 
domnişoara aceea englezoaică? 

Poirot tuşi. 

— On m'a dit, murmură el, că o adoră cu pasiune. 

Mirelle se apropie de ei. 

— Şi-a ucis soţia, urlă ea. Poftim, acum ştiţi! Mi-a spus înainte că are de 
gând să o facă. Ajunsese într-un impasse şi - harşt! 

— A găsit soluţia cea mai uşoară. 

— Spuneţi că domnul Kettering şi-a ucis soţia. 

— Da, da, da. Nu v-am zis asta? 

— Poliţia, murmură Poirot, va avea nevoie de dovezi în sprijinul 
acestei... Afirmaţii. 

— Vă spun că l-am văzut ieşind din compartimentul ei în acea noapte în 
tren. 

— Când? Întrebă brusc Poirot. 

— Chiar înainte ca trenul să ajungă la Lyon. 

— Puteţi jura, mademoiselle? 

Era un alt Poirot care vorbea acum - tăios şi hotărât. 

— Da. 

Urmă un moment de tăcere. Mirelle răsufla din greu, iar ochii ei, pe 
jumătate sfidători, pe jumătate înspăimântați, treceau de la un chip la altul. 

— Aceasta este o chestiune serioasă, mademoiselle, afirmă detectivul. 
Vă daţi seama cât de serioasă este? 

— Sigur că da. 

— Foarte bine, spuse Poirot. Atunci înţelegeţi, mademoiselle, că nu 
avem timp de pierdut. Poate veţi dori să ne însoţiţi imediat la biroul 
judecătorului de instrucţie. 

Mirelle fu şocată. Ezită, dar, aşa cum prevăzuse Poirot, nu avea loc de 
întors. 

— Foarte bine, murmură ea, să-mi aduc o haină. 

Lăsaţi singuri, Poirot şi Knighton schimbară priviri. 

— Trebuie acţionat cât - cum se zice? 

— Fierul e cald, zise Poirot încet. Este o femeie temperamentală. Poate 
că după o oră o să-l pară rău şi o să dorească să retragă ce a spus. Trebuie 
să împiedicăm asta cu orice preţ. 

Mirelle reapăru, îmbrăcată într-o haină de catifea brodată cu piele de 
leopard. Nu părea să se deosebească prea mult de un leopard, roşcată şi 
periculoasă. 

Îi găsiră pe domnul Caux şi pe judecătorul de instrucţie împreună. După 
câteva cuvinte de introducere spuse de Poirot, mademoiselle Mirelle fu 
invitată politicos să-şi spună povestea. Ea se supuse, folosind cam aceleaşi 
cuvinte rostite în faţa lui Knighton şi Poirot, deşi într-un mod mult mai sobru. 

— Este o poveste extraordinară, mademoiselle, rosti încet domnul 
Carrege. 

Se lăsă pe speteaza scaunului, îşi potrivi pince-nezul şi o privi atent şi 
cercetător pe dansatoare. 


— Vreţi să vă credem că domnul Kettering chiar s-a lăudat în faţa 
dumneavoastră că va comite crima? 

— Da, da. A zis că ea este prea sănătoasă. Dacă avea să moară, 
trebuia să aibă un accident - el urma să aranjeze totul. 

— Vă daţi seama, mademoiselle, afirmă domnul Carrege cu severitate, 
că sunteţi complice înainte de comiterea faptei? Eu? Dar nu am nici cea mai 
mică vină, monsieur. Nici o clipă nu am luat în serios acea afirmaţie. Nu, 
nicidecum! Eu cunosc bărbaţii, monsieur - spun tot felul de lucruri nesăbuite. 
Ar fi foarte ciudat dacă cineva ar lua tot ce spun ei au pied de la lettre. 

Judecătorul de instrucţie ridică din sprâncene. 

— Să credem deci că aţi considerat amenințările domnului Kettering 
drept simple vorbe? Pot să vă întreb, mademoiselle, ce v-a determinat să vă 
anulaţi angajamentele de la Londra şi să veniţi pe Riviera? 

Mirelle îl privi cu ochii negri, plini de emoție. 

— Am vrut să fiu cu omul iubit, răspunse ea simplu. Ce este atât de 
neobişnuit? 

Poirot interveni blând cu întrebarea: 

— Deci a fost dorinţa domnului Kettering să îl însoţiţi la Nişa? 

Mirelle păru să aibă oarecare dificultăţi în a răspunde la această 
întrebare. Ezită puţin înainte să vorbească, iar când o făcu atitudinea ei era 
de o indiferenţă arogantă: 

— În asemenea chestiuni, eu fac cum îmi place, monsieur, zise ea. 

Acest răspuns nu reprezenta deloc un răspuns, fapt observat de toţi cei 
trei bărbaţi. Aceştia nu spuseră nimic. 

— Când aţi fost convinsă pentru prima dată că domnul Kettering şi-a 
ucis soţia? 

— După cum v-am spus, monsieur, l-am văzut pe domnul Kettering 
ieşind din compartimentul soţiei sale chiar înainte ca trenul să ajungă la 
Lyon. Pe faţă avea o expresie... Ah! În acel moment nu am putut să o înţeleg 
- o expresie hăituită şi îngrozitoare. Nu o să o uit niciodată. 

Vocea ei se transformă într-un strigăt ascuţit şi îşi aruncă braţele în 
lături cu un gest extravagant. 

— Chiar aşa, făcu domnul Carrege. 

— După aceea, când am aflat că madame Kettering era moartă când 
trenul a ajuns la Lyon, atunci... Atunci am ştiut! 

— Şi totuşi, nu v-aţi dus la poliţie, mademoiselle, afirmă comisarul cu 
blândeţe. 

Mirelle îl privi de sus. În mod evident îi făcea plăcere rolul pe care îl 
juca. 

— Să-mi trădez iubitul? Întrebă ea. Ah, nu! Nu cereţi unei femei să facă 
una ca asta! 

— Totuşi acum... Sugeră domnul Caux. 

— Acum lucrurile stau altfel. El m-a trădat pe mine! Să suport asta în 
tăcere? 

Judecătorul de instrucţie o întrerupse: 


— Da, da, murmură el liniştitor. lar acum, mademoiselle, poate doriţi să 
citiţi declaraţia pe care ne-aţi dat-o, să vedeţi dacă totul e corect şi să o 
semnaţi. 

Mirelle nu pierdu vremea cu cititul documentului. 

— Da, da, e corect, spuse ea. Se ridică în picioare. Mai aveţi nevoie de 
mine, domnilor? 

— În momentul de faţă, nu, mademoiselle. 

— Şi Derek va fi arestat? 

— De îndată, mademoiselle. 

Mirelle râse cu cruzime şi îşi strânse mai bine haina de blană în jurul 
trupului. 

— Ar fi trebuit să se gândească la asta înainte să mă insulte, exclamă 
ea. 

— Mai e o mică chestiune. Poirot tuşi scuzându-se. Doar o chestiune de 
detaliu. 

— Da? 

— Ce vă face să credeţi că madame Kettering era moartă când trenul a 
plecat din Lyon? 

Mirelle îl privi ţintă. 

— Dar chiar era moartă. 

— Era? 

— Da, desigur. Eu... 

Se opri dintr-odată. Poirot o privea cu atenţie şi observă cum ochii ei 
devin prudenţi. 

— Aşa mi s-a spus. Toată lumea spune asta... 

— Oh, făcu Poirot, nu ştiam că acest fapt a fost menţionat în afara 
biroului judecătorului de instrucţie. 

Mirelle păru să-şi piardă oarecum stăpânirea de sine. 

— Lucrurile astea se aud, răspunse ea vag, se află. Cineva mi-a spus. 
Nu-mi amintesc cine. 

Se îndreptă spre uşă. Domnul Caux sări în picioare şi i-o deschise şi, în 
acel moment, vocea lui Poirot se auzi, blândă, încă o dată: 

— Şi bijuteriile? Scuzaţi-mă, mademoiselle. Despre bijuterii ce puteţi să- 
mi spuneţi? 

— Bijuterii? Ce bijuterii? 

— Rubinele Caterinei cea Mare. De vreme ce auziţi atât de multe, 
trebuie să fi auzit şi de ele. 

— Nu ştiu nimic despre nici un fel de bijuterii, replică Mirelle cu 
asprime. 

leşi, închizând uşa în urma ei. Domnul Caux îşi reocupă locul pe scaun. 
Judecătorul de instrucţie oftă. 

— Ce furie! Exclamă el. Dar diablement chic. Mă întreb dacă spune 
adevărul. Înclin să cred că da. 

— În mod sigur, există ceva adevăr în povestea ei, zise Poirot Am 
confirmarea din partea domnişoarei Grey. Se uita pe coridor cu puţin înainte 


ca trenul să ajungă la Lyon şi l-a văzut pe domnul Kettering intrând în 
compartimentul soţiei lui. 

— Cazul împotriva lui mi se pare destul de clar, zise comisarul, oftând. 
Ce păcat! Murmură el. 

— Ce vreţi să spuneţi? 

— A fost ambiția vieţii mele să-l bag la închisoare pe Comte de la 
Roche. De data asta, mă foi, credeam că l-am prins. Acest suspect... Nu este 
nici pe departe la fel de satisfăcător. 

Domnul Carrege îşi frecă nasul. 

— Dacă nu o să meargă ceva bine, va fi extrem de neplăcut, observă el 
prudent. Domnul Kettering face parte din aristocrație. Povestea va ajunge în 
ziare. Dacă am făcut o greşeală... 

Ridică din umeri cu un gest rău prevestitor. 

— Acum, bijuteriile, zise comisarul. Ce credeţi că a făcut cu ele? 

— Le-a luat ca să le ascundă, desigur, opină domnul Carrege. Trebuie 
să reprezinte un mare inconvenient pentru el şi este foarte dificil să scape de 
ele. 

Poirot zâmbi. 

— Eu am o idee în legătură cu bijuteriile. Spuneţi-mi, domnilor, ce ştiţi 
despre un bărbat căruia i se spune Marchizul? 

Comisarul se aplecă înainte, părând extrem de interesat. 

— Marchizul, făcu el, Marchizul? Credeţi că e amestecat în afacerea 
asta, domnule Poirot? 

— V-am întrebat ce ştiţi despre el. 

Comisarul făcu o grimasă sugestivă. 

— Nu câte ar trebui să ştim, remarcă el plin de regret. Vedeţi 
dumneavoastră, el lucrează în spatele scenei. Dar e cineva sus-pus. De lucrul 
ăsta suntem siguri. Nu face parte din lumea infractorilor. 

— E francez? 

— Mda. Cel puţin aşa credem. Însă nu suntem siguri. A acţionat în 
Franţa, în Anglia, în America. Toamna trecută în Elveţia au avut loc o serie de 
jafuri care au fost puse pe seama lui. După câte se pare, este un grand 
seigneur, care vorbeşte la perfecţie atât franceza, cât şi engleză, iar 
naționalitatea lui este un mister. 

Poirot dădu din cap şi se ridică să plece. 

— Nu ne mai puteţi spune nimic, domnule Poirot? Îl îndemnă comisarul. 

— În acest moment, nu, răspunse Poirot, dar s-ar putea să mă aştepte 
nişte veşti la hotel. 

Domnul Carrege părea stânjenit. _ 

— Dacă Marchizul este amestecat în această... Incepu el, apoi se opri. 

— Ne contrazice toate ideile, se plânse domnul Caux. 

Dar nu le contrazice pe ale mele, zise Poirot. Dimpotrivă, se potriveşte 
foarte bine cu ele. Au revoir, domnilor. Dacă aflu veşti importante, vi le voi 
comunica imediat. Se întoarse pe jos la hotel, cu un chip grav. În absenţa lui, 
sosise o telegramă. Scoţând din buzunar un cuţitaş pentru hârtii, o deschise. 


Era o telegramă lungă şi o citi de două ori înainte de a o pune încetişor în 
buzunar. Sus, George îl aştepta pe stăpânul lui. 

— Sunt obosit, Georges, foarte obosit. Vrei să-mi comanzi o cană mică 
de ciocolată? 

Ciocolata fu comandată şi adusă, iar George o aşeză pe o măsuţă de 
lângă cotul stăpânului său. Când vru să se retragă, Poirot spuse: 

— Georges, cred că tu cunoşti bine aristocrația engleză, nu-l aşa? 

George zâmbi, parcă scuzându-se. 

— Cred că pot spune că o cunosc, sir, replică el. 

— Presupun că opinia ta, Georges, este că infractorii provin invariabil 
din clasele inferioare ale societăţii? 

— Nu întotdeauna, sir. Unul dintre fiii mai mici ai ducelui de Devize a 
plecat de la Eton în condiţii nu foarte onorabile, iar după aceea a provocat 
multă nelinişte în câteva ocazii. Poliţia nu a vrut să accepte ideea că era 
vorba despre cleptomanie. Era un tânăr foarte isteţ, sir, dar vicios până în 
măduva oaselor, dacă înţelegeţi ce vreau să spun. lnălţimea Sa l-a trimis în 
Australia şi am auzit că şi acolo a fost condamnat, sub un alt nume. Foarte 
ciudat, sir, dar asta este. Nu mai e nevoie să spun că tânărul nu avea deloc 
nevoi financiare. 

Poirot dădu din cap aprobator. 

— Plăcerea emoţiilor tari, murmură el şi o doagă lipsă. Mă întreb 
acum... 

Scoase telegrama din buzunar şi o citi din nou. 

— Apoi a mai fost fiica lui Lady Mary Fox, continuă valetul cu chef de 
depănat amintiri. A escrocat nişte negustori într-un mod şocant! Este un lucru 
foarte îngrijorător pentru cele mai bune familii, dacă pot să spun asta şi mai 
există multe alte cazuri ciudate pe care le-aş putea pomeni. Ai o vastă 
experienţă, Georges, murmură Poirot. Întotdeauna m-am întrebat dacă, după 
ce ai fost întotdeauna în slujba unor familii nobiliare, nu te-ai înjosit venind să 
lucrezi: i valet pentru mine. Pun asta pe seama plăcerii emoţiilor tari din 
partea ta. 

— Nu chiar, sir, răspunse George. S-a întâmplat să văd în Society 
Snippets că aţi fost primit la Palatul Buckingham. Chiar în acea perioadă 
căutam o nouă situaţie. Se zicea că Maiestatea Sa a fost foarte amabil şi 
prietenos, aşa că m-am gândit că sunteţi un om foarte capabil. 

— Ah, făcu Poirot, întotdeauna e bine să ştii motivaţia unor lucruri. 
Rămase o clipă pe gânduri, apoi continuă: Ai sunat-o pe mademoiselle 
Papopolous? 

— Da, sir. Ea şi tatăl său sunt încântați să cineze diseară cu 
dumneavoastră. 

— Aha, zise Poirot gânditor. Îşi bău ciocolata, puse ceaşca şi farfurioara 
ordonat în mijlocul tăvii şi spuse încet, mai mult pentru sine decât pentru 
valet: Veveriţa, dragul meu Georges, adună alune. Le strânge toamna, ca să-l 
fie de folos mai târziu. Ca să avem succes ca oameni, Georges, trebuie să 
profităm de lecţiile celor care se află mai jos ca noi în regnul animal. Eu am 
făcut mereu asta. Am fost pisică, urmărind gaura şoarecelui. Am fost 


credinciosul câine care urmăreşte mirosul şi nu mi-am luat nasul de pe urmă. 
Şi, de asemenea, bunul meu Georges, am fost veveriţă. Am adunat un mic 
fapt de aici, un mic fapt de dincolo. Acum mă duc la ascunzătoarea mea şi 
iau o anumită alună, o alună pe care am depozitat-o... Să mă gândesc... 
Acum 17 ani. Mă urmăreşti, Georges? 

— Nu m-aş fi gândit, sir, răspunse George, că alunele rezistă atât de 
mult, deşi ştiu că se pot face minuni cu conservele. 

Poirot îl privi şi zâmbi. 

Capitolul 28 

Poirot face pe veverița. 

Poirot porni spre întâlnirea de la cină luându-şi o marjă de trei sferturi 
de oră. Avea un scop pentru asta. Maşina nu îl duse direct la Monte-Carlo, ci 
pe la casa lui Lady Tamplin de la Cap Martin, unde ceru să o vadă pe 
domnişoara Grey. Doamnele se îmbrăcau şi Poirot fu invitat să aştepte într- 
un salonaş unde, după vreo trei sau patru minute, i se alătură şi Lenox 
Tamplin. 

— Katherine încă nu este gata, zise ea. Pot să-l transmit un mesaj sau 
preferaţi să aşteptaţi până coboară? 

Poirot o privi gânditor. Nu răspunse imediat, ca şi cum decizia lui 
depindea de ceva foarte important. Se părea că răspunsul la o asemenea 
întrebare simplă conta. 

— Nu, răspunse el în cele din urmă. Nu, nu cred că este necesarsă o 
aştept pe mademoiselle Katherine. Cred că e mai bine să nu o fac. Lucrurile 
de genul acesta sunt oarecum dificile. 

Lenox aşteptă politicoasă, cu sprâncenele uşor ridicate. 

— Am o veste, continuă Poirot. Poate vreţi să i-o spuneţi prietenei 
dumneavoastră. Domnul Kettering a fost arestat în această seară pentru 
uciderea soţiei lui. 

— Vreţi să-l spun lui Katherine una ca asta? Întrebă Lenox. 

Respira cu dificultate, ca şi cum alergase. Lui Poirot i se Păru că faţa ei 
arăta albă şi încordată - nu era greu de remarcat acest lucru. 

— De ce? Se interesă Lenox. Credeţi că ea va fi supărată? Credeţi că îi 
pasă? Nu ştiu, mademoiselle, răspunse Poirot. Vedeţi, recunosc sincer. De 
obicei eu ştiu tot, dar în acest caz, eu... Ei bine, nu ştiu. Poate 
dumneavoastră ştiţi mai bine ca mine. 

— Da, zise Lenox, ştiu - dar nu am de gând să vă spun şi 
dumneavoastră. Făcu o pauză, cu sprâncenele ei negre încruntate. Credeţi că 
el a făcut-o? Întrebă ea dintr-odată. 

Poirot ridică din umeri. 

— Poliţia aşa crede. 

— Ah, făcu Lenox, daţi răspunsuri echivoce, nu-l aşa? Deci este ceva de 
ascuns. 

Râmase din nou tăcută, încruntându-se. Poirot rosti cu blândeţe: 

— II cunoaşteţi de multă vreme pe Derek Kettering, nu-l aşa? 

— Cam de când eram copil, replică Lenox morocănoasă. 

Poirot dădu din cap de câteva ori fără să vorbească. 


Cu una dintre mişcările ei bruşte, Lenox îşi trase un scaun şi se aşeză, 
cu coatele pe masă şi cu faţa în palme. Aşezată astfel, îl privi direct peste 
masă pe Poirot. 

— Ce au împotriva lui? Ceru ea să afle. Mobilul, presupun. Probabil că a 
moştenit ceva bani după moartea ei. 

— A moştenit două milioane. 

— Şi dacă nu ar fi murit, ar fi fost ruinat? 

— Da. 

— Dar trebuie să fie ceva mai mult de atât, insistă Lenox. A călătorit cu 
acelaşi tren, ştiu, dar... Numai asta nu ar fi fost suficient. 

— În compartimentul ei a fost găsit un portţigaret cu litera K, care nu 
aparţinea doamnei Kettering, iar el a fost văzut de două persoane intrând şi 
ieşind din compartimentul ei chiar înainte ca trenul să ajungă la Lyon. 

— Ce persoane? 

— Prietena dumneavoastră domnişoara Grey a fost una dintre ele. 
Cealaltă a fost mademoiselle Mirelle, dansatoarea. 

— Şi el, Derek, ce a avut de spus despre asta? Întrebă Lenox cu 
asprime. 

— Neagă faptul că ar fi intrat măcar în compartimentul soţiei lui, zise 
Poirot. 

— Prostul! Exclamă Lenox cu însufleţire, încruntându-se. Chiar înainte 
de Lyon, spuneţi? Nu ştie nimeni când... Când a murit? 

— Opinia doctorilor nu este neapărat foarte exactă, afirmă Poirot. Ei 
înclină să creadă că este improbabil ca moartea să fi apărut după plecarea 
din Lyon. Şi ştim că, la câteva clipe după ieşirea din Lyon, doamna Kettering 
era moartă. 

— Cum de ştiţi asta? 

Poirot zâmbea destul de straniu pentru sine. 

— Altcineva a intrat în compartimentul ei şi a găsit-o moartă. 

— Şi nu a dat alarma în tren? 

— Nu. 

— De ce nu? 

— Fără îndoială, a avut propriile motive. 

— Dumneavoastră cunoaşteţi motivul? 

— Cred că da. 

Lenox râmase nemişcată, întorcând lucrurile pe toate părţile în minte. 
Poirot o privea în tăcere. In cele din urmă, ea ridică privirea. O roşeaţă uşoară 
îi colora obrajii şi ochii îi străluceau. 

— Credeţi că a fost omorâtă de cineva din tren, dar nu este neapărat 
necesar ca lucrurile să stea în acest fel. Cum poţi opri pe cineva să se urce în 
tren când acesta s-a oprit la Lyon? Putea să meargă direct în compartimentul 
ei, să o stranguleze, să ia rubinele şi să coboare din nou fără să prindă cineva 
de veste. S-ar fi putut să fie omorâtă în timp ce trenul se afla încă în gara 
Lyon. Este atunci posibil ca ea să fi fost în viaţă când Derek a intrat în 
compartiment şi moartă când cealaltă persoană a descoperit-o. 


Poirot se lăsă pe speteaza scaunului şi inspiră adânc. O privi pe tânără 
şi dădu din cap aprobator de trei ori, apoi oftă adânc. 

— Mademoiselle, zise el, ceea ce tocmai aţi spus este foarte just - 
foarte adevărat. Mă zbăteam în întuneric şi dumneavoastră mi-aţi arătat 
lumina. Exista ceva care mă nedumerea, iar dumneavoastră l-aţi lămurit. 

Se ridică în picioare. 

— Şi Derek? Întrebă Lenox. 

— Cine ştie? Făcu Poirot, ridicând din umeri. Dar să vă spun ceva, 
mademoiselle. Nu sunt mulţumit. Nu, eu, Hercule Poirot, nu sunt încă 
mulţumit. Este posibil să aflu ceva nou chiar în această seară. Cel puţin, o să 
încerc. 

— Vă întâlniți cu cineva? 

— Da. 

— Cineva care ştie ceva? 

— Cineva care s-ar putea să ştie ceva. În astfel de chestiuni, nu trebuie 
lăsat nimic necercetat. Au revoir, mademoiselle. 

Lenox îl însoţi până la uşă. 

— V-am fost... de ajutor? Il întrebă ea. 

Trăsăturile lui Poirot se îmblânziră în timp ce o privea stând în cadrul 
uşii. 

— Da, mademoiselle, mi-aţi fost de ajutor. Dacă lucrurile vor fi foarte 
neplăcute, întotdeauna amintiţi-vă de asta. 

După ce maşina porni la drum, Poirot căzu din nou într-o concentrare 
preocupată, dar în ochi îi sclipea acea lumină verzuie care anunţa 
întotdeauna triumful ce avea să vină. 

Ajunse cu câteva minute întârziere la întâlnire şi descoperi că domnul 
Papopolous şi fiica lui sosiseră înaintea lui. Scuzele lui fură pline de umilinţă 
şi se întrecu pe sine în politeţuri şi în mici atenţii. Grecul părea deosebit de 
blând şi de nobil în acea seară - un patriarh melancolic, cu o viaţă fără 
prihană. Zia arăta bine şi era binedispusă. Cina fu plăcută. Poirot era în formă 
maximă, foarte spiritual. Spuse anecdote, făcu glume şi complimente 
elegante Ziei Papopolous şi povesti multe întâmplări interesante din cariera 
sa. Meniul fu ales cu grijă, iar vinul, excelent. 

Spre sfârşitul mesei, domnul Papopolous întrebă politicos: 

— Şi pontul pe care vi l-am dat? Aţi pariat pe cal? 

— Sunt în legătură cu... Aăă... Agentul meu de pariuri, replică Poirot. 

Privirile celor doi se întâlniră. 

— E un cal bine-cunoscut, nu? 

— Nu, replică Poirot. Este ceea ce prietenii noştri englezii ar numi 
surpriza cursei. 

— Ah! Făcu domnul Papopolous gânditor. 

— Acum trebuie să mergem la cazinou şi să facem un mic pariu la 
ruletă, zise Poirot vesel. 

La cazinou grupul se despărţi, Poirot dedicându-se în întregime Ziei, în 
vreme ce Papopolous se îndepărtă. 


Poirot nu avu noroc, însă Zia era într-o zi norocoasă şi curând câştigă 
câteva mii de franci. 

— Cred că ar fi bine, remarcă ea sec către Poirot, dacă m-aş opri acum. 

Ochii lui Poirot sclipiră. 

— Excelent! Exclamă el. Sunteţi cu adevărat fiica tatălui 
dumneavoastră, mademoiselle Zia. Să ştii când să te opreşti - ah! 

— Asta e o artă. Se uită în jur. Nu-l văd pe tatăl dumneavoastră, 
remarcă el nepăsător. O să vă aduc haina, mademoiselle şi o să ieşim în 
grădină. 

Totuşi, nu se îndreptă direct spre garderobă. Ochii lui ageri nu 
observaseră decât de puţină vreme plecarea domnului Papopolous şi Poirot 
era nerăbdător să afle ce se întâmplase cu grecul cel viclean. Dădu de el pe 
neaşteptate în holul mare de la intrare. Stătea lângă unul dintre stâlpi, 
discutând cu o doamnă care de-abia sosise. Doamna era Mirelle. 

Poirot se furişă discret de-a lungul încăperii. Ajunse de partea cealaltă a 
stâlpului, neobservat de cei doi care discutau animat - sau, mai bine spus, 
dansatoarea vorbea, iar Papopolous contribuia ocazional cu un cuvânt 
monosilabic şi cu multe gesturi expresive. 

— Vă spun că am nevoie de timp, spunea dansatoarea. Dacă îmi 
acordaţi timp, o să fac rost de bani. 

— Să aştept - grecul ridică din umeri - este neplăcut. 

— Numai foarte puţin timp, se rugă dansatoarea. Ah! Trebuie s-o faceţi! 
O săptămână - zece zile - asta e tot ce vă cer. Puteţi fi sigur de afacere. Banii 
sunt pe drum. 

Papopolous se mişcă un pic şi privi în jur neliniştit - îl descoperi astfel 
pe Poirot chiar lângă el, cu o faţă radioasă a nevinovată. 

— Ah! Vous voila, domnule Papopolous. Vă căutam. Se roate să o iau 
pe mademoiselle Zia la un mic tur al grădinilor? Bună seara, mademoiselle! 
Se înclină foarte adânc în faţa îi Mirelle. Mii de scuze că nu v-am văzut 
imediat. 

Dansatoarea întâmpină oarecum nerăbdătoare salutul/ii Poirot. Era în 
mod evident enervată de întreruperea tette-a-tette-ului. Poirot prinse rapid 
ideea. Papopolous murmură: „Sigur, sigur” şi Poirot se retrase de îndată. 

Luă haina Ziei şi împreună începură să se plimbe prin grădină. 

— Aici au loc sinuciderile, zise Zia. 

Poirot ridică din umeri. 

— Aşa se zice. Oamenii sunt nebuni, nu-l aşa, mademoiselle? E atât de 
plăcut să mănânci, să bei, să respiri aer curat. Trebuie să fii nebun să renunţi 
la toate astea doar pentru că nu ai bani - sau din cauza unor probleme de 
suflet. L'amour provoacă multe nenorociri, nu-l aşa? 

Zia râse. 

— Nu ar trebui să râdeţi de iubire, mademoiselle, afirmă Poirot, 
clătinând energic degetul arătător înspre ea. Sunteţi tânără şi frumoasă. 

— Nu prea cred, replică Zia. Uitaţi că am 33 de ani, domnule Poirot. 
Sunt sinceră cu dumneavoastră fiindcă nu are rost să fiu altfel. După cum i- 


aţi spus şi tatălui meu, au trecut exact şaptesprezece ani de când ne-aţi 
ajutat atunci, la Paris. 

— Când mă uit la dumneata, îmi pare mult mai puţin, zise Poirot galant. 
Şi pe atunci eraţi în mare măsură aşa cum sunteţi acum, mademoiselle - un 
pic mai slăbuţă, un pic mai palidă, un pic mai serioasă. Aveaţi 16 ani şi de- 
abia terminaserăţi pensionul. Nu chiar o petite pensionnaire, nu chiar o 
femeie. Eraţi foarte încântătoare, foarte fermecătoare, mademoiselle Zia. 
Fără îndoială că şi alţii gândeau la fel. 

— La 16 ani, oricine e simplu şi puţin prostuţ, remarcă Zia. Se poate, 
acceptă Poirot. Da, se poate. La 16 ani, omul e credul, nu-l aşa? Crede tot cei 
se spune. 

Dacă Poirot observă privirea rapidă pe care i-o aruncă fata, se prefăcu 
a nu o remarcă. Continuă visător: 

— Totuşi, aceea a fost o afacere ciudată. Tatăl dumneavoastră, 
mademoiselle, nu a înţeles niciodată adevărata ei esenţă. 

— Nu? 

— Când mi-a cerut detalii, explicaţii, i-am spus: „Fără scandal, v-am 
adus înapoi ceea ce a fost pierdut. Nu trebuie să puneţi întrebări”. Ştiţi, 
mademoiselle, de ce i-am spus acele lucruri? 

— N-am idee, replică tânăra cu răceală. 

— Deoarece aveam o slăbiciune pentru o micuță pensionnaire, atât de 
palidă, de slăbuţă, de serioasă. 

— Nu ştiu despre ce vorbiţi, exclamă Zia furioasă. 

— Nu, mademoiselle? Aţi uitat de Antonio Pirezzio? 

Auzi cum i se tăie răsuflarea - aproape ca un geamăt. 

— Venise să lucreze ca vânzător la magazin, dar nu aşa ar fi putut pune 
mâna pe ceea ce-şi dorea. Un vânzător îşi poate ridica ochii spre fiica 
stăpânului, nu-l aşa? Dacă este tânăr şi frumos şi priceput la vorbe. Şi cum 
cei doi nu pot face dragoste tot timpul, din când în când trebuie să discute 
despre lucruri care îi interesează pe amândoi - cum ar fi obiectul acela foarte 
interesant care a fost lăsat temporar în custodia domnului Papopolous. Și 
cum, după cum spuneaţi, mademoiselle, tinerii sunt proşti şi creduli, a fost 
simplu să-l credeţi şi să îi arătaţi acel obiect, să-l arătaţi unde era ţinut. Și 
după aceea, după plecarea lui - după ce catastrofă de necrezut s-a 
întâmplat... Vai! Biata micuță pensionnaire. În ce situaţie îngrozitoare se află! 
Este speriată, biata de ea. Să vorbească sau să nu vorbească? Apoi iată că 
apare acel om de treabă, Hercule Poirot. Trebuie să fi fost aproape un 
miracol, cum s-au aranjat lucrurile. Comoara nepreţuită este pusă la locul ei 
şi nu există întrebări incomode. 

Zia se întoarse spre el furioasă. 

— Aţi ştiut tot timpul? Cine v-a spus? A fost, a fost Antonio? 

Poirot clatină din cap. 

— Nimeni nu mi-a spus, răspunse el calm. Am ghicit. A fost: 
presupunere nimerită, nu-l aşa, mademoiselle? Vedeţi, dacă rl te pricepi să 
ghiceşti, nu prea are sens să fii detectiv. 


Câteva minute, tânăra merse în tăcere alături de el. Apoi rosti cu o 
voce aspră: 

— Ei bine, ce aveţi de gând să faceţi acum? O să-l spuneţi tatălui meu? 

— Nu, rosti Poirot cu severitate. În mod sigur, nu. 

Ea îi aruncă o privire plină de curiozitate. 

— Vreţi ceva de la mine? 

— Vreau să mă ajutaţi, mademoiselle. 

— Ce vă face să credeţi că pot să vă ajut? 

— Nu cred. Sper numai. 

— Şi dacă nu vă ajut, atunci... O să-l spuneţi tatălui meu? 

— Nu, sigur că nu! Alungaţi ideea asta, mademoiselle. Nu sunt un 
şantajist. Nu ţin secretul ăsta deasupra capului dumneavoastră precum o 
sabie şi nu vă ameninţ cu el. 

— Dacă refuz să vă ajut?... Începu tânăra încet. 

— Atunci refuzaţi şi gata. 

— Atunci, de ce...? 

Se opri. 

— Ascultaţi şi o să vă spun de ce. Femeile, mademoiselle, sunt 
generoase. Dacă pot face un serviciu unei persoane care le-a făcut la rândul 
lor un serviciu, atunci o vor face. Eu am fost o dată generos cu 
dumneavoastră, mademoiselle. Am tăcut când aş fi putut să vorbesc. 

Urmă o altă tăcere; apoi tânăra spuse: 

— Tatăl meu v-a dat o sugestie zilele trecute. 

— A fost foarte amabil din partea dumnealui. 

— Nu cred, zise Zia încet, că mai pot adăuga altceva. 

Dacă Poirot fu dezamăgit, nu o arătă. Nici un muşchi de Pe faţa lui nu 
se clinti. 

— Eh bien! Exclamă el vesel. Atunci trebuie să discutăm despre alte 
subiecte. 

Apoi începu să sporovăiască vesel. Totuşi, tânăra era distraite, iar 
răspunsurile ei - mecanice şi nu întotdeauna la subiect. De-abia când se 
apropiau iarăşi de cazinou, ea păru să ia o hotărâre. 

— Domnule Poirot? 

— Da, mademoiselle? 

— Eu... Aş vrea să vă ajut, dacă pot. 

— Sunteţi foarte amabilă, mademoiselle, foarte amabilă. 

Din nou urmă o pauză. Poirot nu o presă. Era destul de Mulţumit să 
aştepte ca ea să se hotărască. 

— Ah, la naiba, începu Zia, la urma urmelor, de ce să nu vă spun? Tata 
este foarte prudent - întotdeauna are grijă ce spune. Dar ştiu că lucrul ăsta 
nu este necesar în ceea ce vă priveşte. Ne-aţi spus că vă interesează numai 
criminalul şi că nu vă preocupă bijuteriile. Eu vă cred. Aţi avut dreptate când 
aţi presupus că ne aflăm la Nişa din cauza rubinelor. Ele au fost predate aici 
conform planului. Tatăl meu le are acum. El v-a dat o sugestie deunăzi în 
ceea ce priveşte identitatea misteriosului client. 

— Marchizul? Murmură Poirot încet. 


— Da, Marchizul. 

— L-aţi văzut vreodată pe Marchiz, mademoiselle Zia? 

— O dată, răspunse tânăra. Dar nu foarte bine, adăugă ea. A fost prin 
gaura cheii. 

— Asta prezintă întotdeauna dificultăţi, zise Poirot înţelegător, totuşi l- 
aţi văzut. L-aţi recunoaşte? 

Zia clătină din cap. 

— Purta o mască, explică ea. 

— Era tânăr sau bătrân? 

— Avea părul alb. Se poate să fi fost o perucă, se poate să nu fi fost. | 
se potrivea foarte bine. Dar nu cred că era bătrân. Mersul lui era de om tânăr, 
la fel şi vocea. 

— Vocea lui? Făcu Poirot gânditor. Ah, vocea lui! Aţi recunoaşte-o, 
mademoiselle Zia? 

— S-ar putea, spuse tânăra. 

— Vă interesa, nu-l aşa? De aceea v-aţi uitat prin gaura cheii? 

Zia confirmă cu o înclinare a capului. 

— Da, da. Eram curioasă. Am auzit atât de multe despre el - nu este un 
hoţ oarecare. E mai mult ca un personaj de istorie sau de roman de dragoste. 

— Da, rosti Poirot gânditor, da, poate că aşa este. 

— Dar nu asta voiam să vă spun, zise Zia. Este vorba doar de un mic 
fapt care, m-am gândit eu, s-ar putea să vă fie de folos. 

— Da? Rosti Poirot încurajator. 

— După cum v-am spus, rubinele i-au fost înmânate tatălui meu aici, la 
Nişa. Nu am văzut persoana care i le-a dat, însă... 


— Da? 
Ştiu un lucru. Era o femeie. 
Capitolul 29 


O scrisoare de acasă. 

Draga Katherine, 

Acum că trăieşti printre prieteni din lumea bună, nu cred că te mai 
interesează să auzi veşti de aici. Dar cum mereu te-am considerat o fată cu 
picioarele pe pământ, poate că eşti mai puţin cu nasul pe sus decât îmi 
închipui eu acum. Aici totul e aproape neschimbat. A fost o mare problemă cu 
noul vicar, care este scandalos de îngâmfat. După părerea mea, el e nici mai 
mult, nici mai puţin decât un papistaş. Toată lumea a discutat cu preotul 
despre asta, dar îl ştii pe preot - numai milă creştinească şi deloc spirit 
practic. În ultima vreme am avut numai necazuri cu servitoarele. Fata aia, 
Annie, nu era bună de nimic - cu fustele deasupra genunchilor şi fără ciorapi 
de lână sănătoşi. Reumatismul îmi tot dădea bătăi de cap într-un fel sau altul, 
iar doctorul Harris m-a convins să merg la Londra să văd un specialist - am 
aruncat pe fereastră trei guinee şi banii pentru biletul de tren, după cum i-am 
şi spus. Dar fiindcă am aşteptat până miercuri, am avut reducere la biletul de 
întoarcere. Doctorul de la Londra a făcut o faţă lungă şi a tot bătut câmpii 
fără să spună ceva direct, până când i-am zis: „Eu sunt o femeie simplă, 
domnu' doctor şi îmi place ca lucrurile să fie spuse pe şleau. Am cancer sau 


nu?” Şi atunci, normal, a trebuit să spună că da. Ei zic că o mai duc un an cu 
îngrijire şi fără prea multe dureri, deşi sunt convinsă că pot suporta durerea 
că oricare femeie cu frica lui Dumnezeu. Uneori viaţa îmi pare cam pustie, 
căci majoritatea prietenilor mei au plecat sau au murit. Aş vrea să fii în St. 
Mary Mead, draga mea, asta e clar. Dacă nu ai fi moştenit banii şi nu te-ai fi 
dus în înalta societate, ţi-aş fi oferit dublu cât îţi dădea biata Jane ca să vii să 
ai grijă de mine. Insă nu are rost să vrei ceea ce nu poţi să capeţi. Totuşi, 
dacă lucrurile nu o să meargă bine pentru tine - şi asta e oricând posibil... 
Am auzit nenumărate poveşti despre falşi nobili care s-au căsătorit cu tinere 
ca să pună mâna pe banii lor, iar apoi le-au părăsit. Cred că tu eşti prea 
înţeleaptă ca să ţi se întâmple aşa ceva, dar nu se ştie niciodată. Şi cum nu ai 
avut parte niciodată de prea multă atenţie, asta ţi se poate urca uşor la cap 
acum. Aşa că, draga mea, pentru orice eventualitate, ţine minte că aici ai 
mereu o casă. Şi, cu toate că sunt o femeie simplă la vorbă, am o inimă 
caldă. 

Bătrâna ta prietenă, cu afecţiune, 

Amelia Viner. 

P. S. Am văzut că erai pomenită în ziar împreună cu verişoara ta, 
vicontesa Tamplin şi am decupat articolul ca să-l păstrez împreună cu 
celelalte. M-am rugat pentru tine duminică să fii ferită de vanitate şi de trufie. 

Katherine citi de două ori această epistolă tipică, apoi o lăsă jos şi 
rămase cu privirea aţintită pe fereastra dormitorului ei la apele albastre ale 
Mediteranei. Simţi un nod ciudat în gât. Fu cuprinsă dintr-odată de un val de 
dor de St. Mary Mead - atât de plin de lucruri mici, familiare, de zi cu zi şi 
totuşi, acasă. Se simţea tentată să-şi pună capul pe braţe şi să tragă un plâns 
zdravăn. 

Sosind în acel moment, Lenox o salvă. 

— Bună, Katherine, zise Lenox. Voiam să-ţi spun... Ce s-a întâmplat? 

— Nimic, răspunse Katherine, luând rapid scrisoarea domnişoarei Viner 
şi îndesând-o în geantă. 

— Arăţi cam ciudat, afirmă Lenox. Voiam să-ţi spun - sper că nu te 
superi - că l-am sunat pe prietenul tău detectiv, domnul Poirot şi l-am invitat 
să vină la masă cu noi la Nişa. l-am zis că vrei să-l vezi, căci m-am gândit că 
nu ar fi venit pentru mine. 

— Deci voiai să-l vezi? Întrebă Katherine. 

— Da, replică Lenox. Mi-am cam pierdut capul după el. N-am întâlnit 
niciodată un bărbat care să aibă ochii verzi ca ai unei pisici. 

Bine, bine, rosti Katherine nerăbdătoare. Ultimele zile fuseseră dificile. 
Arestarea lui Derek Kettering reprezentase subiectul zilei, iar misterul 
Trenului Albastru fusese dezbătut din toate unghiurile posibile. 

— Am comandat maşina, afirmă Lenox şi i-am spus mamei o minciună 
oarecare - din păcate, nu-mi amintesc ce anume. Dar nu contează, căci ea 
nu-şi aduce niciodată aminte. Dacă ar şti unde mergem, ar vrea să vină şi ea, 
ca să-l descoasă pe domnul Poirot. 

Cele două tinere sosiră la Negresco şi îl găsiră pe Poirot aşteptându-le. 


Plin de politeţe galică, el le complimenta atât de exagerat, încât curând 
tinerele nu putură să se abţină să nu râdă. Cu toate acestea, masa nu fu una 
veselă. Katherine era visătoare şi neatentă, iar Lenox vorbea brusc, ca apoi 
să recadă în muţenie. În timp ce stăteau pe terasă sorbindu-şi cafeaua, ea îl 
atacă pe Poirot fără menajamente. 

— Cum merg lucrurile? Ştiţi la ce mă refer? 

Poirot ridică din umeri. 

— Îşi urmează cursul, răspunse el. 

— Şi le lăsaţi pur şi simplu să-şi urmeze cursul? 

Poirot o privi pe Lenox oarecum trist. 

— Sunteţi tânără, mademoiselle, însă există trei lucruri care nu pot fi 
grăbite - le bon Dieu, natura şi bătrânii. 

— Aiureli! Exclamă Lenox. Nu sunteţi bătrân. 

— Ah, ce drăguţ să-mi spuneţi asta! 

— lată-l pe maiorul Knighton, zise Lenox. 

Katherine se uită repede în spate, apoi se întoarse. 

— E cu domnul van Aldin, continuă Lenox. Vreau să-l întreb ceva pe 
maiorul Knighton. Vin imediat înapoi. 

După ce rămaseră singuri, Poirot se aplecă şi murmură spre Katherine: 

— Sunteţi distraite, mademoiselle. Gândurile vă sunt departe, nu-l aşa? 

— Doar în Anglia, nu mai departe. 

Mânată de un impuls subit, Katherine scoase scrisoarea pe care o 
primise în acea dimineaţă şi i-o înmână. _ 

— Astea sunt primele veşti pe care le primesc din vechea viaţă. Intr-un 
fel sau altul, doare. 

Poirot o citi în întregime şi i-o dădu înapoi. 

— Deci vă întoarceţi la St. Mary Mead? O întrebă el. 

— Nu, zise Katherine. De ce aş face-o? 

— Ah, zise Poirot, greşeala mea. Mă scuzaţi un minut. 

Se duse spre locul unde Lenox Tamplin stătea de vorbă cu van Aldin şi 
cu Knighton. Americanul părea îmbătrânit şi obosit. II întâmpina pe Poirot cu 
o scurtă înclinare a capului, dar fără să manifeste nici un alt semn de 
însufleţire. 

În timp ce van Aldin se întorcea să răspundă unei remarci făcute de 
Lenox, Poirot îl trase pe Knighton deoparte. 

— Domnul van Aldin pare bolnav, zise el. 

— Şi vă miră? Întrebă Knighton. Scandalul cu arestarea lui Derek 
Kettering aproape că a pus capac, în ceea ce-l priveşte. Chiar regretă că v-a 
cerut să aflaţi adevărul. 

— Ar trebui să se întoarcă în Anglia, afirmă Poirot. 

— Plecăm poimâine. 

— Asta e o veste bună, spuse Poirot. 

Ezită şi privi spre terasă, unde stătea Katherine. 

— AŞ vrea să-l spuneţi asta domnişoarei Grey, murmură el. 

— Ce să-l spun? 

— Că dumneata - adică domnul van Aldin se întoarce în Anglia. 


Knighton păru oarecum uimit, dar imediat traversă terasă şi se duse la 
Katherine. 

Poirot se uită după el dând satisfăcut din cap, apoi se alătură lui Lenox 
şi americanului. După un minut sau două, se strânseră cu toţii. Conversaţia fu 
generală timp de câteva minute, apoi milionarul şi secretarul lui plecară. 
Poirot se pregăti şi el de plecare. 

— Mii de mulţumiri pentru ospitalitatea dumneavoastră, domnişoarelor, 
exclamă el. A fost un prânz încântător. Mă foi, chiar aveam nevoie! Îşi umflă 
pieptul şi se bătu cu pumnul în el. Acum sunt un leu - un uriaş. Ah, 
mademoiselle Katherine, nu m-ai văzut cum pot să fiu. L-ai văzut pe Hercule 
Poirot cel calm şi blând; dar mai există şi un alt Hercule Poirot. Mă duc acum 
să ameninţ, să terorizez, să provoc groază în inimile celor care mă ascultă. 

Le privi cu mulţumire de sine, iar ele parură impresionate după cum se 
cuvenea, deşi Lenox îşi muşca buza de jos, iar colţurile gurii lui Katherine 
tremurau în mod suspect. 

— O să o fac, zise el cu gravitate. Oh, da, o să izbândesc. 

Făcuse deja câţiva paşi când vocea lui Katherine îl determină să se 
întoarcă. 

— Domnule Poirot, vreau... Vreau să vă spun ceva. Cred că aveati 
dreptate cu ceea ce aţi spus. O să mă întorc foarte curând în Anglia. 

Poirot o privi cu mare atenţie şi, sub uitătura lui scrutătoare, ea roşi. 

— Înţeleg, spuse el serios. 

— Nu cred, răspunse Katherine. 

— Ştiu mai multe decât credeţi, mademoiselle, rosti el calm. 

O părăsi, cu un mic zâmbet ciudat pe buze. Intrând în maşina care îl 
aştepta, se îndreptă spre Antibe. 

Hipolyte, servitorul contelui de la Roche, era ocupat la Villa Marina 
lustruind masa de sticlă cu un model deosebit a stăpânului său. Comte de la 
Roche se dusese în acea zi la Monte-Carlo. Aruncând din întâmplare o privire 
pe fereastră, Hipolyte observă un vizitator mergând cu pas rapid spre holul 
de la intrare, un vizitator atât de neobişnuit, încât lui Hipolyte, chiar aşa 
experimentat cum era, i se păru dificil să-l categorisească. Chemând-o pe 
soţia lui, Mărie, care avea treabă în bucătărie, îi atrase atenţia asupra a ceea 
ce el numi ce type la. 

— Doar nu este iarăşi poliţia? Întrebă Mărie neliniştită. 

— Vezi şi singură, o îndemnă Hipolyte. 

Mărie se uită. 

— Sigur nu e de la poliţie, declară ea. Mă bucur. 

— Nu ne-au făcut mari probleme, zise Hipolyte. De fapt, dacă nu ar fi 
fost avertismentul domnului conte, nici n-aş fi ghicit că străinul de la 
magazinul de vinuri este chiar el. 

Se auzi clopoţelul şi Hipolyte, cu o atitudine gravă şi protocolară, se 
duse să deschidă uşa. 

— Îmi pare rău, dar Monsieur le Comte nu este acasă. 

Omuleţul cu mustăţi mari zâmbi larg, neimpresionat. 

— Ştiu asta, replică el. Dumneata eşti Hipolyte Flavelle, nu-l aşa? 


— Da, monsieur, aşa mă cheamă. 

— Şi ai o nevastă, Mărie Flavelle? 

— Da, monsieur, dar... 

— Vreau să stau de vorbă cu amândoi, spuse străinul şi păşi uşor pe 
lângă Hipolyte, pătrunzând în hol. Fără îndoială, soţia dumitale e la bucătărie, 
continuă el. O să mă duc acolo. 

Înainte ca Hipolyte să-şi recapete glasul, celălalt alesese uşa potrivită 
din fundul holului şi străbătuse coridorul până la bucătărie, unde Mărie se 
opri cu gura căscată să-l privească. 

— Voila, exclamă străinul şi se lăsă să cadă într-un fotoliu de lemn. Eu 
sunt Hercule Poirot. 

— Da, monsieur? 

— Nu cunoşti acest nume? 

— Nu l-am auzit niciodată, afirmă Hipolyte. 

— Dă-mi voie să-ţi spun că ai fost prost educat. Este numele unuia 
dintre oamenii importanţi ai lumii. 

Oftă şi-şi încrucişa braţele pe piept. 

Hipolyte şi Mărie continuau să-l privească neliniştiţi. Nu-şi dădeau 
seama ce trebuiau să creadă despre acest musafir extrem de ciudat. 

— Şi monsieur doreşte?... Murmură Hipolyte mecanic. 

— Doresc să ştiu de ce aţi minţit poliţia. 

— Monsieur! Strigă Hipolyte. Eu... Să mint poliţia? Niciodată nu am 
făcut una ca asta. 

Poirot clătină din cap. 

— Greşit! Spuse el. Ai făcut-o de câteva ori. Să vedem... Scoase un 
carneţel din buzunar şi îl consultă. Ah, da. De cel puţin şapte ori. O să vi le 
spun. 

Cu o voce blândă şi lipsită de emoție, Poirot începu să enumere cele 
şapte ocazii. Hipolyte fu şocat. 

— Dar nu despre aceste scăpări din trecut vreau eu să vorbesc, 
continuă Poirot. Numai că, prietene, nu căpăta obiceiul de a te crede prea 
deştept. Ajung acum la acea minciună care mă interesează - afirmaţia 
dumitale conform căreia Comte de la Roche a sosit la această vilă în 
dimineaţa de 14 ianuarie. 

— Dar nu a fost o minciună, monsieur. Acesta este adevărul - Monsieur 
le Comte a sosit aici în dimineaţa zilei de marţi, 14 Aşa este Mărie, nu? 

Mărie confirmă cu zel. 

— Ah, da, aşa este. Îmi amintesc perfect. 

— Oh, făcu Poirot şi ce i-ai dat bunului stăpân la déjeuner în acea zi? 

— Eu... 

Mărie se opri, încercând să-şi recapete stăpânirea de sine. 

— E ciudat cum omul îşi aminteşte unele lucruri... Şi le uită pe altele, 
zise Poirot. Se aplecă în faţă şi lovi masa cu pumnul. Ochii îi fulgerau de 
mânie. Da, da, e aşa cum vă zic. Voi spuneţi minciuni şi vă închipuiţi că 
nimeni nu ştie. Dar sunt două persoane care ştiu. Da, două persoane. Unul 


este le bon Dieu... Ridică o mână spre ceruri, apoi, aşezându-se la loc pe 
scaun şi închizând ochii, murmură nepăsător: lar celălalt este Hercule Poirot. 

— Vă asigur, monsieur, că vă înşelaţi amarnic. Monsieur le Comte a 
plecat de la Paris luni noaptea... 

— Adevărat, replică Poirot, cu rapidul. Nu ştiu unde şi-a întrerupt 
călătoria. Poate nici dumneata nu ştii asta. Ceea ce ştiu este că a sosit aici 
miercuri dimineaţa şi nu marţi dimineaţa. 

— Monsieur se înşeală, afirmă Mărie cu încăpățânare. 

Poirot se ridică în picioare. 

— Atunci legea trebuie să-şi urmeze cursul, murmură el. Păcat! 

— Ce vreţi să spuneţi, monsieur? Întrebă Mărie, cu o umbră de 
nelinişte. 

— Veţi fi arestaţi drept complici în cazul de crimă în care victimă a fost 
doamna Kettering, englezoaica omorâtă. 

— Crimă! 

Chipul bărbatului se albi ca varul şi genunchii începură să-l tremure, 
ciocnindu-se unul de celălalt. Mărie scăpă sucitorul şi începu să plângă. 

— Dar este imposibil... Imposibil. Am crezut... 

— Întrucât vă menţineţi povestea, nu mai este nimic de spus. Cred că 
vă purtaţi prosteşte amândoi. 

Poirot tocmai se întorcea spre uşă când o voce agitată îl opri. 

— Monsieur, monsieur, doar o clipă. Eu... Nu am avut idee despre aşa 
ceva. Am... Am crezut că este vorba doar despre o chestiune în care era 
implicată o doamnă. Au mai existat şi înainte mici probleme stânjenitoare cu 
poliţia referitoare la diverse doamne. Dar o crimă - asta e cu totul altceva. 

— Nu am răbdare cu voi, strigă Poirot. Se întoarse spre ei şi scutură 
furios pumnul în faţa lui Hipolyte. O să stau toată ziua aici, discutând astfel 
cu doi imbecili? Eu vreau adevărul. Dacă nu aveţi de gând să mi-l spuneţi, 
asta e problema voastră. Pentru ultima oară - când a sosit Monsieur le Comte 
la Villa Marina: marţi sau miercuri dimineaţa? 

— Miercuri, şopti cu glas pierit bărbatul şi, în spatele lui, Mărie confirmă 
dând din cap. 

Poirot îi privi câteva clipe pe amândoi, apoi înclină grav capul. 

— Sunteţi înţelepţi, copii, zise el calm. Era cât pe-aci să daţi de 
necazuri mari. 

Părăsi Villa Marina cu un zâmbet pe faţă. 

— O bănuială confirmată, murmură el pentru sine. Să încerc şi cu 
cealaltă? 

Era ora şase când cartea de vizită a lui monsieur Hercule Poirot îi fu 
dusă lui Mirelle. Ea o privi câteva momente, apoi dădu aprobator din cap. 
Când Poirot intră în încăpere, o găsi străbătând în sus şi în jos camera, foarte 
agitată. Se întoarse furioasă spre el. 

— Ei bine? Strigă ea. Ei bine? Ce mai e acum? Nu m-aţi chinuit destul, 
cu toţii? Nu m-aţi făcut să-l trădez pe bietul meu Derek? Ce altceva mai vreţi? 

— Doar o mică întrebare, mademoiselle. După ce trenul a plecat din 
Lyon şi aţi intrat în compartimentul doamne; Kettering... 


— Ce înseamnă asta? 

Poirot o privi cu un aer de reproş vag şi începu din nou: 

— Am spus că după ce aţi intrat în compartimentul doamnei 
Kettering... 

— Nu am făcut una ca asta. 

— Şi aţi descoperit-o... 

— Nu am făcut una ca asta. 

— Ah, sacre! 

Se întoarse furios spre Mirelle şi urlă la ea, astfel încât aceasta se dădu 
înapoi din faţa lui. 

— Aveţi de gând să mă minţiţi? Vă spun că ştiu ce s-a întâmplat, de 
parcă aş fi fost acolo. Aţi intrat în compartimentul ei şi aţi descoperit-o 
moartă. Vă spun că ştiu asta. Să mă minţiţi este un lucru periculos. Aveţi 
grijă, mademoiselle Mirelle. 

Ochii ei tremurară sub privirea lui Hercule Poirot şi se plecară. 

— Eu... Nu... Începu ea nesigură, apoi se opri. 

— Am doar o singură întrebare, zise Poirot. Mă întreb, mademoiselle, 
dacă aţi găsit ceea ce căutaţi sau... 

— Sau ce? 

— Sau dacă altcineva a fost acolo înaintea dumneavoastră. 

— Nu mai răspund la nici o întrebare! Ţipă dansatoarea. 

Se smulse din strânsoarea lui Poirot şi se aruncă agitată Pe podea, 
ţipând şi suspinând. O cameristă înspăimântată intră în grabă. 

Hercule Poirot ridică din umeri, îşi înălţă sprâncenele şi părăsi în linişte 
încăperea. 

Dar părea să fie satisfăcut. 

Capitolul 30 

Domnişoara Viner dă o sentinţă. 

Katherine privea pe fereastra domnişoarei Viner. Plouă, Nu cu putere, ci 
cu un fel de insistenţă tăcută, bine-crescută. Fereastra dădea spre o fâşie de 
grădină pe care se afla o cărare ce ducea spre o poartă, având răsaduri 
ordonate cu flori de-o parte şi de alta, unde mai târziu aveau să înflorească 
trandafiri, garoafe şi zambile albastre. 

Domnişoara Viner stătea întinsă pe un pat mare victorian. O tavă pe 
care se aflau resturile micului dejun fusese împinsă într-o parte, iar 
domnişoara Viner deschidea corespondenţa, făcând tot felul de comentarii 
caustice. 

Katherine avea în mână o scrisoare deschisă şi o citea cu atenţie 
pentru a doua oară. Sosise de la hotelul Ritz din Paris. 

Chere mademoiselle Katherine, 

Sper că sunteţi bine sănătoasă şi că întoarcerea la iarnă englezească 
nu s-a dovedit a fi prea deprimantă. Eu îmi urmez cercetările cu cea mai 
mare sârguinţă. Să nu vă închipuiţi că mă aflu aici în vacanţă. Foarte curând 
mă voi afla în Anglia şi sper că voi avea atunci plăcerea de a vă revedea. Pot 
să vă caut, nu? La sosirea la Londra vă voi scrie. Ţineţi minte că suntem 
colegi în acest caz? Dar cred că ştiţi prea bine acest lucru. 


Fiţi convinsă, mademoiselle, de cele mai respectuoase şi devotate 
sentimente. 

Hercule Poirot 

— Katherine se încruntă uşor. Era ca şi cum ceva din scrisoare o 
nedumerea şi o intriga. Un picnic al băieţilor din cor, într-adevăr, rosti 
domnişoara Viner. Tommy Saunders şi Albert Dykes ar trebui lăsau pe 
dinafară şi nu o să mă înscriu decât dacă se întâmplă asta. Nu ştiu ce îşi 
închipuie băieţii ăia doi că fac duminica la biserică. Tommy a cântat Doamne, 
grăbeşte-te să ne mântui şi nu a mai deschis apoi gura, iar dacă Albert Dykes 
nu sugea o bomboană cu mentă înseamnă că naşul meu nu mai e ce-2 fost 
dintotdeauna. 

— Ştiu, sunt îngrozitori, fu de acord Katherine. 

Deschise cea de-a doua scrisoare şi obrajii i se înroşiră. 

Brusc. Vocea domnişoarei Viner păru să se piardă în depărtare. 

Când îşi veni în fire, domnişoara Viner sfârşea triumfătoare un discurs 
foarte lung. 

— Şi i-am spus: „Chiar deloc. Se întâmplă ca domnişoara Grey să fie 
chiar verişoara lui Lady Tamplin”. Ce părere ai de asta? 

— Mi-aţi susţinut cauza? Ce drăguţ din partea dumneavoastră! 

— Poţi s-o spui şi aşa, dacă vrei. Pentru mine un titlu nu înseamnă 
nimic. Nevastă de vicar sau nu, femeia aia e o afurisită. Auzi, să dea de 
înţeles că ţi-ai cumpărat locul în societate! 

— Poate că nu era prea departe de adevăr. 

— Şi uită-te la tine, continuă domnişoara Viner. Te-ai întors oare o 
doamnă înţepată, aşa cum s-ar fi putut întâmpla? Nu, iată-te, cu picioarele pe 
pământ cum ai fost mereu, cu o pereche bună de ciorapi Balbriggan şi cu 
pantofi comozi. Chiar ieri am vorbit cu Ellen despre asta. „Ellen, i-am spus, 
uită-te la domnişoara Grey. S-a tras de şireturi cu unii dintre cei mai mari 
oameni din ţară şi oare umblă că tine cu fusta până la genunchi, cu ciorapi de 
mătase care se deşiră văzând cu ochii şi cu cei mai ridicoli pantofi pe care i- 
am văzut vreodată? 

Katherine schiţă un zâmbet ca pentru sine. Se pare că meritase să se 
conformeze ideilor preconcepute ale domnişoarei Viner. Bătrâna domnişoară 
continuă cu un elan din ce în ce mai mare: 

— A fost o mare uşurare pentru mine că nu ți s-a urcat torul la cap. 
Chiar deunăzi am căutat articolele pe care le-am decupat din ziare. Am 
câteva despre Lady Tamplin şi spitalul ei de război şi câte şi mai câte, dar nu 
le găsesc. Aş vrea să te uiţi şi tu, draga mea, fiindcă privirea ta e mai ageră 
decât o are ea. Toate sunt într-o cutie din sertarul de la birou. 

Katherine se uită la scrisoarea din mâna ei şi tocmai voia să spună 
ceva, dar se opri şi, îndreptându-se spre birou, găsi cutia cu decupaje şi 
începu să se uite printre ele. De la întoarcerea ei la St. Mary Mead, inima lui 
Katherine fusese cuprinsă ie admiraţie faţă de stoicismul şi curajul 
domnişoarei Viner. Îşi dădea seama că nu putea face prea multe pentru 
bătrâna ei prietenă, dar ştia din experienţă cât de mult însemnau pentru: ei 
vârstnici acele fleacuri aparent lipsite de importanţă. 


— lată unul, spuse ea „Vicontesa Tamplin, care a înfiinţat la vila ei din 
Nişă un spital pentru ofiţeri, tocmai a fost victima unui jaf senzaţional, 
bijuteriile ei fiind furate. Printre ele se aflau câteva smaralde faimoase, 
moştenire a familiei Tamplin.” 

— Probabil imitații, opină domnişoara Viner. Aşa sunt multe dintre 
bijuteriile acestor femei de societate. 

— lată altul, zise Katherine. O poză cu ea. „Un încântător studiu de 
cameră al vicontesei Tamplin cu fiica ei Lenox.” 

— la să văd, ceru domnişoara Viner. Nu prea se vede bine chipul 
copilei, nu? Dar ăsta e un lucru bun, după părerea mea. In lumea asta 
funcţionează legea contrariilor şi mamele frumoase au copii hidoşi. Cred că 
fotograful şi-a dat seama că să pozeze ceafa copilului era cel mai bun lucru 
pe care-l putea face. 

Katherine izbucni în râs. 

— Una dintre cele mai elegante gazde de pe Riviera din acest sezon 
este vicontesa Tamplin, care are o vilă la Cap Martin. Verişoara ei, 
domnişoara Grey, care a moştenit de curând o avere mare într-un mod 
extrem de romantic, locuieşte cu ea acolo.” 

— Pe ăsta îl voiam, zise domnişoara Viner. Cred că era o poză cu tine 
într-unui dintre ziarele pe care le-am ratat. Ştii la ce mă refer - domnişoara 
Cutare sau Cutărică Jones-Williams la cursa Cutare sau Cutărică, prezentaţi 
de obicei având un scăunel pliant şi ţinându-şi un picior ridicat în aer. Pentru 
unii dintre ei trebuie să reprezinte o adevărată încercare să se vadă cum 
arată de fapt. 

Katherine nu răspunse. Mângâia cu degetul tăietura din ziar şi pe chip 
avea o expresie uimită şi îngrijorată. Apoi scoase cea de-a doua scrisoare din 
plicul ei şi îi citi din nou conţinutul, după care se întoarse către prietena ei. 

— Domnişoară Viner, mă întrebam... Există un prieten de-al meu, 
cineva pe care l-am cunoscut pe Riviera, care doreşte foarte mult să vină aici 
să mă vadă. 

— Un bărbat? Întrebă domnişoara Viner. 

— Da. 

— Cine este? 

— Este secretarul domnului van Aldin, milionarul american. 

— Cum îl cheamă? 

— Knighton. Maiorul Knighton. 

— Hm... Secretarul unui milionar. Şi doreşte să vină aici. Acum, 
Katherine, o să-ţi spun ceva pentru binele tău. Eşti o fată drăguță şi 
deşteaptă şi, deşi eşti cu picioarele pe pământ în cele mai multe privinţe, 
orice femeie se face de râs o dată în viaţă. Pun pariu pe 10 la 1 că bărbatul 
ăsta vrea să pună mâna pe banii tăi. Cu un gest o opri pe Katherine să 
răspundă. Mă aşteptam la aşa ceva. Ce este secretarul unui milionar? In nouă 
cazuri din zece este un tânăr căruia îi place să trăiască lejer. Un tânăr cu 
maniere frumoase şi cu gust pentru lux, care nu are minte şi nici spirit 
întreprinzător şi dacă există o slujbă mai lejeră decât să fii secretarul unui 
milionar este să te căsătoreşti cu o femeie bogată pentru banii ei. Nu vreau 


să spun că nu se poate ca un bărbat să se îndrăgostească de tine. Dar nu mai 
eşti tânără şi, deşi ai un ten foarte frumos, nu eşti o frumuseţe şi ceea ce 
vreau să-ţi spun este să nu te faci de râs. Insă dacă eşti hotărâtă să o faci, ai 
grijă ca banii tăi să fie puşi bine la păstrare. Gata, am terminat. Ce ai de 
spus? 

— Nimic, răspunse Katherine. Dar v-ar deranja dacă ar veni să mă 
vadă? 

— Eu mă spăl pe mâini de treaba asta, afirmă domnişoara Viner. Eu mi- 
am făcut datoria şi orice se va întâmpla acum este treaba ta. Ai vrea să vină 
la prânz sau la cină? Eu aş spune că Ellen poate să se descurce cu cina - asta 
dacă nu-şi pierde capul. 

— La prânz ar fi foarte bine, spuse Katherine. Este extrem ie amabil din 
partea dumneavoastră, domnişoară Viner. Mi-a cerut să-l sun, aşa că o să fac 
asta şi o să-l spun că vom fi încântate să ia prânzul cu noi. O să vină cu 
maşina din oraş. 

— Ellen face o friptură cu roşii la grătar destul de bună, zise 
domnişoara Viner. Nu o face foarte bine, dar o face mai bine decât orice 
altceva. Nu are rost să-l comandăm o tartă, fiindcă nu se pricepe la aluaturi. 
Însă budinca nu e rea şi cred că putem găsi o bucată bună de brânză Stilton 
la Abbot. Mereu am auzit că domnilor le place o bucăţică bună de Stilton şi a 
mai rămas destul din vinul tatălui meu - o sticlă de Moselle spumant, poate. 

— Oh, nu, domnişoară Viner. Asta chiar nu e necesar. 

— Prostii, copila mea! Nici un domn nu e fericit dacă nu bea ceva la 
masă. Mai există şi nişte whisky de dinainte de război, dacă tu crezi că ar 
prefera aşa ceva. Fă cum îţi spun şi nu mă contrazice. Cheia de la pivniţa de 
vinuri este în al treilea sertar de jos al măsuţei de toaletă, în a doua pereche 
de şosete din partea stângă. 

Katherine se duse ascultătoare la locul indicat. 

— A doua pereche, fii atentă, zise domnişoara Viner. În prima pereche 
se află cerceii mei cu diamante şi broşa cu filigran. 

— Oh, exclamă Katherine, oarecum surprinsă, nu aţi dori să le ţineţi în 
caseta cu bijuterii? 

— Domnişoara Viner scoase un fomăit dispreţuitor. Nu, în nici un caz! 
Am prea multă minte ca să fac asta, mulţumesc frumos! Doamne, îmi 
amintesc cum bietul tată avea un seif zidit în perete. Era fericit nevoie mare 
din pricina asta şi i-a spus mamei: „Acum, Mary, o să-mi aduci în fiecare 
seară caseta de bijuterii şi eu o să le încui aici”. Mama era o femeie cu mult 
tact şi ştia că bărbaţilor le place să facă după cum îi taie capul, aşa că i-a 
adus caseta de bijuterii să fie încuiată, după cum i se spusese. Şi într-o 
noapte hoţii au dat o spargere şi desigur - în mod firesc - primul loc unde s- 
au duş a fost seiful! Era şi normal, mai ales că tata a bătut tobă în tot satul şi 
s-a lăudat cu seiful de ai fi zis că ţine acolo toate diamantele regelui 
Solomon. Au luat tot - cănile de bere cu capac, cupele de argint, platoul de 
aur pe care tata şi-l făcuse cadou şi caseta cu bijuterii. Oftă aducându-şi 
aminte. Tata era într-o stare îngrozitoare din cauza bijuteriilor mamei. Era 
vorba de setul venețian şi de câteva camee foarte frumoase, de nişte piese 


din coral roz pal şi de două inele cu nişte diamante destul de mari. lar apoi, 
desigur, mama a trebuit să-l spună că, fiind o femeie cu capul pe umeri, îşi 
ţinuse bijuteriile ascunse în nişte corsete şi acolo erau la fel de în siguranţă 
că în orice altă ascunzătoare. 

— Şi caseta de bijuterii fusese goală? 

— A, nu, dragă, replică domnişoara Viner, atunci ar fi fost prea uşoară. 
Mama era o femeie foarte inteligentă - a avut grijă de asta. Işi ţinea nasturii 
în caseta de bijuterii şi era un loc foarte potrivit. Nasturii de la ghete erau în 
sertăraşul de sus, cei de la pantaloni în cel de la mijloc şi nasturii de diverse 
feluri în sertăraşul de jos. Destul de ciudat, dar tata a fost cam supărat pe ea. 
l-a zis că nu îi plăcea înşelătoria. Dar trebuie să încetez cu pălăvrăgeala; tu 
vrei să te duci să-ţi suni prietenul. la seama, alege o bucată frumoasă de 
friptură şi spune-l lui Ellen să nu aibă găuri în ciorapi când serveşte la masă. 

— O cheamă Ellen sau Helen, domnişoară Viner? Am crezut că... 

Domnişoara Viner îşi închise ochii. 

— Pot să rostesc h-ul la fel de bine ca oricine, însă Helen nu este un 
nume potrivit pentru o servitoare. Nu ştiu, zău, unde vor să ajungă mamele 
din clasa de jos în ziua de azi! 

Ploaia se oprise când Knighton sosi la căsuţă. Soarele palid şi capricios 
scălda chipul lui Katherine, care stătea în pragul casei să-l întâmpine pe 
maior. El se apropie rapid, cu o expresie aproape copilărească pe chip. 

— Sper că nu te superi. Pur şi simplu trebuia să te văd curând. Sper că 
prietena la care stai nu se supără. 

— Vino să o cunoşti, răspunse Katherine. Uneori te poate băga în 
sperieţi, dar o să descoperi repede că are cel mai bun suflet din lume. 

Domnişoara Viner era aşezată foarte maiestuos în salon, purtând un set 
complet de camee, care fuseseră atât de providenţial păstrate în sânul 
familiei. ÎI întâmpină pe Knighton cu demnitate şi cu o politeţe austeră care 
ar fi descurajat mulţi bărbaţi. Totuşi Knighton avea nişte maniere 
fermecătoare care nu puteau fi trecute cu uşurinţă cu vederea şi, după zece 
minute, domnişoara Viner se înmuie vizibil. Prânzul fu vesel şi Ellen, sau 
Helen, cu o nouă pereche de ciorapi de mătase fără fire duse, făcu minuni cu 
servitul mesei. După aceea, Katherine şi Knighton plecară la plimbare şi se 
întoarseră pentru a lua ceaiul tête-à-tête, căci domnişoara Viner se dusese să 
se odihnească. 

După ce maşina se îndepărtă în cele din urmă, Katherine urcă încet 
scările. O voce o strigă şi Katherine intră în dormitorul domnişoarei Viner. 

— Ţi-a plecat prietenul? 

— Da. Mulţumesc mult că m-aţi lăsat să-l invit. 

— Nu-l nevoie să-mi mulţumeşti. Crezi că sunt genul de babă zgârie- 
brânză care nu face nimic pentru nimeni? 

— Cred că sunteţi o drăguță, răspunse Katherine cu afecţiune. 

— Hm, făcu domnişoara Viner, îmbunată. 

Când Katherine se pregătea să plece, domnişoara Viner o chemă 
înapoi. 

— Katherine! 


— Da. 

M-am înşelat în ceea ce-l priveşte pe tânărul acela al tău. Când un 
bărbat vrea să se dea bine pe lângă cineva, este amabil şi galant şi plin de 
tot felul de atenţii - fermecător pe de-a-ntregul. Dar când un bărbat este într- 
adevăr îndrăgostit nu se poate abţine să nu arate ca un vițel. Şi ori de câte 
ori tânărul te privea, arăta ca un vițel. Retrag tot ce am spus azi-dimineaţă. 
Este sincer. 

Capitolul 31 

Domnul Aarons ia prânzul 

— Ah! Exclamă apreciativ domnul Joseph Aarons. Luă o înghiţitură 
zdravănă din halbă, o aşeză pe masă cu un oftat şi, ştergându-şi spuma de 
pe buze, zâmbi peste masă gazdei sale, Hercule Poirot. Daţi-mi oricând o 
friptură bună din muşchi de vacă şi o halbă de ceva bun de băut şi poate să 
ia altcineva toate zorzoanele şi nimicurile franţuzeşti, toate antreurile şi 
omletele şi prepeliţele. Mie daţi-mi, repetă el, o friptură de vacă. 

Poirot, care tocmai se conformase acestei cereri, zâmbi înţelegător. 

— Nu că ar fi ceva în neregulă şi cu o friptură şi o plăcintă de rinichi, 
continuă domnul Aarons. O tartă cu mere? Da, o să iau otartă cu mere, 
mulţumesc, domnişoară şi un pahar cu frişca. 

Masa continuă. În cele din urmă, oftând prelung, domnul Aarons puse 
jos lingura şi furculita, pregătindu-se să se delecteze cu nişte brânză înainte 
să înceapă să se gândească la alte chestiuni. 

— Există o mică trebuşoară de care cred că aţi pomenit, domnule 
Poirot, remarcă el. Voi fi foarte fericit să fac orice ca să vă fiu de folos. 

— Este foarte amabil din partea dumitale, răspunse Poirot. Mi-am spus: 
„Dacă vrei să afli ceva despre actorie, există o persoană care ştie tot ce e de 
ştiut şi acesta este vechiul meu prieten, domnul Joseph Aarons”. 

— Şi nu v-aţi înşelat prea tare, replică domnul Aarons, mulţumit de 
sine. Dacă e vorba de trecut, de prezent sau de viitor, Joe Aarons este omul 
la care să apelezi. Precisement. Acum vreau să te întreb, monsieur Aarons, 
ce ştii despre o tânără căreia i se spune Kidd. 

— Kidd? Kitty Kidd? 

— Kitty Kidd. 

— Era destul de isteaţă. Juca mai ales roluri de bărbat, cânta şi dansa - 
despre aceea e vorba? 

— Da. 

— Foarte isteaţa era. A făcut bani frumoşi. Nu-l lipseau niciodată 
contractele. De obicei juca roluri de bărbat, dar, de fapt, nu puteai spune că e 
o actriţă de roluri secundare. 

— Aşa am auzit şi eu, afirmă Poirot. Însă în ultima vreme nu a mai 
apărut, nu-l aşa? 

— Da. A dispărut pur şi simplu. A plecat în Franţa şi s-a combinat cu un 
nobil de acolo. A renunţat la scenă pentru totdeauna, bănuiesc. 

— Când s-a întâmplat asta? 

— Stai să mă gândesc. Acum trei ani. Şi asta a fost o pierdere, daţi-mi 
voie să vă spun. 


— Era deşteaptă? 

— Deşteaptă brici. 

— Nu ştii numele bărbatului cu care s-a împrietenit la Paris? 

— Era din lumea bună, asta ştiu. Un conte - sau era marchiz? Acum că 
mă gândesc, cred că era marchiz. 

— Şi nu mai ştii nimic de ea de atunci? 

— Nimic. Nu am întâlnit-o niciodată întâmplător sau aşa ceva. Pun pariu 
că acum îşi pierde vremea prin staţiuni din străinătate. Se comportă ca o 
adevărată marchiză. Pe Kitty nu poţi s-o păcăleşti. 

— Înţeleg, zise Poirot gânditor. 

— Îmi pare rău că nu vă pot spune mai mult, domnule Poirot, afirmă 
celălalt. Mi-aş dori să vă pot fi de folos. Mi-aţi făcut un mare serviciu odată. 

— Ah, dar suntem chit în acea privinţă. Şi dumneata mi-ai făcut un 
serviciu. 

— Un serviciu merită un altul. Ha, ha! Făcu domnul Aarons. 

— Profesia dumitale trebuie să fie foarte interesantă, zise Poirot. 

— Aşa şi aşa, răspunse domnul Aarons indiferent. Per ansamblu, e în 
regulă. Nu mă descurc prea rău, luând în consideraţie toate cele, însă trebuie 
să fii cu ochii-n patru. Niciodată nu ştii spre ce se vor îndrepta preferinţele 
publicului. 

— În ultimii ani, dânsul a ieşit mult în faţă, murmură Poirot gânditor. 

— Eu, personal, nu am văzut prea multe la baletul ăsta rusesc, însă 
oamenilor le place. Pentru mine e prea pretenţios. 

— Pe Riviera am cunoscut o dansatoare - mademoiselle Mirelle. 

— Mirelle? E tare, fără îndoială. Totdeauna sunt bani care vin s-o 
susţină - cu toate că, după câte se spune, fata chiar ştie să danseze. Am 
văzut-o şi ştiu ce vorbesc. Eu, unul, nu prea am avut de-a face cu ea, însă am 
auzit că e îngrozitor să lucrezi cu ea. Tot timpul crize de nervi şi 
temperament vulcanic. 

— Da, făcu Poirot gânditor. Da, îmi închipui. 

— Temperament! Exclamă domnul Aarons. Temperament! Aşa i se 
spune. Doamna mea a fost dansatoare înainte să se mărite cu mine, însă 
slavă Domnului că ea nu a avut niciodată temperament. Nu aţi vrea 
temperament acasă, domnule Poirot. 

— Sunt de acord cu dumneata, prietene. Nu-şi are rostul acolo. 

— O femeie trebuie să fie calmă şi înţelegătoare şi o bună bucătăreasă, 
afirmă domnul Aarons. 

— Mirelle nu este de multă vreme în atenţia publicului, nu-l aşa? 
Întrebă Poirot. 

— Cam de doi ani şi jumătate, asta-l tot, spuse domnul Aarons. Un duce 
francez a lansat-o. Am auzit acum că s-a combinat cu fostul prim-ministru al 
Greciei. Aceştia sunt tipii care reuşesc să pună bani deoparte în linişte. 

— Asta e o noutate pentru mine, zise Poirot. 

— A, ea nu e genul care să facă prea mulţi purici într-un loc. Se spune 
că tânărul Kettering şi-a ucis nevasta pentru ea. Nu că ştiu, sunt sigur. 
Oricum, el e la închisoare, iar ea trebuie să-şi poarte singură de grijă şi s-a 


descurcat destul de bine. Se zice că poartă un rubin de mărimea unui ou de 
porumbel - nu că am văzut vreodată vreun ou de porumbel cu ochii mei, dar 
aşa se spune mereu în romane. 

— Un rubin de mărimea unui ou de porumbel! Exclamă Poirot. Ochii lui 
erau verzi, că ai unei pisici. Ce interesant! 

— Am auzit de la un prieten de-al meu, spuse domnul Aarons. Dar după 
părerea mea, poate fi doar sticlă colorată. Femeile astea sunt toate la fel - 
tot timpul spun felurite poveşti despre bijuteriile lor. Mirelle se laudă că 
există un blestem asupra pietrei. Inima de Foc, am impresia că îi spune. 

— Dar dacă îmi aduc bine aminte, interveni Poirot, Inima de Foc este 
piatra centrală a unui colier. 

— Poftim! Nu v-am zis că minciunile spuse de femei despre bijuteriile 
lor nu încetează niciodată? Aceasta este un solitar, pe care dansatoarea îl 
poartă la gât atârnat de un lanţ de platină. Dar, aşa cum am mai spus, pun 
pariu că este o bucată de sticlă colorată. 

— Nu, îl contrazise Poirot cu blândeţe. Nu - cumva nu cred că este 
sticlă colorată. 

Capitolul 32 

Katherine şi Poirot îşi compară notițele 

— V-aţi schimbat, mademoiselle, rosti brusc Poirot. El şi Katherine erau 
aşezaţi faţă în faţă la o măsuţă la Savoy. Da, v-aţi schimbat, continuă el. 

— In ce sens? 

— Mademoiselle, aceste nuances sunt dificil de exprimat. 

— Sunt mai bătrână. 

— Da, sunteţi mai bătrână. Şi prin asta nu vreau să spun că v-au apărut 
riduri pe faţă sau la coada ochiului. Când v-am văzut prima oară, 
mademoiselle, eraţi un spectator al vieţii. Aveaţi expresia calmă, amuzată a 
cuiva care stă în stal şi priveşte piesa. 

— Şi acum? 

— Acum nu mai priviţi. Poate e ceva absurd ce spun acum, dar aveţi 
expresia circumspectă a unui luptător care joacă un joc dificil. 

— Bătrâna doamnă poate fi dificilă uneori, zise Katherine zâmbind. Dar 
vă asigur că nu mă implic în concursuri mortale cu ea. Ar trebui să mergeţi şi 
să o cunoaşteţi într-o zi, monsieur Poirot. Cred că sunteţi unul dintre oamenii 
care i-ar aprecia curajul şi spiritul. 

Urmă o tăcere în timp ce chelnerul le servi cu îndemânare puiul en 
casserole. După plecarea acestuia, Poirot spuse: 

— M-aţi auzit vorbind de prietenul meu Hastings? Cel care a spus 
despre mine că sunt o scoică umană. Eh bien, mademoiselle, mi-am găsit 
perechea în dumneavoastră. Dumneavoastră sunteţi o singuratică, mai mult 
decât mine. 

— Absurd, rosti Katherine nepăsătoare. Hercule Poirot nu spune 
niciodată absurdităţi. Este aşa cum spun eu. 

Din nou tăcere. Poirot o întrerupse cu o întrebare: 

— Aţi văzut pe vreunul dintre prietenii noştri de pe Riviera de când v-aţi 
întors, mademoiselle? 


— L-am văzut pe maiorul Knighton. 

— Aha. Serios? 

Ceva din ochii strălucitori ai lui Poirot o făcu pe Katherine să-şi plece 
privirea. 

— Deci domnul van Aldin rămâne la Londra? 

— Da. 

— Trebuie să încerc să-l întâlnesc mâine sau poimâine. 

— Aveţi veşti pentru el? 

— De ce credeţi asta? 

— Eu... Doar mă întrebam, asta-l tot. 

Poirot o privi cu ochi strălucitori. 

— Şi acum, mademoiselle, sunt multe întrebări pe care doriţi să mi le 
puneţi, îmi dau seama de asta. Şi de ce nu? Nu este cazul Trenului Albastru 
micul nostru roman policier? 

— Da, sunt întrebări pe care vreau să vi le pun. 

— Eh bien? 

Katherine ridică brusc privirea cu o expresie de hotărâre. 

— Ce făceaţi la Paris, monsieur Poirot? 

Poirot zâmbi uşor. 

— Am făcut o vizită la Ambasada Rusiei. 

— Oh! 

— Imi dau seama că asta nu vă spune nimic. Dar nu o să fiu o scoică 
umană. Nu, o să-mi pun cărţile pe masă, ceea ce este un lucru pe care în 
mod sigur scoicile nu îl fac niciodată. Bănuiţi, nu-l aşa, că nu simt mulţumit 
de cazul împotriva lui Derek Kettering? 

— Asta m-am tot întrebat. Am crezut că, la Nişa, aţi încheiat acest caz. 

— Nu spuneţi tot ce gândiţi, mademoiselle. Dar recunosc tot. Eu am 
fost - cercetările mele - cel care l-a pus pe Derek Kettering acolo unde se află 
astăzi. Dacă nu eram eu, judecătorul de instrucţie ar încerca şi acum în zadar 
să lege crima de contele de la Roche. Eh bien, mademoiselle, nu regret ce 
am făcut. Am o singură datorie - să descopăr adevărul şi pista aceea mergea 
drept spre domnul Kettering. Dar se şi sfârşea acolo? Poliţia zice că da, dar 
eu, Hercule Poirot, nu sunt mulţumit. Se întrerupse dintr-odată. Spuneţi-mi, 
mademoiselle, în ultima vreme aţi mai auzit ceva de mademoiselle Lenox? 

— Am primit doar o scrisoare foarte scurtă şi laconică. Cred că e 
supărată pe mine că m-am întors în Anglia. 

Poirot dădu înţelegător din cap. 

— Am avut o discuţie cu ea în noaptea când monsieur Kettering a fost 
arestat. A fost o discuţie interesantă în mai multe privinţe. 

Din nou râmase tăcut şi Katherine nu-l întrerupse şirul gândurilor. 

— Mademoiselle, rosti Poirot în cele din urmă, acum sunt pe un teren 
sensibil, însă tot o să vă spun asta. Cred că există cineva care îl iubeşte pe 
monsieur Kettering - corectaţi-mă dacă greşesc - şi de dragul ei... Ei bine... 
de dragul ei sper că eu am dreptate şi poliţia se înşeală. Ştiţi cine e acel 
altcineva? 

Urmă o pauză, apoi Katherine spuse: 


— Da... Cred că ştiu. 

Poirot se aplecă peste masă către ea. 

— Nu sunt mulţumit, mademoiselle. Nu, nu sunt mulţumit. Faptele, 
faptele principale, conduc drept spre monsieur Kettering. Dar există un lucru 
care nu a fost luat în consideraţie. 

— Despre ce este vorba? 

Chipul desfigurat al victimei. M-am întrebat, mademoiselle, de o sută 
de ori: „Este Derek Kettering genul de om care ar putea da acea lovitură 
zdrobitoare după ce a comis crima?” In ce scop ar fi făcut-o? La ce i-ar fi 
servit? Era o acţiune probabilă pentru cineva cu temperamentul domnului 
Kettering? Şi, mademoiselle, răspunsul la aceste întrebări a fost extrem de 
nesatisfăcător. larăşi şi iarăşi mă întorc la acel „de ce?”. Şi singurele lucruri 
care mă pot ajuta să soluţionez problema sunt astea. Mătură cu mâna 
paginile carneţelului şi prinse ceva pe care îl ţinu între degetul mare şi 
arătător. 

— Vă amintiţi, mademoiselle? M-aţi văzut luând aceste fire de păr de 
pe covorul din compartiment. 

Katherine se aplecă şi cercetă cu atenţie firele de păr. 

Poirot dădu încet din cap de câteva ori. 

— Imi dau seama că ele nu înseamnă nimic pentru dumneavoastră, 
mademoiselle. Şi totuşi, cred că, într-un fel, vedeţi foarte multe. 

— Mi-au trecut prin cap tot felul de idei, rosti Katherine încet, idei 
curioase. De aceea v-am întrebat ce făceaţi la Paris, monsieur Poirot. 

— Când v-am scris... 

— De la Ritz? 

Un zâmbet ciudat poposi pe buzele lui Poirot. 

— Da, cum spuneaţi, de la Ritz. Uneori sunt o persoană căreia îi place 
luxul - atunci când plăteşte un milionar. 

— Ambasada Rusiei, zise Katherine, încruntându-se. Nu, nu-mi dau 
seama unde se potriveşte acest lucru. 

— Nu se potriveşte direct, mademoiselle. M-am dus acolo ca să obţin 
anumite informaţii. M-am întâlnit cu un anumit personaj şi l-am ameninţat - 
da, mademoiselle, eu, Hercule Poirot, l-am ameninţat. 

— Cu poliţia? 

— Nu, replică sec Poirot, cu presa - o armă cu mult mai periculoasă. 

Se uită la Katherine şi aceasta îi zâmbi, clătinând din cap. 

— Doar nu vă transformați din nou în scoică, monsieur Poirot. 

— Nu, nu. Nu vreau să fiu misterios. O să vă spun tot. Îl bănuiesc pe 
acest om că este partea activă în vânzarea bijuteriilor domnului van Aldin. L- 
am confruntat cu asta şi în cele din urmă am obţinut întreaga poveste de la 
el. Am aflat unde au fost date bijuteriile şi am aflat, de asemenea, cine era 
bărbatul care se plimba prin faţa casei pe strada - un om cu păr alb, 
venerabil, dar care mergea cu pasul uşor, rapid al unui tânăr. Şi în mintea 
mea i-am dat acestui bărbat un nume - numele de Monsieur le Marquis. 

— Şi acum aţi venit la Londra să vă întâlniți cu domnul van Aldin? 


— Nu numai din acest motiv. Mai am şi alte lucruri de făcut. De când 
am sosit la Londra m-am mai întâlnit cu două persoane - cu un agent de 
teatru şi cu un doctor de pe Harley Street. De la fiecare din ei am obţinut 
anumite informaţii. Puneţi toate astea cap la cap, mademoiselle şi vedeţi 
dacă ajungeţi la aceeaşi concluzie ca mine. 

— Eu? i 

— Da, dumneavoastră. O să vă spun un singur lucru, mademoiselle. In 
mintea mea a existat tot timpul o îndoială în legătură cu faptul că jaful şi 
crima au fost comise de aceeaşi persoană. Mult timp nu am fost sigur... 

— Şi acum? 

— Acum ştiu. 

Urmă un răstimp de tăcere. Apoi Katherine îşi înălţă capul. Ochii îi 
străluceau. 

— Nu sunt la fel de deşteaptă ca dumneavoastră, monsieur Poirot. 
Jumătate din lucrurile pe care mi le-aţi spus nu mi se pare că indică spre ceva 
anume. Ideile care îmi trec prin cap vin dintr-o perspectivă cu total diferită... 

— Ah, dar asta se întâmplă întotdeauna, replică Poirot calm. O oglindă 
arată adevărul, dar fiecare om stă în alt loc atunci când se uită în ea. 

— Ideile mele pot fi absurde... Pot fi cu total diferite de ale 
dumneavoastră, dar... 

— Da? 

— Spuneţi-mi, asta vă este de vreun folos? 

Poirot luă decupajul din ziar din mâna ei întinsă, îl citi şi, ridicând 
privirea, aprobă din cap cu gravitate. 

— Aşa cum v-am spus, mademoiselle, fiecare stă în altă poziţie atunci 
când se uită într-o oglindă, dar este aceeaşi oglindă şi aceleaşi lucruri sunt 
reflectate aici.... 

Katherine se ridică în picioare. 

— Trebuie să plec, zise ea. Abia am timp să prind trenul. Monsieur 
Poirot. 

— Da, mademoiselle. 

— Este... Nu trebuie să mai dureze mult, înţelegeţi. Eu... Nu mai pot 
continua mult. 

Vocea i se sparse. 

Poirot o bătu încurajator pe mână. 

— Curaj, mademoiselle. Nu trebuie să cedaţi acum. Sfârşitul e foarte 
aproape. 

O nouă teorie 

— Monsieur Poirot doreşte să vă vadă, domnule. 

— La naiba cu el! Făcu van Aldin. 

Knighton rămase tăcut, înţelegător. 

Van Aldin se ridică de pe scaun şi începu să măsoare în sus şi în jos 
camera. 

— Bănuiesc că ai văzut afurisitele alea de ziare azi-dimineaţă? 

— Mi-am aruncat o privire pe ele, domnule. 


— Încă se ţin cu dinţii de subiect? 

— Mi-e teamă că da, domnule. 

Milionarul se aşeză din nou şi îşi cuprinse fruntea cu palmele. 

— Dacă mi-aş fi închipuit una ca asta, gemu el. Imi doresc să nu-l fi 
adus niciodată pe belgianul ăsta să scoată la lumină adevărul. Să-l găsească 
pe ucigaşul lui Ruth - asta e tot ce am dorit. 

— Nu aţi fi dorit ca ginerele dumneavoastră să fie eliberat? 

— Aş fi preferat să-mi fac dreptate singur. 

— Nu cred că ar fi fost o acţiune foarte înţeleaptă, domnule. 

— Nu contează. Eşti sigur că tipul vrea să mă vadă? 

— Da, domnule van Aldin. Este foarte insistent în legătură cu asta. 

Atunci bănuiesc că trebuie s-o facă. Poate veni în dimineaţa asta, dacă 
vrea. Un Poirot foarte proaspăt şi binedispus fu invitat să intre. Nu părea să 
observe deloc lipsa de cordialitate din atitudinea milionarului şi sporovăi 
amabil despre diverse nimicuri. Se afla la Londra - explică el - ca să-l 
întâlnească pe doctorul său. Menţiona numele unui chirurg eminent. 

— Nu, nu, pas la guerre - o amintire a zilelor din poliţie: un glonţ al unui 
nenorocit de bandit. Işi atinse umărul stâng şi făcu o grimasă foarte realistă. 
V-am considerat întotdeauna un om norocos, monsieur van Aldin. Nu 
corespundeţi ideii noastre larg răspândite privind milionarii americani - 
martiri ai dispepsiei. 

— Sunt destul de zdravăn, zise van Aldin. Ştiţi, duc o viaţă foarte 
modestă. Mâncare simplă şi nu prea multă. 

— V-aţi întâlnit cu domnişoara Grey, nu-l aşa? Întrebă Poirot, 
întorcându-se nevinovat spre secretar. 

— D... da. O dată sau de două ori, răspunse Knighton. 

Roşi uşor şi van Aldin exclamă surprins: 

— Ce ciudat că nu mi-ai pomenit că ai văzut-o, Knighton! 

— Nu am crezut că vă interesează, domnule. 

— Îmi place foarte mult faţă aceea, afirmă van Aldin. 

— Ce păcat că s-a îngropat încă o dată în St. Mary Mead, zise Poirot. 

— Este foarte frumos din partea ei, replică Knighton cu înflăcărare. 
Există foarte puţini oameni care s-ar îngropa acolo ca să aibă grijă deo 
bătrână dificilă care nu are nici un drept asupra ei. 

— Nu vă pot contrazice, spuse Poirot cu o uşoară sclipire în ochi. Cu 
toate acestea, zic că e păcat. Şi acum, domnilor, să trecem la afaceri. 

Ambii bărbaţi îl priviră oarecum surprinşi. 

— Nu trebuie să fiţi şocaţi sau alarmaţi de ceea ce urmează să vă spun. 
Să presupunem, monsieur van Aldin, că, până la urmă, monsieur Derek 
Kettering nu şi-a ucis soţia. 

— Poftim? 

Cei doi bărbaţi se uitară la Poirot extrem de surprinşi. 

— Să presupunem, spuneam, că monsieur Kettering nu şi-a ucis soţia. 

— Aţi înnebunit, domnule Poirot? 

Van Aldin fu cel care rosti aceste cuvinte. 


— Nu, replică Poirot, nu am înnebunit. Sunt excentric, poate - cel puţin 
unii oameni spun asta. Dar, în ceea ce priveşte meseria mea, sunt, cum se 
spune, „cu toţi boii acasă”. Vă întreb, monsieur van Aldin, dacă v-aţi bucura 
sau v-ar părea rău dacă ar fi adevărat ceea ce v-am spus? 

Van Aldin îl privi ţintă. 

— Normal, aş fi bucuros, răspunse el în cele din urmă. Este un exerciţiu 
de presupuneri, domnule Poirot, sau există fapte care să le susţină? 

Poirot îşi înălţă privirea spre tavan. 

— Există o mică şansă, răspunse el calm, ca, până la urmă, Comte de la 
Roche să fie vinovatul. Cel puţin am reuşit să-l spulber alibiul. 

— Cum aţi reuşit asta? 

Poirot ridică modest din umeri. 

— Am metodele mele. Cu puţin tact, cu puţină isteţime şi lucrul a fost 
făcut. 

— Dar rubinele, rosti van Aldin, rubinele aflate în posesia contelui erau 
false. 

— Şi în mod evident, el nu ar fi comis crimă decât pentru rubine. Însă 
scăpăm din vedere un lucru, monsieur van Aldin, în ceea ce priveşte rubinele, 
este posibil ca altcineva să fi fost acolo înaintea lui. 

— Însă ăsta e o teorie cu totul nouă, exclamă Knighton. 

— Chiar credeţi această aiureală, domnule Poirot? Vru să ştie 
milionarul. 

— Teoria încă nu e demonstrată, afirmă Poirot calm. Deocamdată este 
doar o teorie, dar vă spun ceva, monsieur van Aldin - faptele merită să fie 
investigate. Trebuie să veniţi cu mine în sudul Franţei şi să cercetăm cazul la 
faţa locului. 

— Credeţi că asta chiar este necesar - adică, trebuie să vin şi eu? 

— Am crezut că veţi dori asta, replică Poirot. 

In tonul lui se simţea o undă de reproş care nu scăpă celuilalt. 

— Da, da, desigur, spuse van Aldin. Când doriţi să începem, domnule 
Poirot? 

— Sunteţi foarte ocupat pe moment, domnule, murmură Knighton. 

Dar milionarul se hotărâse acum şi respinse argumentul celuilalt cu o 
fluturare a mâinii. 

— Cred că această afacere este pe primul plan, spuse el. OK, domnule 
Poirot, mâine. Cu ce tren? 

Cred că o să mergem cu Trenul Albastru, zise Poirot şi zâmbi. 

Din nou Trenul Albastru „Trenul milionarilor” cum i se spunea intră într- 
o curbă pe care şinele o făceau cu o viteză ce păru periculoasă. Van Aldin, 
Knighton şi Poirot stăteau împreună în tăcere. Knighton şi van Aldin aveau 
două compartimente interconectate, aşa cum avuseseră Ruth Kettering şi 
camerista ei în acea călătorie fatală. Compartimentul lui Poirot era ceva mai 
departe în vagon. 


Călătoria era una dureroasă pentru van Aldin, căci îi reveneau în minte 
cele mai cumplite amintiri. Poirot şi Knighton conversau ocazional pe un ton 
scăzut, ca să nu-l deranjeze. 

Totuşi, când trenul îşi încheie călătoria lentă pe ceinture şi ajunse în 
Gare de Lyon, Poirot deveni brusc agitat. Van Aldin îşi dădu seama că scopul 
călătoriei cu trenul fusese în parte încercarea de reconstituire a crimei. Poirot 
însuşi jucă fiecare rol. Fu, pe rând, camerista care se închidea grăbită în 
propriul compartiment, doamna Kettering, recunoscându-şi soţul cu 
surprindere şi cu o urmă de nelinişte şi Derek Kettering, descoperind că soţia 
lui călătoreşte cu acel tren. Incercă diferite posibilităţi, cum ar fi cel mai bun 
mod ca o persoană să se ascundă în cel de-al doilea compartiment. 

Brusc, păru să-l vină o idee şi îl apucă pe van Aldin de braţ. 

— Mon Dieu, dar asta e ceva la care nu m-am gândit! Trebuie să ne 
întrerupem călătoria la Paris. Repede, repede, să coborâm imediat! 
Apucându-şi geamantanele, se grăbi să coboare din tren. Van Aldin şi 
Knighton, uluiţi dar obedienţi, îl urmară. Confirmându-l-se nu o dată părerea 
pe care o avea despre abilitatea lui Poirot, lui van Aldin îi venea greu să şi-o 
schimbe acum. La barieră fură opriţi. Biletele lor se aflau la conductorul din 
tren, un fapt pe care toţi trei îl uitaseră. 

Explicaţiile lui Poirot - rapide, fluente şi lipsite de emoție - nu avură nici 
un efect asupra funcţionarului cu expresie apatică. 

— Haide să terminăm cu asta, zise van Aldin brusc. Bănuiesc că vă 
grăbiţi, domnule Poirot. Pentru numele lui Dumnezeu, plătiţi biletul de la 
Calais şi să continuăm cu ceea ce aveţi în minte. 

Şuvoiul de cuvinte al lui Poirot se opri dintr-odată şi detectivul păru că 
se transformă într-o stană de piatră. Braţul său, încă ridicat într-un gest 
agitat, râmase acolo de parcă ar fi fost paralizat. 

— Am fost un imbecil, zise el simplu. Mă foi, zilele astea mi-am pierdut 
capul. Haide să ne întoarcem şi să ne continuăm călătoria în linişte. Cu un pic 
de noroc, trenul nu a plecat încă. 

Ajunseră chiar la timp şi trenul se puse în mişcare când Knighton, 
ultimul dintre cei trei, se aruncă împreună cu valiza lui în tren. 

Conductorul îi dojeni agitat şi îi ajută să îşi care bagajele înapoi în 
compartiment. Van Aldin nu spuse nimic, însă era în mod evident dezgustat 
de comportamentul ieşit din comun al lui Poirot. Rămas singur pentru câteva 
clipe cu Knighton, el remarcă: 

— Umblăm după potcoave de cai morţi. Lucrurile i-au scăpat de sub 
control. Până la un moment dat a avut ceva în minte, însă oricine îşi pierde 
capul şi aleargă de colo-colo ca un iepure speriat nu face doi bani. 

Poirot reveni după câteva momente, plin de scuze umile şi atât de 
abătut, încât orice cuvinte mai dure ar fi fost inutile. Van Aldin îi acceptă 
scuzele cu gravitate, însă reuşi să se abţină să facă vreun comentariu acid. 

Luară cina în tren şi după aceea, oarecum spre surprinderea celorlalţi 
doi, Poirot sugeră să meargă toţi trei în compartimentul lui van Aldin. 

Milionarul îl privi cu curiozitate. 

— Există ceva ce nu ne-aţi spus, domnule Poirot? 


— Eu? Poirot făcu ochii mari cu o surprindere nevinovată. Ce idee! 

Van Aldin nu răspunse, însă nu era mulţumit. Însoţitorului de tren i se 
spusese că nu este nevoie să facă paturile. Orice sentiment de mirare ar fi 
simţit, acesta fu dat uitării cu ajutorul bacşişului gras pe care van Aldin i-l 
înmână. Cei trei bărbaţi râmaseră învăluiţi în tăcere. Poirot se foia şi părea să 
nu aibă stare. În cele din urmă se întoarse spre secretar. 

— Domnule maior Knighton, uşa de la compartimentul dumneavoastră 
este încuiată? Mă refer la uşa care dă spre coridor. 

— Da. Am încuiat-o chiar eu adineauri. 

— Sunteţi sigur? Întrebă Poirot. 

— Mă duc să verific dacă doriţi, zise Knighton zâmbind. 

— Nu, nu vă deranjaţi. O să verific eu. 

Trecu prin uşa dintre compartimente şi se întoarse după câteva clipe, 
dând aprobator din cap. 

— Da, da, este aşa cum ai spus. Scuză, te rog, agitația unui om bătrân. 

Închise uşa dintre compartimente şi îşi reluă locul în colţul din dreapta. 

Orele trecură. Cei trei bărbaţi moţăiau agitaţi, trezindu-se cu tresăriri 
neplăcute. Probabil niciodată până atunci nu se întâmplase ca trei oameni să 
cumpere bilete pentru pături în cel mai luxos tren care există, apoi să-şi 
refuze confortul pentru care plătiseră. Din când în când, Poirot se uita la ceas, 
apoi dădea aprobator din cap şi se pregătea încă o dată să adoarmă. O dată 
se ridică de pe locul lui şi deschise uşa dintre compartimente, se uită cu 
atenţie în compartimentul alăturat şi se întoarse la locul său, clătinând din 
cap. 

— Ce s-a întâmplat? Şopti Knighton. Aşteptaţi să se întâmple ceva, nu-l 
aşa? 

— Sunt agitat, mărturisi Poirot. Sunt ca o pisică pe un acoperiş 
fierbinte. Orice zgomot uşor mă face să tresar. 

Knighton căscă. 

— Dintre toate afurisitele de călătorii incomode! Murmură el. Bănuiesc 
că ştiţi ce faceţi, domnule Poirot. 

Se pregăti să doarmă cât putea de bine. Atât el, cât şi van Aldin 
căzuseră pradă somnului când Poirot, uitându-se a paisprezecea oară la ceas, 
se aplecă şi îl bătu pe milionar pe umăr. 

— Ah, ce este? 

— În cinci minute, monsieur, vom ajunge la Lyon. 

— Dumnezeule! Chipul lui van Aldin era alb şi istovit în lumina slabă. 
Înseamnă că pe la ora asta a fost ucisă biata Ruth. 

Rămase cu privirea aţintită înainte. Buzele i se strâmbară uşor, mintea 
lui întorcându-se la tragedia îngrozitoare care îi întunecase viaţa. 

Urmă obişnuitul scrâşnet prelung al frânelor şi trenul încetini, ajungând 
la Lyon. Van Aldin cobori fereastra şi se aplecă în afară. 

— Dacă nu a fost Derek, dacă noua dumneavoastră teorie este corectă, 
atunci aici a părăsit bărbatul trenul? Întrebă el peste umăr. 

Spre surprinderea lui, Poirot clătină din cap. 


— Nu, răspunse el gânditor, nici un bărbat nu a părăsit trenul, dar cred 
- da, cred că o femeie se poate să fi făcut asta. 

— O femeie? Întrebă tăios van Aldin. 

— Da, o femeie, repetă Poirot, dând din cap. Poate nu vi amintiţi, 
monsieur van Aldin, dar domnişoara Grey a menţionat în mărturia ei că un 
tânăr cu şapcă şi haină a coborât din tren, aparent ca să-şi dezmorţească 
picioarele. Însă eu cred că tânărul a fost foarte probabil o femeie. 

— Dar cine a fost? 

Chipul lui van Aldin exprima incredulitate, dar Poirot răspunse serios şi 
hotărât: 

— Numele ei - sau numele sub care a fost cunoscută timp de mulţi ani 
- este Kitty Kidd, dar dumneavoastră, monsieur van Aldin, o cunoaşteţi sub 
alt nume - acela de Ada Mason. 

Knighton sări în picioare. 

— Poftim? Strigă el. 

Poirot se întoarse spre el. 

— Ah! Înainte să uit. Scoase un obiect din buzunar şi îl întinse. 
Permiteţi-mi să vă ofer o ţigară - din propriul portţigaret. A fost o neglijenţă 
din partea dumneavoastră să îl scăpaţi când v-aţi urcat în tren pe centura 
Parisului. 

Knighton râmase nemişcat privindu-l stupefiat. Apoi făcu o mişcare, dar 
Poirot îşi ridică mâna cu un gest de avertizare. 

— Nu, nu vă mişcaţi, zise el cu o voce mătăsoasă. Uşa de la 
compartimentul de alături este deschisă şi sunteţi păzit de acolo chiar în 
această clipă. Am descuiat uşa spre coridor când am plecat din Paris şi 
prietenilor noştri de la poliţie li s-a spus să-şi ocupe poziţia acolo. După cum 
cred că ştiţi, poliţia franceză vrea destul de tare să pună mâna pe 
dumneavoastră, maior Knighton - sau ar trebui să spunem: Monsieur le 
Marquis? 

Capitolul 35 

Explicații 

— Explicații? 

Poirot zâmbi. Stătea în fața milionarului, la masa din apartamentul 
particular al lui van Aldin de la Negresco. Poirot avea în faţa lui un om uşurat, 
dar foarte uimit. Detectivul se lăsă pe speteaza scaunului, îşi aprinse una 
dintre ţigările lui subţiri şi privi gânditor spre tavan. 

— Da, o să vă dau explicaţii. A început cu un lucra care m-a nedumerit. 
Ştiţi care a fost acel lucru? Chipul desfigurat. Când investighezi o crimă, 
acesta nu este un lucra neobişnuit şi ridică imediat o întrebare - aceea a 
identităţii. Evident, acesta a fost primul lucra care mi-a trecut prin minte: 
femeia moartă era într-adevăr doamna Kettering? Însă pista aceea nu m-a 
condus nicăieri, pentru că identificarea făcută de domnişoara Grey a fost 
fermă şi foarte demnă de încredere, aşa că am eliminat această idee. Femeia 
moartă era Ruth Kettering. 

— Când aţi început să o bănuiţi prima dată pe cameristă? Multă vreme 
nu am făcut-o, însă un mic amănunt mi-a atras atenţia asupra ei. 


Portţigaretul găsit în compartiment şi despre care ea ne-a spus că fusese dat 
de doamna Kettering soţului ei. La prima vedere, era un lucra foarte puţin 
probabil, având în vedere cum stăteau lucrurile între ei. Asta mi-a trezit în 
minte o îndoială în legătură cu veridicitatea afirmațiilor Adei Mason în 
general. Mai era de luat în consideraţie şi faptul destul de suspect că fusese 
în slujba stăpânei sale numai două luni. In mod sigur, nu părea că ar fi putut 
să aibă ceva de-a face cu crima, întrucât fusese lăsată la Paris şi doamna 
Kettering fusese văzută în viaţă de câţiva oameni după aceea, dar... 

Poirot se aplecă înainte. Ridică emfatic arătătorul şi îl scutură în faţa lui 
van Aldin. 

— Dar eu sunt un bun detectiv. Bănuiesc. Nu există nimeni şi nimic pe 
care să nu-l suspectez. Nu cred nimic din ce mi se spune. Mi-am spus: „Cum 
ştim că Ada Mason a fost lăsată la Paris?” Şi, la început, răspunsul la această 
întrebare mi s-a părut total mulţumitor. Există mărturia secretarului 
dumneavoastră, maiorul Knighton, un martor a cărui declaraţie putea fi 
considerată cu totul imparţială; mai erau şi cuvintele spuse chiar de femeia 
moartă însoţitorului de tren. Însă pentru moment am lăsat deoparte acest 
ultim aspect, fiindcă o idee foarte ciudată - o idee poate fantastică şi 
imposibilă - începuse să mi se formeze în minte. Dacă printr-o întâmplare 
nemaipomenită se putea să fie adevărată, acea mărturie a însoţitorului era 
lipsită de valoare. 

M-am concentrat asupra principalului obstacol în calea teoriei mele - 
afirmaţia maiorului Knighton că a văzut-o pe Ada Mason la Ritz după ce 
Trenul Albastru a plecat din Paris. Acea declaraţie părea destul de 
convingătoare; totuşi, examinând faptele cu atenţie, am observat două 
lucruri. Primul - că printr-o coincidenţă ciudată şi el era de exact două luni în 
serviciul dumneavoastră. Al doilea - că inițiala lui era aceeaşi: K. Să 
presupunem - doar să presupunem - că era portţigaretul lui cel care fusese 
găsit în vagon. Apoi, dacă Ada Mason şi el lucrau împreună şi dacă ea l-a 
recunoscut când i l-am arătat, nu ar fi reacţionat oare exact aşa cum a făcut- 
o? La început a fost surprinsă, însă a inventat rapid o teorie plauzibilă care 
susţinea vinovăția domnului Kettering. Bien entendu, asta nu fusese ideea 
iniţială. Comte de la Roche trebuia să fie ţapul ispăşitor, deşi Ada Mason nu 
avea să-l recunoască foarte convingător, pentru cazul în care acesta se 
dovedea capabil să furnizeze un alibi. Acum, dacă o să vă gândiţi retrospectiv 
la acel moment, vă veţi aminti că s-a întâmplat un lucru semnificativ. l-am 
sugerat Adei Mason că bărbatul pe care îl văzuse nu era Comte de la Roche, 
ci Derek Kettering. La momentul respectiv a părut nesigură, dar după ce m- 
am întors la hotel, mi-aţi telefonat şi mi-aţi spus că ea a venit la 
dumneavoastră şi a spus că, gândindu-se mai bine, era convinsă că bărbatul 
în chestiune era într-adevăr domnul Kettering. Eu mă aşteptam la ceva de 
genul ăsta. Nu putea exista decât o singură explicaţie legată de această 
siguranţă subită din partea ei. După ce a plecat de la hotelul dumneavoastră, 
ea a avut timp să se consulte cu cineva şi a primit instrucţiuni cărora li s-a 
conformat. Cine i-a dat aceste instrucţiuni? Maiorul Knighton. Şi mai era un 
alt amănunt, care putea să nu aibă nici o semnificaţie sau putea să aibă o 


importanţă foarte mare. Într-o discuţie oarecare, Knighton a pomenit de 
furtul unor bijuterii în Yorkshire dintr-o casă unde stătea. Poate era doar o 
coincidenţă - sau poate o altă verigă dintr-un lanţ. 

— Însă un lucru nu înţeleg, domnule Poirot. Bănuiesc că sunt probabil 
obtuz, altfel mi-aş fi dat seama până acum. Cine a fost bărbatul din tren, de 
la Paris? Derek Kettering sau Comte de la Roche? 

— Asta este simplitatea întregii afaceri! Nu a existat nici un bărbat! Ah, 
mille tonnerres! 

— Nu înţelegeţi isteţimea planului? Al cui cuvânt îl avem că a fost un 
bărbat acolo? Numai al Adei Mason. Şi am crezut-o pe Ada Mason datorită 
mărturiei lui Knighton că a fost lăsată la Paris. 

— Dar chiar Ruth i-a spus însoţitorului de tren că a lăsat-o acolo pe 
camerista ei, şovăi van Aldin. 

— Ah! Ajung şi la asta. Avem aici mărturia doamnei Kettering, dar, pe 
de altă parte, nu avem cu adevărat mărturia ei, deoarece, monsieur van 
Aldin, o femeie moartă nu poate depune o mărturie. Nu este mărturia ei, ci a 
însoţitorului de tren - o chestiune cu totul diferită. 

— Aşadar, credeţi că omul a minţit? 

— Nu, nu, deloc. El a spus ceea ce credea că este adevărul. Dar femeia 
care i-a spus că şi-a lăsat cameristă la Paris nu a fost doamna Kettering. 

Van Aldin îl privi uimit. 

— Monsieur van Aldin, Ruth Kettering era moartă înainte ca trenul să 
sosească în Gare de Lyon. Era Ada Mason, îmbrăcata cu hainele deosebite ale 
stăpânei ei, cea care a cumpărat coşul pentru cină şi care a făcut 
conductorului acea declaraţie necesară. 

— Imposibil! 

— Nu, nu, monsieur van Aldin, nu este imposibil. Leş femmes, ele 
seamănă atât de mult în ziua de azi, că sunt identificate mai mult după 
îmbrăcăminte decât după chip. Ada Mason avea aceeaşi înălţime ca fiica 
dumneavoastră. Îmbrăcată în acea haină somptuoasă de blană şi cu 
pălărioara roşie trasă pe ochi, cu câteva bucle arămii ivindu-se la fiecare 
ureche, nu e de mirare că însoţitorul de tren a fost păcălit. Vă amintiţi că nu 
vorbise mai înainte cu doamna Kettering. E adevărat, o văzuse pe cameristă 
pentru o clipă atunci când aceasta i-a înmânat biletele, dar impresia fusese 
doar a unei femei slabe, îmbrăcate în negru. Dacă ar fi fost un om deosebit 
de inteligent, ar fi putut spune că stăpâna şi camerista semănau, dar este 
extrem de puţin probabil că măcar i-a trecut prin minte acest lucru. Şi, 
amintiţi-vă, Ada Mason, sau Kitty Kidd, era actriţă, capabilă să-şi schimbe 
înfăţişarea şi tonul vocii în funcţie de moment. Nu, nu, nu era nici un pericol 
ca el să o recunoască pe cameristă în hainele stăpânei, însă exista pericolul 
ca atunci când venea şi descoperea cadavrul să-şi dea seama că aceea nu 
era femeia cu care vorbise cu o seară înainte. Şi acum înţelegem motivul 
pentru chipul desfigurat. Principalul pericol pentru Ada Mason era ca 
domnişoara Katherine Grey să vină în compartiment după ce trenul plecase 
din Paris şi ea a rezolvat această problemă comandând un coş pentru cină şi 
încuindu-se în compartiment. 


— Dar cine a ucis-o pe Ruth - şi când? 

— Mai întâi, ţineţi cont că acea crimă a fost plănuită şi dusă la 
îndeplinire de două persoane - Knighton şi Ada Mason, care au acţionat 
împreună. Knighton era la Paris în ziua aceea, ocupându-se de afacerile 
dumneavoastră. El s-a suit în tren la un moment dat, pe drumul acestuia pe 
ceinture. Doamna Kettering a fost probabil surprinsă, dar în mod sigurnu a 
bănuit nimic. Poate că el i-a atras atenţia la ceva pe fereastră şi când ea s-a 
întors să se uite, el i-a strecurat cordonul pe după gât - şi totul s-a terminat 
în câteva secunde. Uşa de la compartiment e încuiată, iar el şi Ada Mason se 
apucă de treabă. O dezbracă pe femeia moartă. Mason şi Knighton înfăşoară 
trupul într-un covor şi îl pun pe locul din compartimentul alăturat, printre 
sacoşe şi valize. Knighton coboară din tren, luând cu el caseta cu rubine. 
Cum se presupune că omorul a fost comis doar doisprezece ore mai târziu, 
este în perfectă siguranţa şi mărturia lui, împreună cu presupusele cuvinte 
spuse de doamna Kettering conductorului vor oferi un alibi perfect 
complicelui său. 

În Gare de Lyon, Ada Mason primeşte coşul pentru cină şi, încuindu-se 
în toaleta compartimentului, se schimbă rapid în hainele stăpânei sale, îşi 
potriveşte două meşe false cu bucle arămii şi se aranjează să semene cu 
doamna Kettering cât mai mult posibil. Când însoţitorul de tren soseşte să 
facă păturile, ea îi spune povestea pregătită despre cum şi-a lăsat cameristă 
la Paris; şi, în timp ce el face patul, ea rămâne privind pe fereastră, astfel 
încât stă cu spatele spre coridor şi spre oamenii care trec pe acolo. Asta a 
fost o precauţie înţeleaptă fiindcă, aşa cum ştiţi, domnişoara Grey a fost una 
dintre acele persoane şi ea, printre alţii, putea să jure că doamna Kettering 
era încă în viaţă la acea oră. 

— Continuaţi, spuse van Aldin. 

— Înainte să ajungă la Lyon, Ada Mason a aranjat trupul stăpânei ei pe 
pat, a împăturit ordonat hainele femeii moarte la capătul patului şi s-a 
schimbat cu hainele de bărbat, pregătindu-se să părăsească trenul. Când 
Derek Kettering a intrat în compartimentul soţiei sale şi, aşa cum a crezut, a 
văzut-o adormită în pat, scena fusese aranjată şi Ada Mason era ascunsă în 
compartimentul alăturat, aşteptând momentul să părăsească trenul 
neobservată. Imediat ce conductorul a coborât pe peron în Lyon, ea l-a 
urmat, plimbându-se de parcă doar lua o gură de aer. Într-un moment în care 
nimeni nu o observa, a traversat în grabă spre celălalt peron şi a luat primul 
tren înapoi la Paris şi la hotelul Ritz. Numele ei fusese înregistrat acolo, ca şi 
cum ocupase o cameră cu o noapte mai înainte, de către o complice a lui 
Knighton. Nu a avut altceva de făcut decât să aştepte calmă să sosiți. 
Bijuteriile nu sunt şi nici nu au fost vreodată, în posesia ei. Nici o bănuială nu 
planează asupra lui Knighton şi, ca secretar al dumneavoastră, el le aduce la 
Nişa fără nici cea mai mică teamă că va fi descoperit. Predarea lor lui 
monsieur Papopolous fusese deja aranjată şi ele îi sunt încredințate în ultimul 
moment Adei Mason ca să-l fie înmânate apoi grecului. Totul reprezintă o 
lovitură foarte bine pusă la punct, aşa cum era de aşteptat din partea unui 
maestru al jocului cum este Marchizul. 


— Şi chiar vreţi să spuneţi că Richard Knighton este un criminal bine- 
cunoscut, care se ocupă de această afacere de ani întregi? 

Poirot dădu aprobator din cap. 

— Unul dintre atuurile principale ale acestui domn căruia i se spune 
Marchizul este maniera lui plăcută şi firească de a fi. Aţi căzut victimă 
farmecului său, monsieur van Aldin, când l-aţi angajat ca secretar după un 
răstimp atât de scurt de când aţi făcut cunoştinţă. 

— AŞ fi putut să jur că niciodată nu a căutat să obţină postul, strigă 
milionarul. 

— Totul a fost făcut cu mare dibăcie - cu atât de mare dibăcie, încât a 
păcălit un om a cărui cunoaştere a celorlalţi oameni este atât de mare ca a 
dumneavoastră. 

— l-am cercetat antecedentele. Trecutul lui era fără reproş. 

— Da, da - asta a făcut parte din joc. Ca Richard Knighton, viaţa lui era 
fără pată. Avea o origine bună, legături bune, servise cu onoare în război şi 
părea cu totul deasupra oricărei bănuieli. Dar când am ajuns să adun 
informaţii despre misteriosul Marchiz, am găsit multe puncte de similitudine. 
Knighton vorbea franceză ca un francez, fusese în America, Franţa şi Anglia 
cam în acelaşi timp când opera Marchizul. Ultima oară se auzise despre 
Marchiz că aranja diferite furturi de bijuterii în Elveţia şi chiar în Elveţia l-aţi 
întâlnit pe maiorul Knighton. Şi tocmai atunci au început să apară primele 
zvonuri despre faptul că eraţi în tratative să cumpăraţi faimoasele rubine. 

— Dar de ce crimă? Murmură van Aldin distrus. În mod sigur, un hoţ 
istet ar fi putut fura bijuteriile fără să-şi bage capul în laţ. 

Poirot clătină din cap. 

— Aceasta nu este prima crimă pusă în cârca Marchizului. Are în sânge 
instinctul de a ucide. De asemenea, crede în ideea de a nu lăsa nici o dovadă 
în urma lui. Oamenii morţi nu spun nimic. Marchizul are o pasiune deosebită 
pentru bijuteriile istorice şi celebre. Şi-a făcut planul cu mult înainte, 
devenind secretarul dumneavoastră şi punând-o pe complicea lui să obţină 
slujba de cameristă a fiicei dumneavoastră, pentru care - a bănuit el - erau 
destinate bijuteriile. Şi, deşi acesta era planul lui bine gândit şi pus la punct 
cu mare atenţie, nu a ezitat să încerce o metodă mai rapidă, angajând doi 
bandiți să vă acosteze în Paris în noaptea când aţi cumpărat bijuteriile. Acel 
plan a eşuat, lucru care cred că nu l-a surprins foarte tare. Insă acest plan - 
considera el - era foarte sigur. Nici o bănuială nu putea plana asupra lui 
Richard Knighton. Dar, ca toţi oamenii mari - şi Marchizul era un om mare - 
avea slăbiciunile lui. El chiar s-a îndrăgostit de domnişoara Grey şi, bănuind 
că ea îl place pe Derek Kettering, nu a putut rezista tentaţiei de a pune crima 
în cârca acestuia atunci când i s-a ivit ocazia. lar acum, monsieur van Aldin, o 
să vă spun ceva foarte ciudat. Domnişoara Grey nu este deloc o femeie 
exaltată, însă crede cu tărie că a simţit prezenţa fiicei dumneavoastră alături 
de ea într-o zi în grădinile cazinoului din Monte-Carlo, chiar imediat după ce 
avusese o discuţie îndelungată cu Knighton. Spune că este convinsă că 
femeia moartă încerca din răsputeri să-l spună ceva şi brusc i-a trecut prin 
minte că aceasta încerca să-l spună că ucigaşul era Knighton! Ideea i s-a 


părut atât de fantastică la momentul respectiv, încât domnişoara Grey nu a 
vorbit nimănui despre asta. Dar era atât de convinsă de adevărul ei, încât a 
acţionat în consecinţă - oricât ar părea de extraordinar acest lucru. Nu a 
respins avansurile lui Knighton şi s-a prefăcut că era convinsă de vinovăția lui 
Derek Kettering. 

— Extraordinar! Exclamă van Aldin. 

— Da, este foarte ciudat. Aceste lucruri nu pot fi explicate. A, apropo, 
există un amănunt care m-a nedumerit foarte tare. Secretarul 
dumneavoastră are un şchiopătat accentuat - rezultatul unei răni căpătate în 
timpul războiului. Insă Marchizul nu şchioapătă deloc - asta-l clar. Acesta a 
fost o piatră de încercare. Însă domnişoara Lenox Tamplin a pomenit într-o zi 
că şchiopătatul lui Knighton a reprezentat o surpriză pentru chirurgul care s-a 
ocupat de acest caz la spitalul mamei ei. Acest lucru mi-a sugerat un 
camuflaj. La Londra, am mers la respectivul chirurg şi am obţinut de la el 
câteva detalii tehnice care mi-au confirmat bănuiala. Alaltăieri, am pomenit 
numele acelui chirurg astfel încât Knighton să îl poată auzi. Lucrul firesc ar fi 
fost că acesta să amintească faptul că doctorul respectiv se ocupase de 
tratamentul lui în timpul războiului, însă el nu a zis nimic - şi acel mic 
amănunt, dacă nu altceva, mi-a întărit convingerea că teoria mea privind 
crimă era corectă. De asemenea, domnişoara Grey mi-a dat o tăietură din 
ziar în care se spunea că a existat o spargere la spitalul lui Lady Tamplin în 
perioada în care Knighton a fost acolo. Şi-a dat seama că şi eu eram pe 
aceeaşi pistă ca ea când i-am scris de la hotelul Ritz din Paris. 

Acolo am avut câteva probleme cu cercetările, însă am obţinut ce am 
dorit - dovada că Ada Mason a sosit în dimineaţa de după crimă şi nu în seara 
precedentă. 

Urmă o tăcere lungă, apoi milionarul îi întinse mâna lui Poirot peste 
masă. 

Cred că ştiţi ce înseamnă asta pentru mine, domnule Poirot, zise el cu 
glas răguşit de emoție. O să vă trimit un cec dimineaţă, dar nici un cec de pe 
lumea asta nu poate exprima ce simt pentru ceea ce aţi făcut pentru mine. 
Sunteţi cel mai bun, domnule Poirot. De fiecare dată, sunteţi cel mai bun. 
Poirot se ridică în picioare, umflându-şi pieptul. 

— Sunt doar Hercule Poirot, rosti el cu modestie, totuşi, aşa cum 
spuneţi, în felul meu simţ un om mare, aşa cum şi dumneavoastră sunteţi un 
om mare. Sunt bucuros şi fericit că v-am putut fi de folos. Acum mă duc să 
repar stricăciunile făcute de călătorie. Dar - vai! 

— Bunul meu Georges nu este cu mine. 

In holul hotelului se întâlni cu un prieten - venerabilul domn 
Papopolous, aflat alături de fiica lui, Zia. 

— Credeam că aţi plecat din Nişă, monsieur Poirot, murmură grecul în 
timp ce lua mâna întinsă cu afecţiune de către detectiv. 

— Afacerile m-au obligat să mă întorc, dragul meu monsieur 
Papopolous. 

— Afacerile? 


— Da, afacerile. Şi dacă tot vorbim de afaceri, sper că staţi mai bine cu 
sănătatea, dragul meu prieten. 

— Mult mai bine. De fapt, ne întoarcem mâine la Paris. 

— Sunt încântat să aud asemenea veşti bune! Sper că nu l-aţi ruinat de 
tot pe fostul ministru grec. 

— Eu? 

— Am înţeles că i-aţi vândut un rubin foarte frumos care - strict entre 
nous - este purtat de mademoiselle Mirelle, dansatoarea. 

— Da, murmură monsieur Papopolous, da, aşa este. 

— Un rubin asemănător cu faimosul Inimă de Foc. 

— Are anumite asemănări, cu siguranţă, replică grecul nepăsător. 

— Aveţi un talent deosebit în ceea ce priveşte bijuteriile, monsieur 
Papopolous. Vă felicit. Mademoiselle Zia, sunt dezolat că vă întoarceţi la Paris 
atât de repede. Speram să ne vedem mai mult, acum că afacerea mea s-a 
încheiat. 

— Am fi indiscreţi dacă am întreba despre ce afacere este vorba? 
Întrebă monsieur Papopolous. 

— Deloc, deloc. Tocmai am reuşit să-l prind pe Marchiz. 

O expresie gânditoare apăru pe chipul nobil al lui monsieur Papopolous. 

— Marchizul? Murmură el. Oare de ce îmi sună familiar? Nu, nu pot să- 
mi amintesc. 

— Sunt sigur că nu, spuse Poirot. Mă refer la un bine-cunoscut criminal 
şi hoţ de bijuterii. Tocmai a fost arestat pentru uciderea doamnei 
englezoaice, madame Kettering. 

— Serios? Ce interesant! 

Urmă un schimb politicos de cuvinte de rămas-bun, apoi, când Poirot 
nu mai putea auzi, monsieur Papopolous se întoarse către fiica lui. 

— Zia, rosti el agitat, omul ăsta e un diavol! 

— Mie îmi place. 

Şi mie îmi place, recunoscu monsieur Papopolous. Dar cu toate astea, e 
un diavol. 

Capitolul 36 

La mare. 

Mimozele aproape că trecuseră. Mirosul lor din aer era vag neplăcut. 
Mugşcate roşii se împleteau de-a lungul balustradei vilei lui Lady Tamplin şi 
garoafele de jos răspândeau un parfum dulce şi greu. Mediterană era de un 
albastru profund. Poirot stătea pe terasă cu Lenox Tamplin. Tocmai 
terminase de spus aceeaşi poveste pe care i-o zisese lui van Aldin cu două 
zile mai înainte. Lenox îl ascultase cu o atenţie concentrată, cu sprâncenele 
încruntate şi cu ochii gravi. 

După ce Poirot termină, ea întrebă simplu: 

— Şi Derek? 

— A fost eliberat ieri. 

— Şi s-a dus - unde? 

— A plecat din Nişă noaptea trecută. 

— Spre St. Mary Mead? 


— Da, spre St. Mary Mead. 

Urmă o pauză. 

— M-am înşelat în privinţa lui Katherine, spuse Lenox. Am crezut că nu 
îi pasă. 

— Este o persoană foarte rezervată. Nu are încredere în nimeni. 

— Ar fi putut să aibă încredere în mine, replică Lenox, cu o umbră de 
amărăciune. 

— Da, acceptă Poirot cu gravitate, ar fi putut avea încredere în 
dumneata. Dar mademoiselle Katherine şi-a petrecut mult timp din viaţă 
ascultând şi celor care ascultă nu le vine uşor să vorbească. Işi ţin tristeţile şi 
bucuriile pentru sine şi nu spun nimănui. 

— Am fost o proastă, spuse Lenox. Am crezut că îl place cu adevărat pe 
Knighton. Ar fi trebuit să ştiu mai bine. Presupun că am crezut asta... Ei bine, 
am sperat asta. 

Poirot o luă de mână şi o strânse uşor, prieteneşte. 

— Curaj, mademoiselle, spuse el cu blândeţe. 

Lenox îşi ţinea privirea aţintită spre mare şi chipul ei, cu o rigiditate 
urâtă, avu pentru o clipă o frumuseţe tragică. 

— Ei bine, rosti ea în cele din urmă, nu ar fi mers. Sunt prea tânără 
pentru Derek. El este ca un copil care nu a crescut niciodată. Are nevoie de 
atingerea unei Madonne. 

Urmă o tăcere lungă, apoi Lenox se întoarse rapid şi impulsiv spre 
Poirot. 

— Dar am fost de ajutor, monsieur Poirot - măcar am fost de ajutor. 

— Da, mademoiselle. Dumneata ai fost cea care mi-a dat prima idee 
despre adevăr atunci când ai spus că persoana care a comis crima nu trebuia 
neapărat să fi fost în tren. Înainte de asta, nu puteam înţelege cum fusese 
înfăptuit totul. 

Lenox inspiră adânc. . 

— Mă bucur, spuse ea. In orice caz, asta e ceva. 

Din spatele lor se auzi ţipătul prelung al unei sirene de locomotivă. 

— Blestematul ăla de Tren Albastru, exclamă Lenox. Trenurile sunt 
lucruri fără odihnă, nu-l aşa, monsieur Poirot? Oamenii sunt ucişi şi mor, dar 
cu toate astea ele continuă să meargă. 

— Da, da, ştiu. Viaţa e ca un tren, mademoiselle. Merge înainte. Şi ăsta 
e un lucru bun. 

— De ce? 

— Pentru că trenul ajunge în cele din urmă la capătul călătoriei şi există 
un proverb despre asta în limba dumitale, mademoiselle. 

— La capătul drumului iubiții se întâlnesc”, râse Lenox. Asta nu e 
valabil şi pentru mine. Ba da, e adevărat. Eşti tânără, mai tânără chiar decât 
îţi dai seama. Ai încredere în tren, mademoiselle, pentru că însuşi le bon Dieu 
îl conduce. 

Se auzi din nou şuierul locomotivei. 

— Ai încredere în tren, mademoiselle, murmură iarăşi Poirot. Şi ai 
încredere în Hercule Poirot - el ştie. 


SFÂRŞIT 


[1] Fiica unei căpetenii de beduini din piesă menţionata (n.tr.) 


